
CONSTANTIN CIOROIU 


editura sportturism 


București, 1984 


Cuvînt înainte 


Răsfoind, cu prilejul unei documentări despre trecutul 
ținutului dintre Dunăre și mare, un album („Quelques souve- 
nirs une campagne en Turquie“) aflat la secția de stampe a 
Bibliotecii Academiei R.S.R., album în care un călător la 
Pontul Euxin în anul 1828, pe vremea războiului ruso-turc, 
ce se va încheia cu pacea de la Adrianopol, Hector de Bearn, 
ofiţer în armata franceză, și-a adunat impresiile de voiaj, ilus- 
trate, tot de el, cu numeroase desene, executate ireproşabil, 
mai importante pentru noi decit notele, deoarece au surprins — 
într-o epocă atit de săracă în mărturii iconografice — imagini 
dobrogene vechi de mai bine de un veac și jumătate, am des- 
coperit o Dobroge cu totul diferită de aceea din zilele noas- 
tre: cîmpii necultivate, localități răvășite de război, cele mai 
multe doar mizere îngrămădiri de colibe, în mijlocul cărora, 
ici, colo, îşi lungeau giturile minaretele unor moschei ruinate. 
Răsfoirea acestui album — la care vom face adesea rejeriri în 
cartea de fată — ne-a incitat curiozitatea de a afla și alte 
mărturii ale călătorilor despre locurile şi oamenii de la Pontul 
Euxin. Am consultat, desigur, cunoscuta şi Jermecătoarea carte 
a lui Nicolae Iorga, „Istoria românilor prin călători“ — reedi- 
tată recent de Editura Eminescu —, apoi monumentala cule- 
gere „Călători străini despre țările române“ (ajunsă la volu- 
mul al optulea), elaborată. de un colectiv științific al institu- 
tului care poartă numele savantului de la Vălenii de Munte, 
cele patru volume de „Fontes Historiae Dacoromanae“ şi încă 
multe izvoare, din paginile cărora am aflat că cei ce au trecut 
prin acest tinut, dintr-un motiv sau altul, de-a lungul timpu- 
rilor, au fost foarte numeroși, unii dintre ei personalități cu 
totul remarcabile. Această surprinzătoare revelație ne-a sus- 

citat ideea de a stringe la un loc mărturiile călătorilor de 
aiurea la Pontul Euxin, nu însă cu intenția de a scrie, prin 
călători, o istorie a ținutului transdunărean, ci în scopul de a 
releva, cu mijloace publicistice, celor dornici să cunoască mai 
bine acest frumos colţ de fară, turiştilor care vin an de an la 
mare, folosind relaţiile de voiaj ale celor ce au drumețit cîndva 
pe aici sau consemnările despre trecerea prin aceste locuri a 
unor mari personalități istorice, evoluţia meleagurilor pontice 
de-a lungul vremurilor, permanenta și continuitatea poporului 
român în spațiul dintre Dunăre şi mare, importanţa unor eve- 
mimente petrecute în zonă pentru destinul Europei de sud-est 
şi al latinității orientale, remarcabilul Drogres realizat în Do- 
brogea după Războiul de Independenţă. 

Dar înainte de a privi spre trecut, se cuvine să facem 
o succintă prezentare a Dobrogei zilelor noastre, a înfloritoarei, 
prosperei Dobroge socialiste. 

Neîndoielnic, importanţa celor două județe transdunărene 
— Constanţa și Tulcea — rezidă, în primul rînd, din condiţia 
lor de poartă a României spre lume; prin portul Constanţa, cu 
un trafic anual ce atinge patruzeci de milioane de tone, se 
realizează o mare parte a comerțului exterior românesc, în ul- 
timii ani fiind dezvoltată considerabil și capacitatea de trafic 
a celorlalte porturi — Tulcea, Sulina, Cernavodă etc. Șantierele 
navale dobrogene deţin azi întîietatea pe țară în producţia de 
nave maritime şi fluviale (șantierele din Constanţa şi Mangalia 
sint dotate cu instalaţii pentru construcția de nave gigant, de 
150 000 și respectiv 65 000 tdw). l 

Dobrogea prezintă caracteristicile unei regiuni industrial- 
agrare, cu orașe moderne (Constanţa avea, în 1982, peste 300 000 
de locuitori, Tulcea aproape 80000 de locuitori, iar așezări 
cîndva insignifiante, ca Medgidia ori Mangalia, au astăzi 50 000 
și respectiv 40 000 de suflete — întreaga regiune pontică nu- 
mără 950 000 de locuitori, dintre care 680 000 trăiesc în județul 
Constanța) și cu numeroase localităţi rurale aflate în plin pro- 
ces de urbanizare. Judeţul Tulcea ocupă primul loc pe țară la 
producţia de pește și conserve de pește, precum și la producția 
de alumină calcinată și locul al şaptelea la aceea de minereuri 
cuprifere; judeţul Constanţa realizează 16,7% din producţia 
națională de acid sulfuric, circa 11%, din producţia de ciment, 
aproape 13%; din aceea de ulei comestibil etc. Datorită rezul- 
tatelor obținute în agricultură, în anul 1982, la 24 octombrie; 

cu prilejul împlinirii a 25 de ani de la cooperativizure,. celor 
două judeţe li s-a conferit, prin decret prezidenţial, „Steaua 
?epublicii Socialiste România, clasa I“. si 

Provincia pontică dispune şi de o puternică industrie tu- 
ristică, cu deosebire pe litoral, vizitat în fiecare an de circa 
două milioane de turiști români și străini, dar și în Delta Du- 
nării, unde s-au creat în ultima vreme numeroase posibilități 
de agrement, hoteluri, cabane etc. De egal interes se bucură 
și muzeele dobrogene, care pun în valoare vestigiile arheologice 
aflătoare pretutindeni pe meleagurile euxine, te vorbesc de 
trecutul atit de zbuciumat al acestei vechi provincii românești 
sau care evidenţiază generozitatea naturii de aici; de asemenea, 
sînt mult căutate de turiști rezervatiile naturale, mărturii ale 
extraordinarei diversităţi faunistice și florale din aceste locuri. 

Presa, cărțile de onoare ale muzeelor și ale hotelurilor cori- 
semnează sumedenie de aprecieri ale turiștilor din cele mai 
diferite colțuri ale lumii despre realitățile, luminoasele reali- 
tăți euzine ale zilelor noastre. 

Scriitorii — unii de faimă universală — călători la Pontul 
Euxin în anii construcției socialiste au imortalizat, prin cuvinte 
alese, frumusețile meleagurilor dintre Dunăre și mare, faptele 
oamenilor de aici. Iată-l, cu prilejul unor călătorii prin Româ- 
nia, traversînd litoralul, pe marele scriitor spaniol Rafael Al- 
berti, care observă că Drumurile-s o grădină / din Mangalia-n 
Mamaia („O doină 'spaniolă despre România“). Pablo Neruda, 
bardul chilian laureat al Premiului Nobel (1971), inspirat de 
spaţiul Dunării de Jos, scria: Nu numai pe omul / cel liber I 
al noilor tale cetăți și ogoare | îl celebrez. | Nu numai muncilor 
creatoare / din şcoli şi uzine / le-nchin cîntecul meu. / Ci şi ţie, 
țară românească, / nobilei tale miresme de pămînt și de vin, / 
pîinii generoase, | împărţită pe pămîntul tău, | parfumul brazilor 
şi 'mimozelor / pe care ţi-l dăruie vintul („Acum Dunărea cin- 
tà“). Un scriitor francez, călător pe aici şi prin multe alte țări 
ale lumii — Georges Pillement —, autor al cărții „La Rouma- 
nie inconnue“ (1974), vorbind despre litoralul dobrogean, re- 
marcă marile realizări de aici şi îl citează pe Miguel Angel 
Asturias (Premiul Nobel, 1967), autor a numeroase şi vibrante 
rînduri despre realitățile românești. Pillement notează: «De la 
Mâmaia la Mangalia — unde se înalță anticul Callatis — nit 
sînt decît stațiuni balneare ridicîndu-și înaltele turnuri ale 
hotelurilor pe marginea plajelor. „Ce contrast înnebunitor — 
seria Miguel Angel Asturias — înire oraşele foarte vechi și 
orașele noi şi foarte moderne care se ridică pentru a sfida 

marea cu înaltele lor volume de oţel, sticlă şi beton, de-a lun- 
gul litoralului pe care-l scaldă soarele Orientului“». Poetul grec 
Menelaos Ludemis ne relevă o imagine pontică sde o insolită 
plasticitate: Să mă năpustese în albastra nesfîrşire, / La Ma- 
maia, Eforie, Mangalia — / Trei tablouri realizate cu o singură 
paletă / De un artist pătimaş / Care a înnebunit după aceea, / 
A aruncat pensulele în mare Į Și a făcut-o mai albastră („homâ- 
niei“). Alt poet grec, Iannis Manikas, avînd ca pretext o. dru- 
meție în deltă pe timp de iarnă, scrie versuri. de. slavă pentru 
prietenia româno-elenă: Pescarii ospitalieri / ne-au ospătat / cu 
gustoasă ciorbă de. pește / şi noi | rizînd şi plîngînd, / ne împle- 
team vorbele / cu strigătele crivăţului, | Şi ancorele gemeau, ge- 
meau... Aplecat deasupra hărţii /cu mîinile înghețate / mîn- 
giiam conturul fierbinte / al patriilor noastre... /. Un poet ger- 
man, Heinz Kahlau, scria după ce a cutreierat țara dintre ape: 
Azi, şes fără margini / Scăldat de cîmpuri lactee, / de florile- 
soarelui. / Sori semănaţi în pămînt de tractoare. / Țăranul coase 
acum / însetatelor stepe / veşmînt de porumb. În sfîrșit, alt 
scriitor german, Herbert Giinther, sensibil la mulţimea de ves- 
tigii antice din ținutul euzin, evocă figura mitică a Cavaleru- 
lui Trac: Prin Dobrogea călătorește / Cavalerul Trac | Erou, sfint, 
ucigător de balauri / Făptura lui aici s-a întrupat / Stăpinind 
îşi înalță dreapta / împotriva întunecatului drac / Cruciat în 
slujba zeilor / Cavalerul Trac [| Nimeni nu-i ştie numele | Fapta 
şi pentru tine este Lege de fier / Primitor pe ţărmul Mării Ne- 
gre / Tracicul cavaler... 

Dar mărturiile . călătorilor de azi despre realităţile dabro- 
gene sînt atit de numeroase, încît consemnarea: lor, fie şi su- 
marü, ar necesita spaţiul unei cărți întregi. De aceea, în lucra- 
rea de faţă am evidenţiat relaţiile de călătorie ale celor ce:au 
trecut prin aceste locuri pină în deceniul al patrulea al secolu- 
lui nostru. Pentru evitarea monotoniei, materialul cărții a. fost 
structurat tematic, iar în cadrul fiecărei teme, cronologic. Cum 
localităţile euzine, precum şi cele de pe Dunărea inferioară au 
avut, în trecut, caracteristici comune, iar o serie de evenimente 
care s-au desfășurat în imediata apropiere a Dobrogei au in- 
fluenţat evoluţia istorică a acestor meleaguri, devenirea po- 
porului român, în carte sint amintite, uneori, aşezări care nu 
fac parte din teritoriul României sau din ținutul transdunărean. 

La sfîrșitul lucrării am anexat un indice de călători si-o 
bibliografie selectivă. 


CONSTANTIN CIOROIU 


Cine au fost călătorii? 


„Turişti“, în sensul modern al atit de familiarei, azi, no- 
țiuni, adică voiajori de plăcere, au fost puţin numeroşi printre 
cei care, de-a lungul vremurilor, au bătut drumurile de la 
Pontul Sting, ei fiind greu de aflat prin aceste locuri mai de- 
vreme de secolul al XIX-lea, secolul de aur al călătoriilor şi 
descoperirilor geografice. Eroi legendari, capete încoronate, 
sclavi, scriitori, spioni, diplomaţi, fețe bisericeşti, militari, ne- 
gustori, savanţi etc. au trecut, cum vom vedea, prin binecuvîn- 
tat de frumoasele şi atît de bogatele ţinuturi de la Dunărea de 
Jos și „Marea cea mare“, avînd în faţă un ţel sau altul, con- 
strinşi de evenimente ori chemaţi de interese dintre cele mai 
diferite. 


Călători în vremi legendare 


Primii călători la Pontul Euxin trebuie să fi fost, desigur, 
argonauţii, în frunte cu viteazul Iason, care, în timpurile le- 
gendare, înainte chiar de faimosul război al Troiei, cînd Marea 
Neagră se va mai fi numit încă Pontos Axeinos, adică nepri- 
mitoare, s-au avintat într-un lung și eroic periplu pentru a 
captura miraculoasa lină de aur, tocmai din îndepărtata Col- 
chidă, tară aflată la sud-vestul munţilor Caucaz. Însă expediţia 
lui Iason nu era o aventură nautică oarecare şi nici argonauţii, 
marinari de rînd. Iată, pe scurt, desfăşurarea acestei ferme- 
cătoare istorii, izvor de inspiraţie pentru poeții mileniilor ur- 
mătoare şi, totodată, simbol al cutezanţei marinărești. 

Regele Pelias, fiu al lui Poseidon, zeul mării, stăpinitor 
al oraşului Iolcos din. Thesalia, după ce îl omori pe Aison, fra- 

tele său după mamă şi tatăl lui Iason, pentru a-i uzurpa tronul, 
aflase printr-o prezicere că va fi ucis de acela ce, în mulţime, 
va fi văzut umblînd doar cu o sanda. Cum tocmai lui Iason i 
se întîmplă să-și piardă în noroi o sanda, Pelias, regele ucigaş, 
de îndată ce îl văzu, îl trimise în periculoasa expediție, pentru 
a-l îndepărta, fireşte. Numai că Iason se bucura de protecţia 
Olimpului; însăşi zeița Atena îl luă sub ocrotirea sa. Zeița se 
porni grabnic la lucru, dindu-i temeinice îndrumări lui Argos, 
fiul lui Arestor, cum să meşterească minunata corabie pe care 
se va urca, gata de isprăvi vitejeşti, echipajul, format din cinci- 
zeci şi trei de marinari. Iată cine erau aceşti viteji, unii dintre 
ei părinţi ai unor eroi din războiul troian: Orfeu (poet şi mu- 
zician, fiul regelui trac Oiagru și al muzei Caliope, cel care 
i-a mişcat cu cîntecele sale pînă și pe zeii Infernului); Aste- 
rion; Polifem; Ificlos (alt unchi al lui Iason); Admet; Erytos; 
Echion și Aitbalidos (fiul lui Hermes şi crainic al argonauţi- 
lor, cel. ce nu uita nimic şi avea sufletul nemuritor); Coronos; 
Mopsos; Menoitios. (tatăl lui Patroclos, celebrul prieten al lui 
Ahile, pe care l-a însoţit în asediul Troiei); Eurytion, Eribotes 
şi Oileus; Canthos; Clytios şi Iftios; Peleu (tatăl lui Ahile şi 
soțul zeiţei Thetis) și Telamon (tatăl lui Aias, cel mai viteaz 
erou al aheenilor, după Ahile, în războiul troian, şi al lui Teu- 
cer); Butes și Faleras; Tiphys. (cirmaciul corăbiei), Philas; Ta- 
laos (fiul lui Bias); Areios şi Lèodocus; Heracles (cel mai de 
seamă erou din mitologia greacă, fiu al lui Zeus şi al muri- 
toarei Alcmena) şi Hylas; Nauplius: Idmon (cel cu darul pre- 
zicerii, fiul lui Abas); Castor şi Pollux (sau Dioscurii, gemeni 
ai lui Zeus și ai Ledei, simbol al iubirii frățeşti); Lynceus şi 
Idas (fiul lui Afareus); Peryclimenos; Amphidamas, Cepheus şi 
Ancaeus (fiul lui Lycurg); Augeias; Asterion și Amyhion; Eu- 
phemas; Erginos și Ancaeus (fiul lui Poseidon și cîrmaciul co- 
răbiei după moartea lui Tiphys); Meleagru şi Laocoon; Ificlos 
(unchiul lui Meleagru) şi Palaimonios; Iphitos; Zetes şi Câlais; 
Acastos şi Argos. Inimoşii vislaşi ar fi propus spre a le fi con- 
ducător, pe netemătorul Heracles, dar acesta, modest, nu a pri- 
mit, spunînd că lui Iason i s-ar cuveni deosebita cinste de a sta 
în fruntea eroicei expediţii nautice. l 
După nemaipomenite peripeții, argonauļii ajunseseră pe 
pămîntul Thyniei (nord-vestul Asiei- Mici), unde Fineus Age- 
noridul, cel ce îndura groaznice chinuri din pricina Harpiilor 
(păsări de pradă cu cap de femeie), le prezise întîmplările vii- 
toare şi îi sfătui cum să treacă printre cumplitele - Stînci 
Cyanee (Symplegade), care străjuiau intrarea în Marea Nea- 

gră. Intraţi în apele: Pontului, argonauții porniră de-a lungul 
coastei Asiei Mici, pină ajunseră la Colchida, unde stăpinea 
regele Aietes, fiu al Soarelui, un om necruţător și crud. Greul 
de abia acum începea, deoarece rîvnita lină de aur era păzită 
de ün fioros balaur, astfel că vitejii intrară la mari şi dure- 
roase îndoieli privind reuşita acţiunii lor. Dar iată că: zeița 
Atena, ocrotitoarea expediției, nu-i părăsi, şi, împreună cu 
Hera (cea mai de seamă dintre zeițele Olimpului, sora și soţia 
lui Zeus), îi ceru zeiţei Cypris să-l determine pe fiul ei, Eros, 
zeul iubirii, s-o atingă cu săgeata lui pe Medeea, fiica lui Aie- 
tes, pentru a se îndrăgosti de Iason, ceea ce, fireşte, se şi 
întimplă. Cum Medeea cunoştea meşteşugul unor atotputernice 
vrăji, după chinuitoare mustrări "de conştiinţă, neputindu-şi 
lăsa iubitul să fie răpus de balaur, se hotărî să-l ajute pe 
Iason, care, înfruntind piedici neînchipuit de grele, puse mina 
pe jinduita comoară. Îndată ce s-au văzut în posesia prețioasei 
prăzi, argonauții porniră spre patrie ; la întoarcere însă, ei o 
luară pe partea cealaltă a Pontului, adică de-a lungul țărmului 
nord-vestic, însoţiţi de Medeea şi fugăriți de miîniosul Aietes 
şi fiul său Absyrtos. Potrivit relatărilor unor scriitori vechi, 
între care și Apollonios din Rhodos (ce îmbrăţișau părerea, 
conformă cu tradiţia, că Istrul — Dunărea — ajungind în 
dreptul Peninsulei Balcanice, se desfăcea în două. braţe, unul 
dintre ele vărsindu-se în Pontul Euxin, jar celălalt în Marea 
Adriatică), argonauţii şi urmăritorii lor, intrînd pe Istru, au 
mers pînă în Marea Cronos (Adriatica). Alţi autori antici — 
printre ei, Ovidiu — apreciază că argonauțţii, ocolind insula 
Peuce (Delta Dunării), au ieșit din nou în Pont pe una din 
gurile sudice ale fluviului (probabil prin Dunavăţ şi Razelm), 
urmînd apoi ţărmul Mării Negre, spre sud, ceea ce corespunde, 
evident, cu realitatea geografică. Aici, în dreptul viitoarei 
cetăți Tomis, care va fi întemeiată mult mai tîrziu, în secolul 
al VII-lea î.e.n. de către milesieni, va avea loc înfiorătorul 
episod ce va face din Medeea una dintre eroinele cele mai 
cunoscute din literatura clasică. Iată despre ce este vorba. 
Colchidienii se dovediră mai iuți decît vislașii lui Iason, astfel 
că protejaţii Atenei intrară serios în panică. Numai că. Me- 
deea, şi aşa sfişiată de remușcări și amarnice îndoieli, hotări, 
în faţa iminentului dezastru, într-un moment de disperare, să 
facă un nou sacrificiu pe altarul dragostei sale ; în chip josnic, 
împreună cu Iason, îl atrase pe Absyrtos, fratele. ei, într-o 
cursă şi îl ucise. Poetul Ovidiu, care a creat o piesă cu acest 


subiect („Medeea“), jucată la Roma (textul însă s-a pierdut), 

scrie. în „Triste“; Și căutind în juru-i să vadă ce să facă / 
Deodată dă cu ochii de frate-său Absirt. | Și cum îl vede, in- 
dată şi strigă: „biruit-am ! | Căci moartea lui acum va. fi 
scăparea mea!“ | Și cînd.el nici nu știe și n-are nicio teamă, 
Ea. pieptul i-l străpunge cu sabia, ş-apoi, |] li sfîrtecă şi 
trupul și, în mai multe locuri, | Bucăţile de carne le-mprăștie 
pe cîmp. | Si, ca să știe tatăl, atîrnă sus, pe-o stincă, | Și 
galbenele-i brațe și capul lui cel crunt. | Ea, dar, întârziindu-! 
cu-această nouă jale | Pîn'să-și adune mortul, întârzie şi el. Í 
De-atunci, îi zise Tomis acestui loc fiindcă [ O soră pe-al: său 
frate aice l-a tăiat. 

Dar nu toți- argonauţii se mai aflau în vestitul echipaj 
pe drumul de întoarcere : Heracles rămase în țara Ciania, îna- 
inte de a intra în Pontul Euxin, pentru a-l căuta în zadar pe 
Hylas, care, plecat după apă la o fîntînă, fu tras în adincuri 
de nimfa' apei, îndrăgostită de el (Heracles va avea să facă apoi 
faţă, cum ştim din mitologia greacă, celor 12 încercări) ; pe 
promontoriul Acherusias, l-a secerat neiertătoarea ursită pe 
idmon, meșterul în arta prezicerii, fiind răpus de un mistreţ; 
tot aici a murit Tiphys, fiul lui Agnias, după o scurtă boală, 
chiar pe cînd era îngropat Idmon, cîrma corăbiei fiind pre- 
luată de Ancaeus din Tegea, voinicul. 

Deci primii călători la Pontul Euxin au fost legendarii:ar- 
gonauți, cei ocrotiți de însăși zeița Atena, care își puneau 
pe frunţile cu: plete bălaie cununi de lauri, vislind voiniceşte 
în sunetul măiestritei lire a lui Orfeu, tracul... 


Purtători de sceptru 


Trecerea unor capete încoronate pe meleagurile euxine a 
însemnat, de bună seamă, tot atitea evenimente istorice și po- 
litice, în jurul cărora s-a seris multă literatură, azi, izvor pre- 
tios pentru reconstituirea faptelor trecutului, pentru refacerea 
imaginii locurilor de la Pontul Sting, asa cum arătau ele cu 
secole în urmă. i l 

Darius, “fiul lui 'Histaspe, atît de cunoscut nouă, mai cu 
seamă din celebra poezie eminesciană, a fost primul purtător 
de sceptru a cărui trecere pe aici istoria o atestă, expediţia 
lui de la nordul. Dunării, din anul 514 î.e.n., fiind considerată 
cel mai important. eveniment din vremurile vechi la Pontul 
Euxin: 


——— 


Ce raţiuni l-au îndemnat pe „regele regilor“ să vină la 
Istru ? După unii istoriografi, expediţia lui Darius ar fi fost 
„defensiv strategică“, după alţii „precumpănitor economică“ 
(de! jaf, adică). Iordanes, în cartea sa („Getica“), ne indică și 
un alt motiv al invaziei persane, de fapt un pretext formal: 
Darius ar fi cerut în căsătorie pe fiica lui Idanthyrsos, regele 
sciților, „rugindu-l şi îngrozindu-l în acelaşi timp, dacă nu 
i-ar împlini dorința“. Numai că regele barbar, insensibil la 
diplomaţia matrimonială, a refuzat. cinstea de a se înrudi cu 
hrăpăreţul împărat. Fireşte, Darius se minie şi, în fruntea unei 


armate de 800.000 de oameni, porni — zice Iordanes — „să 
răzbune o nenorocire personală cu prețul nenorocirii statului 
[persan]“. 


Un alt renumit purtător de sceptru va poposi la Istru, 
peste aproape un veac (339 î.e.n.) : Filip II, rege al Macedoniei 
şi tatăl lui Alexandru cel Mare. ftn acea vreme, o căpetenie 
scită, Atheas, plănui, pentru a se trage din calea sarmaților, 
să se stabilească la sudul Deltei Dunării, cu triburile sale și 
cu tot calabalicul. Aici însă, regele scit întimpină rezistenţa 
unui monarh local, get adică, ce stăpinea ţinuturile din preaj- 
ma vestitei cetăţi pontice Histria ; astfel că Atheas, constrins 
de împrejurări, a cerut sprijin lui Filip II, care, în schimbul 
unor condiţii, consimţi să i-l acorde. Dar căpetenia histriană 
muri şi Atheas, văzînd că are calea liberă, nu mai respectă 
înțelegerea cu regele macedonean ; Filip II se hotări, deci, să-l 
pedepsească, și, în lupta care a avut loc, Atheas, un nona- 
genar, îşi află sfîrşitul. 

O expediţie militară la Istru a pornit şi. Alexandru cei 
Mare în anul 335 i.e.n., după o campanie în Tracia impotriva 


mtpibalilor şi ilirilor. El a trecut fluviul la geți pentru a-i pe- 


depsi, văzîndu-i „în mare număr pe malul IĮIstrului* —- cum 
serie un istoric din vechime. i 

Prin aceste ținuturi a trecut și Burebista, viteazul rege 
dac, stăpinitor, cum se ştie, începînd din anul 55 î.e.n. şi pină 
la moartea sa (44 î.e.n.) al tuturor coloniilor greceşti de pe 
țărmul stîng al Pontului Euxin, de la Apollonia, pe coasta 
tracă și pînă la Olbia, cetate dela gura rîului Hypanis (Bugul 
de astăzi). 

Pe vremea cînd poetul Ovidiu își măcina durerea exilului 
la Tomis, în cetăţile pontice era deosebit de prețuit pentru 
cultura sa — fiind bine apreciat chiar la Roma — regele trac 


Cotys, devenit, după moartea tatălui său Rhoemetalces I, în 
anul 12 e.n., stăpinitor al ținuturilor din partea de sud a Do- 

brogei. Însuși. Ovidiu îl preţuia, adresindu-i-se în. „Pontice* : 
Așa cum te încumeţi să iai în mînă arma, | Pe mină să. te 
umpli de singele. duşman, | Așa cum ştii în lupte struni fu- 
garul sprinten, |. Cum ştii. s-arunci și lancea cu braţul tău 
de fier, | Tu; cînd ai pus la cale războinicele treburi, | De 
sarcina aceasta cînd te-ai văzut scăpat, | Nu lîncezești în lene 
și-n somn: te- -urci tu însuţi | Pe-aripile cîntării spre cerul 
luminat ! | Aceasta. încă poate pe noi să ne unească: | Acelo- 
rași altare sîntem închinători !. 

Iată-l, în anul:102 e.n., în Sciţia Mică, pe împăratul Tra- 
ian, unde, pe. plat e la Adamclisi, avea să înfrunte, 
într-una dintre cele mai sîngeroase încleștări armate din istoria 
acestor locuri, o importantă concentrare de trupe, trimise peste 
Dunăre de regele Decebal. Au fost atiţia răniţi încît, potrivit 
relatărilor; istoricului Dio Cassius, însuşi împăratul și-a rupt 
veșmintele pentru a face din ele bandaje. Monumentul Tro- 
paeum Traiani stă și azi mărturie acelor dramatice evenimente. 
După încheierea :conflagraţiilor daco-romane, la Dunărea de 
Jos, împăratul 'Traian va pune bazele unei epoci de pace şi 
prosperitate, consolidată de împărații Antonini și Severi, care 
va dura peste 130 de ani. 

Hadrian (117—138), ilustrul continuator al lui Traian, cu- 
noscut în istorie mai ales pentru eforturile sale de consolidare 
și întărire a imperiului, a trecut și el prin Dobrogea: prima 
oară în anul 118; cînd a intervenit împotriva roxolanilor, ur- 
mînd itinerarul Marcianopolis (azi, Devnia — R. P. Bulgaria) 
— Tropaeum, și a doua oară în anii 123—124, cu prilejul 
unei călătorii mai lungi la Dunărea de Jos, pe itinerarul : 
Durostorum, apoi Tomis și Troesmis, şi, peste Dunăre, pînă la 
Tyras (colonie milesiană la gura Nistrului), întoreîndu-se tot 
prin Scythia Minor. 

Crudul împărat şi, totodată, excelentul ostaș care a fost 
Caracalla (211—217), autor al celebrei „Constitutio Antoniniana“ 
(anul 212), prin care se extinde dreptul de cetăţenie romană 
asupra tuturor cetățenilor liberi, ar fi trecut și el prin Do- 
brogea. Ca militar, “Caracalla s-a ocupat, firește, de starea 
drumurilor ; din vremea lui s-a păstrat un „Itinerarium An- 
tonini, indicator prețios pentru studierea drumurilor antice 
din Dobrogea. 

Într-o puternică şi dramatică încleștare armată pentru 
apărarea provinciilor de la Dunărea de Jos, împotriva năvălirii 

unor mari mase. gotice, în frunte cu vicleanul rege Kniva, va 
pieri lîngă Abritus (Rasgrad) fiul împăratului, Decius (248—- 
251), Herenius Etruscus, iar apoi însuşi Decius. - >. 

Şi marele împărat Dioclețian (284—305) a trecut prin 
Dobrogea în cursul unef”vizite a fruntariile dunărene, mai 
exact prin Transmarisca (Turtucaia) şi Durostorum, Pe vremea 
sa, teritoriul dintre Dunăre -şi mare a fost despărțit de Moesia 
Inferior și transformat în: provincie, independentă. („Scythia“), 
cu capitala la Tomis. l 

“Pentru apărarea fruntariilor romane din această zonă, 
crunt hărțuită de invaziile barbare, va întreprinde expediții 
energice la nordul Dunării împotriva goților (greuthungilor), 
între anii 367—369, împăratul Valens. EA a trecut Dunărea 
prin două locuri : la Daphne (loc încă neidentificat cu preci- 
ziey şi Noviodunum (Isaccea). Barbarii cer .pace, iar Valens duce 
tratative cu regele lor; Athanaric, pe un vas în mijlocul Bu- 
nării. Câţiva ani mai tîrziu, acest împărat va face uh gest 
care se va dovedi o mare eroare politică (şi care, de altfel, îl 
va. costa viața). El va permite vizigoților, îngroziţi. de apro- 
pierea hunilor, să intre în imperiu. Trataţi însă în mod mi- 
zerabil de doi funcţionari romani incompetenți şi josnici, vizi- 
goții, încolțiţi de foame şi lipsuri, s-au răsculat, provocînd un 
adevărat dezastru în provinciile sud-dunărene. În marea luptă 
de la Adrianopol (9 august 378), împăratul Valens va fi ucis 
de goți, poate şi din cauza grabei de a începe ostilitățile, fără 
a aştepta ajutorul lui Graţian, împăratul Occidentului, pe care 
ar fi fost invidios. Trecerea lui Valens prin Tomis, metropola 
Seythiei, Minor, a provocat acel incident relatat de Sozomenos 
în a sa „Istorie bisericească“. Împăratul, un aprig susținător al 
arianismului *, a încercat să-l convertească şi pe Betranion, 
episcopul Tomisului; acesta, demn, refuză înfruntindu-l, spre 
nemulțumirea lui Valens. Betranion a fost exilat, însă, de tea- 
ma unei posibile răscoale, împăratul arian l-a eliberat. 

Peste cinci secole, un alt eveniment va aduce provincia 
de la Dunărea. de Jos în atenţia istoriei: înfruntarea dintre 
împăratul bizantin Ioan Tzimiskes. (969—976) şi cneazul Kie- 
vului, Sviatoslav. Despre ce este vorba? Dorind să reînvie 
tăria Imperiului bizantin, căzut, vreme de secole, în somno- 
lentă şi obscuritate, predecesorul lui Ioan Tzimiskes, împă- 
ratul Nichifor Focas (983—969), refuză să mai plătească tribut 


> Doctrină religioasă creştină întemeiată de preotul Arie (sec. 4 en.) 
şi declarată eretică de sinodul din Niceea (325). 


bulgarilor, biciuindu-le solii. Dar în loc să. conducă personal 
ostilitățile împotriva bulgarilor, împăratul, după un vechi obi- 
cei bizantin, se înţelese cu cneazul Sviatoslav: ca, în schimbul 
unei mari cantități de aur şi alte avantaje, să-l sprijine în 
această campanie. Viteazul cneaz apăru deci la Dunăre, îi su- 
puse lesne pe bulgari, dar nu mai voi să plece din zonă. Cum 
o înţelegere cu cneazul era imposibilă (acesta pretindea pur şi 
simplu ca bizantinii să părăsească partea europeană a impe- 
riuiui lor), confruntarea nu putea fi evitată. Între timp, îm- 
păratul Nichifor Focas muri, aşa că această grea sarcină îi 
reveni lui Ioan Tzimiskes. Noul împărat îl înfruntă pe cneaz 
cu energie şi, după un asediu de trei luni, la Durostorum, ar- 
matele ruseşti, nemairezistînd foamei și mizeriei, au cerut pace. 
Cronicarul bizantin Leon Diaconul, contemporan şi, probabil, 
chiar martor al evenimentelor, ne-a lăsat un remarcabil portret 
al lui Sviatoslav (tratativele de pace au avut loc în mijlocul 
fluviului) : „A venit şi Sviatoslav, plutind pe fluviu într-o 
barcă scitică * şi vislind împreună cu ceilalți. El arăta la în- 
fățişare cam așa: de statură mijlocie, nu mai înalt decât trebuie 
şi nici mai scurt decît se cuvine, sprîncene stufoase, ochi stră- 
lucitori, nas cîrn, barbă rară, iar deasupra buzei de sus,. mus- 
taţă deasă şi lungă. Capul îi era aproape pleşuv, cu bucle de 
o parte și de alta, dînd pe faţă o bună sănătate a neamului 
său; grumaz puternic, piept lat, iar în restul înfățișării si- 
metric și bine făcut ; arăta posac şi sălbatic ; la una din urechi 
îi atîrna un cercel de aur, împodobit cu două mărgăritare, 
prinse cu pietre scumpe ; avea haină albă, cu nimic deosebită 
de a celorlalți, decit doar prin curățenie. A schimbat numai 
Puţine cuvinte cu împăratul despre pace, stind pe scîndura 
care împreuna pereţii bărcii sale“. 

Peste alte citeva secole, la 1389, un alt stăpinitor apare la 


Dunărea de Jos : Mircea cel Bătrîn, care, un an mai tîrziu, în 
tratatul încheiat cu Vladislav Jagello, regele Poloniei, se va 
intitula : „Woyvoda 'Transalpinus, Ftfogaras et Omlas dux, 
Seurini comes, terrarum Dobrotici despotus et Tristri dominus“, 
dovadă că el cuprinsese și Dobrogea între fruntariile Țării 
Românești. În. prielnicele condiții politice, determinate de în- 
fringerea, în 1402, a sultanului Baiazid de către Timur, hanul 
mongolilor, Mircea, domnul român, intervine din nou la dreap- 


` Monoxilă, barcă scobită dintr-un singur copac. 

ta. Dunării, în 1404, întinzîndu-și suveranitatea pînă la gurile 
fluviului, unde ocupă Chilia (aflată pină atunci în posesiunea 
genovezilor). 

Vestita cruciadă, iniţiată de Papa Eugeniu al IV-lea, și 
terminată în chip dezastruos pentru creştini, în bătălia de la 
Varna (1444), va aduce ţinutul pontic din nou în atenţia Eu- 
ropei. Atunci a căzut ucis tînărul rege Vladislav al Poloniei 
(1434—1444) şi al Ungariei (1440—1444), datorită, poate, și 
nesăbuinței de a nu accepta povaţa lui Iancu de Hunedoara, 
ilustrul comandant care ar fi meritat o coroană — cum afirma 
istoricul englez Gibbon — de a nu se avinta el însuși în 
luptă. „Însă regele — spune cronicarul Macarie Melissenos 
— n-a ţinut seamă de sfatul lui Iancu și a doua zi pornindu-se 
o luptă grea și grozavă, a fost multă vărsare de sînge și măcel 
din partea turcilor. Iar regele, ajungînd pină aproape de cortul 
sultanului, acesta voia să fugă, dar nu l-au lăsat ienicerii cu 
toate că îi apucase mare spaimă văzîndu-l pe rege luptind 
vitejește, ci, oprindu-i sultanului calul cu piedici de fier, acesta 
n-a mai putut să fugă și ei s-au luptat din greu pentru salvarea 
sultanului. Însă regele, luptind și mai vitejeşte ca să pună mîna 
pe sultan și pe bagajele lui, unul dintre ieniceri, cu numele 
Chamuza, din Peloponez de fel, lovind în piciorul dinapoi al 
calului regelui cu o secure pe care o aruncase şi acesta căzind 
la pămînt cu călăreț cu tot a alergat și i-a tăiat capul, și cu 
strigăt mare, cum se obișnuiește la necredincioși, au înfipt 
capul acestwa într-o suliță“. Zvonindu-se apoi că tînărul rege 
al Poloniei și Ungariei ar trăi totuși în captivitate undeva pe 
malurile Mării Negre, la cererea împăratului bizantin Ioan al 
VIII-lea Paleologul (1425—1448), o flotă burgundă, în frunte cu 
cavalerul Walerand de Wavrin, merse zadarnic în căutarea lui, 
ajungînd pînă la Chilia şi Cetatea Albă. 

Prin Dobrogea vor trece, cu prilejul deselor războaie ale 
semilunii cu ţările creștine dela nordul Dunării, şi sultanii de 
la Țarigrad. Mehmed al II-lea Cuceritorul (1457), Mahomed al 
II-lea (în anul 1476, cu prilejul campaniei împotriva lui Ștefan 
cel Mare), Baiazid al II-lea (care va cuceri. în 1484 cetățile 
moldovene Chilia Nouă şi Cetatea Albă), Soliman Magnificul 
(1538), Osman al II-lea (1620), Mehmed al IV-lea (în 1672, în 
timpul expediției în Polonia) și alții au bătut drumurile de la 
Pontul Euxin în goană după jaf și noi asupriri. 

După Mircea, alți domnitori români vor manifesta interes 
față de ținutul transdunărean. Vlad Dracul (împreună cu cru- 
ciații lui Walerand de Wavrin și Iancu de Hunedoara) a ase- 

diat în 1445 cetățile Silistra, Turtucaia, Giurgiu și Turnu ; în 
1972 a trecut prin Dobrogea loan Vodă cel Cumplit, iar doi 
ani mai tirziu, același viteaz domnitor va da importanta bătă- 
lie cu armata beilerbegului Rumeliei de la iezerul Cahulului 
(lingă vadul Isaccei) ; la începutul anului 1505, Mihai Viteazul 
atacă Hirşova, Silistra, Chilia, Cetatea Albă, Babadagul, iar 
Aron Vodă, domnul Moldovei, atacă Isaccea și Măcinul; în 
1603 va face incursiuni în Dobrogea energicul domnitor Radu 
Șerban etc. De consemnat faptul că Dimitrie Cantemir amin- 
tește în opera lui de drumurile sale euxine, descriind unele 
obiceiuri ale locului. În sfîrşit, se cuvin menţionate cele două 
călătorii prin Dobrogea, în timpul importantelor sale misiuni 
de la Constantinopol, ale principelui Alexandru Ioan Cuza (în 
1860, pe la Sulina şi în 1864 pe la Cernavodă şi Constanţa), 
precum şi vizita la Tulcea, în 1867, a principelui Carol, cu care 
prilej va face o danie bisericii românești aflate în construcţie, 
episoade memorabile, cu adinci semnificaţii pentru ideea de 
unitate naţională a românilor. 


Scriitori și cronicari 


La Pontul Euxin au călătorit, încă din cele mai vechi tim- 
puri, şi scriitori, unii dintre ei de primă mărime, care ne-au 
lăsat pagini memorabile, despre locuri, despre oameni, despre 
obiceiuri, precum şi despre evenimentele istorice, de multe ori 
dramatice, desfășurate în această parte a lumii. 

Primul dintre scriitori, şi cel mai mare, care a călătorit la 
Dunărea de Jos şi Marea Neagră a fost Herodot (484—425 
i.e.n.), părintele istoriei. Originar din Halicarnas (Asia Mică), 
dintr-o familie avută, cu întinse legături comerciale, Herodot 
va întreprinde, începînd cu virsta de douăzeci de ani, o vastă 
călătorie de studii (Egipt, Arabia, Asiria, Persia, India și Af- 
ganistan, sudul Mării Caspice, Colchida, Scythia, Tracia si 
Grecia), care va dura opt ani. Impresionantul material adunat 
cu prilejul lungilor sale peregrinări l-a grupat într-o lucrare 
de excepție („Istorii“) care-i va aduce laurii celebrității. He- 
rodot ne-a lăsat, ca unul care a cunoscut personal locurile de 
la nordul și vestul Pontului Euxin (multe informatii le va fi 
cules de la grecii din cetățile pontice), mărturii prețioase des- 
pre neamurile sălășluitoare aici (traci, geți, sciți), descrieri in- 
teresante ale fluviilor Istru, Borystene (Nipru), Tanays (Don), 
dînd totodată dimensiunile aproape exacte ale Mării Negre, 

Mării Azov, Bosforului, Propontidei şi Mării Egee. Deși, une- 
ori, afirmaţiile sale par absurde, încadrindu-se acelui „fan- 
tastic al ignoranței, de care vorbea Edgar Papu într-un eseu, 
fantastic întîlnit deseori la scriitorii vechi și determinat de 
obscuritatea în care era învăluită cea mai mare parte a pla- 
netei, talentul său literar, pe de o parte, şi exactitatea dovedită 
a unor descrieri, pe de altă parte, fac din „Istoriile“ lui Hero- 
dot cel mai important document istoriografic privind această 
zonă în vremurile arhaice. 

De la geograful şi istoricul grec Strabon aflăm că E- 
phoros din Cymene (Asia Mică), născut între anii 408—405 
fe.n., autor al unei istorii generale, în 30 de cărți, din care 
nu s-au păstrat decît fragmente, ar fi călătorit în această parte 
a Europei „pînă la sciți. ..“, lăsînd cîteva mărturii despre nea- 
murile de la nordul Pontului Euxin. 

Nu încape însă nici o îndoială că scriitorul antic ce a 
făcut să se vorbească cel mai mult despre Pontul Sting, în- 
deosebi despre cetatea Tomis, cetate pe ale cărei ruine înflo- 
rește Constanţa noastră de azi, a fost Publius Ovidius Naso. 
Marele poet latin a venit la Tomis în anul 9 e.n. pentru a 
ispăşi o pedeapsă al cărei motiv nu a fost niciodată pe deplin 
elucidat; este vorba de un exil care va dura opt ani (de fapt o 
„relegare“ deoarece poetului nu i s-au ridicat bunurile şi ti- 
tlurile civile), hotărît de împăratul Octavian August. Ovidiu 
a primit cumplita veste a augustei hotăriri, pe cînd se afla 
în Insula Elba, în vizită la bunul său prieten, Cotta Maximus; 
a plecat în grabă spre Roma — ordinul preciza că trebuie să 
părăsească cetatea eternă chiar a doua zi — și, după o noapte 
de mare zbucium și deznădejde, poetul, aproape părăsit de prie- 
teni, va porni într-o călătorie din care nu se va mai întoarce 
nicicînd. 

În anul 87 e.n., un alt scriitor a fost surghinuit în tinu- 
turile getice: Dion Chrysostomos (născut la Prusa, în Bitinia, 
în anul 40 e.n.); el a vizitat cu acest prilej cetăţile de la Pon- 
tul Stîng, pînă la Olbia. În „Discursurile“ sale, Dion Chrysos- 
tomos va vorbi despre oamenii și evenimentele de aici. 

O călătorie în jurul Mării Negre a întreprins și Arian, 
originar din Nicomedia (Bitinia), trăitor între anii 95—175 e.n. 
El ar fi îndeplinit, în anul 136 e.n., funcția de guvernator al 
Capadociei. Arian a scris, între alte opere, şi un „Periplus 
Ponti Euxini“, în anul 131 sau 132 e.n. 

Pe un pod de vase (probabil cel construit de Valens la 
Noviodunum în anul 369) a trecut Istrul Themistios din Pa- 

flagonia (317—388), cel mai influent sofist al veacului al IV- 
lea; el a amintit, într-un „Discurs“, despre atacurile barba- 
rilor din Delta Dunării. 

Însemnări remarcabile despre populațiile de la Pontul 
Euxin şi despre invazia vizigoților de pe vremea împăratului 
Valens ne-a lăsat Ammianus Marcellinus (330—400), ofiţer în 
armata romană, care a călătorit în Galia, prin părțile noastre 
și în Orient. 

Ultimul scriitor important din primul mileniu al erei 
noastre care a trecut prin această zonă a fost bizantinul Leon 
Diaconul, originar din Caloe (Asia Mică); el a fost martorul 
ocular al unor evenimente din Peninsula Balcanică. În anul 
992, Leon Diaconul a scris o operă în zece cărţi, în care des- 
crie oameni și fapte din ţinuturile de la Dunărea de Jos. 


Deşi, vreme de mai bine de opt vecuri ale mileniului ur- 
mător, drumurile Pontului Stîng au fost străbătute de nume- 
roşi călători — unii, înzestrați cu un acut simţ al observaţiei, 
au făcut chiar literatură fără să ştie cînd s-au apucat să-și 
noteze impresiile de voiaj —, între ei nu întîlnim scriitori pro- 
priu-zişi. Ei vor apărea pe meleagurile euxine abia în se- 
colul al XIX-lea. 

A. S. Puşkin, fiind exilat, cum se ştie, în Basarabia, în 
anul 1820, a făcut o vizită la Cetatea Albă, unde, credea el — 
părere curentă în epocă — şi-ar fi ispășit exilul celălalt mare 
poet, Publius Ovidius Naso. 

La 1841, în timpul unei călătorii orientale, pe drumul de 
întoarcere, de la Constantinopol spre Viena, trece prin Con- 
stanța și Cernavodă — străbătind Dobrogea pe drumul de di- 
ligenţe al unei companii austriece — marele scriitor danez Hans 
Christian Andersen. Dorinţa de a urma acest itinerar prin păr- 
tile românești i-ar fi fost insuflată de un conaţional, Lange, 
cizmar din Galaţi, căsătorit cu o româncă, pe care l-a întîlnit 
la Pera — cartierul european al Constantinopolului. 

Doi ani mai tirziu (1843), călătorește spre Orient, pe Du- 
năre şi prin Dobrogea, scriitorul austriac Franz Serafim Grill- 
parzer, care va consemna impresiile euxine în jurnalul său in- 
titulat „Evadări conștiente din viaţa de toate zilele“, 

Iată-l, la 1845, îmbarcindu-se la Galaţi, pe bordul vaporului 
„Ferdinand“, pentru o călătorie spre Constantinopol, pe Va- 
sile Alecsandri. Este prima întîlnire cu Marea Neagră (pe care 
o va evoca) a bardului de la Mircești. În timpul acestui pe- 
riplu, poetul îl va cunoaşte pe tînărul pictor Ch. Doussault, 

care a voiajat în mai multe rînduri pe meleagurile româneşti, 
realizind cîteva desene inspirate de locurile de la Dunărea 
de Jos. 

Poetul Dimitrie Bolintineanu îl va însoţi pe domnitorul 
Alexandru loan Cuza în prima şi atît de însemnata vizită a 
acestuia la Constantinopol (1860), urmînd intinerarul: Galaţi, 
Sulina, Varna. 


În anul 1881 vine la Constanţa — cum aflăm dintr-o seri- 
soare adresată Veronicăi Micle —, pentru băi, marele nostru 
poet Mihai Eminescu. 


Barbu Delavrancea a poposit în fostul Tomis, prima oară, 
în anul 1887, pe cînd era redactor la „Românul“, trimis fiind 
să scrie un reportaj cu prilejul instalării monumentului poe- 
tului Ovidiu. Acest reportaj a fost printre primele ce s-au 
scris despre meleagurile pontice din publicistica noastră și 
cel mai bun. 


Se pare că Jules Verne, despre care există indicii aproa- 

pe sigure că a vizitat România pentru a se documenta în 
ederea scrierii unor romane a căror acţiune se desfăşoară şi 
pe teritoriul patriei noastre, ar fi vizitat şi Dobrogea, de vre- 
me ce, în romanele „K6raban le têtu“ („Keraban cel încă- 
păţinati*) şi „Le pilote du Danube“ („Pilotul Dunării“), evocă 
orașe şi locuri din această parte a ţării. 

© Lui Angelo de Gubernatis, distins scriitor şi filolog italian, 
prieten al României, despre care a scris cu multă înţelegere, 
șederea la Constanţa i-a prilejuit crearea unui sonet dedicat 
lui Ovidiu (,„,„Dal paese d'Ovidio“). 

Dobrogea anilor de la cumpăna secolelor al XIX-lea şi ul 
XX-lea a fost cutreierată şi evocată cu măiestrie şi căldură de 
Jean Bart, care, ca ofiţer de marină şi condeier totodată, a 
scris pagini memorabile despre viaţa porturilor româneşti, de 
loan Adam (scriitor azi uitat), autorul primei monografii tu- 
ristice despre litoral („Constanța pitorească“), volum premiat 
de Academia Română, de poeţii Ion Minulescu și Dimitrie 
Anghel, cărora popasul pontic le-a îmbogăţit sensibil orizon- 
tul de inspiraţie lirică, de marele, neîntrecutul povestitor Mi- 
hail Sadoveanu, creator a două fermecătoare opere despre 
universul dobrogean. („Ostrovul lupilor“ şi „Priveliști dobro- 
gene“) şi alții. l 

În primele decenii ale veacului nostru au poposit la Pon- 
tul Euxin Nicolae Iorga, Tudor Arghezi, Gala Galaction, Las- 
carov. Moldovanu, Emanoil Bucuţa, Tudor Şoimaru (care a 

dedicat o carte întreagă oraşului Constanţa), Ion Marin Sado- 
veanu și încă mulţi alţi scriitori ataşaţi sufletește de Dobro- 
gea și oamenii ei. 

În sfîrșit, ca o curiozitate, se cuvine amintită trecerea 
prin aceste locuri a unor oameni de litere străini, de talia 
scriitorului și filozofului indian Rabindranath Tagore (Premiul 
Nobel, 1913), care, vizitîind România în anul 1926, a trecut și 
pe la Constanţa, sau a popularului scriitor francez Antoine de 
Saint-Exupery (invitat, în 1936, de scriitoarea Martha Bi- 
bescu la o memorabilă excursie în Balta Brăilei). 


Slujitori ai bisericii 

Ținuturile de la Dunărea de Jos și Marea Neagră, care 
au cunoscut, ca provincie a Imperiului roman, manifestările 
creștinismului încă din vremurile apostolice — însuşi aposto- 
lul Andrei ar fi trecut prin aceste locuri —, au fost, firește, 
străbătute de numeroşi slujitori ai bisericii (la început, misio- 
nari la barbari, mai apoi, soli ai diferitelor biserici sau cinuri 
monahale cu misiuni în ţările româneşti, ori, pur și simplu, 
prelați creștini de aiurea veniţi pentru a cunoaște starea cle- 
rului din această parte a Europei). 

Doi martiri, amintiţi de „Acta Sanctorum“ (o culegere 
despre vieţile sfinţilor), Macrobius din Capadocia şi Gordia- 
nus din Paflagonia, au fost exilați la Tomis, unde își vor afla 
sfîrşitul în cumplite suplicii. Tot în secolul al IV-lea s-au re- 
marcat prin activitate misionară printre barbari episcopul Ul- 
fila — grec de origine, dar trăitor printre goți şi asimilat de 
aceştia, trimis în ţinuturile de la Dunăre de împăratul Con- 
stantin al II-lea în anul 341 — și episcopul de Tomis, Theo- 
timos I, supranumit „Scitul“, care a propovăduit creștinismul 
printre huni. 

În anul 1253, o lungă şi grea călătorie în nordul Pontului 
Euxin va întreprinde abatele minorit Wilhelm de Rubruquis; 
aici, el i-a cunoscut pe tătarii nomazi cărora le-a descris viaţa 
și obiceiurile. 

Mai tîrziu, între anii 1583 şi 1586, iezuitul Giulio Man- 
cinelli va trece prin Ţara Românească, Moldova și Dobrogea, 
iar în anul 1641 călătoreşte la Pontul Euxin arhiepiscopul ca- 
tolic de Sofia, Petru Bogdan Bakšić. 

Dind urmare unei invitaţii a lui Vasile Lupu, care, în 
calitatea sa de oblăduitor al bisericii ortodoxe din Imperiul 

otoman, promisese să ajute biserica din Damasc, aflată în 
mare nevoie, patriarhul sirian Macarie a făcut o vizită în 
ţările ortodoxe din răsăritul și nordul Europei, însoţit de Paul 
din Alep, arhidiacon şi secretar patriarhal, vizită care va dura 
din 1652 pînă în 1659. Înaltele feţe bisericeşti au trecut şi prin 
Dobrogea, prilejuindu-i lui Paul din Alep consemnarea unor 
observaţii interesante privind acest ţinut, într-un jurnal volu- 
minos, în care consacră multe pagini ţărilor româneşti. 

Ultimul important călător, dintre oamenii bisericii, pe 
aceste locuri a fost ieromonahul Parthenie, un rus originar 
din Iaşi, el a voiajat mult pe la mănăstiri în prima jumătate 
a veacului trecut, cutreierînd şi Dobrogea, de-a lungul Dună- 
rii, prin satele românești, despre ai căror locuitori a scris cu 
multă înţelegere și căldură. 


Cărturari 


Între voiajorii de la Pontul Euxin s-au aflat şi numeroși 
cărturari (savanţi, medici, ingineri etc.). Cei mai mulţi au fost 
doar în trecere pe aici, în drum spre ţinte mai îndepărtate, 
unii însă au poposit pe meleagurile pontice pentru studiu şi 
cercetare; primii ne-au lăsat însemnări fugare, cît le-a per- 
mis scurtul răgaz dobrogean — cînd au stat mai mult, ei au 
făcut descrieri de mare întindere, ca Evlia Celebi, de pildă —, 
ceilalţi au întreprins studii solide, care azi constituie docu- 
mente de căpătii ale cercetătorilor Dobrogei. 

Prin 1330—1331 a trecut prin fosta Sciţie Mică Ibn Bat- 
tuta, teolog şi geograf arab, considerat cel mai mare călător 
al secolului al XIV-lea, după Vasco de Gama. Deşi despre 
itinerarul dobrogean el nu ne-a lăsat relaţii întinse, nu lipsite 
de pitoresc sînt ştirile privind tătarii de la nordul Mării Ne- 
gre, precum şi descrierea călătoriei prinţesei Bailun, soţia 
hanului tătarilor şi fiica împăratului de la Constantinopol, 
care mergea să-şi viziteze tatăl şi pe care ilustrul călător arab 
a însoţit-o. 

Un alt mare călător musulman a fost Evlia Celebi; el a 
cutreierat, începînd cu anul 1651, ţinuturile Bulgariei şi Do- 
brogei. Însemnările sale privind oamenii şi Jocurile din tinu- 
tul dintre Dunăre şi mare sînt remarcabile prin bogăția ma- 
terialului informativ, cu toate exagerările de cifre şi detalii, 


Evlia Celebi dovedindu-se un excelent memorialist. 


23 


La începutul secolului al XVIII-lea, un francez fugit în 
Anglia din cauza persecuției protestanților, pasionat numismat 
Şi călător de anvergură, Aubry de la Motraye, care l-ar fi în- 
soțit pe regele Carol al XII-lea al Suediei în peregrinarea' sa 
forțată prin Imperiul Otoman, a voiajat şi pe litoralul do- 
brogean, unde şi-a întregit colecţia de monede antice. 

O jumătate de secol mai tîrziu (1762) păşește pe melea- 
gurile euxine marele savant italian de origine slavă, R. Giu- 
seppe Boscowich, aflat într-o călătorie de la Constantinopol 
spre Polonia, alături de ambasadorul englez la Sublima 
Poartă, Porter. 

În prima parte a veacului al XIX-lea au trecut prin aceste 
locuri: englezul Adam Neale, doctor în medicină (1805); 
I. G. Kohl, om de ştiinţă și autor de călătorii, un german aşe- 
zat în Rusia (1838); baronul Karl von Vincke, care, în 1840, 
a făcut prima cercetare științifică asupra posibilităţilor de 
construire a unui canal navigabil prin Valea Carasu; doctorul 
german Karl Koch (1843—1844); inginerul francez Xavier 
Hommaire de Hell, călător prin Turcia şi Persia „din ordinul 
guvernului francez“ (1846) ş.a. 

Cel mai important călător prin Dobrogea de la mijlocul 
secolului trecut a fost, nu încape îndoială, agronomul Ion 
Ionescu de la Brad. În anul 1850, revoluţionarul român de la 
1848, la îndemnul și cu sprijinul lui Ion Ghica, personalitate 
care se bucura de trecere la Poartă, face o „excursie agricolă“ 
(adică o călătorie de studii) în Dobrogea, pentru a cerceta 
economia agrară a provinciei și potenţialul ei economic, dar, 
în secret, cu scopul de a investiga posibilitatea de a pune, 
aici, bazele unui avanpost al continuării revoluţiei românești. 
Om de mare seriozitate Științifică, Ionescu de la Brad a cer- 
cetat Dobrogea sat cu sat, călătorind în condiţii extrem de 
grele, discutînd cu oamenii locului, precum şi cu demnitarii 
otomani, ceea ce i-a permis să intre în posesia unui vast ma- 
terial informativ. Concluziile cercetărilor sale le-a publicat în 
revista „Journal de Constantinople“, care le va strînge şi în 
volum (,„Excursion agricole dans la plaine de la Dobroudjea“), 
dar cele mai interesante informaţii privind mai ales populaţia 
românească din dreapta Dunării, starea ei economică și con- 
diția socială a acesteia le aflăm în cele 12 scrisori ale cores- 
pondenţei sale cu Ion Ghica. Studiile lui rămin pînă azi întiiul 
şi cel mai important document privind starea provinciei pontice 


în acea vreme. 

În timpul greului război al Crimeei (1853—1856), ale cărui 
primeostilităţi s-au desfășurat pe teritoriul Dobrogei, a trecut 
prin aceste locuri, însoțind trupele generalului Conrobert, doc- 
torul F. Quesnoy. El a trimis corespondențe revistei „Lelllus- 
tration“, în care relevă. amănunte despre campania militară 
şi despre starea provinciei euxine în acea vreme. 


Tot în vremea războiului, în anul 1855, guvernul fran- 
cez a trimis în Dobrogea o misiune tehnică pentru a construi 
un drum între Constanţa și Rasova. Misiunea era condusă 
de inginerul de drumuri și poduri Léon Lalanne; din ea mai 
făceau parte, între alţii, medicul Camille Allard, inginerul 
Jules Michel şi un topograf român, Aninoşanu. Însoţiţi de 
opt militari, membrii misiunii au debarcat, la Constanţa, de 
pe vaporul Army-and-Navy la 6 iulie. După terminarea lu- 
crării, la 25 noiembrie, echipa lui Lalanne a părăsit Rasova. 
Un mare interes pentru locurile şi oamenii Dobrogei a ma- 
nifestat doctorul misiunii, Camille Allard, de la care ne-a 
rămas cea mai. caldă evocare, din partea unui străin, a popu- 
laţiei -româneşti din Dobrogea, a realităților regiunii pontice 
din acea vreme. Colegul său, Jules Michel, fără a avea talent 
de memorialist, va scrie și el o carte despre Dobrogea, însă 
mai uscată, interesantă totuşi pentru că face publice cercetă- 
rile sale asupra valurilor antice, cel mai mare dintre ele cu- 
noscut sub denumirea de Valul lui Traian. 


În primul an de după războiul Crimeei, tot guvernul fran- 
cez l-a însărcinat pe geologul şi geograful G. Lejean să facă 
o cercetare în principatele dunărene. El va publica, parţial, 
în 1858, într-o revistă ştiinţifică din Paris („Bulletin de la 
Societe de Géographie“) rezultatele investigaţiei sale, apoi 
(1861), în volum. Studiile lui Lejean relevă în mod just con- 
figuraţia etnică reală a ținutului transdunărean. 


Doi englezi, care au participat la lucrările de construcţie 
a liniei ferate Cernavoda-Kiustenge şi a portului Constanţa 
(1857—1862), Henry C. Barkley şi Thomas Forester, au publi- 
cat lucrări de utilitate documentară privind anumite aspecte 
ale Dobrogei. 

La 1864, l-a însoţit în călătoria sa memorabilă la Con- 
stantinopol pe Alexandru loan Cuza, prinţul Unirii, doctorul 
Carol Davila, un pionier al organizării sanitare a României 
moderne. Străbătînd Dobrogea, Davila trimite o scrisoare 
soţiei sale în care înfăţişează situaţia mizerabilă a refugiați- 
lor circazieni din Cernavoda. 

Geologul K. F. Peters şi arheologul Ernest Desjardins fac 
cercetări în provincia transdunăreană, fiecare în domeniul 
său, în deceniul al şaselea al veacului trecut. 


Începînd cu 1870, în tinutul euxin va activa cîțiva ani 
fostul pașoptist ardelean Nifon Bălășescu, om de carte (autor 
de dicţionare și manuale). Acest cărturar s-a distins mai ales 
prin demersurile făcute la autorităţile turcești pentru reor- 
ganizarea învățămîntului în limba română, înființind nume- 
roase școli în satele Dobrogei. El a elaborat o interesantă 
„periegeză“ pontică, în care sînt relevate importanța și am- 
ploarea elementului românesc între Dunăre şi mare. 


După revenirea Dobrogei la România, vor călători la Pon- 
tul Euxin şi chiar vor studia provincia A. Montandon, ento- 
molog belgian, Leon de Rosny, secretarul Societăţii franceze de 
etnografie, care va scrie o carte despre România, dr. Carl 
Schuchhardt, savant german ce a vădit un interes particular 
pentru valurile antice dobrogene, Bruto Amante, un italian 
filoromân preocupat de elucidarea ubicuităţii Tomisului şi de 
exilul lui Ovidiu, istoricul Grigore Tocilescu, malacologul 
român Ion P. Licherdopol şi alţii. 

La începutul secolului nostru, au făcut cercetări în Do- 
brogea şi au scris cu multă însuflețire despre acest ţinut el- 
vețianul Eugene Pittard, savant antropolog, istoricul Vasile 
Pârvan, naturalistul I. Simionescu și geografii George Vâlsan, 
Vintilă Mihăilescu și Emmanuel de Martonne. Acesta din 
urmă, în calitate de consilier tehnic al Franţei la Congresul 
de pace de la Versailles, a întocmit un studiu asupra Dobro- 
gei, ce va constitui baza unui raport, în care a demonstrat 
în mod obiectiv-ştiinţific importanţa acestei provincii pentru 
România, impresionantul edificiu economic și social al admi- 
nistrației românești în Dobrogea după anul 1878 și drepturile 
istorice ale românilor asupra ținutului dintre Dunăre și mare. 


Soli, agenţi politici și diplomaţi 


Pe aici fiind calea cea mai scurtă între Europa centrală 
şi de nord şi Imperiul otoman, ţinutul de la Pontul Euxin a 
fost străbătut de numeroşi soli, agenți. politici, diplomaţi, 
mulți dintre ei polonezi, care duceau solii de pace sau de răz- 
boi, iscodeau pretutindeni, trufași, insolenţi — cum vom ve- 
dea — și care notau minuţios tot ce puteau observa, lucru 

deosebit de important pentru noi azi, deoarece relaţiile lor, 
exacte, detaliate constituie un prețios izvor documentar. 

lată-l pe castelanul de Chelm, Andrei Bzicki, trecînd, pe 
la 1557, prin Moldova și Dobrogea spre Constantinopol, unde 
fusese trimis sol de regele Sigismund al II-lea August. Unul 
dintre însoțitori, Erasm Otwinowski, notează în jurnalul său 
acest amănunt semnificativ: la Obluciţa (Isaccea) „cind un 
cioban oarecare ne-a oprit trecerea carelor, vrind să-şi aducă 
întîi el oile lui, ne-am plins împotriva lui şi îndată l-au legat 
de picioare în faţa solului şi l-au bătut cu băţul la tălpi”. 

în 1585 a călătorit pe Marea Neagră, în Dobrogea şi Mol- 
dova Francois de Pavie, baron de Fourquevaux, care a în- 
deplinit diverse însărcinări la curtea regelui Navarei, Henric. 

Un raguzan, Al0iso Radibrat, aflat în slujba împăratului 
austriac, cu misiuni secrete la Mihai Viteazul şi Radu Şerban, 
va trece prin Dobrogea cu prilejul campaniilor antiotomane 
ale energicului succesor al lui Mihai, despre care, într-un ra- 
port, va da detalii preţioase (1603). 

Însoţind pe sultanul Mohamed al II-lea în campania din 
1672 împotriva Poloniei, La Croix, secretarul marchizului de 
Nointel la ambasada franceză din Constantinopol, are prile- 
jul să-şi noteze şi cîteva informatii despre meleagurile pontice 
pe care le-a străbătut. 

în anii 1677—78, alţi doi soli polonezi vor trece prin 
Dobrogea: palatinul de Kulm și Jean Gninski. La 1700, o im- 
portantă solie la Poartă a fost condusă de Rafael Leszczynski, 
prin, Moldova şi Dobrogea, iar doisprezece ani mai tîrziu va 
porni spre Istanbul solia lui Stanislaw Chometowski, voievo- 
dul Mazoviei, tot prin ţinutul euxin. în secolul al XVIII-lea, 
trei alți reprezentanţi ai diplomaţiei leşești vor trece pe aici: 
Iosif Podoski (1759), Toma Alexandrovici (1766) şi W. Chrza- 
nowski (1780). 

Spre finele veacului a] XVIII-lea, fostul consul general 
al Franţei la Smirna, Charles de Peyssonel, într-un „Traite 
sur le commerce de la Mer Noire“, cunoscînd realităţile de la 
Pontul Sting, furnizează informaţii utile despre porturile 
euxine începînd cu Varna pină la Karaharman, precum şi 
despre importuri, exporturi, prețuri etc. 

După un voiaj în Dobrogea, la 1841, polonezul Mihai 
Czajkowski trimite baronului de Bourquenaye, ministrul Fran- 
tei ła Constantinopol, un raport foarte bine documentat, iar un 

politolog englez, W. Beatty-Kingston, venind în Principate 
pentru a cerceta situația evreilor, va face şi cîteva observaţii 
dobrogene (1874). 7 . 

Despre navigația de la Sulina, interesante detalii ne dez- 
văluie însemnările unui membru francez al Comisiei Euro- 
pene a Dunării, Ed. Engelhardt. 

În sfirșit, mai aproape de vremurile noastre, doi diplo- 
maţi. francezi, Paul Labbé (1913) şi Georges Oudara (1935), 
scriind despre România, pe care au cunoscut-o „de visu“, 
vorbesc și despre meleagurile pontice. 


Militari 


Fie cu prilejul unor războaie — atit de multe, cum sc va 
vedea în alt capitol —, fie cu alte ocazii, la Pontul Euxin au 
poposit și au luat note despre cele văzute şi cîțiva militari. 

În anul 1828, în timpul războiului ruso-ture încheiat 
curind cu pacea de la Adrianopol, a străbătut Dobrogea, ca 
participant al unei misiuni militare franceze pe lîngă înaltul 
comandament al trupelor rusești, condusă de ducele de Morte- 
mart, Hector de B&arn, despre care am amintit în „Cuvîntul 
înainte“, un ofiţer cu simţul observaţiei şi totodată un în- 
zestrat grafician. Impresiile sale de voiaj le-a publicat în- 
tr-un album masiv, excelent ilustrat cu desene executate de 
el, care constituie, neîndoielnic, piese de bază în iconografia 
provinciei de la mare. 

Tot în cursul acelei conflagrații au trecut prin Dobrogea, 
de această dată în calitate de combatanți, Gustav Adolf Ram- 
say și Frederik Nyberg, ofiţeri finlandezi în armata ţaristă, 
care, în jurnalele lor, au surprins realități mai puţin cunos- 
cute din timpul războiului, precum și imagini ale vieţii oame- 
nilor sălășluitori pe atît de încercatele, de istorie, meleasuri 
euxine: 

O călătorie în. Bulgaria şi Dobrogea va face, în anul 1837, 
ofiţerul german Helmuth von Moltke, mareșalul de mai tirziu. 
El a scris o carte cu însemnările de voiaj („Lettres de Maré- 
chal de Moltke sur Orient“) în care aflăm multe observaţii 
privind locuitorii, economia și obiceiurile locului. 

Pe vremea. războiului Crimeei, un adjutant al Intenden- 
tei militare franceze în armata Orientului, Fugene Blondeau, 
a fost trimis în Dobrogea pentru a investiga posibilităţile de 
alimentare cu apă şi furaje a trupelor ţării sale (va sosi în 

același an cu misiunea tehnică a lui Lalanne). Căpitanul Blon- 
deau, îndeplinindu-și obligaţiile de serviciu, se ocupa totodată 
şi de arheologie. De la el au rămas două rapoarte care cuprind 
informaţii diverse, unele revelatoare, despre locurile pe unde 
a peregrinat. 

Ultimul dintre călătorii militari la Pontul Euxin care a 
scris despre această zonă a fost Ionescu Johnson, ofiţer — 
mulţi ani — în marina română de război, apoi căpitan de cursă 
lungă, un moldovean de origine, ca şi celălalt ofițer de marină, 
scriitorul Jean Bart. 

Deşi Ionescu Johnson nu a fost scriitor, memoriile sale, 
în care vorbeşte despre multiplele întîmplări și observaţii din 
timpul deselor sale peripluri euxine, sînt remarcabile. 


Negustori și agenţi comerciali 


Importanța economică a tinuturilor de la Dunărea de Jos 
şi Pontul Euxin, atît de dăruite de natură, unde se practica 
un comert viu, intens, a atras, cum era firesc, interesul unor 
negustori de aiurea. 

La 1582, îl aflăm, într-un voiaj de la Constantinopol spre 
gurile Dunării, pe negustorul englez John Newberie, care 
consemna, cu minuţiozitate, în registrul său felurile de mărfuri 
şi preţurile lor, potenţialul comercial al zonei. Cam în aceeaşi 
perioadă a călătorit pe aici, în interese comerciale, nobilul 
raguzan Paolo Giorgi. 

Tommaso Alberti, originar din Bologna, fost agent al 
unei case de comerţ venețiene, aflat la Constantinopol, este 
însărcinat să ducă, la 1612, mai multe care cu marfă la su- 
cursala din Lvov; el a trecut prin ţinutul transdunărean şi 
prin Moldova. 


După ceastat cinci ani la Constantinopol, în slujba boga- 
tului negustor James Modyford, membru al Companiei Levan- 
tului, Robert Bargrave, fiul decanului de Canterbury, pără- 
seşte, în 1652, împreună cu patronul său, Imperiul otoman, 
străbătind Dobrogea, pe care o găsește răvășită de ciumă. 

__O companie austriacă de comerț cu Orientul — sud-vestul 
Europei fiind mai putin cercetat de negustorii apuseni, 
Austria va căuta să-şi creeze vad comercial în zonă — îl tri- 
mite, la 1768, pe Nikolaus Ernst Kleeman la Chilia pentru a 
iscodi potenţialul economic de la gurile Dunării. 

Încă doi agenţi comerciali vor mai lăsa note de călătorie 
şi rapoarte economice privind comerţul de la Dunăre și Portul 
Euxin: W. Chrzanowski, un atașat comercial al Poloniei la 
Poartă (1780) şi austriacul Wenzel von Brognard (1782). 


Alţi călători 


La începutul secolului al XIV-lea este atacat de tîlhari, 
la Cetatea Albă, Ghillebert de Lannoy, cavaler burgund. Un 
captiv la turci, italianul Giovanni Maria Angiollelo, căzut pri- 
zonier în celebra bătălie de la Negroponte (1470) şi dăruit de 
sultanul Mahomed al II-lea fiului său Mustafa, apoi numit 
vistier în seraiul sultanului, îl va însoți pe acesta în campa- 
nia împotriva lui Ștefan cel Mare, precum și în alte cam- 
panii. Mahomed al Il-lea a plecat din Istanbul în martie 1476, 
şi, avînd drept ţintă Moldova, a trecut prin Dobrogea, prila- 
juind captivului italian, atent și iscoditor, să-şi noteze impre- 
sii despre campanie și despre locurile dintre Dunăre și mare. 
Între 1597—98, flamandul Joris van der Does călătoreşte de 
la Lvov, alături de negustori armeni și polonezi, prin Moldova 
şi pe Dunăre, apoi, la întoarcere, prin Dobrogea, Moldova şi 
Polonia. 

Pe spaniolul Diego Galán îl aflăm la Pontul Euxin într-o 
postură cu totul insolită: sclav la galere. El a însoţit, prizo- 
nier fiind, ca vislaș, pe Mami Pașa, un renegat scoțian, care 
primise misiunea să-l sprijine, cu patru galere armate cu tu- 
nuri, pe Dunăre, pe Sinan Pașa și oastea sa, trimis de sultanul 
Mahomed al III-lea împotriva lui Mihai Viteazul, El va asista 
la ostilitățile ce au avut loc atunci şi numai frica de a nu fi 
ucis îl împiedica să-şi manifeste bucuria faţă de victoria creşti- 
nilor asupra tiranilor săi. („Turcii erau foarte supăraţi pe cit 
erau robii de mulțumiți; dar noi ne ascundeam mulțumirea și 
ne făceam că sîntem întristaţi de teamă să nu plătim prea 
scump bucuria noastră), 

"O carte cu titlul „Ce am putut culege mai curios și mai 
interesant în călătoria mea prin Turcia“ (1678), cu referințe 
dobrogene, a scris italianul Cornelio Magni. Grecul Markos 
Antonios Katsaitis va trece și el prin Dobrogea şi va ţine un 
jurnal de voiaj („Călătorie de la Constantinopol la Iași şi de 
la Iași la Bucureşti în anul 1742“). La sfîrșitul secolului al 

XVIII-lea, un voiaj prin Propontida şi Pontul Euxin a între- 
prins J.B. Lechevalier, iar pe la 1793, rusul J. Christian von 
Struve va trece şi el prin aceste locuri. 

În prima jumătate a secolului trecut au călătorit la Pon- 
tul Euxin vicontele Alexis de Valon (1843), G. Smancini (1843) 
şi L. Gabryel (1849). 

Voiajind spre Atena, împreună cu nepotul său, Iancu, „cu 
scopul ca pe lingă îndeletnicirile sale sholastice, în vacanţiea 
ce avé să se folosească de totu aceea ce pot căpăta copiii sirgui- 
tori prin voiajuri îndepărtate“, moldoveanul Mihail Harret se 
îmbarcă la Galaţi trecînd pe Dunăre şi braţul Sulina, apoi, prin 
Marea Neagră, spre Constantinopol. Curînd, el își va publica 
impresiile de voiaj într-o broşură tipărită la Iaşi în 1851. 

Pînă la 1877, mai călătoresc la Pontul Sting: Wilhelm 
Hamm (1858—59), J. D. Bois-Robert (un turist francez), F. Ka- 
nitz (prin Bulgaria şi Dobrogea) şi Dick de Lonlay (în chiar 
vremea războiului). 

O carte excelentă despre Dobrogea a seris vicontele Alfred 
de Caston, martor al evenimentelor din această provincie, mai 
ales din Tulcea și împrejurimi, din timpul conflagrației româno- 
ruso-turce de la 1877—1878. Un alt nobil francez a studiat 
provincia pontică, mai ales din punct de vedere economic: ba- 
ronul d'Hogguer, care a publicat concluziile sale într-o broşură 
(1879). În sfîrșit, la 1886, poposeşte în Dobrogea, în timpul unei 
călătorii spre Atena, publicistul ardelean Vasile Grozescu. 


Drumuri și popasuri 


Cum se călătorea, pe vremuri, în această parte a ţării ? 
Care erau drumurile şi cu ce mijloace au voiajat, de-a lungul 
secolelor, oamenii la Pontul Euxin ? 

Desigur, și pe meleagurile dobrogene, ca oriunde aiurea, 
din cele mai vechi timpuri s-a călătorit pe apă, calea lichidă 
fiind cea mai lesnicioasă. Deci, Dunărea și apele litorale au fost 
primele drumuri ale strămoșilor noștri sălăşluitori în aceste 
ținuturi. 

Cum am văzut, argonauții au călătorit de-a lungul țărmu- 
rilor mării şi pe Istru. Nava lor, făurită de Argos sub auspicii 
zeieşti, trebuie să fi fost aidoma ambarcaţiunilor greceşti din 
epocă: lungă de circa 30 m, cu pupa mai înaltă şi puntată și 
cu fundul lat pentru ca, la caz de nevoie, să poată fi trasă 
pe uscat; avea două rînduri de rame, cîte douăzeci şi cinci de 
vislași la fiecare bord. În mijlocul carenei, zeița Atena împlin- 
tase un trunchi sfînt de stejar adus din Dodona. 

În interiorul Dobrogei nu au existat, pînă la cucerirea ro- 
mană, decît drumuri naturale. Cel mai vechi drum construit 
de om în acest ţinut va fi fost, desigur, cel ce lega cetăţile gre- 
cești Histria, Tomis, Callatis, Odessos (Varna), Apollonia, ter- 
minîndu-se la Byzantium. 

Un străvechi loc de trecere a Dunării a fost Isaccea. În 
celebra sa expediţie din anul 514 î.en. împotriva sciţilor de 
peste Istru, Darius a trecut fluviul pe un pod de vase construit 
de ionieni la porunca sa. 

Iată cum a trecut Dunărea, în anul 335 î.e.n., Alexandru 
cel Mare, care după expediția împotriva tribalilor şi ilirilor se 
hotărî să-i atace pe geții de dincolo de fluviu, adunaţi pe mal, 
mulţi şi ameninţători, potrivit istorisirii lui Arian: „În același 

lălalt al Istrului. Pe una din corăbii se urcă şi el. Apoi, puse 
să. se umple. cu paie burdufuri din pielea corturilor sub care .se 
agăposteau ai săi, adună din regiune cît putu mai multe luntre 
dintr-un singur trunchi (căci acestea se aflau din belșug, deoa- 
rece locuitorii de pe malurile Istrului le folosesc pentru pescuit 
în. Istru sau cînd merg unii la alţii pe fluviu, iar mulţi fac cu 
ele: piraterie). După: ce adună foarte multe din acestea, trecu pe 
ele cît mai mulţi soldaţi. Cei ce trecură împreună cu Alexandru 
erau cam la vreo mie cinci sute de soldați şi. vreo patru mii de 
pedestrași“. 

Herodot a cutreierat: Pontul Euxin cu o trieră, navă care ar 
fi avut trei rînduri de rame: în rîndul superior visleau „dzi- 
ghiţii“, în al doilea, „traniții“, iar în cel de jos „talamiţii“. Echi- 
pajul, compus din 174 vîslaşi şi 17 marinari la vele, era coman- 
datde un trierarh, asistat de un cîrmaci şi un „keleuses“ (omul 
care coordona vislașii). 

În anul 9 e.n., într-o toamnă tirzie, cînd navigația devenea 
foarte neprielnică, porni poetul Publius Ovidius. Naso spre lo- 
cul relegării, oraşul Tomis, în acea vreme un neînsemnat em- 
poriu la Pontul Sting, într-o regiune considerată, pe atunci, 
capătul lumii cunoscute. Itinerarul lui Ovidiu, impus de August, 
a fest, în linii mari, acesta: 

A doua zi de la primirea ordinului, dimineaţa, poetul, înso- 
ţit de Fabius Maximus, prieten fidel, ce nu avea teamă de a 
se compromite, fiind el însuşi rău văzut la Roma, porni spre 
portul Brundisium, de unde — jocul întîmplării — cu treizeci 
de ani mai înainte, în timpul studiilor plecase într-o frumoasă 
călătorie, împreună cu amicul său din tinerețe, Macer (din To- 
mis, poetul îi va reaminti lui Macer acele plăcute vremuri şi 
încîntătoare locuri: vizitate, care Vai ! ele nu-s asemeni cu cele 
de la geţi! | Si ce puţin sint ele din cîte mai văzurăm | Noi 
doi! Plăcute drumuri tu mie mi-ai deschis, | Ori că brăzdam 
cu nava albastrele tatazuri, | Ori ne ducea ca vintul căruța pe 
uscat). Ajuns la Brundisium se îmbarcă pe o navă şubredă, 
veche, probabil una din acele „corbito“, destinate transportu- 
lui trupelor și mărfurilor. În Adriatica, Ovidiu, și aşa într-o dis- 
poziţie sufletească mizerabilă, fu nevoit să întimpine o puter- 
nică furtună (Vai mie! munţi nămornici de valuri se răstoar- 
nă | Mai, mai socoți că apa ajunge pîn’ la cer). Copleşit de furia 
vîntului şi apei, poetul îşi deplinge condiţia de călător fără voie. 
Una este să călătoreşti pentru a strînge avere, pentru a face 
nepustorie, să voiajezi „pe Nilul vesel“, sau la Alexandria, „cu 

Viața-i dulce și plină de-ncîntări“, sau să vizitezi, ca odinioară, 
şcolile Atenei, şi alta este să înfrunţi o așa furtună pentru a 
ajunge... unde ?! — în exil, tocmai „în ţara sarmaților !%, Scă- 
pat de furtună, Ovidiu sosi în golful Corintului şi debarcă în 
portul Lechaeum; aici părăsi vasul și porni să străbată pe uscat 
istmul Corint, pentru a se îmbarca din nou în portul Cenchieae 
pe o navă mai solidă și mai rapidă, poate o „liburnă“ dalma- 
tină, împodobită cu chipul zeiței Minervă (Minerva cea bălăie 
îmi este — apărătoarea | Corăbiei: la proră e coiful: zugrăvit). 
Face o escală la Imbros. De aici — scrie poetul —, minat de-un 
zefir spre ţărmurii zerintici, | În Samosul cel tracic m-a dis 
truditul vas. În insula Samotrace, Ovidiu părăseşte nava, care 
îi duce bagajele mai departe prin Helespont, apoi, de la Tem- 
pira, de pe coasta Traciei, va merge pe uscat pentru a ajunge la 
țărmul Pontului Euxin, traversînd ţara bistonienilor, fie de 
teama de a naviga din nou, fie pentru a se bucura de sprijinul 
prietenului său Sextus Pompeius, comandantul regiunii, cáre, 
de altfel, îi dădu ajutoare bănești şi o escortă pentru a-l apăra 
de atacurile barbarilor (De-şi mai aduce aminte vreun muritor 
de mine | Și-ntreabă ce mai face poetul exilat, | Să ştie că Ce- 
zarii mi-au dăruit viața, | lar Sextus mi-a salvat-o: el vine după 
zei). Ajuns la ţărmul Mării Negre, poetul se îmbarcă din nou 
și, trecînd prin dreptul cetăților Odessos (Varna) şi Dionysopolis 
(Balcic), soseşte în primăvara anului 9 e.n., în portul 'Tomis. 

După războaiele dacice, cînd ţinuturile de la Pontul Sting 
vor intra deplin şi pentru multă vreme sub autoritatea romană, 
aici este durată o excelentă rețea de drumuri, care va servi, se- 
cole de-a rîndul, circulației militarilor, locuitorilor şi bunurilor 
acestora. Celebra Tabula Peutingeriana * indică drumul ce-l 
urma limes-ul dunărean, de la Singidunum (Belgrad), pe la 
Transmarisca (Turtucaia), Nigriniana (Malăk Preslaveţ), Tegu- 
licium (Vetrina), Durostorum (Silistra), Sacidava (Muzait-Raso- 
va), Sucidava (Pirjoaia), Axiopolis (Hinogu-Cernavoda), Capida- 
va, Carsium (Hirșova), Beroe (Piatra Frecăţei), Troesmis (gli- 
ţa), Arrubium (Măcin), Noviodunum (Isaccea), Salsovia (Mah- 
mudia), Ad Stoma, apoi drumul de pe litoral ce lega cetăţile 
pontice Histria, Tomis, Stratonis (Tuzla), Callatis, Tirizis (Capul 
Caliacra), Bizone (Cavarna), Dionysopolis (Balcic), pînă la By- 
zantium. Un alt drum lega localităţile importante din centrul 


* Hartă! antică, indicînd cele mai importante localităţi: şi. drumuri din 


Imperiul roman, în secolul al III-lea, descoperită şi publicată. de urna- 
nistul german Konrad Peutinger. ; 

provinciei. El pornea. de la Marcianopolis.(Devnia), făcea legă- 
tura cu Tropaeum Traiani (Adamclisi) — ambele localităţi fon- 
date de împăratul Traian —, Ulmetum (Pantelimonul de Sus) 
şi Ibida (Slava Rusă), de unde trei ramificații duceau la Troes- 
miş, Noviodunum şi Aegyssus (Tulcea). . j 
Romanii, apoi bizantinii vor avea în. permanenţă, ca o con- 
diţie a bunei apărări a acestei importante zone de graniţă a 
imperiului, grijă pentru întreţinerea drumurilor. Vestigiile află- 
toare pretutindeni în Dobrogea relevă această preocupare. Stil- 
pii miliari descoperiţi în diverse localități indicau distanţele, iar 
inscripţii de la Capidava, Histria, Tomis, Axiopolis și 'Troesmis 
atestă că drumurile erau supravegheate de trupe aflate sub 
comanda unui „beneficiarius“. Fireşte, nu lipseau hanurile 
(mansiones) şi staţiunile de poştă (mutationes). 
Calea pe apă continua însă a fi intens folosită şi, pînă la 
jumătatea secolului al XIX-lea, după distrugerea drumurilor 
antice, singura practicabilă, în interior putîndu-se circula nu- 
mai pe drumuri naturale, în lunile călduroase sau la vreme de 
ger.. | 
Putere maritimă, Bizanțul va folosi din plin avantajele căii 
pe apă, atit pentru schimburile economice, cît, mai ales, în cam- 
paniile militare. Folosirea flotei în expediţia lui Ioan Tzimiskes 
împotriva cneazului Sviatoslav, în anul 972, s-a dovedit hotă- 
rîtoare pentru soarta luptei. Leon Diaconul relatează: „După ce 
a trecut în revistă mişcarea măiestrită și spectaculoasă şi între- 
cerea triremelor (erau peste trei sute, în afară de corăbiile ra- 
pide şi luntrile numite apoi îndeobște galere şi vase cu pînză), 
împăratul a împărţit bani vislaşilor și ostaşilor din ele şi i-a 
trimis la Istru ca să păzească trecerea peste acesta: să nu le 
fie cu putinţă sciților * să plutească spre patrie şi spre Bosforul 
Cimerian, dacă s-ar gîndi cumva să fugă (...). Triremele s-au 
îndreptat spre Istru în felul acesta, iar împăratul Ioan a pornit 
din Bizanţ şi a sosit cu toată oastea la Adrianopol (...)*. Cind 
au apărut, în toiul luptei hotăritoare, la Silistra, „triremele in- 
cendiare ** ale romanilor“, încărcate cu alimente și plutind pe 
Dunăre în sus, bizantinii se însufleţiră de nădejdi noi, în timp 
ce oamenii lui Sviatoslav, care auziseră de la înaintașii lor par- 
* De la Herodot încoace, pină tirziu, toate popoarele sălășluitoare la 
nordul Pontului Euxin erau, de regulă, numite de către romani, apoi 
de bizantini, „neamuri scite“. 

“ Nave de pe care se arunca renumitul „foc grecesc“ sau „focul medic“, 
deoarece era alimentat cu petrol brut din Media (Persia). 

ticipanţi la atacul dat de cneazul Igor asupra Constantinopolu- 
hui, în anul 944, despre grozăvia focului grecesc, intraseră în 
mare panică și spaimă. ` ii A x : o 
Totodată, calea“ măritimă a înlesnit, de-a lungul vremilor, 
penetrația barbară din nordul sărac şi sălbatic, în sudul prosper 
şi civilizat; mase enorme de barbari, uneori sute de mii, îmbar- 
caţi la gura Niprului cu familii, căruţe și tot calabalicul, în 
mii de nave, pustiau tot ce era alcătuire omenească pe litoralul 
euxin și la Dunărea 'de jos, pînă în Tracia și chiar mai departe. 
Orașele şi porturile dobrogene vor fi apoi continuu, pînă: chiar 
în secolul al XIX-lea, prădate și distruse de cazaci, care, îm- 
barcați pe șeici ușoare, ajungeau’ pînă la Varna, pustiind totul 
în cale. ; 
Relaţii interesante despre cum se călătorea în setołul al 
XIV-lea la Pontul Euxin ne-a lăsat Ibn Battuta, vestitul călă- 
tor arab. El a descris harabaua, cel mai popular vehicul at locu- 
lui. Harabalele aveau patru roţi şi erau trase. de doi. sau mai 
muMi cai, boi și chiar cămile. Căruţaşul stătea călare pe unul 
dintre cai, îndemniînd animalele cu un harapnic şi un ciomag: 
Aceste căruțe aveau şi coviltir, făcut din arcuri de lemn, aco- 
perite cu piîslă, prevăzut chiar cu un fel de ferestre grilate; 
înăuntru „îţi poţi schimba locul după plac; dormi, mănînci, 
citeşti, scrii în timpul mersului“. Călătorul își asigurase, ca 
orice oriental, chiar un oarecare „confort“, dacă avem în ve- 
dere faptul că în carul său era servit de o sclavă. Din părțile 
tătăreşti, cum arătam în capitolul precedent, Ibn Battuta a 
însoțit convoiul prinţesei Bailun, soţia hanului tătarilor şi fiica 
împăratului Bizanțului, care mergea la Constantinopol. Con- 
voiul acesta era impresionant — descrierea călătorului arab 
ne poate forma o idee de cum voiajau pe vremuri capetele 
încoronate: 400 de care, 2 000 de cai, vreo trei sute de vaci 
și două sute de cămile; emirul Beidarah, cu 5 000 de oşteni, 
păzea alaiul. Bailun era servită de nici mai mult nici mai 
puțin de 200 eunuci, mameluci și greci, de 300 de turci, pre- 
cum şi de 200 de roabe tinere, cele mai multe grecoaice. 
Sultanii, cînd plecau în campaniile lor militare, cărau cu 
ei întreaga curte, soțiile şi haremul, îngreuind, firește, depla- 
sarea [,,La sfîrșitul lui martie 1476 — scria Giovanni Maria An- 
giolello — sultanul (Mahomed al II-lea) plecă din Constantino- 
pol (în expediţie împotriva lui Ștefan cel Mare) cu întreaga lui 
curte“). Ajuns la Dunăre, sultanul dură pod, la Isaccea, pentru 
a-și trece dincolo trupele şi strălucitorul calabalic. Pentru fău- 
rirea podului au fost aduse o mulțime de bărci tocmai de la 

Vidin, şi: Silistra, iar legarea lor una lingă: alta. a. durat trei zile. 
Lucrarea fiind gata, prima grijă a fost, desigur, „ca floarea 
curţii sale, bine rînduită, să. treacă deîndată, fără cai...“. Ma- 
homed. IL. puse apoi pază :bună la pod —: că altădată Dariuș, la 
sfatul: ionianului Coes —, deoarece spunea că el nu socoate tre- 
cerea Dunării mai puţin însemnată decît duşmanul său... 
Şi Soliman Magnificul, cu prilejul „expediției din Moldova 
ge la 1538, va călători cu toată curtea prin Dobrogea. El a 
poposit la Babadag, unde mulţimea însoţitorilor — numai lume 
putred de bogată — solicitatoare de diverse servicii, va fi con- 
tribuit, neîndoielnic, la înviorarea economică a orășelului. do- 
brogean fondat de. Sari Saltic Baba, devenit, pentru cîteva zile, 
capitala Imperiului otoman: Un „itinerar turc“ consemnează: 
„Simbătă, în a 21-a zi a aceleiaşi luni, (august), popas. Padișa- 
hul a făcut un. pelerinaj la Sari Saltic Baba. Duminică (...). 
Padișahul a pornit la vînătoare, locuitorii oraşului fiind scoşi 
ca hăitaşi. S-a vinat lingă Babadag. (...). Cortul împărătesc a 
bornit marţi“. După. ce, la Isaccea, sultanul a construit, tot din 
vase, un pod peste. Dunăre, porni cu tot alaiul spre Moldova. 
- Din relaţia lui. Erasm Otwinowski de la 1557, aflăm faptul 
că, trecînd Dunărea la Isaccea, vameșii turci au ieșit înaintea 
solului. cu „o tobă şi o surlă“, fiind primiţi de sol la masă. La 
întoarcere, solul polonez trece tot prin Isaccea, unde exista vad 
și vamă, atît pentru cai cît şi pentru. mărfuri; o a- doua vamă 
se afla la Constantinopol „şi alta nicăieri“. l 
Alt polonez, Andrei Taranowski, călătoreşte, la 1570, de la 
pun oraş numit Babadag“ pînă la un sat „grecesc“ cu cai de 
poştă, fapt ce indică o oarecare. organizare a transporturilor. 
Vasul care l-a dus pe negustorul englez John Newberie: în 
aceste părţi, la 1582, avea o lărgime de douăzeci şi şapte de 
picioare şi o înălţime, la pupă, de treizeci de picioare, ceea ce 
nu-i' permitea să încarce peste înălțimea a două butoaie mari, 
aşezate unul peste altul, „afară 'doar de partea de la mijlocul 
vasului“ care era mai încăpătoare. Vasele cu care se circula în 
zonă erau deci de tonaj foarte mic, fapt ce era un inconvenient 
pentru negustori. sub raportul încărcăturii, însă, totodată, un 
incontestabil avantaj în:-ceea ce priveşte trecerea: pe la Sulina 
sau Chilia, guri înnămolite de aluviunile Dunării, prin .care 
vasele - mari greu puteau răzbi. Pînă la constituirea, în 1856, 
a Comisiei Europene a Dunării, care a inițiat lucrări serioase 
la gura Sulinei, traficul pe aici: a fost considerabil gituit de 
depunerile aluvionare. Relaţia lui Giulio Mancinelli, de la 1583, 
este revelatoare în -acest :sens. Corabia pe care se afla călătorul 

italian s-a împotmolit la circa opt-zece mile în larg depărtare 
de gura fluviului. Încercarea de a o scoate din nămol a fost dra- 
matică; folosirea unor prăjini nu a făcut decît să înțepenească 
şi mai mult vasul. Se stirni panică şi îmbulzeală. Italianul con- 
semnează: „Atunci toţi, așteptind din ceas în ceas să se scu- 
funde, s-au şi socotit morți, de aceea marinarii, plîngind şi stri- 
gînd în gura mare, au lăsat din mină funiile și piînzele pe care 
le ţineau şi [ele] au zburat în aer, împrăștiate de vint; negus- 
torii au alergat la lăzile lor, şi strîngînd la subsuoară pungile 
lor cu bani stăteau gata să coboare în barca [de salvare] cu care 
[doar] puțini s-ar fi putut salva, ea fiind mică ...“. Preotul s-a 
rugat, împreună cu ceilalți de pe vas, promițind celui de sus că 
vor clădi biserica Sf. Nicolae, care s-ar fi aflat aproape, fiind 
făcută din piatră grosolană; se pare că ruga le-a fost ascultată 
— crede Mancinelli — deoarece corabia s-a săltat singură din 
nămol, spre uşurarea tuturor. 

Condiţiile în care a călătorit Diego Galăn pe Marea Neagră 
și Dunăre în anul 1595 au fost cu totul mizerabile. El era sclav 
pe una din cele patru galere ale lui Mami pașa, care, pe Dunăre, 
trebuia să sprijine acțiunea lui Sinan paşa împotriva lui Mihai 
Viteazul. Însă spaniolul era încă și mai oropsit decît tovarășii 
săi vislaşi, deoarece avea o sarcină în plus: trebuia să spele ru- 
fele comandantului. Diego Galân se plînge: „Cind ajungeam 
în port, chiar dacă nu mai puteam [de oboseala] de a fi vislit 
fără întrerupere, ceilalți vîslaşi se odihneau de munca lor de 
toate zilele (care nu este uşoară), pe cînd eu mă duceam să spăl 
rufe. Săpunul îmi înmuia bătăturile, care se refăceau îndată 
ce reluam vislele, ceea ce mă făcea să sufăr mai mult în fiecare 
zi”. Dorinţa de cunoaştere, de noutate, îi atenua însă suferinţele 
(„Totuşi uitam toate acestea văzînd lucruri noi ...%). Ajunși în 
dreptul Silistrei galerele renegatului scoţian fură supuse unui 
puternic bombardament de artilerie, care băgă groaza în sufle- 
tele nenorociţilor vislaşi. Mami paşa avea motive să fie încă 
și mai înspăimîntat pentru că — i-ar fi spus scoţianul turcit 
vislaşului său — el,:stăpînul, dacă galerele se vor scufunda, 
îşi va pierde averea, pe cînd sclavii își vor pierde doar viaţa, 
care nu valorează nimic. Astfel că, Mami paşa, cu iataganul în 
mînă, amenința sclavii să nu scape, de frică, vislele. cam în 
felul acesta: „Înainte, cîini! Va fi pentru toţi viaţa sau 
moartea !“. 

Cind venea iarna, viscolele dobrogene îi chinuiau cumplit 
pe călători. Voiajorul flamand Joris van der Does, îndepărtin- 
du-se de Bazargic, în 1597, la 12 decembrie, a fost întîmpinat 

de, puternicele rafale. ale lui Boreu (Crivăţul), cu ploaie și ză- 
padă. Turcii care însoțeau convoiul său făcură îndată cale-n- 
toarsă spre oraș, refuzind să mai călătorească pe o. asemenea 
vreme, „afară dacă nu ar fi ales mai degrabă. să moară“. Se 
porni apoi un ger neobișnuit, încît flamandului i s-a părut că, 
pur şi simplu, care, oameni și cai s-au transformat în „statui 
de, gheaţă“. Şi, culmea necazului, pe o asemenea vreme, din 
lipsa hanurilor, trebuiau să doarmă sub cerul liber. Numai fap- 
tul că va putea vedea cum îngheaţă Dunărea îl mai sonsola, 
după atitea neplăceri, pe van der Does. 

Şi arhiepiscopul de Sofia, Petru Bogdan Bakšić, se plin- 
gea, la 1641, de proasta condiţie a călătorului prin Dobrogea, 
datorită lipsei hanurilor de-a. lungul drumurilor, voiajorii fiind 
nevoiţi să doarmă în cîmp, pe orice vreme, cu pază bună, din 
pricina hotilor. Mai mult, „trebuie să iei de acasă mincare şi 
celelalte lucruri de trebuinţă, cu alte cuvinte, trebuie să-ţi iei 
casa cu tine“. 


Existau totuşi, ici-colo, Şi caravanseraiuri, un fel de hanuri 
mari, cu odaie pentru oameni „separată de grajduri“ cum ob- 
servă călătorul englez Robert Bargrave în 1652. Hanurile obiş- 
nuite, în formă de şură, erau înconjurate cu un fel de vatră, 
în fața căreia, călătorii şedeau pe covoare, cu armele atirnate 
alături, pe perete, iar caii, legaţi cu inele, mîncau liniștiți la 
picioarele lor. Hangiii se îngrijeau de hrana animalelor „spre 
cîştigul“ lor. Suferă şi Bargrave de starea proastă a vremii, 
fiind nevoit să călătorească prin ploaie. „Caravana — notează e! 
—,. udă leoarcă, stătea pe marginea drumului, dar noi am ales 
mai degrabă să prinzim într-un sat afară în drum (...), unde 
ploaia şi frigul ne-au pregătit în aşa fel stomacurile noastre, 
încît pîinea plămădită din grine amestecate ne părea marţipan, 
iar apa limpede, nectar“. 

Călătorind la vreme de iarnă (ianuarie 1653), arhidiaconul 
Paul din Alep, cînd a ajuns la Constanţa, a închiriat cinci că- 
ruţe şi zece cămile cu două cocoașe. Aceste cămile — ne spune 
arhidiaconul — nu purtau poveri.pe spate şi umblau descope- 
rite fie iarnă, fie vară. Pentru patriarhul Macarie, superiorul 
său, arhidiaconul a închiriat o căruţă cu un cal. Chiria pînă la 
Dunăre, se ridica la 400 de osmani pentru fiecare căruță. Fe- 
tele bisericeşti. arabe au voiajat şi pe la Chilia. Aici, Paul din 
Alep constată şi el împotmolirea gurii dunărene, blocîndu-se 
circulaţia. El a văzut circa 60—70 de corăbii care aşteptau de 
luni întregi posibilitatea de a ieşi în mare şi a-şi continua dru- 
mul avînd ca destinaţie Nilul şi Damieta şi alte porturi. ale Mă- 

rii Mediterane. Vasele de mic tonaj puteau: trece lesne, : dar 
navele mari trebuiau — cum observă arhidiaconul' — să dese 
carce o parte din: marfă — de regulă, grine — în 'vase-mai miei, 
urmind ca după “trecerea. barei să-și "primească ‘înapoi încăr- 
cătura. E ea (ei a 

În campania polonă din anul 1672 și sultanul Mehmed! ål 


IV-lea îşi va lua cu el întreaga curte — soţia, haremul şi nobi- 
limea (s-a dus vremea cînd împărații îşi rupeau veșmintele 'spre 
a le transforma în 'feşi pentru 'rănile: soldaților !). Cum ne ft- 
formează La Croix, sultanului i-au trebuit douăzeci” şi şase''d6 
zile pentru a-și transporta trupele şi haremul de-la Adrianopol 
la Babadag (a plecat la 25 mai şi a ajuns la 20 iunie). Dar pen- 
tru a trece Dunărea la Isaccea şi Mehmed al IV-lea a constririt 
un pod. La Croix, în jurnalul său de voiaj, ne furnizează detatii 
privind tehnica vremii în astfel de construcții. Podul ar fi avut 
o hingime de 1200 de pași şi o lățime de 24 de paşi: el a fost 
făcut de un inginer neamt pripășit pe acolo, „un renegat“, fiind 
plătit de sultan pentru munca sa cu dreptul de a percepe o 
taxă tuturor şeicilor 'ce trec pe Dunăre, ceea ce trebuia să aducă 
un venit însemnat, „întrucît se dă ca sigur că taxa este de':10 
scuzi de ambarcaţiune ...“. Iată cum a făcut neamţul podul: 1a 
mal, cît apa nu era adincă — circa o sută de pași — de o parte 
și de alta a fluviului, podul a fost consolidat cu ţăruşi înfipți pe 
fund; la mijloc, construcția se susținea pe patruzeci: de: vase 
mari (vasul din centru era dat'la o parte pentru a se 'face loc 
circulaţiei pe fluviu). În. loc de ancore,  neamţul a *in- 
chipuit- nişte. coşuri mari, împletite, umplute cu pietre; aceste 
coșuri au fost legate de cabluri „făcute din coajă de lemn“ (mai 
degrabă curpeni de viţă), tot împletită: Fiecare vas din corpul 
construcției era ancorat, de o parte. și de alta, cu astfel de 
greutăţi, care făceau ca podul „să fie atît de neclintit, ca: şi 
cum ar fi fost de piatră“. Podul urma să fie păzit de douăzeci 
de galere și o trupă de 3000 de oameni, comandată de pașa: din 
Brussa. aa 
Cu fală mare și trufie călătoreau nu numai împărații, ci și 
solii acestora trimişi în diverse misiuni. Cortegiul ‘solului polon 
Ioan Gninski, de la 1677, era format din 88 de căruțe cu cîte 
patru şi şase cai, patru trăsuri, 30 de cai de. paradă, cu rîndaşi, 
majordomi și călăreţi, 14 gentitomi „în -moar de argint“, alții 
„în moar de aur“, alții în brocart verde cu flori de argint. Mul- 
time de husari, dragoni, gentilomi „voluntari“, valeți și tot felul 
de servitori, în total vreo patru sute de oameni, dintre gare 
jumătate vor muri de ciumă pe drum. ARE: 

Vtaltânul Cornelio Magni a descris şi el un cortegiu, de astă 
dată împărătesc; este vorba de ălaiul sultanului Mahomed al 
IV-lea, aflat în drum spre Moldova la 1678. Iată evocârea carâ- 
vanei sultanului făcută; după Magni, de Nicolae Iorga: «Tezau- 
rul imperial,  „haznauak la care erau înhămate trei sute de că- 
mile, trece înaintea lui Magni, care vede- pè sultanul însuși, om 
încă tînăr, întunecat la față, altfel cu “înfăţişare nobilă, luxos 
îmbrăcat în haină cusută numai cu: mărgăritare şi pietre 
scumpe, iar: la turban cu un surguciu admirabil. Călătorea pe 
un: cat-alb nervos, slab „de parcă ar fi fost mîncat de muşte“. 
Cu el mergea toată curtea, după vechea datină a osmanilor, şi 
pe urmă haita de cîini care-l întovărăşea pentru' vînători, deși 
vizirul făcuse ase mai îneca un număr pe drum. O sută cinci- 
zeci de cămile duceau bucătăria sultanului. Coranul era dus — 
căci se considerà expediţia ca sacră — pe o cămilă bogat împo- 
dobită, înconjurată de dervişi cari săltau. Și Magni înşiră deo- 
sebitele elemente ale armatei turceşti: ieniceri, spahii, iar din- 
tre cei noi: voluntari, purtători de halebarde sau „satirgii“ şi 
alţii. Muzica mehterilor urmează pe stăpin». 

Cu multă trufie a trecut, în 1700, pe la noi-şi solul polon 
Rafael Leszcsyński, „cu'vr'o 500 de oameni! şi „eu mare dirjie“, 
„cum li-i firea, leșilor« — avea să se plingă un cronicar. Mulţi 
oameni ar fi murit la laşi 'din pricina lor, pe vremea lui Antioh 
Vodă, dar la întoarcere, după ce au fost primiţi rău Aa Istanbul, 
„mai moale au fost“. p 

Neajunsurile călătoriei prin Dobrogea, semnalate de atîția 
călători, erau, nu arareori, compensate de ospitalitatea locuito- 
rilor. Dimitrie Cantemir, luminatul' domnitor — dar şi alţi că- 
lători, cum se va vedea — a remarcat această incontestabilă 
calitate a dobrogenilor. Cînd vreun peregrin se nimerea în sa- 
tele lor, capii -de familie — indiferent 'de nație sau credinţă — 
îi ieşeau în cale și îl invitau în locuinţă, în modul cel mai prie- 
tenesc, poftindu-l la masă, să mănînce din „cele ce le-a dat 
Dumnezeu“. Dacă străinul primea invitaţia, el se bucura de 
adăpostul unei odăi speciale, pentru oaspeţi; aici era ţinut trei 
zile şi ospătat fără plată cu ouă, miere, „de care țara e îmbel- 
şugată“, şi un fel de turte gustoase. Ei dovedeau atîta „curtenie 
şi afabilitate, încît dacă le se mai poate găsi pereche în lume“. 

În 1712 a trecut Dunărea voievodul .Mazoviei, Stanislaw 
Chometoyski, alt sol polon. Într-o zi întreagă, patru plute abia 
au reuşit să transporte, în partea cealaltă a fluviului, întreaga 
solie: Solului i-a fost rezervată o corabie mică,: dar: frumoasă, 


41 


„acoperită de covoare și cu perne de fir de. aur“, pătită ca de 
paradă, cu-.echipajul îmbrăcat tot în uniforme roşii, cu tunuri 
şi steaguri. 
- Cum, din cauza unor vînturi puternice, numite de localnici 
„fortuna“, nu putea porni Ja drum, Iosif Podoski, tot un sol 
leșesc, de la 1759, se hotări să privească navele de pe Dunăre, 
pe care le va descrie. Numite de turci „ghimii“, ele ar fi fost 
construite cu un catarg, altele chiar cu trei catarge, înalte și 
strîmte la cîrmă, adinci de 25 de coţi şi „bine organizate“ în 
interior. În sfirșit, la vreme prielnică, solia trecu Dunărea şi 
din nou vedem spectacolul trufiei acestor trimişi regeşti, cu ne- 
numărate care, cai, slujitori, cu bufet, bucătărie și garderobă. 
Solul traversă fluviul pe o barcă împinsă de 18 vîslași; „între 
timp trîmbiţele sunau fără încetare marşuri şi dansuri“. Deşi 
barca solului ajunse pe malul opus în zece minute, trecerea 
celorlalte care şi a oamenilor a ţinut pină după ceasurile patru 
dimineața. 

În convoiul unui diplomat a călătorit, în 1762, savantul 
italian. R. G. Boscowich. Plecînd. din Constantinopol spre Po- 
lonia, el se alătură alaiului ambasadorului englez Porter, care 
urma acelaşi itinerar. Cortegiul lui Porter era compus din două 
trăsuri cu patru locuri, trase de cîte șase cai şi de o litieră 
cu două locuri, trasă de doi cai. Ambasadorul avea mai mulți 
cai de căpăstru, pentru cei care ar fi dorit să-i folosească în 
timpul călătoriei, precum și mulţi alţi cai pentru servitori şi 
numeroasele persoane din suită; de asemenea, din convoi nu 
lipseau carele, nu puţine, pentru transportul bagajelor. În Pera, 
cartierul european al Constantinopolului, acest numeros cor- 
tegiu „făcea o frumoasă şi pompoasă figură“, care atrase mulţi 
privitori. | ei e ie | 

Austriacul Wenzel von Brognard, într-un raport din 1786, 
constată că la Constanţa populaţia era, în general, răutăcioasă 
— lucru firesc, dacă avem în vedere că orașul căzuse în ruină 
datorită ultimului război — față de călători, .storcînd de la 
aceştia tot ce se putea, cu deosebire bani, vin,. tutun, rachiu. 
Navigatorii erau obligaţi, aici, să plătească o dare de. 15 parale 
pe cap. „De aceea — scrie von Brognard — toată lumea se teme 
să se oprească la Constanţa fără o nevoie imperioasă“, Despre 
Caraharman, azi Vadu, el spune că era un port utilizat mai 
mult vara. Descrie regiunea Portiţei, „prima gură“ a Dunării, 
unde apa era' puțin adîncă, făcînd imposibilă trecerea navelor 
mari. A trecut şi pela Sf. Gheorghe, „a doua gură a Dunării“, 
cu două deschizături în care se afla o insulă, doar deschizătura 

de. ła nord fiind navigabilă. Pentru orientarea marinarilor se 
întreținea pe insulă un foc. De aici, spre Sulina,, drumul era 
mai puţin periculos decit drumul de la Portiţa la Sf. „Gheorghe, 
deoarece limbile de nisip nu se mai întindeau aşa de mult în 
mare. 

Canalul Sulina, aşa cum arăta el la sfirşitul secolului al 
XVIII-lea, a fost descris de J. B. Lechevalier. Acest braţ al Du- 
nării — apreciază călătorul francez — este cel mai propriu pen- 
tru: navigaţie, între celelalte braţe sau guri numite „bogas“. 
Apele fluviului ar curge aici cu o viteză de trei mii de stîn- 
jeni pe oră, într-o albie de aproximativ o sută de 'stinjeni lăr- 
me şi douăzeci şi cinci picioare adincime: În mijlocul celor 
două diguri ridicate pe ambele maluri şi prelungite în mare — 
cel din stînga mult mai lung, cu farul plasat odinioară la extre- 
mitatea sa — nu se aflau decit resturi de tot felul, care consti- 
tuiau obstacole foarte periculoase pentru intrarea pe acest braţ. 
„Farul de pe malul drept există încă“ — observă Lechevalier. 

Hector de Bearn a trecut Dunărea, din Basarabia la Satu 
Not, împreună cu armatele ruseşti, . în' dimineaţa zilei de 12 
iunie 1828, „pe un pod de vase lung de 315 stinjeni“. La trac- 
țiune au fost folosite cămile, care se împotriveau cu îndîrjire 
să pună piciorul pe pod, speriind caii, neobișnuiţi cu asemenea 
apariţii (calul călătorului nostru s-ar fi înfricoșat așa de tare, 
îneit „era să cadă în apă cu stăpîn cu tot“). 

Ca odinioară Dimitrie Cantemir, ofițerul prusac Helmuth 
von. Moltke, în timpul voiajului său euxin de la 1837, a remar- 
cat si el ospitalitatea locuitorilor acestor meleaguri. Von Moltke 
s-a bucurat aici de o primire deosebită. La o Jeghe depărtare de 
localităţile pe unde a trecut convoiul său, erau întimpinaţi, că- 
lare, de notabilitățile satului ori oraşului respectiv — aiani şi 
ciorbagii. În case, van Moltke şi însoțitorii lui s-au bucurat de 
toată ospitalitatea, li s-ar fi oferit cu: dărnicie „alimente, vin 
şi, mai ales, complimente“, fiind întotăeauna de faţă demnitarii 
locului. În timpul călătoriei, țăranii din împrejurimi aveau grijă 
să repare drumurile pe unde urma să treacă voiajorul german, 

Desenatorul Charles Doussault, cutreierînd Dobrogea, prin 
valea Carasu, în prima jumătate a secolului trecut, credea — 
eroare curentă în acea vreme — că romanii ar fi intenționat să 
construiască un canal pentru a uni Dunărea cu marea (distanţa 
dintre Cernavoda şi Constanţa „se poate face — zice el — cu 
pictorul în şase-șapte ore“, evitînd astfel delța). 

„_ Şi englezul F.-Colson :(1839) vorbeşte de necesitatea dea 
se redeschide „vechea: ră á Dunării de la Rasova la Kiustenige 
pe Marea Neagră“ Şi conșideră'că, incontestabil, „Moldo-Vlahia 
va trebui să fie stăpîna: acestui canal“. . DE erat 

Un om de știință german, baronul von Vincke, într-un arti- 
col: publicat în` anul 1840, fondat pe cercetarea atentă a locu- 
lui, lămureşte definitiv. problema Văii Carasu. El consideră::că 
foarte mulți geografi, bazindu-se. pe hărţi defectuoase şi fără 
să cerceteze. la fața locului, au emis ipoteza nefondată că Valea 
Carasu: ar.fi o veche albie a Dunării; mai mult, baronul. con- 
sideră:ca nefondată şi părerea că săparea unui canal între Du- 
riăre și. Marea Neagră prin Valea Carasu ar fi o lucrare ușoară. 
Von Vincke demonstrează că nu se poate realiza decît un canal 
cu ecluze — treabă costisitoare — deoarece, în dreptul mării, 
podişul se ridică la :57 m înălțime. — stîncă de calcar —::iar 
dacă se taie întregul podiș (adîncimea tăieturii în cel mai înalt 
punct al podişului. ar fi de aproximativ 60 m), „întreprinderea 
se arată așa de grea şi de costisitoare, încît realizarea ei cu 
drept. cuvînt. ne lasă sceptici“. Avind în vedere. posibilităţile 
economice ale vremii, baronul avea, fără îndoială, dreptate. | 

Călătorind de-a lungul Dunării, vreme de nouă: zile, spre 
mijlocul veacului trecut, ieromonaul Parthenie avea să cungas- 
că ospitalitatea românească. În toate satele pe unde a trecut, 
de la Măcin pînă la Rusciuc, călugărul rus s-a simţit „cala 
rude“, fiecare voind să-i dea găzduire și să-l ospăteze. Preoţii 
îl luau la ei de prin case, îi ofereau ce aveau mai bun de min- 
care. („mîinile şi, picioarele ni le spălau: aşa de iubitori de stpă- 
ini sînt oamenii aceia“). Dar nici ieromonahul nu va fi scutit de 
mizeriile: administraţiei: în fiecare sat trebuia să arate ciorbar 
giului actele de. călătorie („La dinșii este „atîta rigoare, că pi- 
menea nu poate primi. vr'un străin fără înyoirea ciorbagiulųi“). 

Scriitorul danez Andersena călătorit, la 1841, de la Con- 
stantinopol spre Constanţa cu un vapor austriac. Pe vas, mai 
erau „doi ofiţeri austrieci întorși din campania siriacă“, o rudă 


a poetului englez Ainsworth (care completa cabina de la €la- 
sa I), un preot armean, cu doi copii, un evreu tînăr și gräs 
(care se amesteca 'în toate), un servitor amabil şi tînăr, o ser- 
vitoare-“nevăzută suferind de rău: de mare, trei germani;: un 
tînăr ture şi-doi greci completau lista pasagerilor. pentru Viena. 
Ceilalţi, — turci, evrei, români şi bulgari, care se făceau comozi 
pe punte, își fierbeau cafeaua și se întindeau să doarmă —- se 
îmbarcaseră pentru Constahţă şi Silistra. La Constanţa, detiâr- 
caderul se compuneă '„din 'blocuri'de piatră trintite unul peste 

altul, printre. care s-au. aşezat grămezi de alge, ca să se nive- 
leze puţin locul“. Bagajele au fost duse în care cu boi. pînă la 
han, călătorii -mergind pe. jos. Hanul, deosebit, de curat, avea 
un pridvor de stuf ce ducea la- camera rezervată. călătorilor de 
clasa I. Hangiul, „austriacul Toma, Radicevici“, le servi, o. masă 
gustoasă, apoi bagajele fură încărcate. în care mari. de lemn, 
trase de boi, ce trebuiau să ajungă “a doua ..zi. pe. seară. la 
Cernavodă. A doua zi, plecarea. „Țăranii soșesc cu: cai valahi 
iuți, ce joacă în fața porții; doi. cîrlani scapă, sar peste îm- 
preimuirile convoiului, care pleacă în sfîrșit prin oraş, în uru- 
itul trăsurilor, avînd în frunte pe hangiu călare, în. vechea sa 
uniformă austriacă“. Lîngă lacul Carasu, află şi Andersen le- 
genda că pe aici s-ar putea săpa .uşor un canal, însă, scriitorul 
consideră — judicios — că o cale ferată ar fi mult mai ieftină. 

- În raportul său (1841), polonezul Mihai Czajkowski amin- 
teşte de compania austriacă. inițiatoare a liniei de diligente 
Constanţa— Cernavodă pentru transportul călătorilor şi mărfu- 
rilor de la Constantinopol, paralelă cu Valea Carasu, şi spune 
că. ar fi existat intenţia de a se săpa un canal care ar fi ușurat 
mult navigația în această regiune — ţinînd seama de dificultă- 
tile transportului pe la gurile Dunării. 

"Un turist italian, G. Smancihi, va trece şi el prin Dobrogea 
pe ruta Constanţa—Cernavodă, la 1843, iarna, pentru a evita 
„o carantină de mai multe zile la Galaţi“. (Dar să vedem de. 
ce. se fereau călătorii de carantină. Articolul 196 din. Regula- 
mentul Organic glăsuia: „Verice călător viind în carantină, 
va fi îndatorat, de este evropian, să-şi arate paşaportul său, iar 
de este lăcuitor de pe marginea driaptă a Dunării, trebuie să 
aibă teşkeriaua dregătorilor locului după cum s-a urmat tot- 
dauna. Călătorul după ce va arăta toate pentru cite să va 
întreba, de care să va alcătui tacrir, să va supune la vizita 
dohtorului. De va fi sănătos, să va lua înscris toate hainele 
lui, bani, cărţi şi alte hirtii, pe care va fi îndatorat să le dea 
la carantină ca să le curețe după regulile sănătăţii. După 
aceasta îşi va spăla tot trupul într-o odaie rînduită pentru 
acest sfîrşit, şi îmbrăcîndu-se cu hainele carantinei va. trece în 
odaia ce i se va da dintr-acel ceas. Cel ce va fi sănătos pînă în 
ai. patrulea zi, va fi slobod din începutul cei de a cincilea zi 
să-şi ia toate lucrurile sale şi să iasă din carantină. Călătorul 
care nu va voi să se îmbrace cu hainele carantinei va fi înda- 
torat să-şi dea hainele sale ca să se curețe după rînduială şi 
după ce să va supune la toate celelalte formalități de mai sus- 
zise, să va îmbrăca în hainele sale într-acelaşi chip curățite și va 

trece în odaia ce'i se va da, dintr-acest ceas numai, să vór 
socoti acele patru zile de carantină“.) Smancini, în cartea scrisă 
despre voiajul său, ne dă amănunte despre condiţiile de căiă- 
torie pe navele companiei austriece care înființase linia de 
diligențe prin Dobrogea. Vaporul Constantinopol—Kiustenge 
făcea curse de mai multe ori pe lună. Preţul unui bilet de 
clasa I era o sută 'de florini, fără masă, care 'ar fi costat doi 
florini şi jumătate pe zi. Locurile de categoria a II-a (aflate 
pe covertă, între pupa şi prova) nu pot fi tolerabile într-o 
călătorie pentru cine iubește confortul — apreciază voiajorul 
italian. De la Constanţa la Cernavoda, G. Smancini a călătorit 
cu cai buni la patru calești, şi ar fi parcurs peste patruzeci de 
mile, în mai puţin de șase ore cu aceiaşi cai. | se spune că 
pe aici — Valea Carasu — ar „începe canalul lui Traian, care 
trebuie “să unească Dunărea cu Marea Neagră“; dar el mărtu- 
risește că nu a văzut pe aceste locuri urme de muncă umană. 

Tot în 1843, francezul Alexis de Valon va călători pe aceiaşi 
drum. La debarcare, făcută cu rinduială, bagajele călătorilor 
ajunși la Constanţa au fost încărcate pe care cu boi — amă- 
nunt relatat și de Andersen — după care pasagerii au fost 
invitaţi de agentul companiei austriece, Marinovici, la un de- 
jun bogat cu apă la gheaţă, într-o cabană murdară în exterior, 
însă „foarte curată pe dinăuntru“. Drumul pină la Cernavoda 
îl făcură în trăsuri trase de către patru cai. 

Desigur, voiajind, ai în preajmă însoțitori diverși, nu toţi 
simpatici, unii chiar caraghioşi, care te amuză. Vasile Alecsan- 
dri va întîlni pe vaporul care îl ducea pe brațul Sulina, în 
voiajul său de la 1845, un aşa-zis profesor de limbi străine, 
grec de origine, cu niște ochelari enormi — pe care s-ar fi 
bazat toată știința lui — gras, mărunt şi blond-roșcat. Acesta 
se plimba pe vas „,majestuos în halatul său găurit în coate“, 
pășind mindru în boneta sa de bumbac, ca de cocoană. Un fel 
de filozof, mulțumit cu filozofia sa, „neavînd nimic mai bun 
cu ce să se mulțumească“. 

Romanticul inginer Xavier Hommaire de Hell pleacă, la 
1846, într-un voiaj de studii prin părțile noastre, din Constan- 
tinopol, într-o barcă, cu un echipaj format din vislași de pe 
Bosfor (mai călătoreau cu el: desenatorul J. Laurens, Joseph, 
un pierde-vară parizian, Jenko, patronul bărcii și mateloţii 
Stavri, Stamachi și Jani). „Argonaut“ modern, francezul călă- 
toreşte astfel cu mica ambarcaţiune de-a lungul țărmului euxin, 
pină la Varna; aici anotimpul fiind neprielnic pentru: navigaţie, 
hotărî să-și continue drumul pe uscat. Face rost de o haraba, 

cai şi un bătrîn harabagiu, "primind totodată, “din partea gu- 
vernului, un cavâs care să-l însoțească, ambii — și harabăgiul 
şi cavasul — fiind „ieniceri sadea“. Ajunge şi Homriaire de 
Hell în Valea Carasu. Ştie de proiectul austriac —- o asemenea 
intenţie a existat într-adevăr, determinată de faptul că, ‘după 
pacea de la Adrianopol, întreaga deltă a intrat sub “control 
țarist — de a construi o cale navigabilă prin Valea Carasu, pînă 
ia mare, dar observînd cu atenţie zona — ca odinioară baronul 
von Vincke — ajunge şi el la concluzia că platoul, care începe 
de la Constanţa și pînă la marginea superioară a văii, prezintă 
o prea mare lungime (de la 8—10 000 m) şi o: prea mare înăl- 
time (30 m cel puţin), pentru a-l tăia „mai ales cu şansa de a 
te întilni cu stînca la o mică adincime“. Este de părere că tot 
un drum de fier ar fi mai convenabil. Face cunoştinţă cu ca- 
raritina de la Galaţi, „renumită în tot Levantul pentru rigoarea 
ei extremă“. La Sulina, din pricina înnămolirii gurii canalului 
este nevoit să aștepte douăzeci și patru de ore, pînă s-a găsit 
un grec, care şi-a oferit serviciile, contra unei mari sume de 
bani, să piloteze nava Lloyd-ului austriac — manevra nu ar fi 
durat decit o jumătate de oră. Inginerul francez constată lipsa 
drumurilor în Dobrogea, iar pe litoral, lipsa farurilor (ar fi 
trebuit un far la Caliacra, unul la Mangalia, altul la Constanţa 
şi încă unul la Caraharman). 

Un turist, L. Gabryel, călătorind, în 1849, cu vaporul, po- 
poseşte la Cernavoda, unde se opresc vapoarele cînd în timpul 
verii voiajorii „iau alternativ calea Galaţiului sau a Constan- 
tei“. Vede şi el lacul Carasu şi crede, din auzite, firește, că s-ar 
afla în faţa „faimosului“ canal al lui Traian „ce lega Dunărea 
cu Marea“. 


David Urquhart, secretarul ambasadei britanice la Constan- 
tinopol, mai credea la 1850 în necesitatea construirii unui canal 
prin Valea Carasu, înaintînd, în acest sens, un memoriu Porții 
otomane. După opinia lui, datorită existenţei marelui lac Ca- 
rasu, nu trebuiau săpate decît circa cincisprezece mile, lucru ce 
putea fi realizat cu 7 000 de oameni şi cu o cheltuială care să 
nu depăşească 200 000 de lire. 


În studiul său de la 1850, Ion Ionescu de la Brad, care a 
cutreierat cu harabaua tot ţinutul pontic, afirma că, încercînd 
toate felurile de călătorie. (a voiajat mult în Franţa, Elveția, 
Germania, Anglia, Turcia), cel mai bun mijloc de deplasare este 
cel „pe jos cu sacul în spate“. Ca agronom, în cazul voiajului 
prin Turcia, el hotărăște să-l imite pe englezul Arthur: Jung, 
cel poreclit în țara lui „regele fermierilor“, care voiajase în 

Franța cu o trăsură trasă de un cal; „în felul acesta — mărtu- 
„risește Ionescu de la Brad — te poți opri oriunde găseşti lucruri 
interesante, poţi face excursii pe jos în locurile cele mai însem- 
nate şi poţi străbate iute locurile care nu merită mare atenţie“. 
După părerea lui, drumurile din Dobrogea au fost trasate de 
locuitori la întimplare, mai mult pentru a lega. localităţile între 
ele fiind inadecvate pentru transportul mărfurilor la tirguri; 
aici el nu a văzut drumuri construite special. De aceea, 
pe aceste meleaguri, „mijloacele de transport sînt în armonie 
cu drumurile“. Harabalele, căruțe fără nici cea mai mică þu- 
căţică de fier, care costau între 60 şi 80 de piaștri, şi-au croit 
singure drumuri în ţinutul transdunărean. Aceste căi, apărute 
astiel, erau dependente de starea vremii; și erau foarte multe 
aceste căi, deoarece aici, fiecare agricultor își făcea singur, „du- 
pă capriciile lui“, drumul ce-l avea de străbătut. Din corespon- 
dența sa cu Ion Ghica, aflăm că, pentru a străbate Dobrogea, 
Ion Ionescu de la Brad şi-a cumpărat un car şi un cal pentru 
700 lei, intrind şi în alte cheltuieli: „topor am cumpărat, în 
care am nădejde să-mi dreg echipajul la drum“. Căruța l-a 
costat „306 lei cu hamuri cu tot“ și o putem vedea în desenul 
făcut pentru Ion Ghica. 


Agronomul peregrin apreciază că distanţa dintre Dunăre și 
Marea Neagră este de 12 ceasuri cu boi, pe cînd diligenţele de 
pe vremea companiei austriece străbăteau acest drum în cinci 
sau șase ceasuri. | 

Prin sate, Ionescu de la Brad a fost primit cu deosebită 
căldură, fiind cinstit şi ospătat de românii bucuroși a vedea 
printre ei un conaţional; ţăranii se țineau după el „cu gără- 
file de răchiu subțioară și muierile cu plăcintele“. Desigur, tre- 
buia să facă și el cinste acestor buni români, aşa că ajungea 
la o cheltuială de cel puţin douăzeci de lei zilnic, temîndu-se 
chiar să nu cadă la patima beţiei. Tovarăşul său, loranu, inginer 
hotarnic, s-ar fi cinstit bine cu ocazia Paștelui. A găsit însă 
un mijloc de a evita neplăcerea de a umbla beat „toată ziua“ : 
„Eu acum am luat obiceiul: ieu garafa, fac cuvîntul şi cînd 
trag din ea, pun la gură și o astup cu limba“. Dar românii 
din Dobrogea își permiteau să cheltuiască pentru că trăiau bine; 
aşa că, dacă agronomul s-ar fi aşezat aici, ar fi înființat „soţie- 
tatea temperanței“, mai mult pentru a scăpa de cinstea ploștii. 
La Greci, a fost primit rece, dar românii de acolo s-au împăcat 
apoi: „Nu voia să mă lase: plăcintele și &arafele de rachiu 
curgeau ca o ploaie din toate părțile, fetele şi nevestele mă ador- 
meau cu mirosul florilor“. 

Deși înzestrat cu o tenacitate ieşită din comun, Ionescu de 
la Brad, după ce a colindat sat cu sat cu harabaua lui — în 
condiţii cu totul mizerabile, ţinind seamă de starea drumuri- 
lor —, se plinge uneori de necazurile întîmpinate în cursul 
vâiajului său. Drumul spre Silistra se pare că a fost foarte 
greu, mai ales din cauza băltirii Dunării: „De trei ori a fost 
să mă înec — serie Ionescu de la Brad —, apele mari, calul 
slăbit, căruţa stricată, banii sfirşiţi şi apoi şi nevoit de a pune 
boi şi a scoate calul şi căruţa din glod. Mi-am dat sufletul 
pînă am scăpat“. Pe acest drum a răbdat şi de foame, a fost 
mîneat de ținţari, și cea mai mare parte a drumului a făcut-o 
pe jos. „Cismele rupte, rufele muiate şi pline de glod. Oh, la 
misère“, 

` Voiajorul ieşean Mihail Harret face, în 1851, o descriere a 
felului în care se călătorea, pe atunci, la Sulina. Vede farul, în 
forma unui turn de piatră care „luminează în depărtare pe 
marea“, precum şi corăbiile, care nu pot trece, așteptînd „cele 
mai de multe ori a li se adinci drumul“. Văzînd prima oară 
acest loc, limbajul său, străin de terminologia navală, este deo- 
sebit de pitoresc: „Trecerea se însemna prin stîlpi înfipți prin 
niște bombe plutitoare (geamanduri — n.n.), care mișcă pe 
amîndouă laturile pe unde se poate numai călători, aceste însă 
se mută din loc în loc după osebite direcții ce-şi ia curgerea 
apei de mai multe ori şi chiar în o singură zi“. Un funcţionar, 
intr-o barcă, anunţă comandantul vasului dacă poate sau nu să 
iasă în mare; uneori vapoarele așteptau zile întregi pînă să se 
ivească momentul prielnic să poată trece bara. „Noi însă — 
scrie M. Harret — am trecut cu norocire în marea; acolo am 
văzut multe corăbii înecate; la unele se vedea catargul numai 
pe jumătate, la altele zărindu-se ca nişte virfuri dă țăruşi în- 
fipți și de la cele mai multe plutind bucăţi de lemne, între 
care se osebia corabia unui neguţătoriu grec, cu catargele albas- 
tre, ce sta prăvălită spre malurile mării, pe care însă la întoar- 
cere nu am mai văzut-o fiind adăncită în năsip“. 

__Și Boucher de Perthes va evoca, doi ani mai tirziu (1853), 
iristul peisaj al înnămolirii Sulinei. „În măsura în care ne apro- 
piem de Sulina — scrie călătorul occidental —, observăm din- 
colo de bară, catarge mai întîi mici, dispărînd sub valuri și 
asemănătoare unui crîng. Din clipă în clipă, catargele cresc, 
crîngul devine codru...“ Este vorba de peste trei sute de nave 
care aşteptau de cîteva săptămîni să poată ieși în mare. Cinci 
sau şase bricuri, bagare sau goelete zăceau cu coca întoarsă, 
înghiţite de aluviuni chiar în acea noapte. Peisajul devine sinis- 

tru: „O flacără filfiie încă la un catarg căruia nu-i vedem decit 
extremitatea; s-ar vedea un cadavru în giulgiu care cere rugă- 
ciuni. Într-adevăr, această intrare a trecerii. nu este încuraja- 
toare, ea seamănă cu aceea a altei lumi“. 

Prima cale rutieră din Dobrogea a fost construită în anul 
1855 de misiunea inginerului Léon Lalanne, între Constanţa şi 
Rasova, acelaşi inginer care a funcţionat, timp de un an, la 
Şcoala de poduri şi şosele din Bucureşti; drumul a fost cọn- 
struit însă cu investiţii minime, putîndu-se circula pe el numai 
pe vreme uscată. 

Medicul misiunii tehnice amintite, Camille Allard, a de- 
scris şi el harabaua dobrogeană, „în construcţia căreia nu intră 
nici o bucată de fier; totul este ansamblat în lemn“. Harabalele 
văzute de Allard erau trase de boi şi chiar de bivoli. Medicul 
francez a explorat malurile lacului Carasu „cel mai important 
dintre lacurile dobrogene“, al cărui mal „seamănă cu un țărm 
de mare“. Pe locul fostei localităţi Carasu (azi Medgidia), peste 
canalul care lega acest lac cu altele mai mici se afla un pod 
de piatră, care ar fi fost situat la încrucișarea tuturor drumu- 
rilor ce legau vestul Dobrogei cu zonele Babadag şi Tulcea. 
Căpitanul Eugène Blondeau, care a văzut şi el podul în același 
an, aprecia că era încă în bună stare, fiind folosit. De la sosi- 
cea lui Blondeau în Dobrogea (6 iulie 1855) şi pînă la 1 ianua- 
rie 1856, numărul harabalelor a crescut de la 50 la 1000. | 

Discuţiile, în epocă, privind construirea unui canal între 
Dunăre şi mare continuă, dar părerea baronului Karl von Vinc- 
ke cîştigă tot mai mult teren. Ofițerii englezi T. Spratt (1354) 
şi M.A. Biddulph (1855) constată şi ei, la faţa locului, dificul- 
tăţile abordării unui asemenea proiect, iar Charles Cunningham, 
viceconsulul Angliei la Galaţi, prezintă Foreign-Office-ului, la 
15 august 1855, o situație din care reiese că cheltuielile con- 
sorțiului anglo-franco-austriac ce urma să finanțeze lucrarea, 
reprezentat la Constantinopol de capitalistul Cambbell, nu vor 
putea fi rambursate de veniturile obţinute din exploatarea ca- 
nalului. Doi ani mai înainte (1853), contele George William Car- 
lisle, om politic englez, aproba călduros inițiativa capitalistuiui 
John Trevor Barkley de a realiza o cale ferată „combinată cu 
un canal“, pentru a lega Dunărea cu Marea Neagră. 

Wilhelm Hamm călătoreşte, în 1858, de la Galaţi spre Tul- 
cea pe vasul „Zrinyi“. Are ca tovarăş de călătorie pe Omer 
Pașa, preşedintele Comisiei Europene a Dunării, om cu educaţie 
vieneză, pe colonelul Malinowski din Magdeburg, Sir Charles 
Hartley, inginerul Comisiei şi comandant al Sulinei şi altă 

lume (persani, tătari. şi- chiar etiopieni). De. la Tulcea la Cataloi 
călătoreşte cu o birjă primitivă, pe un drum prost, circulat 
decît arareori de care şi ciobani.. Apoi din nou pe vapor („First 
Metternich“), spre Sulina. Aici, la bord, altă societate; «un 
„merchants clerk“ din Manchester, un negustor de vinuri din 
Marsilia, un comis din Hamburg, un dandy constantinopolitan, 
grec, un speculant din Basel, un inginer din Vestfalia, un ban- 
cher din Viena, un negustor din Odesa, întors din Apus, cîteva 
engleze cu o guvernantă din Neuf-châtel, care trec prin Feo- 
dosia, nişte fete din Praga cu destinaţia spre Rusia». 
Dimitrie Bolintineanu a evocat, cu detalii, primul periplu 
al lui Alexandru loan Cuza la Constantinopol (1860). Afară de 
Bolintineanu, îl mai însoțeau pe domnitor: generalii C. Herescu 
şi N. Golescu, aghiotanţii Solomon, Vilara şi. Radu Filipescu, 
apoi Ștefan Golescu, M. Ghica, Plaino, Marin Serghiescu, T. Bo- 
lintineanu şi alţii. La Galaţi s-au îmbarcat pe vasul francez 
„Taurus“; corveta „Beyrut“, trimisă de Poarta Otomană, ce 
urma să-l ducă pe domnitor pînă la Constantinopol, aştepta 
Ja Sulina. Cum pe această navă nu erau decit zece locuri dis- 
ponibile, parte din însoțitori trebuia să călătorească pînă la 
Istanbul cu vasul francez, care le luă 1 300 de galbeni pentru 
acest serviciu. Pe vas, scriitorul mai văzu „o mulțime de mol- 
doveni şi un consul englez din Iaşi“. Seara, ajunseră la Sulina, 
unde un caic îi aduse la bord pe guvernatorul turc însoțit de 
alţi doi funcţionari, pe care domnitorul îi primi amabil, „dar 
cu demnitatea cuvenită suveranilor români independenţi“. Cor- 
veta otomană apăru strălucitoare, sub un foc de bengal pre- 
lungit; alt vapor, mai în urmă, le oferi acelaşi spectacol. Nu 
lipsiră bubuiturile de tunuri. Pe corveta Beyrut au urcat 
domnitorul, consulul englez, Şt. Golescu, preşedintele Comisiei 
centrale, M. Ghica, Plaino, Gr. Balș, doctorii Cluc şi Stege, 
generalii C. Herescu şi N. Golescu, precum și adjutantul, ma- 
iorul Pisoschi. Cele două nave făcură o escală la Varna, pentru 
trei ore (aici, nava Taurus va lua la bord cîţiva emigranţi tă- 
tari). Marea era calmă, apoi începu însă a se agita („soții noştri 
de călătorie începură să cază unul cîte unul“), dar aproape de 
Bosfor apele se liniștiră din nou. După încheierea importantei 
misiuni, domnitorul şi ceilalți membri ai delegaţiei se întoar- 
seră în patrie cu «batelul „Balcan“ al Companiei Franceze». Pe 
drum îl prinse una din furtunile atît de obişnuite pe Marea 
Neagră. „Din treizeci şi trei de soţi — precizează D. Bolinti- 
neanu — abia cinci rămăseseră în picioare: Domnitorul, D. Ne- 
gri, D. Mărin Naţionalu, D. M. Solomon şi eu“. Apoi scriitorul 

ține să se laude: „Dedaţi cu capriciile acestui element, aflați în 
timpuri de tempeste mai mari pe mări mult mai periculoase, 
în călătorii mult mai lungi, noi priveam această turburare a 
elementului cu plăcerea ce ne procura o vie dorință de a'mîn- 
ca“. Dar vîntul se întețeşte, iar la o manevră, vasul făcu un 
salt teribil. Speriat, unul dintre cei bolnavi zise: „Pomeneşte-mă 
Doamne, cînd voi veni în împărăţia ta 1“, iar Marin Serghiescu 
Naţionalu ar fi spus, vrind să glumească: „Încă o lovitură ca 
aceasta și ne vom cobori în imperiul întunecos al lui Pluton !&. 
Totuşi ... „noi cei cinci urmam ca întotdeauna a mînca regu- 
lat“, Ajunşi, în sfîrșit, „în gura Dunării“, toţi bolnavii se tre- 
ziră deodată: „orice indispoziţiune le trecu ca printr-un far- 
mec“. La Galaţi fură primiţi cu mare pompă şi mult popor. 
Domnitorul, văzînd „aceste preparative“, i-ar fi zis scriitorului: 
„Ştiu cum se fac acestea. Nu-mi plac comediile“. 

Doctorul Sigismond Wallace, trecînd cu vaporul pe Du- 
năre, pe la 1863, face un popas la Cernavoda, unde cea mai 
mare parte dintre pasageri părăsesc vasul pentru a lua drumul 
Constanţei, pe calea ferată construită acum cîțiva ani (este 
vorba de calea ferată construită între anii 1857—1860 de către 
compania engleză Danube and Black Sea Railway Company 
Limited). El se miră de a afla un drum de fier în această țară 
„sălbatică și pustie“. 

În al său ultim voiaj la Istanbul (iunie 1864), Alexandru 
loan Cuza a traversat Dobrogea pe itinerarul Cernavoda— 
Constanţa. S-a îmbarcat, împreună cu suita sa, la Giurgiu, pe 
vaporul-accelerat „Arhiducesa Sophia“, al Companiei austriece 
a Dunării. Pe vas primeşte omagiile lui Sahib Paşa, general de 
brigadă, ataşat la persoana domnitorului. Acesta îi aduce la 
cunoștință că la Constanţa îl așteaptă corveta Beyrut, pusă la 
dispoziţia sa de sultan, cu care urmează să călătorească în ca- 
pitala Imperiului otoman. La Cernavoda, un tren-expres, con- 
dus personal de Trevor Barkley, directorul căii ferate, îl va 
transporta pe domnitor la Constanţa, care pentru acest drum 
își puse uniforma de mică ţinută. Plecat din Cernavoda la ora 
10, trenul ajunge la Constanţa, după o haltă de un sfert de oră 
la Medgidia, la ora 11 şi 30. Drept răsplată pentru călătoria cu 
trenul, Cuza oferă lui Barkley, spre amintire, „un magnific 
ceas“, ornat cu inițialele sale „în diamante“. Publicaţia „,Cou- 
rier d'Orient“, care publică ştirea, comentează: „La Constanţa, 
toate autorităţile civile și militare erau adunate pe jetelă pen- 
tru a face onorurile Alteţei Sale. Prinţul urcă la bord, în marea 
ambarcațiune Beyrut, în faţa căreia flutură tricolorăl româ- 

nesc; echipajul era urcat pe vergi şi în momentul cînd Alteța 
Sa puse piciorul pe puntea Beyrut-ului, o salvă de 21 bubuituri 
de tun salută pe ilustrul oaspete al sultanului“. La întoarcere, 
Alexandru loan Cuza va călători pe același itinerar, numai că 
de la Cernavoda la Giurgiu, prințul Unirii a voiajat cu vasul de 
război otoman Kilidji-Ali, „magnific pavoazat“. 

De la Galaţi la Tulcea, scriitorul și diplomatul francez (fost 
consul general la Bucureşti), Adolphe d' Avril, în timpul călăto- 
riei sale prin aceste părți de la 1868, s-a îmbarcat pe vaporul 
Taurida, al unei companii din Rusia, care făcea un serviciu 
„regulat şi foarte rapid spre Odesa“. Călătorul observă că ofi- 
terii şi mateloţii aparţin marinei imperiale ruseşti; pe această 
navă el se simte într-o lume „cu totul diferită: altă fizionomie, 
altă limbă decît în România“. După ce trece de Tulcea, 'Taurida 
intră în canalul Sulina, cel mai neînsemnat, ca volum acvatic, 
dintre cele trei canale dunărene, „dar singurul care poate fi 
navigabil la vărsarea în mare“. Aici, intensă afluență de nave, 
aidoma — după opinia lui Adolphe d'Avril — circulaţiei de pe 
căile ferate maghiare; erau zile cînd treceau și cite o sută de 
ambarcaţiuni. La cotituri ele așteptau vint prielnic. El vede şi 
un mare vapor englezesc eșuat, abordat de alt vas, tot engle- 
zesc, care, vrind să-l depăşească, nu a făcut cuvenitele sem- 
nale. Observă şi lucrările Comisiei Europene a Dunării, despre 
care dă detalii. Se arată apoi impresionat de frumoasa înain- 
tare, a circa zece corăbii, cu pinzele umilate de un vînt favo- 
rabil, contra cursului apei. Călătoreşte şi la Sf. Gheorghe, de 
unde, tot pe ape, ajunge la Mahmudia; aici ia hotărirea de a 
merge pe jos pînă la Tulcea. După citeva ore de mers, voiajorul 
francez vede case, e întuneric şi crede că ar fi ajuns la desti- 
nație; însă, dezamăgire: localitatea se numeşte Prislava (azi, 
Nufăru) și, de aici, mai sînt trei ore de drum pînă la Tulcea. 
Cu greu, un român se hotărăşte să facă pe ghidul. După alte 
peripeții, „primire confortabilă și foarte cordială la Ismail-bei 
(guvernatorul provinciei n.n.); dar ce apetit, şi, după o excelentă 
cină, ce somn !“. 

Un bun cunoscător al problemelor româneşti şi orientale (a 
mai scris, în afara unei broşuri despre Dobrogea, lucrările: 
„Musulmans et chrétiens“ [vol. I—II], Constantinople, 1874, 
si „Bucarest pendant la guerre“, Bucarest, 1878), vicontele Al- 
fred de Caston, călătoreşte, la 1877, pe Dunăre, însoţit de con- 
sulul rus şi de soţia acestuia. Hotelul „Turcia“ din capitala de 
atunci a Dobrogei, Tulcea, îl dezamăgeşte pentru că îi este 
imposibil să-și procure „o ceaşcă de ceai sau un pahar de co- 

niac“. De fapt toate hotelurile din Dobrogea par făcute pe ace- 
lași calapod. Odată cu intrarea trupelor rusești de ocupaţie s-au 
înmulţit, ca ciupercile, cafe-chantant-urile (ar fi găsit două la 
Tulcea, unul la Kiustenge, unul la Cernavoda, iar pe drumul 
Babadagului călătorul francez s-a întîlnit cu o trupă de muzi- 
canți — șase femei şi un bărbat), care s-ar părea — scrie el 
ironic — că sînt „un puternic agent civilizatori, 

F. Kanitz, călător la Pontul Euxin imediat după Războiul 
de independenţă, apreciază că portul Mangaliei — care, după 
el, ar fi fost destinat să devină principalul port al ținutului 
recent intrat sub administraţia românească — era încă, la acea 
vreme, la fel de periculos pentru navigaţie ca pe timpul poetu- 
lui Ovidiu; aceasta, deoarece Marea Neagră este arareori cal- 
mă. Vasele care navigau de la Tulcea, Galaţi sau Brăila către 
Constantinopol riscau, adesea, să eșueze pe țărmurile sale in- 
ospitaliere. 

Poetul Alexandru Macedonski, după o scurtă perioadă de 
funcţionariat, în 1879, la Cernavoda, la prefectura judeţului 
Silistra Nouă (judeţ desființat după citeva luni) — timp în care 
a tăcut dese plimbări prin împrejurimi pentru a vizita mai 
ales antichităţile — a fost numit administrator al Gurilor Du- 
nării. Coborînd de pe vapor, în luntre, pentru a debarca la Su- 
lina, tînărul administrator (26 de ani), într-o zi de aprilie înso- 
rită („cerul era ca un cristal curat“), la prima lui întîlnire cu 
marea, „furat de răzvrătirea valurilor, ameţea. Era străbătut de 
fiori pe care nu-i mai simţise“. Animaţia Sulinei, în acea fru- 
moasă zi de primăvară, îi lasă o impresie de neuitat („Pe mare, 
pe Dunăre și prin trestii, resfrîngerile soarelui ce-și lua ziua 
bună, păreau că zboară ca nişte fluturi galbeni și roșiatici. Va- 
poare, cu mişcarea matrozilor pe punți, însufleţeau portul. Din- 
spre valuri și dinspre partea Insulei Şerpilor, un vas-pilot îm- 
purpurat de soarele ce se înecase pe trei sferturi în mare se 
arăta coprins de flăcări“). În această pustietate, clădirea zveltă 
a Comisiei Europene a Dunării i se pare lui Macedonski la fel 
de măreaţă ca Universitatea din Bucureşti. În port, şi vasul 
englez de război Cocatrix, de pe bordul căruia „se tărăgănea 
duioșia unui cîntec, toarsă de voci tinere ce păreau că-și re- 
varsă dorul înstrăinării peste smîrcurile Sciţiei. . .“. Popasul 
suliniot i-a prilejuit poetului cunoaşterea Insulei Şerpilor, unde 
va plasa acțiunea romanului său „Thalassa“ („Le calvaire de 
feu“), ce va apare la Paris, în 1906. 

La 13 septembrie 1880, Duiliu Zamfirescu, proaspăt absol- 
vent-al Facultăţii de drept, a fost numit supleant la Tribunalul 

de ocol Hirşova. În clipele de răgaz, după ce își îndeplinea atit 
de penibilele, uneori, obligăţii de serviciu (de a sta „cu nasul 
şi spiritul în dosare“, de a primi plîngeri, de a asculta „pe toţi 
nebunii spunînd de cînd a urzit Dumnezeu pămîntul“ şi chiar 
de a asista la disecţii —"„îndatorire pe care mi-am împlinit-o 
mai alaltăieri cu multă conştiinţă, asistînd la măcelărirea unui 
cioban omorît în bătaie .. .“), făcea mici excursii, fie pe Dunăre, 
fie prin satele din jur. Într-o zi de octombrie, cu un mic iaht, 
a făcut o călătorie pînă la Gura Ialomiţei, la bilciul de acolo. 
„Era un timp splendid — scrie tînărul supleant — raze de soare 
tomnatice, formînd în valurile Dunării un miragiu de cel mai 
curios efect, cu scîntei de lumină fugitive, cu reverberaţiuni 
nemărginite; în dreapta şi în stînga, vegetaţiunea malurilor cu 
frunzişul galbin; la distanţe depărtate, bărci ce fugeau în josul 
„apei ca nişte rîndunele şi prin spaţii cârduri de gişte sălba- 
tice...“. În altă zi, vizitează comuna Topolog, în „munţii“ Ba- 
badagului, unde întilneșşte păduri „aproape neumblate, virgine“. 
A. călătorit şi la Ostrov — județul Tulcea — „pentru constata- 
rea unei crime“. A tras la un notar, a cărui casă ar fi fost după 
părerea lui „tot ce-a lăsat Dumnezeu mai desperechiat. Dacă-ţi 
dă papuci, are numai unul, dacă-ţi dă tăcîmuri, are numai fur- 
culită, dacă te pofteşte să-ţi faci ţigară, are tutun şi n-are hîr- 
tie.. .“. Cu o luntre și trei lopătari, la vreme de iarnă, fu prins 
în: mijlocul Dunării, venind dinspre Borcea. A pus şi el mîna 
pe cîrmă, vîntul era puternic, cu ploaie şi zăpadă, o adevărată 
aventură nautică („Trebuie să fi fost drolesc cu căciula pînă 
la .umeri îndesată, cu minuși englizești în mină şi cu cîrma, 
un fel de lopată scurtă, trăgînd cînd înainte cînd înapoi, spre 
[a] tine luntrea în contra valurilor ...*). 


__ Scriitorul Ştefan Bassarabescu — care a cunoscut el însuși 
bine Delta Dunării — consemnează, sub forma unui mic jur- 
na], în numărul din septembrie 1884 al cunoscutei reviste „Con- 
timporanul“, impresiile de voiaj ale unui prieten al său, prin 
Deltă. Acesta, auzind că „cea mai bună şi cea mai frumoasă“ 
vînătoare o poți face în Dobrogea, a hotărît să facă o călătorie 
în deltă pentru a se convinge ce poate găsi un vinător „prin 
mlaștinile şi stufăriile“ Dunării. Amicul lui Bassarabescu a ple- 
cat din Galaţi la ora 6 dimineaţa, iar la orele 16 a sosit la 
Sulina. Aici poposeşte la un birt din cale-afară de neîngrijit. 
„M-am mirat — mărturiseşte el — de obiceiul birtașului: în- 
dată ce careva cerea un pahar cu vin, el aducea două, bea îm- 
preună cu muşteriul şi apoi lua banii pe amindouă paharele“. 
în birtul cu pricina, ar fi făcut cunoştinţă cu paznicul farului, 

un fost militar infirm, de la care a auzit o mulțime de lucruri 
interesante privitoare la obiceiurile locului. La cherhanaua din 
Sulina, călătorul nostru are ocazia să vadă cum se prepară 
renumitul borş pescăresc şi, mai ales, să mănînce, cot la cot, cu 
pescarii, această specialitate culinară locală („În viaţa mea 
n-am mincat ceva mai cu gust. ..€). l E 

Entomologul A. Montandon se hotărăşte să facă un voiaj 
prin Dobrogea, pentru a-şi îmbunătăţi colecția de insecte, pe „la 
1884, preferînd să voiajeze nu pe drumul obișnuit, cel bătut, 
adică pe la Cernavoda, Medgidia, Constanţa, şi mai scurt, ci 
pe la Brăila, Măcin, Babadag, Constanţa, Mangalia. „Drumul 
obişnuit este mai direct — scrie Montandon — dar toți voiajourii 
care îl urmează se pling de monotonia peisajului şi se întorc din 
Dobrogea convinşi că nu există un copac în toată regiunea pină 
la mare, care este great attraction a voiajului ...*. Puţini natu- 
raliști au parcurs regiunea, observă entomologul, amintind. de 
Dimitrie Brândză, autorul unui studiu important privind vege- 
taţia Dobrogei, publicat de Academia Română. Dar — opinează 
el — este de regretat că acest „conştiincios travaliu“ a fost scris 
în limba română şi deci puţin accesibil botaniştilor occidentali; 
acest neajuns priveşte însă detaliile localităţilor şi distribuţia 
plantelor, pentru că diagnozele speciilor noi sînt făcute în Jim- 
baj ştiinţific, de asemenea şi catalogul complet al plantelor 
recoltate, aşa că tot botanistul ce se ocupă de flora europeană 
ar trebui să-l consulte — consideră entomologul belgian. 

A. Montandon aminteşte şi de Delta Dunării, „unde 
drumurile lipsesc total“, căci se circulă pe apă de la un punct 
la altul, în locuri stabilite de Comisia Europeană a Dunării, 
„care întreține cu mari cheltuieli funcţionari însărcinaţi cu 
semnalarea telegrafică a diverselor creşteri a apelor fluviului, 
a variațiilor acestuia“. Aceşti funcţionari „obţin, după o scurtă 
perioadă de serviciu dreptul la pensionare şi o bună pensie; dar 
viaţa de recluziune, care le este rezervată într-un asemenea 
mediu, este slab compensată de avantajele oferite“. Între Mă- 
cin și Isaccea, administrația a construit un mare drum, ocolit 
însă de vehicule, pentru a urma vechile drumuri, mai prăfuite, 
dar mai puţin dure. La Măcin, Montandon găseşte gazdă. — 
„aproape convenabil“ — la un mic birt ținut de un grec „din 
mîinile căruia ajungi să ieși fără a fi prea mult jupuit“; dar.de 
la Constanţa a trebuit să plece repede, deoarece orașul avea;un 
defect capital pentru pungile modeste: viaţa era de o scumpete 
„ridiculă“, şi acest motiv serios, pentru el „de luat în seamă“, 
l-a forțat să-i părăsească împrejurimile... 

În vremea Crăciunului, tot la 1884, dr. Carl Schuchhardt 
se încumetă, deşi iarna se anunţa grea, să voiajeze în Dobrogea, 
interesat fiind în a cerceta valurile antice. De teama înghețu- 
lui, nici un vas nu se aventura să plece pe Dunăre. Un grec, cu 
un caic numit Brăila, are totuşi curaj să pornească spre Cerna- 
voda. Pe micul vas de numai 12 persoane se înghesuie, fiind 
ajunul sărbătorilor, multă lume: un tînăr căpitan român, cu 
mireasa şi soacra, doi proprietari plecaţi la vinătoare, un negus- 
tor neamț şi alţii. Cu ce avea fiecare, au organizat, pe vas, un 
„prînz luculie“. Abia după 12 ore, din cauza vremii proaste, 
au ajuns la Cernavodă. A doua zi, căpitanul grec pleacă la Brăi- 
la, promiţind că va reveni peste trei zile, dacă Dunărea nu va 
îngheţa (timp suficient pentru ca Schuchhardt să studieze va- 
lurile dobrogene). La întoarcere, curgînd sloiuri pe Dunăre, că- 
pitanul grec telegrafie din Brăila că nu poate veni. Alţi pasa- 
peri, sosiți cu trenul de Constanţa, au rămas blocaţi la Cerna- 
voda (doi moșieri, negustorul neamţ, doi ofițeri din Constanţa). 
Cu două sănii și cu două care turceşti se hotărăsc s-o pornească 
de-a lungul Dunării pînă la Măcin. Șosele nefiind, mergeau pe 
unde puteau. La Topalu, schimbară carele după cinci ore de 
mers și ajunseră la Hirşova, unde, „colonelul, voios, voi să 
facă un chef, ceea ce, pentru el, ca fost student la Heidelberg, 
nu era o noutate“. Aici au trecut în pripă Dunărea, la gura 
Ialomiţei, şi aventura a continuat pînă la Ianca, de unde au 
luat trenul pentru Brăila și Galaţi, după trei zile de la plecarea 
din Cernavoda. 


Pentru a ajunge, in 1887, la Constanţa, unde avea să scrie 
un reportaj „Pro Nasone“, Barbu Delavrancea, pe atunci cores- 
pondent la „Românul“, trebui să se îmbarce la Giurgiu. pe 
vasul austriac Karl Ludwig, ce urma să-l ducă pînă la Cerna- 
vodă. Pe vas, mulţime de bucureşteni: „Parlamentul, justiţia, 
artele, le monde, industria, comerciul, toate din Bucureşti sînt 
reprezentate. Merg toţi la Constanţa pentru a sfirşi acolo sta- 
giunea vacanțielor“. Căpitanul vasului „comandă manevra de 
plecare cu aceeiaşi maiestate cu care ar comanda un transat- 
lantic pe linia Hâvre—New York pe timp de furtună“, iar chel- 
nerii vorbesc „o românească infamă“ şi îi servesc pe pasageri 
la dejun cu „icre moi nu tocmai moi, știucă proaspătă, nu toc- 
mai proaspătă, un şniţel vienez făcut între Giurgiu şi Turtu- 
caia“, delicatese ce nu sînt în stare a-i procura plăceri gastro- 
nomice, aşa că tînărul reporter are timp suficient pentru a-și 
plimba privirile cu atenție asupra călătorilor. „Câte-femmes: 
figuri gentile; figuri frumoase, figuri urite şi — ceea ce e mai 

grozav — figuri insignifiuntes; pe acestea din. urină proprieta- 
rele lor ar trebui să le poarte în toc şi să nu le arâte decit 
celor ce sînt amatori a le privi. Toaletele cu gustul spiritual al 
Parisului, altele cu gustul de contrabandă al Vienei, altele cu 
acea greoaie, imposibilă și casnică potriveală a Berlinului.. .&. 
Călător pasionat, malacologul Ion P. Licherdopol își începe 
însemnările despre voiajul său dobrogean din 1900 cu un citat 
din scrierile savantului botanist Emm. Le Maout: „Călăuza, 
care s-a însărcinat să te conducă în această călătorie, îti va 
arăta drumul mergînd nu înaintea d-tale, ci alăturea de d-ta. 
Nu-ţi cere decit să deschizi ochii.:. Dar să ne înțelegem în 
privința acestei expresiuni: A vedea este a avea, zic ţiganii va- 
gabonzi; dar aici, ca să ai în realitate trebuie să vezi complet, 
şi vederea-ţi nu va fi completă, decît cînd vei privi cu ochii 
inteligenţei...*. Licherdopol ni se prezintă ca “un voiajor împăti- 
mat. A călătorit și la Constanţa, dar a stat mai mult la Tulcea. 
Pentru a ajunge aici, cuiva care pleca din București — aflăm 
de la malacologul voiajor — îi trebuiau șaisprezece ore, din care 
şase ore le făcea cu trenul accelerat Bucureşti—Galaţi, aproape 
şase stătea în Galaţi și circa trei ore şi jumătate cu vaporul 
austriac pînă la Tulcea. În metropola deltei, Licherdopol urcă 
în barca lui Dionisie Țiros, însoţit de un soldat, Nicolae, din 
Satu Nou-Letea — deci şi el un bun vislaș — cu un bagaj 
destul de voluminos: îmbrăcăminte, rufărie, aşternut, cort, po- 
log, provizii alimentare, accesoriile aparatului fotografic — 
ilustrațiile existente în cartea în care își deapănă impresiile de 
voiaj dovedesc că naturalistul bucureştean era un excelent 
fotograf — cutii pentru colecţii ete., „pină şi revolvere“, deoa- 
rece, zice el, „această primă excursiune trebuind să dureze 
aproximativ zece zile şi să se facă prin locurile cele mai puţin 
cunoscute ale. județului“. Urmează un interesant periplu, cu 
multe greutăţi, dar din belșug răsplătit de frumuseţile unui-pei- 
saj generos și ... de o bogată colecţie de melci. 
Marele antropolog elveţian Eugene Pittard a călătorit mult, 
tot în ultimul an al veacului trecut, cu căruţa: pe drumurile 
dobrogene, în căutare de noi tipuri etnice. Mergiînd de la Con- 
stanța la Babadag caută o bună căruţă de închiriat, zadarnic, 
deoarece toate erau folosite la trânsportul cerealelor, astfel că 
se mulţumeşte cu o trăsură de piaţă. Însă, în Dobrogea, doar 
căruța poate străbate peste tot. Aşa că, în prima localitate de 
oarecare importanță càută vehicule mai bune, căruţe deci, care 
oricît s-ar hodorogi, nu se rup niciodată. „Dar — zice Pittard 
— "numai săracul călător ştie cît îl costa aceasta. Trebuie să 

aibă rinichi solizi, intestine bine prinse; un creier care să nu 
se balanseze în craniu“. Cărùúța nu cunoaşte obstacole; viroagele 
nu o opresc, nici gîrlele cînd le traversează de-a dreptul. „Cînd, 
din întîmplare — mărturiseşte savantul — se întilneşte un drum 
adevărat (pavat doar cu macadam, desigur —nn.), căruţașul 
iese din drum alături (fapt remarcat şi de Montandon — nn.), 
în stepă, în cîmp, în pădure. Drumurile construite de ingineri 
distrug picioarele cailor“. Proprietarii cîmpurilor cultivate să- 
paw adinci făgașuri transversale, apropiate. unul de altul, mă- 
sură de apărare, cu o durată, de altfel, efemeră. „Cum mergeam 
întotdeauna la trap, trecerea acestor făgaşe nu era departe de 
a fi un martiriu“. Dar, căruța, dezarticulată, îşi continua 
Grumul ... 

Aflat, în anii de la începutul veacului nostru, la Constanţa, 
unde a lucrat ca funcţionar la Direcţia administraţiei bunurilor 
Dobrogei, delicatul poet al florilor, Dimitrie Anghel, trebuia, 
în interesul serviciului său, să facă și unele deplasări nevoite, 
uneori pe vreme grea, de iarnă. Astfel, într-o zi viforoasă, 
administratorul îl trimise să ancheteze asupra situaţiei loturilor 
fictive din comunele Caratai (azi Nisipari) şi Alacap (Poarta 
Albă). Trebuia să se supună, fireşte, pentru că funcţionarul din- 
totdeauna nu poate gîndi pentru el („De aici lipsa de persona- 


litate la funcţionar — uniformitatea e rezultanta bugetivoru- 
lui“). Aşa că, „lăsînd marea să protesteze“ pentru el, o porni 
spre Caratai. „Afară ningea — scrie D. Anghel — și de la o 


vreme, cai, trăsură, vizeteu, plus nenorocitul de funcționar ce 
eram devenisem imaculaţi ca o plăcintă din galantarul unui 
cofetar. Crivăţul sufla din răsputeri cercînd să-mi dea, în fine, 
inamovibilitatea ce o speram de la minister cu atita răbdare“. 
Dar, poetul, cînd vremea era prielnică, se plimba, fie singur, 
fie. însoţit de celălalt poet aflat tot atunci și tot funcționar la 
Constanţa, Ion Minulescu, pe malul mării sau în port, unde 
admira vînzoleala corăbiilor şi a marinarilor (Pornește-un vas 
anume, mişcîndu-și tricolorul | Și-abia de-şi întregeşte priveliş- 
tea decorul | incepe o batistă un semn de cale bună | Un steag 
turcesc înscrie pe cer o semilună. |] (...) ] De ţări de mult văzute 
can vis odinioară, | Se'mprăștie în tot portul, şi stau pin în 
seară, | Cînd farul îşi aprinde lumina sub pleoape, } Și paren 
întuneric un Crist umblind pe dpe ...*. Iar Ion Minulescu, des- 
pre care Tudor Vianu spune că, prin lirica sa, a făcut să pătrundă 
în poezia noastră inefabila tematică a mării, avea să fie, după 


* Fragment din poezia „În port“. 

popasul euxin din tinereţe, un mereu călător la Pontul Euxin. 
Fiica poetului, plasticiana Mioara Minulescu, mărturiseşte „peste 
ani: „De mic copil, de la vîrsta de patru ani, pînă tirziu, cînd 
eram mare, părinţii mei mă duceau la Eforie în timpul verii. 
Tata ne conducea — pe mama, pe mine şi pe bona mea, Sanda 
—, şedea cu noi o zi, două la mare, apoi pleca pentru a se reîn- 
toarce să ne ia acasă, Citeodată însă rămînea cu noi chiar cîte 
o săptămînă — şi așa tata îşi mai prelungea plăcerea de a vedea 
marea“. Mergeau şi la Constanţa, mai ales toamna, unde locuiau, 
de obicei, la hotel Palace. „Ne opream pe promenada de la 
bulevard şi părinţii mei priveau, în larg, vapoarele care intrau 
şi ieşeau din port în mugetul sirenelor care parcă-și răspundeau 
una alteia. Către ce tărîmuri îndepărtate porneau ei, cu ochii 
aţintiți spre orizont ?* (Porniră cele trei corăbii... | Spre care 
țărm le-or duce vintul ? | Ce porturi tainice, | Ascunse cerce- 
tătoarelor priviri | Se vor vedea sosind minate de dorul tristei 
pribegii ? .. *, NA 

Şi Delavrancea, mai înainte, a observat animația estivală 
din gara Constantei, unde douăsprezece birje abia puteau face 
față cererii pasagerilor de a-i duce spre hoteluri; despre această 
vinzoleală din gara micului, de pe atunci, oraş euxin va scrie, 
în primul deceniu al secolului nostru şi loan Adam. El notează: 
„N-ai putea s-alegi bucuria din durere, în înghesuiala zgomo- 
toasă a acestor sosiți. Ici rîd şi strigă cei fericiţi, care vin la 
mare şi linişte, aducind după ei trăsuri întregi de cufere. şi 
geamantane, colo se strecoară, dus de braţ de o femeie, un.ne- 
volnic pedagros, palid şi abătut, timid ca o umbră“. Se vedeau 
apoi femei cochete încrucişînd drumul cu femei sărmane din 
popor și „orientali greoi“. Apăreau, după aceea, ultimii călă- 
tori, copiii suferinzi, ce mergeau la nămolul Techirghioluiui, 
convoi trist sub căldura soarelui nemilos de iulie. Drumul pînă 
la stațiunea de pe malul lacului făcător de minuni era însă.un 
calvar, o adevărată „scăldătoare de zăduf“. Autorul acelei uitate 
„Constanţe pitoreşti“ povestește: „Te strecori în fuga trăsurei 
pe lungul drumului încropit, ca printr-un cuptor nesfirşit de 
lumină, în care se prăjește pămîntul. Prin mirajul de raze, .dai 
cu ochii în depărtare de turme care pasc şi ridică din urmă 
aripi. de praf. Şoseaua ruinată și măcinată s-a învelit ca într-o 
plapumă groasă în stratul de țărină plumburie“. Era atita praf 
că salcîmii de pe margini nu-şi mai puteau „tremura frunzele 
din copleșirea colbului ...“. Iarăşi imaginea neiericiților copii, 


* Fragment din poezia „Romanţa celor trei corăbii“. 

care, suiți în brecul Eforiei, mergeau spre sanatoriul speranţei 
(„Micii bolnavi prăfuiţi, strînşi în jurul celor două bănci din 
brec, par și mai părăsiţi . . .“). | l 

Al. Vlahuță, scriitorul care, în pagini antologice — rod al 
drumețiilor sale — a cuprins atîtea și atitea frumuseți ale pa- 
trici noastre, a scris şi despre drumurile și popasurile euxine. 
Podul de la Cernavoda, puternică întrupare „a geniului româ- 
nese“, este, spune el, un „nepieritor arc de triumf, închinat bă- 
trinului Danubiu de poporul care atitea veacuri a luptat alătu- 
rea cu el şi de atitea ori şi-a amestecat sîngele-n undele lui 
pentru ocrotirea civilizaţiei apusene“. Noaptea, urmele podului 
îi apar autorului „României pitoreşti“ „ca nişte aripi gigantice 
într-o falnică pregătire de zbor, ce pare a înfățișa avintul şi 
speranţele țării noastre“. 

Vervei memorialistice a lui Nicolae Iorga nu-i scapă ni- 
mic. La agenţia navală din Galaţi, lume multă, pestriță își aş- 
teaptă „norocul“, deoarece e ceață şi vaporul de Tulcea și Su- 
lina întirzie. Greci, bulgari, evrei, „cucoane ce vorbesc franțu- 
zeşte, unele cu sisiială grecească“, apoi „papagali care-și pierd 
răbdarea“, gardisti, agenţi de vamă, „finanţi noi nouți, cu uni- 
forma verde“, vînzători de ziare, de covrigi, macedoneni cu stru- 
guri, un desăvîrşit amestec de oameni. Urcă pe puntea „Dom- 
nului Tudor“, vapor românesc construit la Turnu Severin în 
1900, cu echipaj românesc („căpitanul poartă uniforma țării, 
marinarii se numesc Vasile, Ghiţă ...“), aici, „elementul inter- 
national îl formează numai cucoanele şi papagalii, care încearcă, 
deopotrivă, franţuzeşte“. Vrînd să ajungă la Constanţa, de la 
Tulcea, se tocmeşte pentru o trăsură: „Birjarul din Tulcea a 
cerut încă 70, apoi încă 50 de lei, un turc se împotrivește la toate 
sfaturile şi îndemnurile şi la cererea sa de 40, un găgăuț mă- 
runţel, fricos, nervos, cu barba sură și faţa gălbuie, se învoiește 
cu 35 lei. A doua zi ne așteaptă trăsura-i hodorogită cu trei 
cai grași, blînzi — şi tembeli !“. 

Criticul literar şi sociologul Henri Sanielevici a călătorit pe 
litoral cu tramcarul, tot în primul deceniu al veacului nostru, 
tramearul fiind, se pare, în epocă, un vehicul cu reputație nu 
tocmai bună. Cînd a văzut tramcarul ce urma să-l ducă la 
Techirghiol, vehicul despre care știa numai că a „precedat pri- 
mele trăsuri pe şine ale lui Stephens“, călătorul estival constată 
„sinistra lui asemănare cu lada hingherului, în care ciinii, în- 
ghesuiţi unii în alţii, privesc cu tristeţe soarta lor viitoare“. 
Gindul că timp de peste șase ore, „nu faţă în faţă, ci nas în 
nas“, va sta cu alte „şapte persoane într-un spațiu care putea 

cuprinde numai patru“ îl îngrozi. S-a. așezat lingă ușă, să 
poată. respira „barem la douăzeci. de minute, ca balena“. Preţul 
biletelor ar fi fost același, dar călătorii fură împărțiți în două 
clase: înăuntru, înghesuiți. pe canapelele de catifea, călătorii de 
elită, alții, sus pe acoperiș, „la larg şi la răcoare“ — călătorii 
din popor. Iată componenţa elitei: un avocat, o institutoare bă- 
trină, o domnişoară corpolentă, care purta la gît o cruce mare 
„fiindcă seamănă a jidaucă“, un băiat de vreo treisprezece ani 
al institutoarei, o învățătoare cu aerul unei marchize scăpă- 
tate; „în sfîrşit — mai scrie Sanielevici — două femei tinere, 
care nu bat la ochi cu nimica, dar pe care mocanul de pe aco- 
periş le designează cu numele de marcoave“, E 

Prima călătorie pe mare a poetului și filozofului Lucian 
Blaga a avut loc în anul 1911, cînd, elev în clasa a V-a a Li- 
ceului Șaguna, avea să beneficieze de voiajurile organizate de 
inimosul „dascăl pentru disciplinele filozofiei“, Iosif Blaga 
(„rudă nu tocmai așa de apropiată“), în Italia, în cadrul unui 
generos program educativ. A urmat itinerarul Braşov, Predeal, 
București (aici a vizitat muzee de artă și de știință naturală, 
iar, la Academie, loan Bianu le-a arătat excursioniștilor manu- 
scrisele lui Eminescu — („nu m-am dat bătut pînă cînd n-am 
luat și eu în mînă un caiet“), apoi, din capitala României, cu 
trenul, la Constanţa. Ajuns aici noaptea, a urcat pe vaporul ce 
urma să-l ducă la Constantinopol, aşa că nu a văzut „aproape 
nimic din cele ale orașului și ale portului“. Era frig, marea 
agitată, și, pentru că nu putea dormi, a urcat pe bord. «Marea 
Neagră — va scrie Blaga în „Hronicul şi cîntecul vîrstelor* — 
nu-și desminte numele, căci o beznă de nepătruns stăpînea pe 
întinsurile de vuiet și valuri. Sufla un vînt să ne ia de pe pi- 
cioare. Departe, în zare, se mai vedeau lumini slabe în port. 
Eram în larg. Am smuls o pătură dintr-un teanc și cu prada 
în braţe am alunecat iarăși în pîntecul vaporului. Dar nici pătura 
nu mi-a fost de nici un folos ca să adorm. M-am zvircolit toată 
noaptea». Micul Blaga va cunoaște chinurile răului de mare. 
Dimineaţa ieşi pe punte pentru a se răcori. Afară, „Paseri albe, 
cu sunete, în care se ghiceau pustietăţi marine, zburau după 
vapor. (...) Ne apropiam de striîmtori. Înviau în noi dulceţi 
sentimentale culese din Alecsandri şi Bolintineanu“. 

Cu tramcarul, în aceeaşi vreme, a călătorit şi geograful 
Vintilă Mihăilescu, de la Constanţa la Techirghiol. De altfel, el 
a vizitat deseori litoralul, meleagurile euxine, fie din îndemnul 
cercetărilor sale ştiinţifice, fie din nevoia de a se destinde sau 
de a-și îngriji sănătatea. Aflindu-se la Techirghiol, savantul a 

plecat per pedes (11 km) — rar se mai face azi .o asemenea aven- 
tură! — la Constanţa pentru. tirguieli. Printre alte lucruri, a 
cumpărat o sticlă de sirop pentru. a îndulci. sifonul — singura 
băutură acceptabilă, deoarece apa potabilă era greu de găsit la 
Techirghiol. La întoarcere a călătorit cu tramcarul, unicul mij- 
loc de transport al timpului pe litoral. Pe la mijlocul călătoriei 
însă, profesorul, vrind să-şi salveze pălăria care era cît pe ce 
să zboare din cauza unei rafale de vint, a scăpat din miini. pre- 
țioasa sticlă cu sirop de zmeură. Vintilă Mihăilescu a evocat și 
Techirghiolul de altădată, unde exista un hotel destul de încă- 
pător și de îngrijit, care ar fi aparţinut unui muscelean, Ma- 
loiu. „Dintre ospătării, birturi şi restaurante — îşi amintea 
savantul — cel mai cunoscut era cel al lui Bageac, unde puteai 
fi mulțumit doar dacă închideâi din ochi în faţa unor mici aba- 
teri de la regulile igienei, într-o regiune unde muştele erau 
al doilea adversar după apa sălcie“. 


Francezul Paul Labbé, în cartea sa despre România publi- 
cată în 1914, ne spune că a trecut cu trenul pe podul de la 
Cernavoda, „care este o operă de artă magistrală şi de care 
românii sînt foarte mîndri“. A fost construit de inginerul Sa- 
ligny, „care n-ar fi făcut apel pentru a colabora la opera sa — 
fapt evocat cu plăcere în ţară — decit la ingineri români, ma- 
terialul provenind de la Fives Lille şi Creusot“. Cheltuiala a 
fost considerabilă: 35 milioane de franci. La fiecare extremi- 
tate a podului este postat un soldat gigantic, de bronz, „care 
parcă ar sta de gardă la monument și la întreaga țară: Româ- 
nia, posesoare a libertăţii pe care a rivnit-o timp de secole de 
robie, este conștientă de forţa sa şi mereu gata a o apăra“. 


Un împătimit călător la Pontul Euxin a fost scriitorul Gala 
Galaction. În anii de după primul război mondial (1922), el va 
drumeţi pe jos, între Tuzla și Mangalia, ţinînd firul litoralului, 
cale de peste douăzeci de kilometri. Oboseala drumului i-a fost 
răsplătită de frumuseţea insolită a peisajului. Iată-l ajuns la 
unicul pod dintre Constanţa şi Mangalia (peste coada lacului 
Tatlageac). Aici „Turme de oi şi cirezi de vaci, păzite de cio- 
bani și de văcari cu fesul roşu, pasc, risipite, pe lingă ghiol. 
Dar nu este numai atita. Fauna Dobrogei nu se mărgineşte 
numai la vaci și la oi. Văzduhul vibrează de ciocîrlii, de prigorii 
si de rîndunele !*. Peste doi ani, iarăși pe litoral. După un popas 
de numai o oră la Constanţa, Gala Galaction pleacă spre 
Techirghiol. „De la Constanţa — notează el— pînă acolo sunt 
numai vreo 18 km şi zeci de automobile şi de autocamioane 
răscolesc necontenit praful generos, cind pe şoseaua mare, cînd 

pe drumurile croite pe de lături“, La Techirghiol, scumpete 
mare și lume sclifosită, așa că autorul „Roxanei“ face cale-n- 
toarsă. Urcă într-un automobil ce urma să mai ia, de la o vilă, 
două doamne, „doi clienţi importanţi“, care la vederea unui 
preot de modă veche, așezat pe canapeaua din fund, strîimbară 
din nas („„Oroare ! în fundul automobilului stă un popă bătrin, 
sărăcăcios şi nepieptănat !%). Servitoarea se simţi obligată să-l 
întrebe pe șofer: „Unde l-ai găsit şi pe ăsta ?...&. Stăpinit de 
nostalgii mangaliote, scriitorul, în aceeași vară se hotărăşte s-o 
pornească din nou spre sud, cu toată greutatea transportului 
(„Timp de doi ani ne-a urmărit amintirea scăldată în aur și în 
valuri albastre a străvechiului şi dărăpănatului tirgușor. E cam 
dincolo de lumea căilor ferate, a poştei, a telegrafului şi a tele- 
fonului ..., dar e un loc intim și subjugător. De la Constanţa 
și pînă acolo sunt patruzeci și patru de kilometri și pentru cel 
ce aduce cu sine o familie numeroasă plata transportului — de 
persoană — e aproape egală cu costul biletului de tren Bucu- 
rești—Constanta“). 

Cutreierînd Dobrogea prin anii '30, scriitorul Lascarov Mol- 
dovanu a cunoscut și el căruța acestor locuri, mînată de „un 
căruțaş dobrogean îmbrăcat în şalvari și cu boandă de șiac“ şi, 
mai ales, cu chef de vorbă. În timp ce căruţașul înşira poveşti 
cu haiduci, „căruța dobrogeană (...) a mers neoprit, cintindu-ne 
ca un ison al drumețţiei, acea cu totul aparte cîntare a osiilor 
dobrogene: un fel de sunet metalic, dar plăcut, — sonor și plin, 
neasămănat cu nici o altă batere de osii din ţinuturi străine. 
Ţăranii din Dobrogea, cînd își cumpără căruță, îi încearcă acest 
cîntec al osiilor și nu se opresc decît la aceea care cîntă 
frumosi. 

Se cuvine amintită — în încheierea acestui capitol — ne- 
obișnuita drumeție, prin Balta-Brăilei, în anii '30, a scriitorului 
trancez, eroul de mai tîrziu al războiului antifascist, Antoine 
de Saint-Exupéry. Fiind invitat de Aeroclubul Român să con- 
ferențieze la Atheneul Român şi totodată să ia parte la un mare 
miting aviatic de amploare internațională (la care participa şi 
compatriotul său, Maurice Detroyat, de două ori campion mon- 
dial de acrobație aeriană), scriitorul soseşte în Bucureşti la sfîr- 
şitul lunii mai 1936. Profitînd de prilej, scriitoarea Martha 
Bibescu şi soțul ei, Valentin Bibescu, l-au invitat pe oaspetele 
francez la o escapadă în bălțile dunărene. Scriitorul a sosit la 
Brăila cu avionul, aterizînd la Bertești, pe aerodromul privat 
al Marinei Știrbey (care l-a însoțit împreună cu inginerul Co- 
ciașu). Au pornit apoi spre Dunăre cu automobilul, unde s-au 

îmbarcat pe o şalupă; după aceea, cu o lotcă pescărească, au 
intrat în celebrul canal Filipoiu. Au luat masa în baltă, înce- 
pută cu ţuică („Să ştiţi că nu e rea — ar fi zis Antoine de Saint- 
Exupery. Dimpotrivă, pot jura în justiţie că e foarte băubilă“), 
caviar, ciorbă de peşte, crap la proțap cu mămăliguţă, saramură 
şi ardei iute (întrebat dacă vrea pîine sau mămăligă, el a răs- 
puns: „Eu mănînc aşa cum e obiceiul locului, aici, la pescari. 
Doar ne-am integrat, pentru o zi, în viața lor. Să le respectăm, 
deci, obiceiurile şi să ne bucurăm că cel puţin la masă le sin- 
tem părtaşi, de nu şi în viața aspră pe care o duc“). S-a băut 
vin de Sarica, Măcin şi Niculiţel. 

De-a lungul vremurilor s-a călătorit deosebit de intens, 
deci, la Pontul Euxin, aici unde drumurile Nordului s-au încru- 
cișat cu cele ale Sudului, unde apele Istrului — drum fără pul- 
bere — şi-au dat mîna cu cele ale mării, deschizînd oamenilor 
locului orizonturi spre Univers şi unde, pînă mai ieri, harabaua 
şi caicul au fost, indiscutabil, vehiculele cele mai accesibile, cele 
mai uzitate. 


5 —— C-da 1215 


Neamuri din vechime 


Ma 


fu 


H lv î e-n) 


pontic au fost dacii şi geții, de fapt acelaşi popor, creatori ai 
aceteiași culturi materiale şi spirituale. ivi iitorilor an- 


lalt mare neam din vechime, vecin cu cel al geților, neamul 
scit, popula stepele de la nordul Mării Negre. Începînd cu vea- 
cul al IV-lea î.e.n., triburi scite traversează Istrul și se aşază 
în diferite puncte din Dobrogea, dar cu timpul, ele vor fi asi- 
milate de populaţia autohtonă geto-dacă. De la ei, de la acei 
sciți, va fi rămas denumirea de Sciţia Mică, dată de antici me- 
leagurilor dintre Dunăre și mare, spre a le deosebi de Sciţia 
cea nesfirșită, de dincolo de Istru. Mai apoi, fie pe Dunărea 

îngheţată, fie de-a lungul țărmului euxin, cu ambarcaţiuni, 
sumedenie de neamuri din nord şi răsărit, atrase de mirajul 
legendarelor bogății ale înfloritoarelor ținuturi sudice ori îm- 
pinse de alte neamuri, încă şi mài sălbatice, invadează, cum 
arătam în capitolul anterior, deseori cu sutele de mii, provin- 
ciile Imperiului roman și, mai tîrziu, ale celui bizantin de la 
Dunărea de Jos şi Peninsula Balcanică, prăpădind totul în cale 
pînă în Tracia și chiar Grecia. lată-i năvălind în Dobrogea pe 
carpi 4gaci liberi) la anul 231 e.n. şi, iarăşi, în anul 248, tot ei, 
împreună cu taifalii, peucinii (bastarnii) și hasdingii (vandalii); 
le urmează aprigii goți, deveniți cel mai de temut neam din 
„Barbaricum“ (ţinuturite din afara Imperiului roman). Goţii, 
aliaţi cu herulii, năvălesc din limanul Nistrului, în anul 267; 
doi ani mai tîrziu, mase enorme de goți, heruli, gepizi, bastarni 
şi sarmaţi, îmbarcaţi pe mii de vase, invadează ținuturile sud- 
dunărene și nord-pontice, făcînd mare prăpăd, pînă vor fi în- 
vinşi în vestita bătălie de la Naissus (Niș) de către Aurelian, 
viitorul împărat. Pe acel cîmp de luptă ar fi căzut 50 000 de 
barbari. În secolul al IV-lea vin vizigoții, apoi hunii, cei vestiți 
în sălbăticie, urmaţi de bulgari, care se stabilese în Peninsula 
Balcanică. Alţi barbari la Pontul Euxin: sclavinii, anţii, kutri- 
gurii, avarii etc. etc. 

Herodot, marele călător al antichităţii, a descris cu talent 
în „Istoriile“ sale neamurile trăitoare aici. E] scrie că Darius, 
în celebra sa expediţie nord-pontică din anul 514 î.e.n., a biruit 
„mai întîi pe geţi, care se cred nemuritori“, deoarece tracii care 
locuiau mai sus de Apollonia şi Messembria s-ar fi predat fără 
a-i opune vreo rezistență. Astfel că, purtindu-se „nechibzuit“, 
geții au fost făcuţi robi, deși — mai precizează părintele isto- 
riei — ei erau „cei mai drepți şi cei mai viteji dintre traci“. 
Apoi Herodot explică puţin obișnuita lor credință — de neîn- 
teles pentru raționalismul elen — de a se considera nemuritori, 
credință care, neîndoielnic, le alimenta extraordinarul curaj. 
Geţii credeau — spune scriitorul antic — că după ce dispar din 
această lume se duc la zeul lor Zamolxis, numit şi Gebeleizis 
O dată la cinci ani ei trimiteau zeului un sol, dintre oamenii 
cei mai vrednici, prin tragere la sorți, care urma să-i comunice 
păsurile lor. „lată cum îl trimit pe sol. Unii din ei primesc 
poruncă să ţină trei sulițe (cu vîrful în sus), iar alţii, apucînd 
de miini şi picioare pe cel ce urmează să fie trimis la Za- 
molxis și ridicîndu-l în sus, îl azvirle în sulițe“. Dacă „solul“ 
trecea dintre cei vii, însemna că zeul le era binevoitor, dacă 


nu, nenorocitul era învinuit de a fi ticălos şi înlocuit cu altul. 

Tot o ciudăţenie la traci: cînd cerul se cutremura de tunete şi 
fulgere, ei nu se sfiau să „amenințe. divinitatea“, trăgîind cu 
săgețile în nori. Herodot a descris şi legenda care circula prin- 
tre vechii greci privitoare la zeul geților. Potrivit acestei le- 
gende, Zamolxis, un muritor, ar fi fost rob al lui Pitagora, 
care, după ce şi-a căpătat libertatea, s-a îmbogăţit şi s-a întors 
la ai. săi, în ţara tracilor. Cu învăţătura primită de la greci, 
Zamolxis propovăduia printre neștiutorii traci că nici el, nici 
ceilalţi din neamul lor. și nici urmaşii nu vor muri, „ci vor 
merge intr-un loc anume, unde vor trăi pururi şi vor avea parte 
de toate bunătăţile“. Fostul rob al lui Pitagora ar fi locuit 
apoi într-o casă aflată sub pămînt, de unde a apărut în al 
patrulea an „făcînd vrednice de crezare învăţăturile lui“. Hero- 
dot mai spune că neamul tracilor era „cel mai numeros după 
cel al inzilor“, și numai dezbinarea, lipsa unui conducător unic, 
îl împiedica a fi „de nebiruit și cu mult mai puternic: decit 
toate neamurile“. Tracii purtau diverse denumiri, după regiu- 
rile în care trăiau, dar aveau obiceiuri asemănătoare, excep- 
tîndu-i pe geți (pe care Herodot i-ar fi putut cunoaște mai bine 
dacă ar fi vizitat cetăţile greceşti de la Pontul Sting), pe 
„trausi“, care viețuiau în munţii Rodope şi pe cei ce :locuiau 
la nordul izvoarelor riului Echedor din Macedonia, dincolo de 
„crestonai“. Datinile trausilor ar fi fost aceleași cu ale celor- 
lalţi traci, spre deosebire de cele legate de naştere sau. moarte. 
Cînd cineva se năștea la trausi, rudele îl plingeau amarnic, po- 
menind „toate suferinţele omenești“, iar cînd cineva pleca din 
lumea celor vii, rudele se veseleau nespus, „glumind și bucu- 
rîndu-se“. Iată și obiceiurile tracilor care locuiau „mai sus 
de crestonai“. Cum acești traci ţineau mai multe soţii, cînd 
mureau, între soţii se iscau neînțelegeri, deoarece fiecare dorea 
să fie considerată cea mai iubită, „iar prietenii îşi dau oste- 
neala și arată o nespusă rîvnă ca să afle pe care din neveste 
a iubit-o mai mult cel decedat“, Cînd, în sfîrșit, s-a stahilit 
care femeie era „vrednică să primească cinstirea“, „fericita“ era 
înjunghiată, iar trupul înmormîntat împreună cu cel al bărba- 
tului. Alţi traci și-ar fi vîndut copiii, iar fetelor le dădeau 
libertatea unor legături indiferent cu cine doreau, dar pe soții 
le păzeau „cu străşnicie“. Nobilimea tracă se tatua. La ei, munca 
pămîntului ar fi fost „lucrul cel mai de rușine“; agoniseala și 
traiul de pe urma războiului părîndu-li-se faptă de cinstire și 
laudă. Tracii purtau pe cap căciuli din blană de vulpe, erau 
îinveșmîntați cu tunici şi cu mantale lungi, iar în picioare își 
puneau încălțăminte din piele de căprioară. Zeii lor erau Ares, 

Dionysos şi Artemis (zeiţa tracă Bendis), însă regii îl venerau 
îndeosebi pe Hermes, „susţinînd că se trag din acesta“. 

Herodot i-a deseris și pe sciți, care au fost, ca popor vecin, 
în relaţii materiale și culturale cu geții, unii dintre ei chiar 
— cum arătam mai înainte — stabilindu-se la sudul Dunării, 
în preajma cetăților pontice (a rămas vestită încercarea regelui 
scit Atheas de a se așeza în Dobrogea, zădărnicită de regele 
Filip al II-lea, în anul 339 î.e.n.). „Șciţii — scrie cărturarul elen 
— nu au nici cetăţi, nici ziduri întărite; ci toți îşi duc casele 
cu ei și sînt arcaşi călări, trăind nu din agricultură, ci de 
pe urma dobiţoacelor ce le au. Iar locuinţele lor sînt în căruţe. 
Şi atunci cum să nu fie de nebiruit aceşti oameni şi cum să te 
poţi apropia de dînşii ?* Zeii sciților erau Histia, Zeus şi Geea, 
apoi Apollo, Afrodita cerească (Luna), Heracles şi Ares; nu 
înălțau altare și temple decît acestui din urmă zeu. Pentru 
jertfă, sciţii sugrumau vita cu ajutorul unei frînghii, după 
care o puneau la fiert. Cum în stepele scite lemnul era foarte 
rar, ei curăţau bine carnea de pe oase, o puneau în cazane, 
iar focul îl făceau cu oasele animalului. Cind se întimpla să 
nu aibă cazane, sciţii adunau carnea în burta vitei, ameste- 
cată cu apă şi o puneau astfel la fiert, pe un foc tot de oase, 
fireşte. Iată cum îi jertfeau sciţii lui Ares, potrivit relatărilor 
lui Herodot. Construiau, mai întîi, un fel de rug uriaș, pătrat, 
din vreascuri, cu latura de circa 550. m. Deasupra, pe o plat- 
formă accesibilă numai dintr-o latură, fiecare neam scit îm- 
plinta apoi o sabie veche de fier, care înlocuia chipul lui Ares. 
Anual, jertfeau aici cai și alte animale, dar şi prizonieri, „cite 
unul din fiecare sută de oameni“. Urma un ceremonial pe cît 
de crud, pe atît de complicat. Herodot consemnează: „După ce-l 
stropesc cu vin pe cap, îi taie celui jertfit gitul deasupra unui 
vas, pe care apoi îl aduc pe grămada de lemne, iar sîngele îl 
varsă peste sabie. Pe cînd sîngele este adus. pe grămadă — sus 
-—, iată ce se întîmplă jos, lingă templu. Umărul drept al tu- 
turor oamenilor jertfiți este tăiat cu mînă cu tot, fiind apoi 
aruncat în aer; după ce s-a isprăvit și cu celelalte victime, ei 
se retrag. Mina rămîne acolo unde a căzut, iar trupul zace în 
altă parte“. La război, scitul îşi ucidea primul dușman — mai 
afirmă scriitorul grec — şi îi bea. sîngele, iar tuturor dușma- 
nilor ucişi le tăia capetele pentru a le scalpa; scalpurile erau 
aduse regelui, ca un fel de dovadă. de vitejie, fără de care nu 
putea participa la împărţirea prăzii. 

Din scalpuri, sciţii făceau un fel de ştergare, pe care le 
agăţau de friul calului, mindrindu-se cu ele. Din aceste piei 

umane, și-ar fi făcut chiar mantale, „Veşminte pe care.le cos 
în felul celor ciobăneşti“. Din pielea . miîinii drepte, jumulită 
cu tot cu unghii, sciţii meştereau învelișuri pentru tolbele cu 
săgeți, iar din testele celor mai înverșunați duşmani, tăiate 
mai jos de sprincene, închipuiau un fel de cupe, pe care cei 
săraci le înveleau cu piele de bou, însă cei bogaţi le acope- 
reau chiar cu aur. l 

„La sciți existau și proroci, dar meseria lor era îndestul de 
riscantă și vom vedea de ce. Cînd un rege scit cădea bolnav, 
el chema îndată trei proroci dintre cei mai cu faimă. Cum la 
ei jurămîntul suprem era făcut pe vatra regelui, prezicătorii, 
considerînd că boala monarhului se datora cuiva care a jurat 
strimb, îl numeau pe acel sperjur — după ce l-au dibuit prin 
mijlocirea vrăjitorescului lor meșteșug —, care, știind ce-l aş- 
teaptă, nega, desigur, cu înverşunare. Dacă cel învinuit con- 
tinua să tăgăduiască, regele poruncea să fie aduși alți proroci, 
în număr îndoit, care dacă și aceştia îl dovedeau pe acuzat 
vinovat, îi tăiau imediat capul, iar primii, ghicitori îi împăr- 
teau averea. În cazul cînd al doilea rînd de :prezicători . sus- 
țineau că omul se găsea nevinovat, se aduceau alți prezicători 
şi mereu alţii. Dacă cei mai mulţi dintre ei spuneau că acu- 
zatul nu avea nici o vină, se lua hotărîrea ca cei dintii proroci 
să primească osînda morţii. Ritualul uciderii lor era specta- 
culos: legaţi, prezicătorii erau depuși pe un morman de vreascuri 
aflat într-un car la care se înjugau boi; vreascurile fiind aprin- 
se, boii o luau la fugă speriaţi, cu prezicătorii în flăcări, ca 
niște torţe. 

Herodot a notat și alte obiceiuri scite. Cei ce voiau să 
se lege prin jurămînt își luau sînge dintr-o mică tăietură fă- 
cută cu cuțitul, pe care îl vărsau într-o cupă cu vin; apoi muiati 
o sabie, săgeți, o secure și o suliță, rosteau o rugăciune şi, 
în cele din urmă, beau lichidul din cupă. Înmormîntarea regilor 
sciți, așa cum ne-o înfăţişează acest mare scriitor al antichi- 
tăţii, constituia, asemenea altor ritualuri scite, un adevărat 
spectacol. Se săpa întîi o groapă mare, pătrată. După aceea, 
defunctul, căruia i se făcea un fel de îmbălsămare (era aco- 
perit cu un strat de ceară, iar în locul măruntaielor, în abdo- 
men, i se introducea un amestec de căprior. tocat, tămilie, sè- 
minţe de țelină sălbatică și anason), se transporta, cu un car, 
la un alt neam. Cei la care era adus mortul își rădeau părul 
în jurul capului, îşi tăiau o ureche, îşi făceau tăieturi. la brațe, 
îşi zgiriau fruntea și nasul și-și străpungeau mina stingă cu 
săgeți, Treceau după aceea pe la alte neamuri, apoi. leşul era 

depus în groapă, iar lingă el „după ce i-au sugrumat — pe una 
din concubinele lui, un paharnic, un bucătar, un rîndaş la. cai, 
un 'slujnic, un crainic, cai, cum şi cîte ceva din tot ce avea 
regele, și, de asemenea, vase de aur. Nu foloseau nici argint, 
nici aramă“. După un an, sugrumau cincizeci dintre sclavii lor, 
tot. sciți, ei neavînd „robi cumpăraţi“, şi cincizeci de cai fru- 
moşi, cărora le scoteau măruntaiele, iar în locul lor puneau, în 
pîntece, paie, apoi coseau tăietura. Herodot povesteşte acest 
ritual cu lux de amănunte: „Apoi aşează pe doi pari o jumă- 
tate de roată cu partea rotundă în jos, iar cealaltă jumătate a 
retji pe alţi doi pari. După ce au înfipt — în felul acesta — 
un mare număr de pari, străpung caii cu pari în toată lun- 
gimea trupurilor, pînă la git, și îi urcă pe aceste jumătăţi de 
roți. Jumătăţile de roţi din față susțin partea de sus a picioa- 
relor de dinainte ale cailor, iar cele din spate pîntecele în drep- 
tul coapselor. Şi în felul acesta picioarele — atît cele dinainte 
cît şi cele dinapoi — rămîn atirnate în aer. După ce au pus, 
apoi, cailor friu şi zăbală, trag friiele înainte şi apoi le leagă 
de nişte pari. Cit despre cei cincizeci de tineri sugrumaţi — 
pe fiecare dintre aceştia îl urcă pe calul său, făcînd aceasta 
Gupă ce au străpuns vertical cadavrul cu o prăjină pe lingă 
sira spinării, pînă la git. Partea de jos a parului care rămîne 
afară, o viră într-o gaură a parului ce străpunge calul. Ei 
aşează astfel pe călăreții aceştia în cerc în jurul mormîntului“. 
Pentru îmbrăcăminte — mai aflăm de la Herodot — sciţii 
foloseau mult. cînepa, pe care ar fi făcut-o „foarte asemănă- 
toare cu cea de in“, pînă într-atit încît doar cunoscătorii puteau 
deosebi o haină de in de alta făcută cu fire de cînepă. Săminţa 
acestei plante o foloseau la un fel de baie „uscată“, deoarece ei 
nu se spălau cu apă, în acest chip: în cort, pe pietre înroşite 
în foc, aruncau semințe; acestea scoteau mult fum și aburi 
„atit de deși, că:nici băile greceşti nu dau aburi mai puter- 
nici“, transpiraţia, la sciți, înlocuind baia. l 
Femeile scite nu erau lipsite de cochetărie, dacă ţinem 
seama de faptul că ele cunoșteau meșteșugul. preparării unor 
cosmetice. Din lemn de chiparos, de cedru şi de tămilie, prin 
frecare pe o piatră, ele preparau o alifie cu care se ungeau pe 
faţă şi pe trup. „Aceasta le dă un miros plăcut, și, în acelaşi 
timp, cînd de pe faţă își iau cataplasma, a doua zi pielea lor 
rămîne curată și proaspătă“. 
"Din „Geografia“ lui Strabon aflăm opiniile: despre neamu- 
rile. nord, pontice ale lui Ephoros, scriitor a cărui. operă s-a 
pierdut şi care ar fi străbătut acest continent „pînă la sciți“. 

Ephoros făcea parte din numeroasa categorie a scriitorilor 
antici după care, în raport -cu lumea civilizată a timpului, po- 
poarele barbare, deşi trăiau în sălbăticie, erau mult mai „mo- 
rale“, cu simţul dreptății nealterat. de vicii. şi făţărnicii. El spu- 
nea că sciții aveau alt fel de viață. decit al sarmaților (de care 
vor fi supuși în sec. al III-lea î.e.n.), deoarece pe cînd sarmaţii 
ar fi mîncat chiar oameni, sciţii se abțineau și de la animale 
și că dacă ceilalți scriitori vorbesc despre cruzimile lor, o fac 
pentru a-şi ului cititorii „cu povestirea unor lucruri groaznice“. 
Acești scriitori — ar fi zis Ephoros — ar trebui să vorbească 
mai degrabă despre virtuțile lor decît despre vicii, „şi să facă 
din ele niște pilde“. Despre sciți a amintit însuși Homer. Sciţii 
se hrăneau cu lapte, duceau o viață simplă, nu umblau după 
ciștig, iar proprietatea la ei era comună „chiar și soțiile, copiii 
și toate rudele le au tot în comun“. Ephoros îl citează şi pe 
Choirilos, autor grec din sec. V î.e.n., care în lucrarea „Tre- 
cerea podului“ (de către Darius, la Isaccea) ar fi scris: „Și vin 
ia rînd sacii, păstori de oi, din neamul scit. Ei locuiau teritoriul 
asiatic, îmbelşugat în grîu, colonişti din patria nomazilor şi 
oameni drepţi“. Vorbind de Anacharsis — un scit de neam 
regal, despre care se spunea că, pe vremea lui Solon, ar fi 
studiat filozofia la Atena, uimindu-i pe greci cu înțelepciunea 
și comportarea sa — Ephoros aprecia că acesta „a fost socotit 
printre cei șapte înţelepţi“ şi că „a născocit foalele de aţițat 
focul, ancora dublă și roata olarului“. Strabon consideră că 
spusele. lui Ephoros sînt exagerate, deoarece Anacharsis. nu 
putea născoci roata olarului de vreme ce „a cunoscut-o Homer, 
care este mai vechi decît el“. | 
Poetul Ovidiu, călătorul fără voie la Pontul Euxin, îi va 
cunoaşte pe geţi la ei acasă, precum și pe sciți, bessi și co- 
ralli. Cetatea Tomis, fondată în secolul al. VII-lea î.en. de 
către coloniștii bogatului Milet și devenită, peste veacuri, me- 
tropola Sciţiei Mici, pe vremea exilului ovidian era o leca- 
litate măruntă, fără prea mare importanţă. Grecii trăiau aici 
în amestec cu geții localnici. Dar — scrie Ovidiu — geții cei 
sălbatici îi copleşesc pe greci | Mai mult d jumătate din 
case le au ei. Nimeni nu știa pe atunci la Tomis latineşte, ne 
asigură poetul (Cui să citesc eu însă din versurile mele? |] 
Căci pentru limba noastră pe-aice nu-s urechi !); mai muit, 
Nu-i nimeni între dinșii să poată-n latineşte | Să spună chiar 
cuvintul cel mai obișnuit.  Neavind cui să i se adreseze în 
limba Romei, poetul ar fi fost nevoit să înveţe limba localni- 


cilor: „În graiul cel sarmatic (adică cel getic, desigur — n.n.) 

— iertaţi-mă, o Muze ! —.] Chiar eu vorbesc adesea, chiar eu, 
poet roman“. Barbarii — geții din Tomis. —, cetăţeni tomitani 
adică, îi inspirau poetului groază, pentru că purtau plete lungi, 
erau înveşmintaţi în piei, iar dreptatea şi-o făceau singuri, cu 
sabia (Cind s-au. luat la harță, chiar pîn'la singe-ajung), fiind 
„mai cruzi decit lupii“. Femeia tomitană nu s-ar fi priceput 
la tors, îşi măcina singură făina şi își ducea pe cap „urciorul 
greu de apă“. Cînd îngheţa Istrul, geții treceau în ţinutul. pon- 
tic, prăpădind totul în drumul lor: Cînd nu te-aștepţi, ca stolul 
de păsări vin dușmanii: | Abia-i zărești și-ndată cu prada 
s-au, şi dus. Săgeţile lor erau otrăvite cu venin de şarpe şi, 
adesea, poetul le culegea de pe străzile tomitane. Ce nu pu- 
teau căra cu ei, barbarii dădeau totul pieirii (Și focul duş- 
man arde colibele pustii). De teama morţii, nopţile poetului 
erau chinuite de visuri înspăimintătoare: Ori mă feresc, în 
pisu-mi, de-a geților săgete, | Ori miinile în lanțuri visez că 
mi le pun; oricind „getul barbar cu spada lui“ îi putea lua 
viaţa, iar osemintele sale, zvirlite pe cîmp, să fie călcate de 
„copita blestemată a calului biston“. 

Deşi, cum am văzut, autohtonii geți îl înspăimiîntau pe 
răsfăţatul poet al saloanelor din splendida Romă, totuși Ovi- 
diu a găsit la tomitani multă. înţelegere şi căldură umană şi, 
dacă ei doreau ca poetul să poată pleca în patrie, voiau a- 
ceasta deoarece ştiau că reîntoarcerea din exil era dorinţa 
cea mare a străinului blind şi ciudat, potrivitor de cuvinte 
(Aici, între sălbatici, am nume de poet), picat la Pontul Euxin 
pentru a ispăşi cine. știe ce neînţeleasă vină (Cu ce-i vrăjește 
oare pe toţi pămîntul țării | De nu-l mai poate nimeni de-a 
pururea uita ?). Cetăţenii Tomisului l-au scutit de dări, faima 
lui trecînd chiar dincolo de zidurile oraşului de exil (Orașele 
vecine îmi dau aceeași cinste). Poetul, recunoscător, răsplă- 
teşte ospitalitatea bunilor tomitani cu versuri avîntate : O, 
tomitani! Se vede că sinteti de neam grec! | Pelignii mei, Sul- 
mona cu casa părintească | La fel de-a mele chinuri s-or fi 
îndurerat. Citindu-le autohtonilor un poem în limba getă — 
poem ce nu s-a păstrat —, în care Ovidiu proslăvea memoriă 
lui August şi pe succesorul său Tiberiu, aceştia s-au arătat 
profund mişcați:. Ei capul și-l clătiră şi tolbele lor pline, / 
Şi-un murmur lung din gură barbarii toți au scos | „Fiindc-ai 
scris de Cezar așa, îmi zise unul, | Tu trebuie în țară să fii 
de el chemat“. l 

Un alt scriitor, care a vizitat cetățile de Ja Pontul Sting 
pînă la. Olbia şi a făcut însemnări despre geți, a fost Dion 

Chrysostomos, ispăşitor, și el, al unui surghiun prin aceste 
locuri, în anul 87 e.n. Opt ani mai tirziu, scriitorul grec va 
merge şi în Dacia, surprinzîndu-i pe locuitori în timpul pre- 
gătirilor de război. El notează: „Se întîmplă că am făcut acum 
o călătorie lungă, drept la Istru şi în ţara geților, sau a misilor, 
așa cum îi numeşte Homer şi cum e denumită azi populația 
(-..). Am ajuns la nişte oameni întreprinzători, care nu aveau 
răgazul să asculte cuvintări, ei erau agitaţi și tulburaţi ca 
niște cai de curse la potou, înainte de „plecare, nerăbdători 
să treacă vremea, cai pe care rivna și înfocarea îi fac să lo- 
vească pămîntul cu copitele. Acolo, la ei, puteai să vezi peste 
tot săbii, platoșe, lănci, toate locurile fiind pline de cai, arme 
şi oameni înarmaţi“. Tot acest scriitor, care a cunoscut de 
Visu, ca odinioară Ovidiu, regiunea de la Pontul Sting, notează 
în jurnalul său că, petrecînd vara anului 95 e.n. la Borystene 
(cetate la gura Niprului), după exilul său euxin, cu gîndul 
de a merge, dacă Împrejurările nu îi vor fi potrivnice „prin 
ținuturile scitice, la geți“, pentru a cerceta „cum stau lucru- 
rile acolo“, constată că cetăţile din zonă se mai resimțeau 
încă de pe urma ultimei și celei mai îndelungate cuceriri „nu 
mai departe de acum o sută cincizeci de ani“, fiind vorba, 
desigur, de acţiunea lui Burebista, care, între anii 55—48 
î.e.n., a pus stăpînire pe cetățile vest pontice, începînd chiar 
cu Olbia. „Geţii (lui Burebista — n.n.) au luat — spune Dion 
Chrysostomos — atît orâşul Borystene, cît şi alte cetăţi aşe- 
Zate pe țărmurile Pontului Stîng, pînă la Apollonia. Din a- 
ceastă cauză, situaţia grecilor care locuiesc aici este „foarte 
nefericită“. El a dat și detalii despre unele obiceiuri vesti- 
mentare ale geților: «Căci uneori se pot vedea oameni avînd 
pe cap un fel de căciuli (este vorba de acele „pileus“, purtate 
de nobilime — n.n.) așa cum poartă şi azi unii traci numiţi 
geți (...), iar alții au tiară și fun fel de] şalvari pare-mi-se, 
la fel ca perșii, bactrienii, parții şi mulți alți barbari. În fine, 
unii şi mai ciudați decît aceştia obișnuiesc a călători pur- 
tind pe cap pene așezate drept, ca nasamonii (trib din 
Libia — n.n)». i l 

Despre neamurile sălăşluitoare prin aceste părți a seris 
şi Ammianus Marcellinus (sec. IV e.n.). După el, în nordul 
Pontului, pînă la Dunăre, locuiau „alanii europeni, costobocii 
(daci liberi — n.n.) şi numeroase triburi scitice răsfirate pină 
în ținuturi îndepărtate, fără să li se ştie de capăt“. Unii, 
puțini, se hrăneau cu cereale, alții, cei mai mulţi „n-au cu- 
noscut plugul sau sămînța“, trăiau în căruțe acoperite cu 

scoarță de copac cu familiile lor, fiind nomazi: În zona Deltei 
Dunării ar fi locuit peucinii sau bastarnii, un neam care a 
făcut adeseori prădăciuni în cetăţile pontice, „troglodiţii” şi 
alte semințţii. 

Despre odrysi, care au stăpinit cîndva și Dobrogea, Am. 
Marcellinus ştie, desigur, din izvoare literare, că erau „cei 
mai sălbatici“ dintre barbari, „obișnuiți să verse singe de om, 
incit atunci cînd nu aveau prilejul să aibă în fața lor duşmani, 
în timpul ospeţelor, după îndestulare cu mîncare și băutură, 
îşi împlintau fierul armelor în trupurile semenilor că în nişte 
străini“. Acest autor va face o remarcabilă descriere a hunilor, 
popor care pe vremea sa îi îngrozise pînă şi pe goți, un neam 
foarte războinic şi viteaz de la nordul Istrului, împingîndu-i 
în coasta Imperiului roman. Dacă îl credem pe acest ofiţer 
scriitor, înseamnă că groaza goților era pe deplin întemeiată. 
„Neamul hunilor — relatează Am. Marcellinus — (...) locu- 
ieşte dincolo de mlaștinile Maeotice (Marea de Azov — nn.), 
în: preajma Oceanului Îngheţat, şi întrece orice măsură a săl- 
bătăciei“. Deoarece, la naștere, ei îşi mutilau copiii, scrije- 
lindu-le obrazul cu fierul roșu, hunii îmbătrineau spini, fără 
barbă, ca eunucii; erau butucănoși, cu o înfăţişare monstru- 
oasă. de-a dreptul înspăimîntători, păreau chiar un fel de 
„animale cu două picioare“. Nu foloseau focul, mîncînd carnea 
crudă, doar încălzind-o puţin „între picioarele lor şi spinarea 
cailor“. Nu trăiau în case, fiind obişnuiţi încă „din leagăn 
cu frigul, foamea și setea“. Veșmintele, pe care şi le făceau 
din piei de şobolan, nu le 'scoteau de pe ei pînă deveneau 
zdrenţe de atita folosinţă; purtau pe cap căciuli, „iar -pulpele 
păroase“ şi le acopereau cu piei de capră. Cea mai mare parte 
din timp şi-o petreceau călare „pe caii lor vînjoşi şi uriti, 
stînd pe ei uneori cu femeile“, săvîrşindu-și acolo „toate tre- 
burile obişnuite“. Ammianus Marcellinus mai relatează: „Stind 
călare, fiecare bărbat din neamul acesta, atit ziua cît și noap- 
tea, cumpără și vinde, bea și mănîncă, şi tolănit pe ceafa 
strimtă a animalului cade în somn adinc și are tot soiul de 
visuri“. Hunii nu foloseau meșteșugul agriculturii, nefiind 
statornici; ei locuiau în căruțe, „totdeauna ca niște. fugari“, 
acolo își concepeau copiii, acolo soțiile lor îi creșteau mari. 
„Lai ei, cînd e cineva întrebat, nimeni nu poate spune. de 
unde se trage, deoarece a fost conceput într-un loc. s-a năs- 
cut în alt loc și apoi a crescut în altă parte“. Scriitorul roman 
le recunoaşte însă hunilor calități de buni luptători. Aceşti 
teribili barbari începeau bătăliile năvăliid' „în pilcuri în formă 

de unghi“ şi, pentru a intimida duşmanul, scoteau „tot felul 
de ţipete înspăimîntătoare“; - se răsfirau şi se regrupau. în 
timpul luptei cu o mare rapiditate, iar cînd atacau şi jefuiau 
taberele dușmane acționau cu o neobișnuită iuţeală. „De 
aceea — apreciază  ofițerul-scriitor — poţi spune lesne că 
sint luptătorii cei mai aprigi dintre toţi, deoarece, de departe, 
se luptă cu sulițele pe care le aruncă, avind la virf oase 
ascuțite, potrivite şi fixate cu dibăcie, .., iar de aproape lo- 
vesc cu sabia fără să se mai giîndească la ei înşişi și în timp 
ce se feresc de loviturile fierului învăluiese pe dușman într-o 
rețea de fire întortochiate și împiedicîndu-l în împotrivirea 
lui, îi răpesc orice putință de a se mişca...“. Hunii erau în 
același timp capricioși, nu-și respectau tratatele de pe o zi 
pe alta, fiind „peste măsură de schimbăcioși la orice adiere 
de nădejde nouă“; neavînd un rege, ei mulțumindu-se „cu 
conducerea zgomotoasă. a șefilor“, luau hotărîri „pripite“. Mai 
tîrziu, cînd vor avea un rege ca Attila, hunii vor face să 
tremure toate impărăţiile lumii. Unele informaţii prețioase 
privind acest teribil personaj din zbuciumata epocă a năvă- 
lirilor barbare, le-a furnizat Priscus Panites, care în anul 
448 a făcut parte dintr-o solie la curtea lui Attila, trimisă 
de împăratul bizantin Theodosius al II-lea; în drum spre re- 
ședința celebrei căpetenii hune, solul a trecut și prin părţile 
noastre. Aflat la un ospăț, Priscus Panites observă cu atenţie 
comportamentul lui Attila: „Cînd toți au fost cinstiţi cu în- 
chinarea ce li se cuvenea, Paharnicii s-au retras, și pe urmă 
au fost așezate mesele, dincolo de masa lui Attila. fiind cite 
una pentru trei-patru bărbaţi sau chiar mai mulţi, așa. fel 
încît fiecare putea lua din bucate stind la locul său, fără. să 
iasă din rîndul scaunelor. Mai întîi a intrat sclavul lui Attila, 
aducînd o tavă plină cu cărnuri; în urma lui sclavii tuturor 
celorlalți meseni au pus pe mese piine și bucate. Pentru cei- 
lalţi barbari și pentru noi au fost pregătite mîncăruri alese, 
servite pe farfurii de argint, însă lui Attila i s-a adus o tavă 
simplă, de lemn, pe care nu era nimic altceva decît carne. 
De altfel, el s-a arătat . cumpătat și în toate celelalte, -de- 
oarece pentru ceilalți bărbaţi s-au dat cupe de aur şi'de 
argint, pe cind paharul său era de lemn. Simplă îi era şi 
îmbrăcămintea, căci nu se îngrijea de nimic altceva decît să 
fie curată. Şi nu se deosebea întru nimic, nici sabia, nici 
legăturile încălțămintei sale barbare și nici friul calului său, 
care nu avea podoabele de aur, pietre scumpe sau alte lucruri 

de preţ, ca al celorlalți sciţi'“. S-a mincat şi s-a băut din 
abundență, s-au recitat versuri, s-a făcut nespus haz pe seamă 
unor bufonerii; „Numai Attila a rămas -neclintit cu fața ne- 
schimbată şi n-a arătat nici un semn de veselie, nici prin 
cuvinte, nici prin gesturi, decit că a mîngiiat pe obraz şi a 
privit cu ochi dulci pe cel mai mic dintre copiii 'săi, anume 
Ernas, în clipa cînd acesta a intrat şi s-a apropiat de dinsul:. 

Un contemporan al evenimentelor desfășurate în Peninsu- 
la" Balcanică în secolul al VI-lea, Procopius din Caesareea, 
care l-a însoţit pe vestitul comandant bizantin Belisarius în 
multe campanii militare, a înfățișat, în scrierile sale, acțiu- 
nile şi obiceiurile seminţiilor barbare, căzute ca un; blestem 
peste fruntariile romanității. Dintre neamurile gotice, nu- 
meroase, el le deosebea ca fiind cele mai mari și puternice 
pe acelea ale goților, vandalilor, vizigoților şi gepizilor, avînd 
obiceiuri şi fizionomii asemănătoare. „Căci toţi sînt albi la 
trup — scrie Procopius — și au părul blond, înalţi de statură, 
frumoşi la chip și folosesc aceleași legi. Toţi sînt de credința 
lui Arius și au o singură limbă, numită gotică“. Scriitorul 
bizantin avea credinţa că toți goții se trăgeau din acelaşi 
neam, deosebindu-se ulterior după numele diferiților şefi care 
i-au diriguit, fiind originari din ţinuturile de la nordul Istru- 
lui. El a mai scris şi despre anți şi sclavini, neamuri slave, 
care, pînă a trece la sedentarism, au făcut mare prăpăd în 
provinciile bizantine. Aceștia credeau într-un Dumnezeu unic, 
făuritorul fulgerului şi singurul stăpin al tuturor lucrurilor, 
căruia îi jertfeau diferite animale. În faţa morţii (de boală 
sau pe cîmpul de luptă), ei făgăduiau divinității jertfe şi, dacă 
scăpau teferi, își ţineau cu promptitudine făgăduiala, avînd 
convingerea că şi-au răscumpărat viața cu prețul acelei jertfe. 
Dar anțţii și sclavinii mai cinsteau „și rîuri, nimfe și alte zei- 
tăți“, jertfind tuturor şi făcînd „prorociri“. Trăiau răzleţiţi 
în colibe jalnice sau în corturi, pentru că nu stăteau multă 
vreme în același loc. În război, majoritatea luptau ca pe- 
deştri, înarmaţi cu scuturi mici și lănci, fără a purta pla- 
toşă („Unii n-au nici cămaşă, nici manta; ci îmbracă numai 
niște pantaloni pînă la părţile: ruşinoase și pornesc așa la 
luptă împotriva dușmanilor“). Și anţii și sclavinii erau înalți, 


* Anticii numeau „sciți“ toate neamurile ce s-au aşezat în teritoriile 
locuite cindva de acest popor. 

bine făcuţi, puternici, nici blonzi, nici prea bruni, ci, mai. de- 
grabă, „roşcovani“, duceau o viață aspră „și neîngrijită, dar 
nu ar fi fost răutăcioși din fire şi nici vicleni. 

Desigur, nu acestea au fost ultimele neamuri. trecătoare 
pe „bulevardul“ de. la Pontul Sting și Dunărea de Jos; pe 
aici vor mai trece încă și încă alte seminții (cumani, uzi; 
pecenegi, tătari), pînă cînd aproape întreg Imperiul bizantin 
va intra în stăpînirea semilunii (1453). În acest capitol nu am 
înfățișat, însă, decit cîteva dintre impresiile unor călători, 
martori ai evenimentelor. din zonă, despre vechile neamuri 
sălășiuitoare aici, începînd cu daco-geţii — strămoşii poporu- 
lui român — și popoarele vecine cu ei şi terminînd cu nea- 
murile care au fost pe meleagurile euxine numai în trecere 
ori pe care le-au locuit vremelnic împreună cu daco-geţii ro- 
manizaţi sau românii pontici; dar despre ei, despre românii 
dobrogeni se va vorbi în capitolul următor. 


Românii pontici 


Fenomenul devenirii neamului românesc, această, de fapt, 
tulbGrătoare sinteză etnică daco-latină, care, în decursul vre- 
milor, a stirnit interesul ştiinţific al istoricilor, etnografilor şi 
filologilor de la noi şi de pretutindeni — interes încă viu şi 
astăzi — a început, în ţinutul dintre Dunăre şi Pont, cu mult 
înainte de dăltuirea monumentului de la Adamclisi și a Co- 
iumnei Traiane, imnuri în marmură şi piatră ale vitejiei stră- 
moşilor. Pentru că țara getică a Seythiei Minor — unde au 
stăpînit regi destoinici ca Rolex (în sud-vest), posesor al ti- 
tlului de „prieten şi aliat al poporului roman“ (pentru aju- 
torul dat lui M. Licinus Crassus, proconsulul Macedoniei, 
în campania împotriva bastarnilor din anii 29—28 î.e.n.), ca 
vajnicul Dapix, cel ce a opus o dramatică rezistență oastei 
romane (oamenii săi ar fi murit, zidiți de vii, într-o peşteră 
dobrogeană, în labirintul căreia şi-au căutat refugiu) ori ca 
Ziraxes, suveranul Dobrogei nordice, cu reşedinţa la Genucla 
—, va intra prima, dintre țările ce constituiseră odinioară 
marele regat al lui Burebista, sub scutul de fier al Romei. 
Prin anexarea, în anul 46 e.n., a fostului stat clientelar al 
odrysilor, ţinuturile transdunărene vor trece definitiv sub ad- 
ministrație romană, cu toate consecințele, inerente unui ase- 
menea important act politic, pentru viitorul populației trăi- 
toare aici. Ordinea civilizatoare romană și-a creat, prin insta- 
larea sa în Sciţia Mică, un prim avanpost la Dunărea de Jos. 
Vasile Pârvan, istoricul filozof, istoricul poet, cel care a stu- 
diat şi a înţeles ca nimeni altul antichitatea de la Pontul 
Sting, avea să spună: „Cu mult înainte ca dacii din Dacia 
să se facă romani, dacii din Dobrogea au început să vorbeas- 
că latineşte, să se închine ca romanii şi să-şi facă oraşe şi 


79 


sate romane, unindu-se cu civilii.şi veteranii cu adevărat 
romani“. Neindoielnic însă, ținutul pontic va cunoaşte ade- 
vărata sa înflorire şi prosperitate după războaiele dacice, da- 
torită impresionantei opere militare şi administrative realizate 
de Traian la Dunărea de Jos și strălucit consolidată de Ha- 
drian, Antoninus Pius și Marcus Aurelius, impăratul cugetător. 
Triumful latinităţii în ţinuturile carpato-danubiano-pontice de- 
vine o realitate şi, după retragerea aureliană sub presiunea 
goților şi a dacilor liberi (271 e.n.), Scythia Minor va fi, vreme 
de secole, un focar nestins de cultură și civilizație romană și 
bizantină, ce va iradia continuu binefăcătoare lumină înspre 
populația din stinga Dunării. Dobrogea este, deci, cea mai 
veche provincie românească. Descoperirea, la Capidava, a unui 
urcior amforoidal cu inscripția „Petre“, imprimată cu litere 
grecești, considerată de specialiști „cea mai veche dovadă 
scrisă de limbă românească“, are, o semnificație cu totul par- 
ticulară pentru ideea continuității neîntrerupte a poporului 
român la Dunărea de Jos. Desigur, elementul „românesc din 
ținutul transdunărean va fi în permanență întărit cu locuitori 
din stinga fluviului, fugiți din pricina exploatării nemiloase 
a îmor-feudati—tocăli din celelalte tări românești, mai ales 
după cucerirea otomană, precum şi de continua prezenţă prin 
aceste locuri a oierilor transilvăneni, în peregrinarea lor mio- 
ritică de la munte la șes. 

Cum, datorită extraordinarei agitaţii specifice unei zone 
bîntuite de invazii și războaie, informaţiile documentare pri- 
vind românii pontici sînt sărace (în ultimii ani însă, mai multe 
condici — defter — aparținătoare fiscului otoman începind 
cu secolul.al XVI-lea, traduse și valorificate ştiinţific de către 
specialiști, precum şi o serie de documente dobrogene din 
perioada 1830—1877, au relevat o masivă populaţie româ- 
nească în Dobrogea), mărturisirile unor călători prin melea- 
gurile dintre Dunăre şi mare despre populația  sălășluitoare 
aici sînt desigur preţioase. 

După dezastrul creștin de lîngă Varna (1444), un an mai 
tîrziu, cavalerul burgund Walerand de Wavrin, ajuns la Chilia 
cu flota sa. a găsit acolo români, cărora le-a cerut vești des- 
pre regele Ungariei (Vladislav, de fapt căzut în marea bătălie 
din 1444 — n.n.) „de care în adevăr aceştia nu știau nimic...“. 

Paolo Giorgi, nobilul ragusan, călător prin Dobrogea la 
1595, scria despre oraşele Caraorman, Constanţa, Mangalia, 
Tuzla că „Nici unul (...) nu este locuit numai de români 
sau de creștini“. Pomenind de alte tirguri, ca Tulcea, Carasu 

şi Babadag, ei spunea că acolo „locuiesc şi turci, dar în fie- 
care din orașe numărul creştinilor este mai mare decit al 
turcilor“. 

Celălalt ragusan, Aloiso Radibrat, aflat la 1603 în tabăra 
lui Radu Serban, trece prin fața satului Dăieni, ce „poate fi 
asemuit cu un oraş mare și în care se adună multe mii de 
români cu familiile lor cu tot, fugiți de tirania foştilor domni 
ai Moldovei şi Țării Românești“. 

Uneori, românii de la Pontul Euxin sînt identificaţi de 
călători străini cu alţi creştini ortodocși, „schismatici“, adică 
de rit grecesc (de obicei cu bulgarii şi grecii), în această gre- 
şeală cade, evident, şi arhiepiscopul Petru Bogdan Bakšić, 
care. la 1641, crede că a văzut în jurul Babadagului, unde se 
aflau şaizeci de case de schismatici, „multe sate şi orașe de 
bulgari“, ce vorbeau însă... „şi turcește și româneşte“. 

Evlia Celebi (1652) precizează că la Silistra, oraș cu zece 
mahalale de ghiauri (de creştini adică), „majoritatea popu- 
laţiei o formează negustori din Țara Românească și din Mol- 
dova“. După el, Dobrogea ar fi fost cucerită de Baiazid Ildirim 
de la bulgari, valahi și moldoveni, apoi, aici au fost așezați 
tătari şi cete de ostaşi anatolieni. Grupul etnic existent pe 
vremea călătorului turce, aşa-zisul neam „citak“, ar fi rezultat 
„din încrucișarea ostașilor cu valahii, iar limba acestuia avea 
un vocabular „pe care nu îl poate înţelege orişicine“. Ca 
odinioară Aloiso Radibrat, şi Evlia Celebi trece pe la Dăieni, 
„min tîrg asemănător cu un oraş mare“, în care locuitorii erau 
„valahi şi moldoveni“. La Isaccea el găsește, pe lingă români 
şi greci, armeni şi bulgari. 

Cam în aceeaşi vreme, Robert Bargrave trece prin Băl- 
tăgeșşti, un sat al cărui nume este curat românesc, dar Iglița 
— unde arhiepiscopul Paul din Alep ar fi întîlnit bulgari — 
îi apare ca „un sat grecesc foarte vesel“. În 1659, Filip Sta- 
nislavov găsește la Babadag români, alături de bulgari și greci. 


Solul polon Rafael Leszezynski (1700) a fost întîmpinat, 
la Măcin, în drum pe cîmpie „de o mare mulțime de moldo- 
veni“, care i-au adus daruri, iar la o jumătate de oră de la 
intrarea soliei în Dăieni, în întîmpinarea acesteia au ieșit „de 
asemenea moldoveni de rit grecesc cu călugării lor (...) cu 
multe daruri“; ei ar fi aşteptat îndelung deşi vremea era 
foarte rea. 

Domnul Moldovei, Dimitrie Cantemir, trecînd prin satul 
Alibechioi (azi, Izvoarele), a văzut mulți creștini, folosiți de 
un turc bogat la culesul recoltei, români, desigur, fie din par- 

tea locului, fie aduşi din alte comune. Ei nu lucrau în acel 
moment, spre mirarea lui Cantemir; întrebat, turcul l-a lămu- 
rit că fiind ziua Sf. Foca — sărbătoare creştină, adică — el 
nu-i putea pune pe lucrători la muncă, avînd convingerea că 
altminteri s-ar întîmpla o nenorocire. 

A. de la Motraye vine în Dobrogea prin 1714, însoțit 
fiind o vreme de un moldovean din Ismail; a trecut prin: 
Constanţa, apoi prin Mangalia (care crede că ar fi fost Tomis), 
„numit de turci Pangala, de moldoveni Tomisovara, iar de 
greci Puglicora“ și, de aici, ajunge la o așezare, după el 
anticul Callatis, locuită „de greci, cea mai mare parte mol- 
doveni sau bulgari“. . 

Este posibil ca locuitorii creştini ai Hirșovei (unde ştim 
că în secolul următor mocanii vor avea un viceconsul, Nicolae 
Ţircă, pentru a le susține interesele), care l-au rugat, în anu! 
1723, pe hatmanul cazacilor, Filip Orlik, în trecere pe acolo, 
să stăruie la Constantinopol pentru a li se permite să clă- 
dească biserică, să fi fost români. 

Un călător (Stangret) ce se afla în cortegiul solului polon 
Iosif Podoski, la 1759, murind de ciumă, a fost îngropat din 
ordinul şi cu cheltuiala solului, la Măcin, „de moldoveni, 
care ar fi fost aşa de îndrăzneţi, încît nu se sfiiră să-i ia 
defunctului uniforma cea nouă, rufele și încălțămintea. 

Boscowich (1762), crede că la Băltăgeşti şi chiar la Dăieni — 
veche localitate românească, realitate evidenţiată de alți că- 
lători înainte — ar fi locuit turci şi creştini bulgari, eroare 
explicabilă în cazul Băltăgeștiului, unde nici n-a putut intra, 
satul fiind contaminat de o molimă (deci nu i-a cunoscut pe 
locuitori), dar greu de lămurit pentru Dăieni, în care s-a în- 
teles cu locuitorii prin interpret, deşi, ca slav — cum ob- 
serva Gh. Vâlsan într-un articol — s-ar fi putut înțelege 
cu aceştia fără mijlocitor. La Sarikioi (Saraiu), sat de ase- 
menea creștin — Boscowich de această dată nu mai face pre- 
cizări etnice — preotul depindea de un episcop din Moldova. 
În sfîrşit, la Ienikioi (Mihail Kogălniceanu, județul Tulcea), 
întîlnește sate de creştini „la fel de mizerabile ca de obicei“, 
care vorbeau limba română, foarte diferită de cea bulgară, 
fiind alcătuită de un amestec de idiomuri, însă, în principal, 
italiana şi latina.  Confuzie și la polonezul W. Chrzanowski 
(1780): deşi, la Măcin, vede case clădite după felul moldo- 
venesc, în ele ar fi locuit bulgari. 

Prin 1793, călătorul rus I. Christian von Struve consi- 
dera că Măcinul şi ţinutul din preajmă, pe o rază de trei- 
patru leghe, erau populate de „moldoveni şi valahi“, de ro- 
mâni adică. 

În vara anului 1829, finlandezul Gustav Adolf Ramsay, 
mergînd de la Babadag spre Isaccea, face popasuri la Frecă- 
tei, localitate cu nume atît de românesc, apoi la Mănăstireşti 
(Niculiţel), sat încîntător, cu o frumoasă biserică ortodoxă, în 
care locuitorii erau moldoveni şi refugiați ruşi. Călătorul a 
vizitat aici cîteva case moldoveneşti „bine văruite și foarte 
curate“. 

Potrivit însemnărilor lui Helmuth von Moltke din 1837, 
principala populaţie a ținutului pontic, un amestec etnic, ar 
fi fost, după tătari, moldovenii. Ofiţerul prusac vede și miile 
de oi şi cai, care vin în fiecare an de partea dobrogeană a 
frontierei să pască aici (ale mocanilor, de bunăseamă). 

Carele ce trebuiau să ducă, la 1841, de la Constanţa la 
Cernavoda, bagajele lui Andersen, erau minate de „ţărani ro- 
mâni, în cojoace grele de oaie, cu pălării de pislă neagră, a 
căror umbră uriașă le atîrna pe umeri ca o umbrelă“, iar 
scriitorul şi ceilalți călători ce-l însoțeau primeau asigurări 
din partea companiei austriece de transport că ţara este de- 
săvirşit de liniştită şi că pînă la Dunăre nu vor întilni decit 
„valahi nomazi“. Într-adevăr, Andersen are prilejul să vadă 
păstori români: ei purtau „sarici lungi de oaie cu miţa în 
afară, iar pe cap pălării mari sau căciuli; părul negru lung 
şi drept le atirna pe umeri“, iar fiecare avea cu sine „o mă- 
ciucă grea“. 

În raportul său din acelaşi an (1841), Mihai Czajkowski 
apreciază că „moldo-valahii: populează ținutul pontic de-a 
lungul Dunării, cu sate considerabile, numărul locuitorilor 
români ajungînd pînă la 25—30 de mii de suflete. Amintește 
şi de mocani („les mokans“), care veneau în Dobrogea cu 
turmele, în schimbul unor sume plătite guvernului turc; ei ar 
fi fost în număr de circa „două sau trei mii de oameni“, su- 
puşi austrieci sau ai ţărilor românești, dar rămineau uneori 
zece ori cincisprezece ani în Dobrogea, fără a se reîntoarce 
în ţările lor. 

Vicontele Alexis de Valon întilnește la Constanţa, în 1843, 
printre călători, „munteni cu căciuli sălbatice“, precum şi 
moldoveni, alături de bulgari, ruşi, polonezi și sîrbi. 


În preajma Măcinului existau multe sate „moldoveneşti“, 
constată, trei ani mai tîrziu, Xavier Hommaire de Hell. Într-o 

frumoasă dimineaţă de toamnă, francezul a poposit pe malul 
Dunării, fiind găzduit de o familie „moldovenească a cărei 
casă era „delicios aşezată pe clina unei coline“, ce cobora 
pînă la fluviu, Aici stăpîna casei i-ar fi preparat „o excelentă 
supă și nişte imense plăcinte“, în care abundau prazul, ustu- 
roiul şi brînza. În satul dobrogean, călătorul este, fără a voi, 
martor al unei mici drame de familie. («În timpul mesei, un 
preot intră furios într-o casă vecină şi reieși îndată tîrind de 
păr „une jolie femme“ — era soţia sa — pe care o surprinsese 
vorbind cu un tînăr ţăran. Strigătele acestei sărmane femei, 
aerul sperios al ţăranului, care rămînea în aparenţă impasibil 
în faţa brutalității bărbatului, făceau această scenă de mora- 
vuri foarte dramatică. Trebui să interviu personal, pentru a 
pune capăt potopului de reproşuri și lovituri care amenințau 
să dureze infinit. Femeia fu condusă de o vecină, și soțul se 
duse să înghită cu curaj cîteva pahare de ţuică pentru a se 
consola»). 

Spre sfîrşitul primei jumătăţi a veacului trecut, ieromo- 
nahul Parthenie, cunoscător al limbii române, întîlnește la 
Măcin ţărani creștini foarte primitori. „Aceşti ţărani, numiți 
români, au portul bulgăresc și vorbesc limba valahă“. Vrînd 
să ştie pe ce drum s-o apuce spre Sfintul Munte, țăranii ro- 
mâni îi spun că sînt două drumuri, unul prin interiorul Do- 
brogei, mai scurt, dar mai neplăcut, deoarece sînt sate mai 
mult turceşti, şi altul de-a lungul Dunării pînă la Rusciuc, 
„cu locuitori de-ai noștri români“. Fireşte monahul o luă pe 
cel de-al doilea drum. 

Între călătorii mijlocului de veac (al XIX-lea), cel care a 
cunoscut cel mai bine situaţia etnografică a Dobrogei, cu deo- 
sebire elementul românesc, a fost Ion Ionescu de la Brad. În 
corespondenţa cu Ion Ghica, mai ales, dar şi în articolul „Ro- 
mânii din Dobrogea“ publicat în „România literară“ din anul 
1855 — studiul din 1850, apărut la Constantinopol, se opreşte 


îndeosebi asupra economiei agrare a ținutului — starea ro- 
mânimii din dreapta Dunării — mocani, cojani ori dicieni 
(români autohtoni) — ne apare în toată realitatea ei. Despre 


mocani, pentru care nutrea o particulară simpatie, fostul pa- 
şoptist spune că, deși aceştia nu aveau dreptul de a sta în 
„țara turcească“ decit şase luni pe an, ei rămîneau în Dobro- 
gea cîte un an şi doi, se însurau cu românce din dreapta Du- 
nării, iar turcii încercau „a-i face raiale“ (adică supuși creştini 
ai Imperiului otoman). Ei însă preferau să rămînă supuşi aus- 
trieci. „Astă discuţie au agiuns acum departe şi de aceea pașa 

au cerut de la Poartă dislegare ce să facă cu aceşti însurăţei“. 
însă dezlegarea nu venea, iar bieţii mocani erau storşi de bani 
si de consulul austriac şi de autorităţile otomane. Iată un 
exemplu: În satul Cochirleni, Ionescu de la Brad a tras la 
Dobrea sin Ion. Unii mocani sudiți (adică supuși austrieci) — 
îi spune acesta — se lăsau de sudeție, se făceau raiale, însu- 
rîndu-se și supunindu-se astfel dărilor turceşti. Pe de altă 
parte, consulii căutau să-i oprească a se statornici. Ginerele 
lui Dobrea, Neculai Rău, murind, averea lui, potrivit legilor 
turceşti, trebuia să rămînă copilului văduvei, considerîndu-l 
sudit, consulul austriac vroia însă el să intre în posesia averii. 
Agronomul îi cere lui Ion Ghica o hirtie de la Țarigrad „spre 
a rămînea nesupărată văduva de d. Șamu“. 

La Constanţa, Ion Ionescu de la Brad îl află pe fiul „celui 
mai bogat om din cazan“, anume Zaharia Blebea, la care urma 
să sărbătorească Paștile. Tot în corespondenţa cu Ion Ghica se 
găsesc ştiri preţioase despre mocanii înstăriți aflători în Do- 
brogea. Aceştia erau: „din cazanul Balcicului: Ion Munteanu, 
Vasile Milea, Dimitrie Bobinaru, Neculai Șchiopu; în cazanul 
Chiustengei: Hagiu Poenaru, Zaharia Blebea (amintit şi îna- 
inte — n.n), Jalea Duţul, Iacob Craiu (acesta a donat o carte 
de cult bisericii din Ostrov-Constanţa, aflătoare şi azi acolo 
—n.n.); în cazaua Tulcii: feciorii Oancei și Golea, care se află 
în Tulcea aşezat“. La Seimeni s-a împrietenit cu Radu Jălea, 
mocan din Săcele, „om foarte de omenie“, care „se hrăneşte 
de 20 de ani în Dobrogea, speculează vitele. Ionescu de la 
Brad îi găsește pe mocani deosebiți din punct de vedere eco- 
nomic în trei „clase“ (stări) sociale. În prima, puţin nume- 
roasă, se aflau mocanii bogaţi; în a doua, intrau asociaţiile 
mai multor mocani („care se pun subt un sol şi pe numele lui 
păstoresc“), iar în ultima „cea mai numeroasă din toate“, se 
grupau păstorii care aveau între o sută şi cinci sute de oi, 
care nu erau „în relaţii cu guvernul“, ci cu aienii (primarii) 
şi satele ce le vindeau păşuni; pe aceştia îi jefuia toată lumea. 

În studiul dat publicităţii, agronomul patriot relevă im- 
portanța elementului românesc, acesta fiind al doilea, numeri- 
cește, după cel turcesc: în cazalele Tulcea, Isaccea, Măcin, Hir- 
şova, Babadag (judeţul Silistra), Chiustenge, Mangalia, Balcic, 
Bazargic (judeţul Varna) trăiau 4 800 de familii turceşti, 3 656 
româneşti, 2 225 tătăreşti, 2 214 bulgărești precum și alte naţii 
mai puţin numeroase. În statistica lui nu au intrat însă loca- 
l'tăţile dintre Rasova şi Silistra, zonă compact românească, cum 
aflăm din corespondență — Mirleanu (Dunăreni) cu 60 familii, 

Beilic (Viile) cu 73 familii; Oltina cu 80 familii; Satu Nou cu 
20; Cîşla cu 12; Galiţa cu 20; Bugeac cu 100; Almalău cu 49; 
Ghiopunar (Șipotele) cu 8; Coslugea cu 15; Ostrov cu 200; 
Vlahchioi cu 33; Aliman cu 52; Cuzgun (Ion Corvin) cu 15; 
Caranlic (Negureni) cu 10; Parachioi (Băneasa) cu 15; Ghiu- 
vengea (Cărpiniș) cu 6; Calaici (Făurei) cu 10; Demircea (Ol- 
teni) cu 8. În cazaua Chiustenge, Ionescu de la Brad întilneşte 
cinci sate româneşti: Rasova, Cochirleni, Cernavoda, Seimenii 
Mici şi Seimenii Mari. („Oamenii cei mai însemnați din sa- 
tele aceste în care am umblat sărbătorile Paştilor, pe care 
i-am cinstit la crișme, cărora le-am făcut cunoscut neamul lor 
şi trebuințele lor sînt: la Bogazchioi—Cernavoda — n.n. — 
Ilie; la Rasovata, Encică Purcel, Popa Mihail, Moş Enache Bă- 
liniță; ... la Cochirleni, ciorbagiul Ilie Căzan, Popa Ion, Do- 
brea sin Ion, Radu Pastramă, Stan Popa; la Săimenii Mici, 
Dumitru Dămianu, Radu Hodoroagă; la Săimenii Mari, cior- 
bagiul Mircea, Stan Grecu etc. etc.“ El constată, nu fără 
mîndrie, că „simţimintul naţionalităţii este la aceşti oameni 
(...) foarte încordat și cu mult mai mult decît în satele din 
Principate“. La Silistra, în care trăiau „tot felul de neamuri“ 
(900 de case de turci şi 500 de creştini), între locuitorii ne- 
musulmani, „românii au preponderent“, precizează agronomul; 
aici — mai spune el — „limba românească este vorbită de toți: 
bulgar, grec, arman, cazac, lipovan“. La Turtucaia, tot pe ma- 
lul Dunării, românii locuiau în patru sute de case, fiind „dom- 
nii Dunării, aşa cum englezii sînt domnii mărilor“, deoarece 
toți se ocupau cu meșteșugul pescuitului. 

La 'Turcoaia, în nordul Dobrogei, ciorbagiul Petru Melcu, 
la care a tras Ionescu de la Brad, ar fi fost „putred de bot: 
gat, nice că ştie suma banilor ce are“, manifestîndu-se și ca 
un „înfocat naționalist...“ Fiind liberi — asuprirea otomană 
era cu mult mai blîndă decît cea a boierilor din principate — 
şi, mai ales, fiind muncitori, românii din Dobrogea aveau în 
general, o stare materială incomparabil mai bună decît a 
semenilor din stînga Dunării, potrivit mărturiilor agronomu- 
lui pașoptist. „Români ţărani bogaţi ca aice în Dobrogea rar 
vei găsi. Eri am fost la lacul Razăm (Razelm — n.n.), pe a 
cărui mal sînt sate românești; şi între români am găsit mulți 
hagii care au fost la hagialic la Sfetagora. În acel nenorocit 
sat Calica (Iazurile) cu 110 români și 30 ruşi, sînt români care 
au vite de o valoare de peste 15 000 galbeni. ..“. 

O altă observaţie făcută de Ionescu de la Brad: puțină- 
tatea femeilor în satele românești din Dobrogea, unde burlă- 

cimea era „ca frunza de multă“. Însă femeile aflătoare pe aici 
erau „pre frumoase, mai ales acele de pe lîngă munţi“. Pe la 
1842 ar fi fost aduse din principate, cu mare cheltuială, vreo 
500 de fete. Dar — ţine să precizeze el — „frumuseța de 
bărbaţi este mare, oameni sdraveni şi vîrtoşi crescuţi tot cu 
lapte dulce și mocănimea de la mâînzări“. 

în anul 1854, Mihail Harret, trecînd cu vaporul prin drep- 
tul Isaccei, află că localitatea avea peste 786 de familii, din 
care 360 româneşti, iar mai departe, Tulcea număra 2960 de 
familii, din care '1290 românești (probabil și cu satele încon- 
jurătoare). 

Între călătorii străini la Pontul Euxin, Camille Allard, me- 
dicul misiunii tehnice franceze din 1855, a scris cu cea mai 
mare înţelegere și simpatie despre românii pontici, pe care i-a 
cunoscut îndeaproape (însuși topograful misiunii, Aninoşanu, 
era român). Parte din lucrătorii folosiţi de echipa tehnică fran- 


ceză — poate chiar majoritatea — erau „valahi“. Acești ro- 
mâni — observă Allard — în momentele lor de repaus dansau 


continuu, în timp ce muncitorii de alte naționalități își tre- 
ceâu vremea cu băutura. „Și toţi cădeau curînd laolaltă, unii 
de oboseală, alţii de beţie“. La lucru, românii erau folosiţi în 
exclusivitate („nu sînt puternici — scrie medicul francez — 
dar sînt muncitorii). Ca ajutor de bucătar (Tott, bucătarul mi- 
siunii ar fi fost un bun meseriaș, dar un prost gospodar) â 
fost ales un român. „Am remarcat un tinăr muncitor valah, pe 
care l-am folosit uneori ca infirmier. Fizionomia sa plăcută și 
inteligentă, încadrată de plete lungi și umbrită de pălăria lar- 
să, de fetru, era unul din tipurile româneşti (s.a.) cele mai re- 
marcabile pe care le-am întîlnit“. Costache — așa se numea 
viitorul ajutor de bucătar — ar fi fost binevoitor şi isteț, 
însă de o pitorească neglijenţă. „Dar titlul de român — (s.a.) 
era suficient pentru tot ce i se putea cere“. Caporalul însăr- 
cinat a-i da lui Costache „botezul civilizaţiei“ îl duse la malul 
mării, îl dezbrăcă de „roba valahă“ şi chiar îl văduvi de „iru- 
moasele sale plete“. După o toaletă completă, membrii misi- 
unii au fost serviţi la masă de «un servitor în pantaloni de 
nankin şi în redingotă neagră, încheiată cu nasturi, dar săra- 
cul Costache avea ochii încă în lacrimi; căci la vederea plete- 
lor 'ciuntite şi a noului său costum, el se puse pe plins, sîn- 
Qindu-se la mama sa, „care — spunea el — nu l-ar mai re- 
cunoaşte». Tudor — o altă figură de român evocată de me- 
dicul francez — un transilvănean — era vizitiul misiunii. 
„Pălăria sa largă și neagră de fetru — povesteşte Allard —, 

care ascundea aproape complet capul său înconjurat cu plete, 
dădea costumului său european un aspect ciudat. Unicul gind 
al lui Tudor consta în a avea șase cai la trăsură și de a ţine 
în miini hăţuri lungi. Nu mă pot gîndi — continuă doctorul 
— fără să zîmbesc, la toate. subterfugiile, la toate marile ori 
măruntele tertipuri folosite de Tudor pentru a evita umilinţa 
de a nu avea decit doi cai de condus“, 


Rasova era, pe vremea lui Camille Allard, o localitate 
exclusiv românească, Populația de aici, ca în celelalte aşezări 
„valahe“, era „plină de acea inteligență care o caracterizează 
la un grad atît de înalt“. Probabil că „este înzestrată cu o 
forță de resort remarcabilă, pentru că ea a putut rezista unei 
vieţi de teamă şi de mizerie care îi este hărăzită de atît. de 
multă vreme“, Legăturile membrilor misiunii tehnice cu popu- 
laţia românească au fost în general facile „şi adesea — mărtu- 
riseşte Allard — la vederea plăcutelor lor fizionomii, a costu- 
melor, asemănătoare cu ale anumitor țărani ai noștri şi a dan- 
surilor lor naţionale, ne credeam în mijlocul satelor noastre 
din Franţa“. În primele zile, populaţia a fost rezervată față 
de oaspeţii francezi, dar curînd, această neîncredere a făcut 
loc „celei mai prevenitoare atenţii“, mai ales după balul cim- 
penesc dat cu ocazia luării Sevastopolului (de către anglo- 
francezi, în timpul războiului Crimeei), cînd bieţii „valahi“, 
mereu temători, s-au putut convinge că nu sînt păgini, „cum 
îi lăsau să înțeleagă popii lor sau preoţii schismatici“. Ca- 
mille Allard apreciază că „țăranii valahi au conservat tipul 
italian“ şi că femeile lor au o figură plăcută, agreabilă, dar 
cu o expresie mai puțin melancolică decît cea a bărbaţilor; 
„pielea lor e albă şi talia de o mare supleţe. . .“. Femeile ar fi 
fost mai muncitoare decit bărbaţii, ocupîndu-se de toate lu- 
crările din casele lor şi mai ales cu țesutul stofelor de in sau 
de lînă „cu care familiile lor sînt înveşmiîntate“t. În preajma 
lacului Carasu, doctorul și însoțitorii lui întîlnesc doi ciobani 
transilvăneni. „Acești doi bărbaţi — observă el —, la fel de 
sălbatici ca ţara lor, făceau un fermecător efect în mijlocul 
acelui solitar şi splendid peisaj. Tipul lor (etnic — n.n.) le trá- 
da originea, şi noi am recunoscut valahi. Mai întîi ei nu au 
voit să ne răspundă din neîncredere (tendința românilor din 
Dobrogea de a-şi ascunde identitatea etnică era simptomatică 
și se motivează prin teama de autorităţile turcești spoliatoare: 
acest comportament explică, în parte, confuziile etnice ale unor 
călători străini — n.n.); dar cînd au socotit că n-au de nimic 
a se teme de noi, după ce ne-au recunoscut ca fiind francezi, 


ei ne-au spus în româneşte. („en roumain“) că erau din Cili- 
bichioi (Mircea Vodă)... Şi la Ostrov, „populaţia valahă este 
la fel de inteligentă ca pretutindeni, dar mereu temătoare şi 
în suferinţă (din pricina nesiguranței vremurilor — n.n.)“. Ca 
odinioară Ion Ionescu de la Brad, şi Allard constată că româ- 
nii populau masiv malul drept al Dunării, formînd „o nota- 
bilă parte a populăţiei din Tulcea“. 

Colegul lui Camille Allard, inginerul Jules Michel, vor- 
beşte în cartea sa privind valurile antice din Dobrogea și des- 
pre configuraţia etnică a ținutului, apreciind că populaţia de 
aici aparţinea a „cinci rase“ distincte: „Pe malurile Dunării — 
scrie Michel — sînt românii, ale căror sate bine populate au 
o aparenţă de prosperitate, în ciuda continuei opresiuni oto- 
mane. Ei vorbesc aceeaşi limbă şi au aceeași origine cu valahii 
şi moldovenii de pe malul stîng al fluviului“; apoi, în vecină- 
tatea Bazarpicului, bulgarii; pe malul mării, pînă la Constanta, 
turcii; între Rasova şi Constanţa pînă la Babadag, tătarii, în 
sfîrşit, în Deltă, cazacii (împreună cu lipovenii, dar și cu ro- 
mânii şi încă alte multe naţionalităţi). 

Şi subintendentul Eugene Blondeau, tot la 1855, îi află 
pe români populînd mai ales malul drept al Dunării pînă la 
lacul Razelm. 


Geologul şi geograful G. Lejean, în cartea sa privind po- 
poarele Turciei europene, scrisă după un voiaj făcut prin 
aceste locuri imediat după războiul Crimeei, apreciază că ele- 
mentul românesc din Dobrogea „ocupă tot malul meridional 
al Dunării de la Dunavăţ pînă la porţile Silistrei““, numărind 
„33 000 de suflete aproximativ“. Face şi el observația — pe 
care am remarcat-o şi la Ionescu de la Brad — că limba ro- 
mână era folosită de turcii din Dobrogea ca instrument de co- 
municare cu celelalte naţionalităţi — „et ce n'est que par suite 
de relations fréquentes, commerciales ou autres, que ceux (les 
Turcs) du N. E. parlent le bulgare, ceux du S. E. le grec et 
ceux de la Dobroudja le roumain“. 

Germanul Wilhelm Hamm vede la Tulcea, în 1858, între 
alte naţii, moldoveni şi are pentru ei numai cuvinte de ocară. 

Un englez — Henry C. Barkley — care a trăit în Dobro- 
gea în perioada 1857-—1862, cu prilejul construcţiei căii ferate, 
a fost primit în gazdă, la Cernavoda, de niște români, a căror 
casă era foarte curată. În însemnările sale, românii dobro- 
geni („moldoveni“) apar ca nişte oameni foarte muncitori, tră- 
ind, în oraşul dunărean, în circa cincizeci de case. 

Ținutul transdunărean a fost: studiat, în anul 1864, de 
către geologul K. F. Peters, care, În lucrarea întocmită cu 
acest prilej, este de acord cu Lejean asupra numărului aproxi- 
mativ al românilor dobrogeni (33 000). El arată că în jurul Tul- 
cei trăiau circa 4—5:000 de suflete, la Măcin vreo mie, și află, 
de asemenea, români la Isaccea şi Mahmudia. La Greci se 
aflau între trei sute și patru sute de români (lonescu de la 
Brad i-a cunoscut pe românii din Greci), în marile sate („die 
grossen Dörfer“) Niculiţel şi Topalu ar fi trăit mocani stabili, 
iar Rasova era și ea românească. Alte sate pe care Peters le 
indică a fi populate numai cu români sau cu o populaţie ro- 
mânească majoritară: Sarinasuf, împreună cu tătarii; Caraibil, 
(Colina), Sarighiol (Valea Nucarilor), Agighiol, Calica (cu ruși); 
Sabangia (numai români), Cataloi, Nalbant, Cişla (Minerii), 
Somova, Parcheș (cu ruși), Rachel, Luncaviţa, Taiţa (cu ruși); 
Văcăreni, Garvăn, Jijila, Măcin, Turcoaia, Satu-Nou și Peci- 
neaga. Moldovenii — aşa îi numește Peters pe români — lo- 
cuiau în amestec cu mocani înstăriți, cu băștinași (dicieni, 
desigur), în marele sat Dăieni, Coiumpunar (Fîntîna Oilor), 
Igramăt (Măgurele), Cemșiler (sat desființat), Aracler (Făgă- 
raşul Nou) şi altele. Românii, potrivit lui K. F. Peters, erau de 
asemenea numeroși în satele din preajma Rasovei, între care 
Cochirleni și Vlahi erau în întregime românești. Mocani care 
au părăsit păstoritul, sedentarizaţi, sînt întilniți de Peters la 
Varoş (Hiîrşova), unde un fruntaș al lor, Zirka (Nicolae Țircă, 
pe care l-am aflat printre donatori în registrul de venituri şi 
cheltuieli al bisericii Sf. Nicolae din Tulcea), era agent con- 
sular austriac, precum şi la Groapa Ciobanului şi Gîrlița. Mă- 
năstirea Cocoşu, cu treizeci de călugări şi cam tot atîția lucră- 
tori, era un lăcaș românesc. În sfîrşit, amestecați cu bulgari, 
Peters constată prezența românilor la Camber (Mihai Bravu) 
şi Satu-Nou, două localităţi din districtul Babadag. 

„Prin sate românești („des villages roumaines“) a trecut şi 
arheologul francez Ernest Desjardins în timpul voiajului său 
euxin de la 1867. A vizitat Jijila şi Garvănul. Ruinele de aici 
erau numite de locuitori Bisericuța, „care înseamnă în româ- 
neşte (s.a.) biserică mică, dar care se aplică tuturor antichi- 
tăților“. Desjardins notează că și Mahmudia era sat ro- 
mânesc, de asemenea Beștepe, Sarinasuf și Calica, iar lîngă 
Babadag exista satul românesc şi turcesc Zebil. 

Tot în anul 1867, după călătoria la Tulcea a domnitorului 
Carol, delegatul' Principatelor Unite la Tulcea și Sulina, Con- 
stantin Stoianovici, cunoscător de visu et auditu al Dobrogei 

şi locuitorilor ei, raportind Ministerului de externe despre 
primirea ajutorului de 100 de galbeni oferit de domnitor pen- 
tru terminarea bisericii tulcene, scrie: „şi nu numai preoții 
locali s-au foarte bucuratără, dar însumi de bucurie nu știu 
în ce chip frumos a vă mulțumi pentru mijlocirea ce urmăriţi 
în felul acesta pentru o viță română din părțile acestea, carii 
să răsfăţ cu noi, pribegiţi din alte vremi prin părţile acestea și 
carii se mîndrese cu noi ca niște fraţi și patrioți herbinţi a 
patriei noastre şi carii au speranța a se mai uni cu noi în 
“ziar. Un amănunt semnificativ, care dovedește, în plus, că 
Stoianovici era un bun apărător al numelui românesc în Do- 
bregea și, totodată, un diplomat inteligent, aflăm din însem- 
nările lui Alfred de Caston. Chemat, la izbucnirea Războiu- 
lui de Independenţă, de Said paşa, guvernatorul provinciei, 
cu prilejul rechemării sale la Bucureşti, Stoianovici fusese luat 
cam peste picior de vicleanul pașă otoman, care l-ar fi între- 
bat dacă ostaşii români ce urmau să lupte cu armata sulta- 
nului nu sînt „en carton; acesta îi răspunse cu demnitate: 
„Excelenţă vă veţi convinge curînd că sînt oameni ca oricare 
ahi t“, ` 

După periplul său prin Deltă (1868), Adolphe dW'Avril a 
coborit la Mahmudia de pe vapor pentru a merge per pedes 
pină la Tulcea, dar rătăcește drumul. La Prislav (Nufărul), un 
țăran român îl lămureşte că mai are vreo trei ore bune pînă 
la cintă, însă refuză a face pe. ghidul. Este nevoit, deci, să 
caute o călăuză. Cu acest prilej constată și el că limba română, 
pe. care o cunoștea, fiind căsătorit cu o româncă (Maria, sora 
lui Al. Odobescu), era folosită în Dobrogea ca limbă de schimb 
(„Om est heureux ici de parler le roumain: c'est la langue de- 
change“). După un sfert de oră, un alt român consimte să facă 
pe ghidul, numai că acestuia „i-au trebuit trei alte sferturi de 
oră. să-şi pună opincile“ (călătorul era îngrijorat, deoarece se 
lăsase noaptea). 

În periegeza sa cuxină de la 1877, Nifon Bălăşescu, fostul 
revoluţionar pașoptist ardelean, scrie: „Românii din Dobrogea 
locuiesc 72 de comune, oraşe şi sate, dintre care unele sunt 
mari și bine poporate, de 100, 300 pînă la 600 familii una, 
akele numai cu prea puţini bulgari, cele mai multe numai de 
români. Suma tuturor românilor din Dobrogea se urcă la nu- 
mărul de 8000 familii cu cel puţin 60000 suflete. Din aceşti 


o a rama poe i 


nainte de venirea bulgarilor prin acâste părţi. Alţii sunt ve- 

niți mai în urmă, din toată românimea din Dacia lui Traian, 
din România, din Moldova, Bassarabia, Bucovina. Transilva- 
nia, Banatul, Temișana, Ungaria şi Maramureș, ba și din 
Macedonia“. Aceştia au trecut Dunărea, găsind în Dobrogea 
conaționali și locuri multe unde se puteau stabili, „cine le va 
vrea şi cui unde îi va plăcea“, fără obligaţii insuportabile, ca 
cele din „Moldo-Romania“, impuse de boieri şi arendașşi tărani- 
lor pentru clacă și boieresc, iar în Transilvania, „de nemeşii 
unguri pentru iobăgie“. În dreapta fluviului, pămîntul era „0 
moșie mare, al cărei proprietar este sultanul. . .«. 

Vicontele Alfred de Caston indică după o statistică ru- 
sească de la 1877, pentru orașul Tulcea şi districtele Măcin, 
Chiustenge, Babadag, Cernavoda, Sulina (fără regiunea din 
jurul Rasovei şi Ostrovului, unde elementul românesc era aşa 
de bine reprezentat), pe români ca fiind cei mai numeroși, cu 
5527 de familii, urmați de bulgari (veniţi mai ales după răz- 
boiul Crimeei din Basarabia) cu 4 190 de familii, ruși cu 2 420 
familii etc. (la o populație estimată la 7 880 suflete). El amin- 
teşte și de mocani („On appelle Mohans, les Roumains de la 
Transylvanie Autrichienne...), care veneau cu turmele în 
Dobrogea. Mulţi dintre acești mocani — observă A. de Caston 
— s-au stabilit în această ţară, unde şi-au adus şi familiile. 

Cel mai mare prieten al Dobrogei, în anii grei ce au ur- 
mat după războiul Neatirnării, care va aduce şi unirea celei 
mai vechi provincii românești cu țara, a fost, nu încape în- 
doială, Mihail Kogălniceanu. El, ca ministru de externe, a seris 
acel patetic manifest adresat dobrogenilor, la 14 noiembrie 
1878, de către domnitor, în care recunoaștem, deopotrivă, ts- 
toricul și omul de litere Mihalache Kogălniceanu (,... Religi- 
unea voastră, familia voastră, pragul casei voastre vor fi apă- 
rate de legile noastre şi nimenea nu le va putea lovi fără a-si 
primi legiuita pedeapsă“). În expunerea de motive la legea 
de organizare a Dobrogei din 1880, ilustrul om politic afirmă: 
„Astfel românii fiind națiunea cea mai veche statornicită în 
Dobrogea, limba lor era Şi este şi cea mai răspîndită, fiind ea 
întrebuințată nu numai între ei, dar servind şi de limbă de 
comunicaţiune între celelalte deosebite naţionalităţi“. Așa stind 
lucrurile, „încorporarea Dobrogei cu România, reorganizaţiu- 
nea românească a acestei provincii în ce se atinge de decla- 
rarea limbii române ca limbă de stat, nu va face dar altceva 
decît de a consacra ca drept o situațiune de fapt (s.a)... .«, 

După revenirea meleagurilor transdunărene la patrie, vre- 
murile s-au liniștit, ivindu-se zorii unei epoci de prosperitate 

la Pontul Euxin, prosperitate pe care aceste locuri nu au mai 
cunoscut-o din epoca romană. Numărul populaţiei va creşte, 
desi lent, an de an. Bruto Amante, călător pe aici la 1884, ci- 
tează o statistică din acel an care indică existența, în judeţul 
Constanța, a 14884 români, 14 947 turci, 22584 tătari, 8429 
bulgari, 2 607 greci şi alte naţionalităţi. 

Un fost funcţionar în administraţia otomană (reprezentant 
al „Companiei farurilor“), J. A. Nazarettean, mărturiseşte, În- 
tr-o broșură publicată la Tulcea (1882) — amănunt deosebit 
de interesant — că, încă de la 1871, trimitea de la Sulina co- 
respondente la „Journal de Bucarest“ prin care arăta „spe- 
ranta şi credinţa că Dunărea pînă la gurile ei va deveni ro- 
mână“, credință pentru care ar fi fost considerat, atunci, un 
„utopist“. Cu totul remarcabil ne apare faptul că în broşura 
amintită („Notiţe istorice şi geografice asupra provinciei Do- 
brogea“) J. A. Nazarettean observă că toponimia dobrogeană 
indică permanenţa și continuitatea elementului românesc în 
ținutul transdunărean, observaţie care anticipează cu cîteva 
decenii studiile toponimice ale lui Gh. Vâlsan, C. Brătescu ori 
C. C. Giurescu („Dobrogea ab-antiquo — afirmă J. A. Naza- 
rettean — a fost locuită de români şi cu drept cuvînt se poate 
asigura că ei sunt locuitori autohtoni ai acestei provincii; chiar 
şi localităţile unde sunt așezați locuitorii de altă gintă au 
păstrat pînă astăzi numirile române care le aveau din ve- 
chime. ..“). 

Publicistul ardelean V. Grozescu (1886) observă că, spre 
deosebire de celelalte așezări dobrogene, „Comunele românești 
care. se estind de la Mangalia, Ostrov, Tulcea înspre Dunăre“ 
sînt deosebit de prospere. „Vă mărturisesc că români mai fru- 
moși, mai robuști, mai bine regulaţi în ale economiei, mai 
bine păstrată fizionomia română (...) nu am aflat niciunde 
prin alte părți. Îţi ride inima de bucurie cînd priveşti aceste 
comune, care sub imperiul turcesc au ştiut atit de bine să se 
conserve pe sine. ..)“. 

Tot la aceea vreme, etnograful francez Léon de Rosny 
avea să remarce: „Viitorul, în Dobrogea, aparține românilor; şi 
pe coastele acestei provincii, săracă azi, dar care promite a 
deveni bogată mîine, tînăra naţionalitate este în drept a fonda 
frumoase şi legitime speranțe, dovedind Europei aptitudinile 
sale de a deveni o putere maritimă și comercială. La țărmul 
Mării Negre, națiunea română nu are frontiere care s-o în- 


grădească: ea are în față Oceanul și libertatea“. 

La 1900, după Eugene Pittard (savantul elvețian remarcă 
în cartea sa despre Dobrogea că poporul român „nu se află 
cuprins. numai. în limitele politice actuale“ — adică. cele de la 
sfîrşitul secolului trecut; ei mai populau tot malul basarabean: 
al Prutului, iar în Austro-Ungaria trăiau două milioane și ju- 
mătate de români, astfel că, potrivit opiniei sale, centrul „na 
„țiunii române“ putea fi situat în apropiere de oraşul Brașov), 
populația Dobrogei se prezenta astfel: 118 816 români; 11533 
turci; 29 437 tătari; 42021 bulgari etc., fiind remarcabilă creş- 
terea elementului românesc, deşi, politica statului român, fle- 
Xibilă şi tolerantă, a creat condiții de dezvoltare tuturor cate- 
goriilor etnice (scriitorul rus Korolenko, călător şi el la Pon- 
tul Euxin, avea să declare: „În Dobrogea, românul respectă 
credința și obiceiurile tuturor celor ce nu sînt de un neam 
cu el“). 

Desigur, statul român încuraja popularea Dobrogei, acor- 
dînd înlesniri mai ales veteranilor din războiul de indepen- 
dență, dar aclimatizarea, din pricina greutăților de tot felul, 
era deosebit de anevoioasă. Carmen Sylva, cu prilejul unui 
periplu dunărean, în primăvara anului 1904, avea să recu- 
noască: „Acum. s-a început cu împămîntenirea veteranilor în 
Dobrogea; aici se sădeşte viță veche în pămînt nou: familii 
întregi și mari se pot așeza acolo ca proprietari liberi. Ei sînt 
mulțumiți, dar începutul este greu. Cînd este secetă, nu au ce 
mînca şi mor de foame împreună cu vitele lor. Și anul acesta 
lipsa de ploaie apasă greu; cu frica în sîn, ei îndreaptă pri- 
virea spre cer. Prin multe locuri, firul de grîu abia a răsărit 
din pămînt, parcă s-ar fi semănat abia acum, pe timp de se- 
cetă..., e de desperat“, 

Mihail Sadoveanu a rămas uimit la vederea în Dobrogea 
a unei românimi atît de nealterate în ființa etnică. „Niculi- 
țelul — scrie marele povestitor — e străveche aşezare româ- 
nească; pare a fi de pe vremea lui Mircea; monede de-ale a- 
cestui voievod s-au găsit şă se găsesc necontenit în aceste părți. 
Oamenii ştiu că şi bunicii și străbunicii lor sînt născuţi acolo. 
Satul lor, foarte mare, e frumos; ca gospodari vrednici au 
păstrat înfăţişarea, portul, graiul curat românești (...) Locu- 
iesc în satul. Niculiţelului români cu nume frumoase: Jeeu 
Cimpoiaşu, Gheorghe Sterpu, Constantin Constandache, Nis- 
tor Arsene. Unii au nume ce amintesc stăpînirea turcească: 
Gheorghe Cearsambă, Petre Uzum-Toma. 

Graiul li-i limpede, fără împestriţături străine. Deosebiri 
dialectale nu sînt. Deosebirile moldoveneşti şi munteneşti aici 
se amestecă. 

într-adevăr trăiesc o clipă între ai mei şi mă găsesc ca 
la mine acasă“. 

Iată şi cîteva rînduri despre întreprinzătorul element mo- 
cănesc din ţinutul pontic aparţinînd lui Ioan Adam: „Dacă 
mocanii au pus mîna pe păminturi, în schimb ei şi-au închinat 
sufletul idealului nostru de aspiraţiuni şi stat. Barbarii aceș- 
tia noi sînt fraţii noştri, ei au adus în mijlocul nostru singe 
proaspăt și tenacitatea care ne lipsea. Cu ei, noi ne regenerăm 
prin noi înşine“. 

în sfîrşit, geograful Emmanuel de Martonne, în studiul său 
de după primul război mondial, precizează că recensămintele 
ruseşti şi româneşti din. 1878 şi 1879 indică, pentru judeţul 
Tulcea, o populaţie românească majoritară, iar recensămîntul 
din 1880 evidenţiază pentru judeţul Constanţa o majoritate 
turco-tătară, dar, imediat după musulmani, vin românii, apoi 
bulgarii (fapt remarcat şi de relaţia lui Bruto Amante). În 
urma recensămîntului din anul 1911, românii reprezentau 
55%% din populaţia Dobrogei. Creşterea numărului populației 
româneşti se datorează — mai aprecia geograful — procentului 
foarte mare al nașterilor şi foarte redus al deceselor, precum 
şi imigrării care s-a produs în două rînduri: între anii 1880— 
1885 şi în urma împroprietăririlor din 1895—1900. Această imi- 
grare nu a fost altceva decit o continuare a marii mișcări de 
populaţie din zonele subcarpatice şi Transilvania, suprapopu- 
late, spre zonele fertile ale Dunării, proces istoric care nu s-a 
întrerupt niciodată. 

încheiem acest capitol dedicat românilor pontici tot cu 
un citat din studiul lui Emmanuel de Martonne: „România are 
dreptul de a îi mîndră de progresul realizat în Dobrogea. Din- 
tr-o ţară mizerabilă, în parte turco-tătară, ea a făcut o țară 
prosperă, unde majoritatea românească este destinată să de- 
vină tot mai mare“. ° 


Alte neamuri de la Pontul Stîng 


Românii pontici au trăit, încă din îndepărtate timpuri, 
alături de alte populaţii, nu puţine, de cele mai diferite origini 
şi limbi, ţinutul dintre Dunăre și mare fiind un adevărat mo- 
zaic etnic, exotic și pitoresc, un adevărat miraj pentru cer- 
cetătorii antropologi şi etnografi. Turci, tătari, bulgari, ruşi, 
cazaci, lipoveni, greci, germani, armeni, evrei, italieni, găgăuți, 
cerchezi, arabi (ale căror comunități au fost atestate în timp), 
fără a mai enumera grupările etnice cu totul mărunte ori 
indivizi izolați picați aici din toate colțurile lumii, au viețuit în 
localitățile euxine, alături de populația românească majori- 
tară, cu deosebire în porturi, care au prezentat, firesc, trăsă- 
turi mai pronunțat cosmopolite. Pînă în primele decenii ale 
secolului nostru, acest aspect al realității dobrogene a fost 
adesea evocat de călătorii la Pontul Euxin. Este interesant 
de remarcat că, după revenirea Dobrogei la România, nu au 
existat pe aceste locuri manifestări violente de şovinism, de 
neînțelegeri acute între diversele grupări etnice trăitoare aici; 
românul s-a înţeles şi cu turcul, şi cu tătarul, și cu bulgarul, 
grecul ori lipoveanul, limba română fiind, cum am văzut în 
capitolul precedent, încă înainte de 1877, instrumentul de 
comunicare între celelalte populaţii ale locului. isi 


O comunitate multiseculară în Dobrogea este ceg_tătară 
— prezentă şi azi în număr destul de mare Taranii 3 că apt 
pe aceste locuri începînd cu secolul al XIII-lea, în valuri suc- 
cesive, pînă în secolul al XIX-lea, venind din nordul Pontului 
Euxin. De la fratele minorit Wilhelm de Rubruquis, călător în 
anul 1253 prin părţile răsăritene, aflăm cîteva amănunte in- 
teresante despre această populaţie nomadă, care, cîndva, a 
înspăimintat întreaga Europă prin furia ei devastatoare. Mo- 

năhul: serie: „Casa în care dorm (tătarii) e aşezată pe roate: şi 
e: făcută din ramuri împletite, iar grinzile sînt tot de ramuri 
şi toate se adună 'sus la o roată mică, de unde se înalţă un git 
căâ'-un coş de sobă, pe- care-l acopăr cu postav alb, uns adesea 
cuvar sau cu humă albicioasă şi cu praf de oase, ca să stră- 
lucească şi mai tare. Uneori este şi negru. Postavul din jurul 
coșului ei îl împodobesc cu tot felul de picturi. La intrare, ei 
spînzură o perdea de postav cu multe figuri; căci ei cos bu- 
cătile de stofă adevărată aşa încît să închipuie copaci și vite 
şi păsări şi dobitoace. Casele le fac aşa de mari, încît unele au 
30 de paşi în lățime. Eu însumi am măsurat odată lăţimea din- 
tre urmele roţilor unui car și am aflat 20 de picioare; şi cînd 
casa stă așezată pe car, ea trece de roţi, de ambele laturi, cu 
cel: puţin cinci paşi“. La acest fantastic vehicul ar fi fost în- 
hămaţi douăzeci şi doi de boi, „unsprezece la şir în sensul 
lăţimii carului şi alți unsprezece înaintea lor“. Coverga era 
făcută din ramuri împletite și acoperită cu postav impermea- 
bilizat cu zer sau lapte de oaie. Carele, cu două roate, trase 
uneori şi de cămile, puteau trece riurile prin vad. Aceste lo- 
cuinţe mobile, unde tătarii nomazi își păstrau tot avutul, erau 
rareori coborite de pe care. Wilhelm de Rubruquis își exprimă 
în -noțele sale amărăciunea de a nu fi cunoscut arta desenului, 
deoarece acele case tătăreşti nu puteau fi descrise mai bine 
„decît pictindu-le“. Un bogătaș tătar ar fi avut de la o sută 
pînă la două sute de asemenea care. „Baatu (șef tătar — n.n.) 
are — notează fratele minorit — 26 soţii şi fiecare din ele are 
cîte o casă mare, în afară de altele mai mici, pe care le așază 
înapoia celei mari şi servesc de odăi pentru copile“. Gospodăria 
unui bogătaş era aidoma unui mare sat, cu foarte puţini băr- 
baţi însă, deoarece o femeie singură conducea douăzeci sau 
treizeci de care, ţinutul fiind cîmpie nesfirșită; acestea erau 
legate unul de celălalt, „iar muierușca sta în cel din capăt, 
mîriînd dobitoacele. ..“. 

` Iarna, tătarii lui W. de Rubruquis preparau o băutură 
„foarte bună“ din orz, mei, grîu şi miere de albine. Vara, însă, 
beau curnis, o băutură preparată din lapte de iapă, fără a se 
mai îngriji „de altă mîncare“. Monahul descrie cu lux de amă- 
nunte prepararea cumiîsului. 'Tătarii legau de un otgon mînjii 
iepelor care trebuiau mulse; acestea veneau la minji lăsîndu-se 
mulse fără a se agita. Cînd se aduna suficient lapte, îl băteau 
într-un burduf cu un lemn mai gros la un capăt (cît un cap 
de om) și scobit, pînă se întărea şi fermenta („și cu cit bat mai 
iute, cu atît laptele fierbe mai tare, ca vinul nou“). Lichidul 


1 — C-da 1215 

obținut astfel provoca, după ce era băut, „multă veselie în 
sufletul omului“. 'Tătarii de vază preferau și o altă băutură, 
numită „caracumis“, obţinută tot prin baterea laptelui, pînă 
acesta. lăsa la fund un fel de drojdie, care se dădea slugilor, 
provocind somnul, iar „partea limpede o beau stăpinii“, fiind 
foarte răcoritoare și sănătoasă“. 

În ceea ce priveşte mîncarea, mai cu seamă iarna, ei nu 
aveau obiceiul să sacrifice animalele, ci le consumau imediat 
după ce acestea mureau, deoarece în imensele lor turme acci- 
dentele nu erau rare. „De aceea — scrie monahul — dacă se 
întîmpla să moară vreun bou sau un cal, ei le taie carnea în 
felii subţiri şi o usucă la soare și la vînt, fără sare și fără să 
capete miros urit“. Nu consumau prea multă carne, de vreme 
ce un berbec putea hrăni de la 50 pînă la o sută de oameni: 
carnea, mărunțită în bucățele mici, era fiartă cu sare („alte 
bucate cu sare nu gătesc. . .). 

Bărbaţii îşi rădeau părul de pe cap lăsînd numai un mă- 
nunchi;. mai lăsau, de asemenea, să le crească părul „la un- 
ghiurile dinspre occipital“, pe care-l împleteau în codițe. Coa- 
fura feminină era asemănătoare. 


Femeile se ocupau cu mînatul carelor, mulsul vacilor, pre- 
pararea untului, pregătirea pieilor, pe care le coseau cu aţă 
meșterită din vinele animalelor. Pentru a nu mînia divinita- 
tea, tătarii nu-și spălau hainele niciodată, ba îi puneau să fie 
biciuiţi pe cei ce ar fi făcut acest lucru; de asemenea nu obiş- 
nuiau nici vasele a le spăla. 

Bărbaţii aveau în sarcina lor meşterirea celor trebuitoare 
războiului: arcuri, săgeți, friie, şei; tot ei construiau carele şi 
casele, mulgeau iepele şi preparau cumîsul, făureau bur- 
dufuri etc. 

Pieile le tăbăceau cu lapte de oaie înăcrit şi cu sare, bur- 
dufurile le făceau din piei de vită, uscate la fum, iar din pie- 
lea de pe spatele cailor meșteşugeau „încălțăminte foarte 
frumoasă“. 

Pentru a se spăla pe miini sau pe cap, „umplu gura cu apă 
şi pe urmă puţin cîte puţin varsă din gură pe miini apa cu 
care își udă și părul şi astfel îşi spală capul“. 

Tătarii descriși de W. de Rubruquis își cumpărau soțiile, 
altfel nu se puteau căsători. Călugărului i se pare curios că 
ei puteau lua în căsătorie „dintr-o dată sau pe rînd două su- 
rori“, şi, lucru încă şi mai curios, deoarece femeile rămase vă- 
duve nu se mai măritau (avînd convingerea că după moarte 

se vor întoarce la primul soţ), se întîmpla ca, uneori, fiul să 
ia în căsătorie „pe toate soțiile tatălui său, care-i revin ca 
moştenire împreună cu gospodăria părintească. . .“. 

Călătoria prin ţinuturile tătărești a fost deosebit de ane- 
voioasă, deoarece întilneau multe triburi în cale şi fiecărui 
şef trebuia să i se ofere daruri; proviziile se terminau văzînd 
cu ochii, pentru că mincau din ele, în afară de cei cinci că- 
lători (W. de Rubruquis era însoțit de „fratele Bartholomeu 
de Cremona, Gossel purtătorul darurilor, omul lui Dumnezeu 
Turgemannus şi copilul Nicolae. ..“), încă trei călăuze, pe lingă 
alți „musafiri“ ocazionali. Carnea nu le mai ajungea şi nu 
găseau nici de cumpărat. însă cel mai mult, îi supărau călă- 
uzele, cu comportamentul lor sălbatic, pe acești călugări pudici 
şi cumsecade. Fratele minorit scria cu năduf: „Chiar cînd ne 
odihneam în umbra carelor noastre, fiindcă era arșiță mare în 
vremea aceea, aceste călăuze se virau supărătoare în noi, cul- 
cîndu-se alături, fiindcă voiau să vadă toate ale noastre. Dacă 
îl apuca pe vreunul din ei nevoia să-și golească stomacul, nu 
se îndepărta de noi mai mult de o aruncătură de piatră; ba 
chiar stînd de vorbă cu noi, îşi făceau pe loc murdăriile şi fă- 
ceau multe altele peste măsură de scîrboase“. 

Ibn Battuta, şi el, vorbeşte despre tătari, după întîlnirea 
cu ei în timpul călătoriei sale prin nordul Pontului Euxin (sec. 
XIV). El constată că tătarii nu-și păzeau vitele de hoţi, avînd 
legi foarte aspre faţă de aceştia. „lată care este judecata lor în 
această privinţă: acela la care s-ar găsi un cal furat e silit să-l 
înapoieze stăpînului și să-i mai dea încă nouă cai pe deasupra; 
dacă nu poate, i se iau copiii drept amendă; iar dacă n-are co- 
pii, atunci e sugrumat ca o oaie“. 

„L-a 1570, vede tătari în Dobrogea Maciej Stryjkowski; aceşș- 
tia ar fi fost alungați din Podolia de către „litvani“. Familii 
de tătari a întîlnit pe meleagurile euxine și Francois de Pavie, 
baronul de Fourquevaux; și ei locuiau în căruțe „foarte lungi“, 
care ar fi avut „mai multe caturi“ şi chiar „o moară de vint 
cu patru sau şase pinze, pentru ca să macine făina lor“; căru- 
tele erau trase „de mai multe perechi de cai sau de boi“. 

Și Petru Bogdan Bakšić, în trecerea sa prin Dobrogea la 
1641, a întîlnit tătari, sedentari de această dată, locuitori în 
douăzeci de sate și veniţi aici din „țara tătărească“. Aceste sate 
erau scutite de dări, tătarii fiind musulmani, precum şi de 
alte angarale, însă ele trebuiau să dea oameni pentru oastea 
sultanului. Hrana lor consta din carne de cal și lapte de iapă. 


T 99 


Ei preparau şi un fel de. băutură din. mei, numită. „Dusa“ 
(peste albă și fermentată şi se pot îmbăta cu ea, ca si cu vin... ; 
dar nu este la îndemina oricui“), ~ Tode ci al 

„Baksic a văzut la Babadag şi ragusani, catolici, desigur 


care „nu au biserică, nici preot şi n-au nimic pentru a oficia 
slujba“. El mai întîlneşte aici armeni, care locuiau (circa '0 
sută douăzeci de suflete) în douăzeci de case („n-au biserică, 
dar se închină în case ca şi ai noștri“). be A 

Călătorul turc Evlia Celebi (1651) spune despre locuitorii 
Mangaliei că cei mai mulți ar fi fost lazi, populaţie originară 
din nord-estul Anatoliei, de regulă negustori „care cu toți sînt, 
din mamă, născuți kaloglii (descendenți din sclavi, fii de ieni- 
ceri sau de ostaşi din oastea de pază)“, dar că mai trăiau aici 
greci şi evrei. l 

În afară de turci și români, Filip Stanislavov precizează că, 
la 1659, în Babadag se mai aflau schismaţici bulgari şi greci. 
Toţi schismaticii, la un loc, numărau circa 2000 de suflete şi 
aveau biserica lor. l iai 

Tîrgul Isaccei era populat, în mare parte, pe la 1678, după 
aprecierile solului polon Ioan Gninski, „de greci, armeni, bul- 
gari, evrei și turci“, l 

Michel Eneman, pastorul suedez, trecînd prin Babadag, la 
1709, observă că oraşul era locuit „în majoritate de creștini, 
aflindu-se aici și „numeroși evrei“. 

Ragusani, italieni, levantini, armeni, un tălmaci evreu în- 
tilneşte la Chilia (cea nouă), în 1768, negustorul austriac Niko- 
laus Ernst Kleeman (desigur, aici se mai găseau mulţi turci şi 
moldoveni). | 


Hector de Béarn (1828), aflat în preajma Bazargicului, vede 
spectacolul terifiant al exodului populaţiei bulgare (gonită de 
otomani cu o nemaiînchipuită brutalitate, din sălașurile ei) spre 
ținuturile Basarabiei (o parte a acestei populaţii se va stabili 
apoi, peste mulţi ani, în nordul Dobrogei). Ofiţerul francez 
scrie cu amărăciune : „Poposiţi lîngă o fîntînă pe jumă- 
tate ruinată, te uitai cu groază la mizeria şi suferința care le 
era întipărită-n faţă; în timpul cînd le împărțeau ajutoare, ne 
atraseră privirea doi copilași tare frumoși: prințul Trubeţkoi 
se apropie de unul dintr-înșii și începu să-l mîngiie pe căpu- 
șorul lui blond, dar sărmanul copilaș fu apucat deodată de niște 
convulsiuni strașnice, încît fu potolit cu mare greutate. Ni se 
spuse că turcii îi măcelăriseră părinții în faţa lui şi că, de 
atunci, sărmanul copilaş, ori de cîte ori simte pe căpușorul 
lui mîna cuiva, îl apucă groaza, crezind că are să i se taie şi 

lui captil așa cum-păţiseră: părinții lui. Nevoia şi mizeria puse- 
seră pînă într-atita stăpiînire pe aceşti” nenorociți, încît părinţii 
'căutau să-și vîndă copiii, ca'să-i poată scăpa cu viaţă. Aşa vroi 
să-mi vindă mie un moşneag; pe preţ de 40 de ruble, pe cele 
două fiice ale sale, culcate la picioarele lui, într-o căruţă ca 
vai de lume. Le sculă, bietul, să le pot vedea şi eu şi să mă 
conving că are 'marfă bună; și, într-adevăr, că cea mai mare 
era destul de frumoasă; dar suferinţa era întipărită adînc în 
obrajii ei slăbiţi și palizi şi în ochii ei negri puteai vedea: cea 
mai sfişietoare expresie a durerii“. - e i ca a 

“Mozaicul etnic de ia Cetatea Albă înfățișat de I.G. Kohl, 
la 1838, este impresionant: printre cei' 13 000 de locuitori, se 
aflau evrei, armeni, gruzini, greci („din toate unghiurile gre- 
cimii“), germani, ruși, bulgari („din colonii venite după 1812%), 
francezi („elveţieni de la Șaba“) şi moldoveni. De elvețienii din 
cartierul Czaba al Cetăţii Albe aminteşte şi scriitorul polonez 
I-I; Kraszewski în 1843 (moldovenii locuiau în cartierul Păpu- 
şoaia sau „pe moldovenește cucuruza, unde este și biserica orto- 
doxă“, iar în cartierul „Turlaki“ .se aflau numai ruteni). 

Tot în acelaşi. an,-dr. Karl Koch, care a călătorit pe drumul 
de diligente Cernavodă—Constanţa, vorbeşte de trei sute fa- 
milii de şvabi, care 'neprimind autorizaţia de a.se aşeza în 
Dobrogea mergeau (afară de unsprezece familii ce se îndreptau 
spre Silistra) în Muntenia.” - -. - egala a 

Xavier Hommaire de Hell (1846) scrie: „Cinci ore de mers, 
după ce am părăsit Constanţa, ajunserăm la cel mai mizerabil 
sat pe' care l-am întîlnit. Mii. de purici, numeroşi cîini lătrînd 
Dlingător, 'o sărăcie şi lipsă completă de alimente, ne cam în- 
tristară timp de cîteva ore de repaus pe care trebuia să-l facem. 
Cei cîțiva tătari, care “locuiesc în aceste locuri așa de plăcute, 
sînt un rest al faimoasei hoarde din Bugeac, care urcă la hanii 
Gin Crimeea. Ei ocupă 'aici cam 50 de sate, a căror populație 
poate fi' evaluată la 2000 familii. Tipul mongol este și aici 
mai denaturat prin îndrucișareă cu rasa turcă, ca şi 'la nogaii 
de'la Marea Azovului. De altfel găseşti la aceşti sărmani oa- 
meni ospitalitatea cea mai touchante (s.a.)“. Prin preajma Mă- 
cinului el constată „un amestec de rase foarte pitoresc“. Alături 
de români („moldoveñi“) el vede evrei, cazaci, ruși, numeroși 
greci. ` 

“ În 'statistică publicată în studiul său de la 1850, Ion Iones- 
cu de la-Brad relevă (pe lingă turci, români, tătari şi bulgari), 
lipoveni (747 familii), cazaci (1092 familii), greci (300 familii), 
egipteni (212), arabi (145), germani (59), armeni (126) şi evrei 

(149). Unele comunităţi aveau organizarea lor — ca cea tătară, 
de exemplu. Agronomul îi scria lui Ion Ghica: „În starea de 
astăzi, pentru 2 225 case de tătari este un caimacam, Han 
Mirza, care caută de interesele lor şi cu care guvernul se în- 
treabă pentru tătari. Astfel de organizare n-ar fi de dat şi 
românilor ?%. 

La 1853 — primul an al războiului Crimeei — Sulina nu- 
măra, după Engelhardt, circa 1 000—1 200 locuitori, cei mai 
mulţi ionieni, greci şi maltezi. 

Lucrătorii terasieri ai lui Léon Lalanne, de care vorbea 
C. Allard (1855), la venirea lor în Constanţa, oraş dezolant 
după distrugerile războiului, au înlocuit „tăcerea morţii cu 
„animația cea mai zgomotoasă şi cea mai ciudată pe care o 
poți imagina“. Aici și-ar fi dat întîlnire „toate populaţiile Orien- 
tului“ (români, ruși, cazaci, turci, bulgari, evrei). 

Dr. Wilhelm Hamm observă, în 1853, și la Galaţi populaţie 
cosmopolită: români, greci, turci, ruşi, italieni, unguri, nemți, 
dalmaţieni, albanezi ete. La Tulcea, mulți greci, bulgari, ita- 
lieni, nemți, sîrbi, unguri. Cum am văzut în capitolul prece- 
dent, Hamm nu-i avea la inimă pe moldoveni, dar nici nemții 
nu i se păreau mai simpatici. Ei aveau o situaţie precară, trăiau 
în sărăcie și mizerie; numărau vreo patruzeci de familii, ori- 
ginare din Württemberg, Baden, Ungaria și Polonia. Și-au 
încercat norocul mai întîi în Basarabia, apoi, în timpul răz- 
boiului Crimeei, pentru a scăpa de serviciul militar, au venit 
în Dobrogea. După conflagrație, ar fi dorit a se întoarce în 
Basarabia, dar acolo nu-i mai primea nimeni. În afară de 
limbă („şi ea stricată“) și religia lutherană nu mai păstrau 
nimic german. Foloseau pentru culturi (porumb, cartofi, orz, 
ovăz) unelte ruseşti, rudimentare şi trăiau „în murdărie, dor- 
mind pe vatră și împărtăşind casa cu porcii şi găinile, într-un 
miros grozav“. Pe acești nemți, guvernul otoman ar fi vrut 
să-i facă raiale. Hamm întilneşte la Atmagea o colonie nem- 
țească mai importantă, ai cărei locuitori proveneau din Posen 
(Prusia) și din Württemberg, după ce şi ei trecuseră prin Rusia 
(părinţii lor ar fi emigrat din Germania în 1815). Nemţi şi la 
Cataloi, dar cei din Atmagea erau mai cuprinși „și guvernul 
prusian se interesa mult de ei prin agentul consular Bliicher 
din Galaţi“. 

Doctorul Carol Davila, aflat în suita domnitorului Ale- 
xandru loan Cuza, ce întreprindea, în 1864, a doua strălucitoare 
vizită la Poartă, a putut vedea emigrația circaziană în Dobro- 
gea (acest popor, dezrădăcinat de vitregiile istoriei din săla- 

şurile sale caucaziene, va pricinui, pînă la 1877, cînd a dispărut 
aproape fără urmă din această: zonă, multe nenorociri popu- 
laţiei creștine din ţinutul transdunărean). Din Constantinopol, 
Davila serie soţiei sale: „Mai întîi la Cernavoda, cea mai îngro- 
zitoare mizerie a unei emigraţiuni. Un popor întreg, circa- 
zienii, părăsind mormintele strămoşilor lor, spre a forma co- 
lonii în Balcani. De opt sau zece luni, nu se nutresc decit cu 
ierburi (...). N-au mai rămas decit bătrînii, femeile şi copiii, 
oamenii valizi au pierit aproape toţi cu arma în mînă. Se văd 
acolo, zăcînd în noroiul uman, femei minunat de frumoase în 
„ârenţe aurite, cu care încearcă să-şi ascundă goliciunea. Copii 
în pielea goală, slabi, palizi, se uită totuşi fără sfială, pe cînd 
mamele lor caută cu un gest să-ţi deslușească (faptul) că pă- 
rinții, soţii, protectorii dorm acolo în patria părăsită. Se fac 
distribuții abundente de piine, chiar de orez, dar aceste sto- 
macuri prăpădite nu mai rezistă. Aceste inimi mindre, sfişiate 
ae durere se pleacă sub fatalitatea care le zdrobeşte. Vărsatul 
domneşte, diareea slăbeşte pe cei mai tari şi ucide pe cei slabi, 
pe ici, pe colo, disenteria apare, se ivesc şi cazuri de lingoare, 
care ne fac să întrezărim ravagiile ce vor urma“. Fiecare ba- 
racă adăpostea circa 40—60 de indivizi, care stăteau lungiți pe 
pămîntul gol; mortalitatea era îngrozitoare. Davila mai scrie: 
<O femeie, care din bogăția de odinioară, mai avea pe dinsa 
un pieptar de argint zmăltuit, îmi zicea, arătindu-mi pruncul 
mort în braţele ci: „sadi“ (băiat) . . .». 

La Cernavoda, Alexandru Ioan Cuza a avut, pe bordul navei 
„Arhiducesa Sofia“, o întrevedere cu generalul Nussret, şeful 
emigrației circaziene; acesta i-a expus domnitorului situaţia în 
care se aflau conaţionalii săi în căutarea unei noi patrii. Cuza 
a promis generalului că va da ordin să se livreze circazienilor 
toată cantitatea de lemn ce se putea ridica din pădurile unei 
insule româneşti din apropierea orașului Cernavoda. Într-ade- 
văr, la întoarcerea domnitorului, prefectul de Ialomița a fost 
însărcinat de către ministrul Bălănescu să pună la dispoziţia 
generalului Nussret paşa lemnul făgăduit. 


Un an mai tirziu (1865), dr. Louis Ernest va întîlni și el 
emigrația circaziană, de astă dată la Constanţa. Francezul con- 
semnează: „Chiustenge serveşte de asemenea de refugiu circa- 
zienilor izgoniți din căminele lor, ca să zic așa, şi care vin acolo 
să moară de foame şi de febră“. Mizeria acestor nenorociți l-ar 
fi emoţionat pe medicul călător „pînă la lacrimi“. 

Trecînd pe la Tulcea şi Sulina (1868), Adolphe d'Avrii se 
arată impresionat de faptul că, deşi multe naţionalităţi trăi- 

“toare, aici sint de -aceeaşi religie — greci, .moldoyeni, bulgari, 
ruteni —, ortodocşi adică, fiecare . dintre aceste naționalități 
și-a. ridicat biserică proprie, semn al dorinţei lor ardente, :de 
a-şi. păstra ființa etnică. „Aici este explicația întregii chestiuni 
a Orientului“ — constată el... | l S EA 
Dr. Carl Schuchhardt, în 1884, a primit, în Dobrogea, drept 
călăuză, un tătar. Potrivit opiniei omului de ştiinţă german, 
limba tătărească ar fi o turcească stilcită; dar şi ei, tătarii adică, 
la fel: „ca toate naţiunile străine, încep încet, încet să vorbească 
ceva. românește“. E a | IA 
Picat din. București la Cernavoda (1887), Barbu Delavraneea 
vede “pentru întîia oară tătari. El exclamă: „O! Tătarii! Ce 
chipuri ! Un hoge turc cu mătăniile în mînă ne priveşte șezind 
turcește pe nişte grinzi. Ce s-o fi petrecut în capul lui la vede- 
rea dorobanţilor români care sînt de gardă la: debarcader ?: Nu 
“multe, desigur; e-turc, e. fatalist; așa a voit Dumnezeu; timpu- 
rile. se schimbă şi noi ne schimbăm cu timpurile.. Dacă hogea 
va-fi zicînd aşa, e tot atit de inteligent ca şi fataliştii germani“. 
Delavrancea a vizitat şi cîteva sate din Dobrogea, „ţară curi- 
oasă“, cu cele „12 ori 14 naționalități“ ale sale, ce nu se ames- 
tecă, stind toate „ca-n conăcire“. Totuşi, „tătarul nu se ceartă 
cu mocanul, nici acesta cu lipoveanul; neamţul nu supără .pe 
turc“, iar părintele catolic din Caramurat, un „călugăr din 
cinul pasioniştilor, fost exilat de ruși în Siberia şi acum po- 
posit în Cara-Murat (Mihail Kogălniceanu), o fi prietin de că- 
ciulă cu hogea turc şi cu popa românesc“. Tot în acel sat, vă- 
tăşelul primăriei era un tătar „și sprinten și deştept“. La fosta 
moară de apă de lîngă Mamaia, Delavrancea vede un țigănuş 
„un. gașper di primo cartelo, atît de murdar, atit de soios,.aţit 
de: negru, de zdrențăros;, de urit, de rînjit, încît un Fortuny, 
un Ziem sau un înamorat al paletei venețiene. ar fi leșinat „de 
admirațiune în faţa acestui produs adevărat al gitanilor dobro- 
geni. Ce tip ! Ce fiinţă omenească !“, x 
Grigore Dănescu, om de știință ce a studiat mult Dobro- 
gea (a publicat dicționarele geografice ale judeţelor Constanţa 
și Tulcea — pentru care a obţinut Premiul. Academiei Române 
— 0. monografie a provinciei euxine precum. şi alte. lucrări), 
distingea, la sfîrşitul: secolului trecut (recensămîntul din decem- 
brie 1899), 25 de naţionalităţi trăitoare în ținutul dintre Du- 
năre și mare, grupate de el în şase categorii, astfel: A. Ele- 
mentul latin: români (118 919), italieni. (1 391), francezi (121), 
belgieni (11); B. Elementul greco-albanez:. greci (8 445), alba- 
nezi (976); C, Elementul germanic: germani (8 566), englezi (56), 

elveţieni (10), danezi (9), norvegieni (3); D. Elementul slav: þul- 
gari: (38 439), ruteni -(13 680), lipoveni. (12 801), polonezi (63), 
muntenegreni (93), sîrbi (32); E. Elementul mongeol:. -turci 
(12 146), tătari (28 670), găgăuţi (3 832), unguri (675); F. Alte 
elemente: evrei (4654), armeni (2749), ţigani . (2852), per- 
sani (4). ag o al due date Bata ice T 
Provenind de la un sâvant antropolog venit în ținutul 
pontic' pentru a studia populaţiile de aici (în 1900), mărtu- 
riile lui Eugène Pittard ne apâr deosebit de semnificative. „Din 
punct” de vedere etnografic — observă omul de știință elveţian 
.— Dobrogea este un ţinut extraordinar“. Pe meleagurile eu- 
xine, Pittard a întîlnit cincisprezece naţionalităţi ce trăiau lao- 
Jaltă. În statistica publicată de el, celelalte naţii care viețuiau 
âici (la data voiajului său) alături de români, turci, tătari şi 
bulgari, erau: ruși, lipoveni, greci, germani, italieni, armeni, 
evrei și alţii. În această ultimă categorie. intrau ţiganii, curzii 
ete. Existau în Dobrogea și naţionalităţi ce. locuiau temporar, 
cum srau sîrbii, care treceau frontiera la vremea recoltării ce- 
realelor, lazii, care veneau din Asia Mică pentru a face negot 
cu lemn, instalind joagăre pentru cîteva luni, apoi albanezi, 
muriţenegreni şi chiar arabi („aceştia au constituit cîndva cite- 
va sate), SEE Ma SO. `y 
_ Pitorescul cartier ţigănesc al Constanţei îi apare lui Pittard 
drept „un prețios cîmp de studiu“. Aşezat pe faleză, de unde 
domina marea, casele sale („sînt astea case ?“) erau însă așe- 
zate cu faţa spre cîmp. Aceste locuinţe, construite din pămînt 
şi balegă de vită, acoperite tot cu pămînt pe care creştea iarba, 
cu ferestre minuscule, erau joase, insalubre. Murdărie pretu- 


tindeni, pisici moarte ce putrezeau la soare, bălți cu apă in- 
'fectă in care înotàu lucrurile cele mai diferite, păduchi („copiii 
se scarpină cu îndărătnicie“), case cu aspect de vizuină, locuite 
de oameni pe care ește preferabil să nu-i întilneşti la mar- 
gine de cddru. Cu toate acestea, cartierul ţigănesc ar fi fost de 
un „splendid“ pitoresc: „O apoteoză de lumină, culoare şi viaţă“. 
Pe un fel de stradă, doi greci și-au deschis cafenele; i s-ar fi 
spus: „Numai greci pot trăi aici. | 

La 2 Mai, savantul îi cunoaşte pe lipovenii din secta „sco- 
pitilor“. «Acești oameni — notează E. Pittard — execută à. la 
lettre precaptul biblic: „dacă un ochi. te stinghereşte, scoate-l 
şi aruncă-l în.gheenă“. Toţi sînt mutilaţi de bunăvoie». Scopiţii 
se ocupau cu. agricultura şi locuiau în case bine construite; erau 
pașnici, „cinstiţi (şeful. poliţiei din Mangalia i-ar fi spus că nu 
există nici o plingere. împotriva lor), nu beau alcool, nu fumau 

(dacă un străin fuma în casa lor, scoteau toate mobilele şi 
purificau încăperea); figuri spine, voci de femei, gesturi do- 
moale. 

La Gheringic (Pecineaga, județul Constanţa) savantul. elve- 
ţian i-a studiat pe tătarii nogai, care ar fi emanat un miros 
specific. („O zi întreagă petrecută pentru a-i examina de 
aproape nu este un fleac“). Tătarii, în Dobrogea, se ocupau cu 
agricultura („încă primitivă“), cultivînd în special orz şi mei, 
precum și cu creșterea cailor. În orașe ei deţineau comerțul 
mărunt. „În general — apreciază Pittard — ei sint muncitori, 
economi, sobri, bucurindu-se de o situaţie economică bună“, 
Soţiile tătarilor nu se îndeletniceau cu agricultura, stăteau în 
case supraveghind menajul și făcînd broderie. Aveau locuinţe 
construite din pămint întărit cu paie, joase, unele fiind în 
întregime săpate în sol, astfel că acoperișul — făcut din stuf, 
paie ori lut — abia dacă depășea nivelul pămîntului. De regulă, 
casele dispuneau de două camere: una pentru bărbați, alta pen- 
tru femei. Bucătăria se făcea afară sau în prima cameră (bogaţii 
aveau adesea o bucătărie servind de încăpere centrală), Zidu- 
rile erau spoite cu var. Tătarii practicau religia musulmană şi, 
totuşi, erau disprețuiți de turci, tot musulmani și ei, dar care 
se considerau „de origine superioară“. Multă vreme în cafenele 
ei stăteau separat. Un turc considera dezonorant faptul de a se 
adresa unui tătar. „Aceste obiceiuri — scrie E. Pittard — s-au 
atenuat, fără însă a dispare“. 

La Caramurat — sat vizitat odinioară și de Delavrancea — 
existau trei comunităţi: germani, români și tătari. Aspectul 
caselor ilustra calitatea etnică a locuitorilor. Nemţii ocupau un 
capăt al satului, tătarii celălalt. Casele tătăreșşti, ca peste tot 
aiurea, erau joase, cu acoperișuri de stuf, de înălțimea unui om. 
Fiecare locuinţă se afla împrejmuită cu un zid lutuit pe care se 
usca tizic. „Aproape pretutindeni — observă savantul — un 
craniu de cal albit de ploaie şi de soare este înfipt în capătul 
unei prăjini în faţa casei“. Germanii și-au construit casele 
într-un singur bloc; locuinţele lor se alipese una de cealaltă 
„ca pentru a conserva mai sigur unitatea rasei“, Aceşti nemți 
din Caramurat şi-au conservat fiinţa etnică (limba, obiceiurile, 
vestimentația etc.), dar unii erau protestanți, alţii catolici (aici, 
majoritatea practicau catolicismul, dar cei din Cogealac, mai la 
nord, erau protestanți). Buni agricultori, economici, cu o situa- 
ție materială — în comparaţie cu a altor populații — prosperă. 

Eugene Pittard, în trumoasa lui carte despre voiajul do- 
brogean, vorbeşte și despre bulgari: „Tipul fizic al bulgarului 

diferă sensibil de cel al românului. Costumul este, de aseme- 
nea, cu totul altul. El se compune dintr-un pantalon à la tur- 
que, strîns pe glezne, de regulă brun, întotdeauna de culoare 
închisă, şi dintr-un fel de haină, tot brună, căptuşită cu molton, 
cu tighele şi romburi. Vesta este făcută dintr-o stofă roşie. O 
căciulă de blană completează găteala. Femeile poartă şorțuri 
vredate, aproape întotdeauna pe un fond roşu sau negru. Aceste 
broderii se execută în prezent cu linuri de proastă calitate pe 
care negustorii evrei le-au răspîndit în ţară“. Dar Pittard a 
văzut în Dobrogea şi broderii bulgărești vechi „pe care mu- 
zevie ar fi mîndre să le posede“. 

Trecînd prin Slava Cercheză, savantul genevez aminteşte 
de populația cercheză (circaziană), complet dispărută din Do- 
brogea. Această populație (circa 400 000 de suflete) s-a refu- 
giat către anul 1864 şi în anii următori în Imperiul otoman; 
Pittard îşi exprimă uimirea că circazienii din Dobrogea, foarte 
numeroşi, au putut dispare într-un timp atît de scurt, „feno- 
men etnologic rar înregistrat“. 

La Slava Rusă el a găsit două mănăstiri lipoveneşti: una 
de bărbaţi, alta de femei (aceasta aflindu-se chiar în sat). La 
Jurilovca, tot lipoveni, care — zice antropologul elveţian — 
„nu constituie propriu-zis un grup etnic“. Ei sint, aproape în 
totalitate — după părerea sa — ruşi aparţinind mai multor 
regiuni din imensul imperiu rusesc, uniţi printr-o legătură reli- 
pioasă. În Rusia ei se numesc rascolnici, „adică schismatici“, 
termen care servește la clasarea tuturor „dizidenților“ religioşi. 

La plantațiile de tutun de la Isaccea lucrau, în mare parte, 
lazi, care se mai ocupau, cum am văzut, și cu negoţul de lemne. 
„Această frumoasă populaţie — observă Eugene Pittard — este 
remarcabilă prin albeaţa tenului, regularitatea trăsăturilor. Băr- 
baţii sînt de talie înaltă, subțire. Nu poartă turban, ci un fel 
de capişon făcut din stofă pliată de mai multe ori (...). Un 
destul de mare număr dintre ei au păstrat obiceiul de a de- 
forma craniile copiilor printr-o compresiune iniofrontală (.. .)- 
Irisul şi părul sînt, în general, de culoare închisă“. 

Cam în aceeaşi vreme, M. Ionescu-Dobrogeanu, un militar, 
membru al Societăţii Române de Geografie, care a colindat 
Dobrogea vreme de mai bine de un deceniu, şi care, la 1904, 
va publica o masivă monografie a acestei provincii („Dobrogia 
in pragul veacului al XX-lea“), premiată de Academia Română, 
a descris unele obiceiuri ale populaţiei din acest ţinut. 

Vestimentaţia bulgarilor — potrivit însemnărilor lui Io- 
ne<cu-Dobrogeanu — se alcătuia dintr-o cămașă cu mîneci 

lungi, un. fel de șalvari asemănători cu-cei turcești, iar pe -căp 
o. căciulă de. oaie. La mijloc -se încingeau cu un briu. Femeile 
își împleteau coadele în jurul. capului, pe care-l împodobeau 
cu. monede, flori şi panglici; cu capul descoperit umblau nrimai 
fetele,: în timp. ce femeile purtau: baticuri ` de diferite culori, 
potrivite .cu vîrsta:.Cămăşile lot erau. lungi şi deschise la piept, 
împodobite la guler, mîneci și pe poale cu flori, frumos lucrate 
de mină; rochia se confecţiona din lină groasă, țesută cu multă 
măiestrie. La-mijloc, femeile purtau cordon cu paftale, la mtini 
brățări și inele, nelipsindu-le: cerceii. și salba. l Bi 
Iată și obiceiurile turcilor, potrivit observaţiilor aceluiași 
călător.:Casele de rugăciuni musulmane, moscheile adică, erau 
construcții cu un interior foarte simplu; la un colț al edifi- 
ciului se ridică! minaretul; prevăzut cu o scară interioară, unde 
muezihul, de: cinci ori pe zi, urca în galeria superioară cu'un 
fel de balconaș circular, â-'cărui deschidere este întotdeauna 
spre Mecca, pentru 'a chema credincioşii la rugăciune, strigînd: 
Dumnezeu e mare, Dumnezeu e Dumnezeu. Nu e decit un'sin- 
gür Dumnezeu. Alergaţi la fapte bune. Alergaţi la rugăciune. 
Dumnezeu e Dumnezeu și Mahomed profetul său“, La fidcate 
rugăciune; turcii trebuie să. se spele. Preoţii lor sînt imammii, 
care citesc, în moschee, Coranul, în timp ce credincioșii stau cu 
picioarele înerucișate. Femeile sînt admise într-un loc separat 
de al bărbaţilor: “Turcii au patru posturi: pe an. Ramazanut este 
în a noua lună a anului: musulman (mai); în post ei se abţin de 
la mincare și băutură de la răsăritul pînă la apusul soârelui 
(noaptea, adică, interdicția nu. funcţionează), iar cînd apare 
luria nouă următoare, începe Bairamul, adică veselia şi petre- 
cerile. Anul 622,-:numit de musulmani. Higeret, iar de creştini 
Egira, este începutul erei mohamedane. ; ea 
Femeile nu aveau voie a-și arăta fața decît soților; în felul 
acesta, tinerii musulmani se însurau fără a şti cum arată vi- 
itoarele soții. Căsătoria la ei era doar un act civil, încheiat 
de cadiu (judecător) cu martori. Un mahomedan putea luă în 
căsătorie legitimă patru femei, precum şi câte soţii nelegitiine 
putea întreține (harem). Coranul interzicea cu desăvîrşire băr- 
baților să intre în societatea femeilor (chiar în haremul său, 
bărbatul nu putea intra dacă acolo se afla în vizită o femeie 
străină). Femeile necredincioase puteau fi lesne vindute. i 
Băile. calde erau foarte mult uzitate de femeile musulmane; 
ele zăboveau în. baie cîte Cinci-șase ore, unde, uneori, li se ser- 
vea și. dejunul.:După ce -erau frecate de băieşiţe pe tot.trupul 

eyun petic de lină, îşi spălau capul cu săpunul compus din 
argilă fină amestecată cu foi de trandafir; Părul, curățit și par- 
fumat, era împletit în coade. Ga i 

~Doliul — mai observă Ionescu-Dobrogeanu — era cunoscut 
la tătari, dar nu şi la turci. Ei îşi îngropau morții după cinci- 
şase ore, deoarece exista convingerea că sufletul, pînă la îngro- 
pare, s-ar chinui îngrozitor. Musulmanii erau îngropaţi goi, 
înveliţi numai cu o pînză nouă, legată la ambele. capete; dea- 
supra. defunctului se făcea o căptușeală de scînduri, peste care 
se arunca ţărîna. După înmormintare, toată lumea se retrăgea, 
doar imamul rămînea pentru a-l chema pe defunct din groapă. 

: La Cernavoda, în 1904, Carmen Sylva a primit la bordul 
vasului vizita unor turcoaice dobrogene. Acestea, înainte de a 
urca pe puntea navei, au pus o „fermă condiţie: să nu fie nici 
un: bărbat pe aproape“. Regina-scriitoare povesteşte: „Cind am 
intrat în salon, turcoaicele au lepădat vălul și stăteau înaintea 
mea. în hainele cele mai frumoase. Erau îmbrăcate în catifea 
roșie. cusută cu mult aur și în mătase de culoare. verde şi al- 
bastră să te minunezi; erau cu giuvaeruri bogate, mai ales cu 
salbe de aur, de bani frumoşi şi poate foarte vechi. Coadele lor 
văpsite cu kenna atîrnau pe spate şi erau legate la cap cu tul- 
pane fine, de care atîrnau cusături drăgălaşe și firfirici“. - 

Despre tătari a scris şi loan Adam. El spune că acestora, 
ţăranul român le recunoaşte o calitate „pentru care îi laudă“: 
sînt cinstiţi, mai ales bătrinii, care „ajung pînă la virtute“; este 
cu totul rar cînd nu se ţine de cuvînt tătarul. Deşi nu lucrau 
la cîmp, tătăroaicele erau specializate în creşterea curcilor, dar 
creșteau și găini. Femeile tătare aveau obiceiul de a-și vopsi 
unghiile de la degete cu o boia roşie cărămizie, precum și sprin- 
cenele și părul pe care şi-l împleteau „în codițe subțiri, cu 
mărgele albastre şi cu bănuţi găuriţi“. 

“Tot pe la începutul veacului nostru, Nicolae Iorga a văzut 
la Tulcea, grămădindu-se, prăvălii bulgăreşti, greceşti, evreieşti 
— căci Tulcea are 2—3 000 de evrei, cari votează şi ei la 
comună“. În cafenele „se înşiră pe scaune unele lîngă altele că- 
ciuli bulgărești, căciuli mocăneşti, pălării ţărăneşti, pălării oră- 
şenești, fesuri turcești, turbane tătărești și hainele corespun- 
zătoare, într-o tărcată expoziţie etnografică“. N. Iorga îi de- 
scrie şi pe nemţii din Cogealac, veniţi din Basarabia, „unde 
făcuseră un stagiu între muscali, de la care au luat șăpcile și 
portul întreg, fără a-și pierde însă numele și limba, legea“. 
Altfel „oameni mîndri, bucuroşi de cîntec“. Mincau bine, beau 
vin; îşi ridicau case zdravene, „cu mai multe odăi şi mobile“, 

dar nu erau legaţi de locuri, încercîndu-și norocul prin alte 
părți („pleacă lesne, cum n-ar face bulgarul, rusul și alt român 
decit mocanul iubitor de călătorii; ajung pînă în America, în- 
cearcă alt cîştig, pierd şi peste cîtva timp Cogealacul îi vede 
din nou pe strada sa“). La Silistra, N. Iorga a întîlnit „turci 
arhaici“, pierzîndu-și vremea prin cafenele, dar şi țărani, tot 
turci, „cari. se petrec de la tîrg, curați, mîndri, cu ochi de toc, 
subt turbanele învîrtite elegant“. La Mangalia, într-o cafensa, 
un turc „de o frumuseţe hieratică“ îi deşteaptă imagini de al- 
bum. Tot la Mangalia, ţigănci în pitoreşti șalvari priveau „din 
fugă, cu ochi mari în faţa stropită de albul ultimei văruieli. 

Și savantul Ion Simionescu a evocat realitățile etnice din 
țara dintre ape în primele decenii ale veacului nostru. A re- 
marcat, ca şi Eugene Pittard, la Caramurat, deosebirile pro- 
nunțate dintre cele trei etnii aflătoare în acest vechi sat do- 
brogean: români, tătari şi germani. Partea de sat tătărască, cu 
casele răsfirate în neorînduială, mici, „un mimetism omenesc“, 
Urma așezarea românească, cu locuinţele mai înalte, acoperite 
cu stuf, strălucind de albul varului, împrejmuite, dar „ulițele 
sînt însă întortochiate“. După ea, cartierul nemţesc, cu uliţe 
drepte, case mari şi acareturi „una cu clădirile stăpînilor“. Sa- 
vantul conchide: „Sînt trei etape principale din evoluţia ome- 
nirii întregi, precum şi caracteristica a trei culturi deosebite. 
Tătarul reprezintă vremea primelor așezări omenești, trecerea 
de la pribegia nomadului la stabilitatea agricultorului. Trezeşte 
icoana vremurilor tulburi, de necontenită deznădejde şi nesi- 
guranță, cînd casele nu puteau fi decît bordeie, iar bucatele şi 
comorile se ascundeau în gropi bine bătute, greu de descoperit. 
Satul românesc reprezintă o tranziție. Așezarea e mai de lungă 
durată (...). Traiul e dus mai mult în aer liber, pe ogoare şi 
la drum. Satul nemtesc e aşezarea statornică. Clipele de odihnă 
se petrec în spaţiul larg al odăii, unde domneşte ordinea și 
curăţenia“. 

La Sulina, pitorescul port de la vărsarea marelui fluviu, 
unde, la împestrițarea etnică a contribuit mult, de bună seamă, 
Comisia Europeană a Dunării, Ion Simionescu observă că „fie- 
care neam s-a grăbit să-şi facă locaş de rugă“ (el distinge bise- 
rica anglicană „învăluită în iederă Și verdeață, un colț oxfor- 
d'an“, biserica ortodoxă, locaşul catolic, apoi cel grecesc, două 
geamii, una năruită, în sfirşit, biserica lipovenească, „o locuinţă 
mai răsărită, cu o cruce mare deasupra“). 

Bazargicul îi apare savantului încă îndestul de oriental, cu 
ulițe tătărești strimte, „întortochiate“, cu case turceşti „bătute 

de soare, cu zaplaz înalt, pe deasupra căruia se văd rămurele 
de arbori ori viţă acăţată pînă la acoperișuri“, pe străzi se stre- 
curau turcoaice cu haine cernite trase „pînă la nas, de nu se 
văd din faţă decit ochii negri, melancolici“. 

În Dobrogea, observaţii etnografice a făcut şi Henric Sa- 
nielevici. În tramcarul care îl ducea la Techirghiol, el a întîlnit 
o fată găgăuţă (cum am văzut în capitolul „Drumuri şi po- 
pasuri“, N. Iorga a călătorit de la Tulcea la Constanţa cu tră- 
sura unui găgăuţ). Sanielevici află. că găgăuţii ar fi fost greci 
turcizaţi (ca limbă), dar rămași ortodocși („fapt este că găgăuţii 
nu ştiu nici ei de ce nație sint”). Fata din tramcar era „de o 
frumuseţe clasică; un pictor care ar zugrăvi-o purtînd amfora 
pe cap, înaltă şi mlădioasă cum este, cu trăsăturile nobile şi 
regulate, ar avea mare succes“. 

Ca estetician și biolog, Sanielevici se arată uimit a vedea 
într-un sat tătăresc mulţi tineri „graşi, curaţi la față, neînfăți- 
şind nici un semn de mizerie fiziologică, cum te-ai aştepta de 
la o populaţie aşa de primitivă“. Este lămurit că tătarii consu- 
mau multă carne şi seu de oaie şi că „în general dau tot ce 
cîștigă pe mîncare“. 

Vizitiul tramcarului, Etem, un turc, care îi înfăţişează lui 
Sanielevici realităţi din Dobrogea, îi mărturisește că musul- 
manii erau foarte mulţumiţi de administraţia românească („să 
fi ştiut noi de la început că are să fie aşa de bine, luam şi noi 
pămînt, ca mocanii, pe vremea cînd se lua cu o simplă petiție 
de 30 de bani; dar aşa, am crezut că azi miine plecăm. ..“). 


Între altele, Etem îi spune călătorului că românul are un 
cusur: nu-i curat. Întrebat, de ce nu-i curat românul, turcul 
i-ar fi răspuns lui H. Sanielevici: „Mestecă mămăliga cu me- 
lesteul, dă cu el în cîini şi iar îl bagă în mămăligă... N-aș 
mînca mămăligă, să ştiu că mor de foame“. 

Dîndu-se în vorbă cu un mocan, călător şi el în tramcarul 
de 'Techirghiol, Sanielevici află părerea acestuia despre nemți. 
„Avem un sat întreg, pe-aproape de noi. Au început să cam 
plece în America. Arenda s-a scumpit, pămînt au puţin, şi așa, 
string ce au şi se duc să cumpere pămînt în America; zice că 
ar fi ieftin... Altfel, oameni tare de ispravă; păcat că nu sint 
curaţi. ..“. Auzind afirmaţia mocanului, ultima, Sanielevici ră- 
mine uimit: „Curăţenia (s.a.) asta începe să fie o halima... — 
zice el. Românul de turc, — că nu-i curat; turcul de român, — 
că nu-i curat; d-apoi care atunci ? !&. Îl întreabă, deci, pe mo- 
can de ce nu-i curat neamţul. „Apoi, vezi, el în cazanul de 
rufe spală porcul... Vecinul meu, care-i neamț, mi-a dat niște 

şuncă şi cîrnați; să mă crezi că i-am dat la: cîini... Ti spui 
omului răspicat că cutare vas e spurcat;: el îl spală cu săpun 
şi zice că de-acu-i bun de făcut mincare... Altfel, la vedere, 
îi mare curățenie la neamţ, dar numai la vedere...* Henri 
Sanielevici conchide: „Cum s-ar zice, neamţul ţine la curăţenia 
științifică, iar românul la cea literară... E chestie de gust şi 
de punct de vedere...“ : > 

„ Asimilarea etnică produsă în Dobrogea este asemănată de 
Sanielevici cu impresionantul amestec de populații de pe vre- 
mea năvălirilor barbare sau cu procesul 'contopirii autohtoni- 
lor daci cu romanii cuceritori. El a observat la Mangalia feno- 
menul, curent în ţinutul pontic, al căsătoriilor mixte: „un român 
cu o rusoaică — s-a asimilat dinsa, un grec cu o româncă — 
s-a asimilat el; un bulgar cu o rusoaică — vorbesc turcește, 
iar copiii, turceşte și româneşte; un bulgar cu o grecoaică — 
vorbesc bulgăreşte și turcește, iar copiii bulgăreşte, turcește și 
românește (...); un mocan cu o grecoaică — copiii sînt români, 
dar ştiu greceşte (...)“. Nemţii se țineau departe, nu se ames- 
tecau cu alte comunităţi; mocanii erau rezervaţi față de cei- 
lalți români, considerîndu-se superiori; turcii nu se încuscreau 
cu tătarii, din aceleași motive; în sfirşit, mahomedanii nu se 
amestecau cu creştinii. 

Francezul Paul Labbé, aflat la Constanţa prin 1912, reţine 
și el diversitatea etnică a locului, unde a auzit vorbindu-se 
limbi foarte diferite şi a putut vedea tipuri etnice „dintre cele 
mai variate“. Mulţi musulmani, „ca de altfel în toată Dobro- 
gea“, care aveau 31 de moschei în oraşe și alte 183 de mos- 
chei la sate; şeful lor spiritual, muftiul, era numit „direct de 
şeicul-islam din Constantinopol“. 

Lui George Vâlsan, melanjul etnic din ţara dintre Dunăre 
şi mare i se pare firesc, deoarece — cum au observat atiţia 
călători prin aceste locuri — „Dobrogea a fost pămînt de tre- 
cere, de războaie, de devastare și deci de colonizare. Toate 
popoarele care au trecut pe aici și-au lăsat urma“, deși românii 
„sint cei mai vechi locuitori“ ai provinciei pontice. 

Cam în aceeaşi vreme cu G. Vâlsan — prin anii '20 — 
Lascarov Moldovanu, urcînd spre Tulcea, întilnește sate, între 
care unele erau „găgăuţeşti“, cu mori de vint și cu locuitori 
înveșmîntaţi în şalvari, altele nemţeşti („cu pastor avînd oche- 
lari şi ochii albaștri, cu biserica bine îngrijită, lăsînd să se 
strecoare pe ferestrele ei sunetele de lemn ale orgei, cu femeile 
mergînd cu Biblia sub braț la rugăciune, cu gospodăriile cu- 
rate (...), cu aceiași oameni tacticoşi, politicoşi, buni platnici ai 

dărilor, dar nu prea deschişi la minte și la suflet și puţin cam 
trişti. ..%). Trece şi prin Slava Rusă, sat lipovenesc asemenea 
Jurilovcăi; şi aici, ca în localitatea de pe malul lacului Golo- 
vița, lipoveni bărboși, biserici vopsite în verde cu turlele se- 
mănind şi mai tare cu nişte „cepe“, „cârciumi vuind“, totul — 
case, porţi, îmbrăcăminte — în culori puternice („albastru tare“, 
„ros sîngeriu“, „galben de aur“) etc. La Cataloi, observă trăind 
la un loc „pe picior de egalitate, ca în Elveţia“, trei naţii : 
români, găgăuţi şi italieni. lată cum ar fi ajuns italienii în 
Cataloi: „Acum vreo 30—40 de ani, dacă nu şi mai bine, marele 
moşier Anghel din Moldova, un om de o mare îndrăzneală de 
cugetare (tatăl poetului Anghel), a hotărit, nici mai mult nici 
mai puţin, să cultive pe una din moșiile sale moldovene, orez. 
Unii îl căinau, alţii îl luau în deridere, — el însă a pornit într-o 
zi si a adus din Italia o colonie de muncitori italieni: cu ne- 
veste, cu copii, cu tot... şi a început să cultive orez... Nu s-a 
făcut nimic un an, doi... În vremea aceasta, coloniştii, se înţe- 
lege, au mincat preţul moșiei întregi... Ne mai avînd ce face 
cu ei şi moşierul aflindu-se la o mare strimtoare, s-a gîndit 
să-i aşeze în Dobrogea. Zis şi făcut: gospodăriile italieneşti 
fură aşezate la... Cataloi“. 

Vreme îndelungată deci, ţinuturile de la Pontul Euxin au 
oferit călătorilor imaginea unui mozaic etnic, pe fondul masiv 
şi viguros al majorităţii româneşti. Scriitorii mai ales, călători 
pe aici, au fost seduși adesea de farmecul etnic, cu deosebire 
de populaţia musulmană, care, cu portul şi obiceiurile sale, con- 
ferea locurilor o romantică tentă orientală. Chiar literatura, 
multă-puţină, cîtă s-a scris avînd ca inspirație Dobrogea, este 
puternic tributară acestui orientalism de suprafaţă și nu întot- 
deauna de cea mai bună calitate (mai ales după 1900). Desigur, 
prelungirea în timp a coloraturii multietnice şi orientale a fost 
“avorizată și de faptul — cu totul remarcabil în Dobrogea — 
că autorităţile românești au dovedit o mare toleranţă faţă de 
naţionalitățile conlocuitoare, respectindu-le religia, limba, dati- 
nile (rămînînd, deci, consecvente acelui vibrant şi uman mani- 
test adresat de șeful statului populației pontice la 14 noiembrie 


1878). Iată, de pildă, cel mai frumos și impunător edificiu reli- 
gios musulman din ţinutul transdunărean — moscheea din 
Constanta, ridicată la cîțiva paşi de catedrala ortodoxă —, o 
bijuterie arhitecturală, a fost construită de guvernul român în 
anul 1912, într-o vreme cînd ţara se confrunta cu dificile pro- 
bleme economice. Această toleranţă a fost deplin manifestată şi 

faţă de celelalte naţionalităţi, care. aveau şcoli (unde, uneori, 
nici-măcar nu se preda limba română), tipografii, ziare și socie- 
tăți culturale proprii. 

În zilele noastre, cînd populaţia Dobrogei — spusele „lui 
Em: de: Martonne s-au confirmat exemplar — este covirşitor 
românească, de specificul -multietnic și oriental de odinioară 
mai amintesc doar cele -cîteva monumente de artă şi civilizaţie 
musulmană aflătoare la: Constanţa, Tulcea, Mangalia şi Babadag 
(conservate cu grijă), precum și alte cîteva locaşuri de cult ale 
diverselor naţionalităţi, unele aproape complet dispărute. .. 

Azi, oamenii de alte naţii ce trăiesc încă pe meleagurile 
de la Pontul Sting, împreună cu românii, toți cetăţeni cu drep- 
turi și obligaţii egale ai României socialiste, sînt însufleţiţi şi 
legaţi de o singură, mare şi nobilă credință: aceea a muncii, a 
ridicării acestui frumos colț de patrie pe culmile civilizaţiei şi 
progresului. 


Urmele trecutului 


Pămiîntul ţării numite cindva Scythia Minor, unde bă- 
trinul Istru își adună domoalele și tulburatele ape în undele 
limpezi și albastre ale Pontului Euxin, este un depozit de 
istorie, o mare și fascinantă cronică, încă nedescifrată în- 
deajuns, căreia abia — nu este nici o exagerare — dacă i s-au 
cercetat cîteva file, deşi, mai ales în ultimele decenii, arheo- 
logii au depus un travaliu impresionant pentru valorificarea 
ştiinţifică a vestigiilor din vechime aflătoare aici la tot 
pasul. Ici, un ţăran trăgînd brazdă adincă descoperă o întinsă 
necropolă cu osemintele strămoșilor săi din veacul al IX-lea 
sau al X-lea; dincolo, un viticultor, săpîndu-și via, scoate 
cu botul hiîrleţului un vas cu monede turceşti din veacul al 
XVIII-lea; la malul mării, constructorii stațiunilor vacanței 
prind în dinţii excavatorului colțul unui cavou în care odih- 
neşte o femeie romană ale cărei veșminte şi delicate podoabe 
nici nu au fost atinse de patina vremii; în sfirșit, în apropie- 
rea Dunării, arheologii dibuiesc, cu emoție, statuete din lut 
de o neobişnuită expresivitate artistică, meşterite de oamenii 
locului încă din neolitic. Oriunde, în Dobrogea, crusta de pă- 
mînt este scrijelită, omul află alte şi alte mărturii despre 
tulburătoarea sa devenire: în ţinutul pontic, el, omul, să- 
lăşluieşte neîntrerupt de o sută de mii de ani. 

Aici, mai întîi vechii greci, apoi romanii şi bizantinii au 
ridicat cetăţi falnice — Histria, Tomis (Constanţa), Callatis 
(Mangalia), Dionysopolis (Balcic) și altele, pe litoral; Duro- 
storum (Silistra), Sucidava (Pirjoaia), Păcuiul lui Soare, Axio- 
polis (Hinog-Cernavodă), Capidava, Carsium (Hirşova), Troes- 
mis (Igliţa), Dinogeţia (Garvăn), Noviodunum (Isaccea), Aegys- 
sus (Tulcea), Salsovia (Mahmudia), la Dunăre; Tropaeum Tra- 

iani (Adamclisi) şi Ulmetum (Pantelimon), în interior — le- 
gate cu drumuri trainice, cetăți cunoscute în lumea veche 
pentru comerţul lor întins cu produsele locului sau ca centre 
de cultură (Histria, Tomis, Callatis). Distruse pe rind de nă- 
vălirile popoarelor din nord şi răsărit, oraşele pontice — ale 
căror edificii puteau sta uneori, prin măreţia execuției, ală- 
turi de construcțiile din cele mai renumite centre ale anti- 
chității — au căzut în ruină și uitare, acoperite de tărînă, 
constituind secole de-a rîndul — niciodată, pînă la 1878, cînd 
provincia euxină va reveni la țară (unele nici după aceea), 
ele n-au mai putut reveni la măreția de altădată — un peisaj 
dezolant, apăsător, care îi va impresiona pe călătorii de aiurea. 


La 1445, în drum spre gurile Dunării, Walerand de Wav- 
rin a poposit cu galerele sale la Pangala (Mangalia). El a mai 
putut vedea marele dig al portului „lat de treizeci sau patru- 
zeci de picioare“, care înainta în mare. Deşi digul era „stricat 
şi dărimat în multe locuri“, încă se mai recunoștea chipul 
vechiului port al Callatisului. De acest dig se zdrobeau multe 
corăbii din pricina furtunilor. 

Erasm Otwinowski a întîlnit, la 1557, aşa-zisul Val al lui 
Traian, care crede a fi zidul împăratului Anastasie al Bizan- 
tului (491—518); în realitate însă, potrivit ultimelor cerce- 
tări, el datează din secolul al X-lea. 

Un turc bogat dintr-un „cătun unde fusese pe vremuri 
frumosul oraş Constanţa“ puse, la 1583, să fie săpate nişte 
ruine antice de marmură „foarte frumoase“, doar va afla vreo 
comoară — scrie în jurnalul său Giulio Mancinelli. 

Aflat la Mangalia în 1651, după două, veacuri de la po- 
pasul lui Walerand de Wavrin, Evlia Celebi nu mai vede 
nimic deasupra apei din fostul dig al portului, dar află de 
la localnici că aici a fost pe vremuri „un port mare cu două 
ieșiri“. În mare, pe fundul apei, se observau totuşi „pietre 
mari cît munții“, corăbiile putind acosta „numai la adăpostul 
acestor temelii de la țărm“. Întilneşte și călătorul ture Valul 
lui Traian, cu „urme de construcții și turnuri“, casele din par- 
tea locului fiind ridicate „cu pietre din această vale“. Și la 
Constanța, pe vremuri „un port mare“, Evlia Celebi recu- 
noaște urme de construcţii vechi. 

Mulţi dintre călători, trecînd prin orașele pontice, fac 
referiri la poetul Ovidiu şi la locul exilului, orașul Tomis, pe 
care-l identifică adeseori cu alte localități. Filip Stanislavov, 
aflat la Babadag în 1659, crede că aici. ar fi vestita, prin 

nemuritoarea operă ovidiană, cetate Tomis. Şi Michel Ene- 
man (1709) situează fostul Tomis, „capitala Pontului Euxin“, 
undeva aproape de Babadag. 


Ruine antice, şi la Isaccea — ne spune Dimitrie Cante- 
mir, care a trecut des pe acolo — însă fără inscripții dove- 
ditoare ale vechimii și originii lor. El scrie: „Se spune totuși 
că este opera coloniilor romane din Dacia, sau poate chiar a 
dacilor, chiar aşa precum sint Tulcea, Babadag, Carassu și 
alte foarte vechi cetăţi în Dobrogea“. 


În voiajul său de la 1714, A. de la Motraye a trecut şi 
prin Babadag, oraș pe care, observă el, „unii geografi îl iau 
drept Tomis (...) fondind această opinie pe un lac vecin, 
al cărui vechi nume, Ouviduvo, li s-a părut a fi în legătură 
cu acela al lui Ovidiu“. Ajuns la Mangalia (după ce a trecut 
prin Constanţa) greşeşte și el la rîndu-i, considerind că acest 
oraș ar fi fost locul de exil al poetului latin. Aici, trage la 
un preot grec, cunoștință a călăuzei sale. Călătorul îi puse 
preotului diferite întrebări privind locurile unde se afla și 
ruinele din acel oraș. Răspunsurile preotului nu îl făcură pe 
ja Motraye decît să se convingă de ignoranţa gazdei sale. În- 
trebat dacă știe de faimosul poet Ovidiu, preotul ar fi răspuns 
zimbind că este vorba de un sfint catolic roman „care a su- 
ferit martiriul pentru religia sa“, promițindu-i că a doua zi 
îi va arăta chiar „turnul în care Ovidiu a fost inchis“. În 
schimb, A. de la Motraye, numismat pasionat, și-a întregit 
în orașele euxine colecţia de monede. 

Potrivit cercetătorului englez Trevor J. Hope, primul că- 
lător la Pontul Euxin care a remarcat ruinele de la Adam- 
clisi ar fi fost lordul William Bentinck (1801), acesta s-a 
arătat în notele sale de voiaj puternic impresionat de Tro- 
paeum Traiani, apreciind că este vorba de un monument 
triumfal „clădit în timpul romanilor“. Lordul a părăsit Adam- 
clisi mîhnit de a nu fi putut lua cu sine pietre ale monu- 
mentului pentru a le examina mai amănunțit. 

Marele poet rus Pușkin, aflat în surghiun în Basarabia, 
merge la Cetatea Albă (1821), unde, potrivit unei credințe 
curente în epocă, ar fi fost orașul devenit celebru prin opera 
ovidiană. Aici, într-un turn vechi, Pușkin a petrecut o în- 
treagă noapte cugetind la poetul latin relegat la Pont şi la 
propriul său destin, asemănător, întrucitva cu cel al lui Pu- 
blius Ovidius Naso. A scris şi o poezie („Lui Ovidiu“): Prin 
tristele meleaguri, Ovidiu, îmi port amarul | Pe-und-ţi-ai dus 

penaţii și te-a: împins calvarul | Și urgisit din Roma, lăsa- 
tu-ți-ai cenușa. | (...) | Căci am avut o soartă amară ca și 
tine | Aceeași nu prin slavă, ci doară prin ursită.. z 

După opinia lui Hector de Béarn (1828), Valul lui Traian 
ar. fi, între lucrările executate de romani (de fapt de bizan- 
tini, în sec. X), „cel pe care timpul l-a respectat cel mai mult“, 
fiind aproape intact la acea vreme. Întinzindu-se între Ra- 
sova şi Constanţa, și construit în calea invaziilor barbare, 
valul ar fi fost aidoma unui „colosal bulevard“, care „va sta 
multă vreme mărturie a grandorii şi puterii autorilor lui“. 

Și Helmuth von Moltke a văzut, în 1837. valurile dobro- 
gene și crede că au fost făcute de romani. La Adamclisi, el 
a admirat ruinele despre care noi, azi, știm că au aparținut 
monumentului Tropaeum Traiani; turcii numeau ruina „bi- 
serica lui Adam“, Von Moltke notează: „Este o masă de 
pietre, solidă, boltită în formă de cupolă, odinioară îmbrăcată 
în basoreliefuri şi coloane, care zac în jur“. El consideră că 
monumentul a aparținut unui general roman. 

Hans Christian Andersen (1841) observă la Constanţa case 
cu coloane antice şi, foarte aproape. de oraş, „urme însemnate 
din zidul lui Traian“ care — zice e] — s-ar întinde „de la 
Marea Neagră la Dunăre“. 

Ziduri antice, „încă impunătoare Prin măreția lor“, a în- 
tilnit la Constanţa, în același an, Mihai Czajkowski. 

Coboriînd cu mare greutate de pe vaporul ce l-a adus 
la Constanţa — marea era foarte agitată în februarie 1843 
— G. Smancini, sceptic, nu vede în vechiul oraș decît „cîteva 
pietre risipite ici colo“. care nu erau altceva decît „neno- 
rocitele rămășițe ale dominaţiei romane“. 

Resturile unui dig scufundat în apă, ziduri vechi, trun- 
chiuri de coloane canelate, piedestale, materiale de tot felul 
de calcar terțiar şi de marmură, mulți tumuli a putut ob- 
serva romanticul inginer Xavier Hommaire de Hell, în 1846. 
El situează corect locul cetății Tomis pe vatra oraşului Con- 
stanţa, „locul de exil al lui Ovidiu“, unde au fost scrise „Tris- 
tele“. Nenumărate resturi antice, foarte diverse, făceau din 
Constanța — potrivit opiniei acestui călător — „un adevărat 
muzeu în aer liber“. Ruinele de aici, documente de marmură, 
merită întreaga atenţie a călătorilor, deoarece „sînt pe pragul 
de a fi complet părăsite“.  Hommaire de Hell a descris și 
Valul lui Traian, care ar începe „chiar de la vîrful capului 
pe care este aşezat Tomi“: El a identificat două şanţuri, de- 
părtate între. ele cam de opt sute de metri, care se îndreaptă. 

spre vest, la Dunăre. Cel din sud „era apărat de un zid gros, 
ale cărui materiale ` calcaroase zac răspîndite şi formidabile, 
avînd o lungime de 1—0,50 m“. Peste tot, fragmente de 
construcţii antice, cele mai multe ornamentate. Ceva mai de- 
parte de Constanţa, el observă şi ce] de-al treilea val. Hom- 
maire de Hell notează: „Din 20 în 20 de minute se observă 
urmele lagărelor întărite cu metereze şi imaginaţia te poartă 
viu în epoca marilor evenimente. . .“. 


Ion Ionescu de la Brad a întîlnit la Tulcea „un neguţător 
român care a studiat Dobrogea în privirea arheologică și are 
o mulţime de monete romane de aur şi argint...“ — iată o 
informaţie interesantă privind trecutul cercetării arheologice 
la Pontul Euxin. Pe cînd se afla la Mangalia, un bătriîn oc- 
togenar i-a povestit călătorului român că bunicul lui ar fi 
văzut digul din port în spatele căruia se adăposteau coră- 
biile; el avea o lățime ce permitea trecerea a două căruţe 
alături; zidul ar fi fost împodobit cu statui de marmură „În 
genul celor ce împodobesc astăzi Civita Vecchia“. Agronomul 
a găsit digul mangaliot scufundat la două picioare sub apă, 
iar cînd marea era calmă, i se puteau zări chiar unele părți. 
Potrivit opiniei sale — din articolul publicat în 1855 — „nu 
este ţară pe lume care într-o așa îngustă întindere de pămînt 
să cuprindă mai multe monumente artistice ca Dobrogea“. Atit 
pe malul mării cît și pe cel al Dunării, Ionescu de la Brad 
a văzut ruinele cetăților antice, iar în interior, pretutindeni, 
movile (tumuli) „naturale şi artificiale“. El scrie că drumurile 
de la mare la Dunăre „sînt făcute de romani, strămoşii ro- 
mânilort. A întîlnit şi el Valul lui Traian, care crede că ar 
fi „un drum așternut cu piatră“. Agronomul consemnează: 
„La Chiustenge vezi idoli scobiţi cu o iscusinţă, pot zice, ne- 
imitată încă. Tot acolo, în zid, am găsit o piatră cu două 
capete de bou, înconjurate cu ghirlandă și despărțite cu stele, 
piatră ce seamănă cu ornamentele Casei municipale din Turin; 
un. aghezmatar mare, de marmură, sculptat tocmai ca benis- 
teriul din Pisa; zidul de la Mangalia, care formează portul 
ruinat, seamănă cu cel de la Civita Vecchia; templul Dianei 
din. Amcerca (Hamcearca), dezgropat de călugării români, cari 
şi-au făcut acolo o mănăstire; templul de la Nicoliţel, cetate 
zisă a lui Traian, prefăcut în biserică; stavila de piatră pe 
drumul Silistrei și o mulţime de alte asemenea lucruri ră- 
mase din vechea strălucire a Dobrogei sînt o dovadă de în- 


rîurirea acestei ţări, pe marginile între Europa și Asia“. Tot 
în articolul publicat în România literară, Ion Ionescu: de la 

Brad, la cinci ani după experiența dobrogeană, va scrie: „um 
putea zice că românul în Dobrogea păşește pretutindeni pe 
ruinele măririi strămoșilor săi“, 

Vechea Constantiana ar fi fost ridicată de către romani 
pe fișia îngustă de pămînt ce leagă promontoriul cu conti- 
nentul, care prezenta frumoase condiţii de apărare — este de 
părere dr. F. Quesnoy (1854). Sub dărimăturile caselor tur- 
cești, construite cu pietre antice, se puteau vedea fundaţiile 
edificiilor vechi, precum și urmele unor străzi („citeva res- 
turi de porticuri, bolți sînt încă în Picioare, şi pe flancul co- 
linei ce se înclină spre mare, coloane întregi, cu capitelurile 
bine conservate, atestă că în acest loc a existat vreun monu- 
ment remarcabil“). 


Deși tot nespecialist, inginerul Jules Michel, din misiu- 
nea tehnică franceză de la 1855, s-a preocupat, uneori cu bune 
rezultate, de antichitățile dobrogene. El este primul care a 
realizat o cercetare ştiinţifică asupra valurilor antice din 
Dobrogea, documentaţia sa asupra acestui subiect, publicată 
cîțiva ani mai tîrziu, fiind considerată ca deosebit de valo- 
roasă — deși lacunară — pentru cei ce vor studia, de-a lun- 
gul deceniilor, acest atît de controversat și, totodată, atit de 
interesant obiectiv arheologic dintre Dunăre și mare. Jules 
Michel este, în același timp, primul care (ca inginer) a obser- 
vat faptul că „marea n-a pricinuit mai puțin rău Constanţei 
decît invaziile barbare“. Sub valuri zăceau, la sosirea ingine- 
rului francez, numeroase ruine „smulse orașului“, marea con- 
tinuînd să se înverşuneze „contra mizerabilelor sale resturi“, 
Ar fi existat şi încercări, în vechime, de a împiedica procesul 
de eroziune al mării, în partea de sud a coastei și în port. 
Jules Michel a văzut la un punct al promontoriului, lîngă rui- 
nele unui turn. „un anrocament gigantic, compus din blocuri 
de trei-patru metri cubi, perfect arimate și unite unul cu 
altul cu enorme agrafe de fier dispuse în coadă de rîndunică“. 
Fierul a dispărut însă de mult, în locul său rămînînd doar 
crestăturile unde era fixat. Dintre construcţiile antice, ingi- 
nerului francez i-au atras atenţia conductele de canalizare ale 
Constanţei. Una dintre ele se afla în întregime de-a lungul 
malului, aproape de nivelul mării, şi, după opinia lui, era 
construită pentru a aproviziona oraşul cu apă potabilă. „Un 
anumit număr de puțuri — scrie J. Michel] —, dintre care unul 
este încă vizibil, aflat în legătură cu conducta subterană, per- 
mitea, fără îndoială, de a se scoate apă curată, pură, în locul 


celei salmastre ca a fintinilor Constanței“. Conductele sub- 


120 


terane trebuie să fi fost — mai constată el — alimentate de 
la o sursă aflată la circa şase kilometri nord de oraş. Singu- 
rele surse de apă din regiune se aflau pe malurile lacului Siut- 
ghiol, de unde apa ieșea de la aproximativ patru metri sub 
nivelul mării, „şi fără îndoială, conducta subterană a fost di- 
rijată de-a lungul malului, unde putea fi executată fără difi- 
cultate“. La Canara (azi comuna Ovidiu), sat aflat pe malul 
lacului, conducta ar fi fost spartă, locuitorii avînd astfel „o 
excelentă fintînă“; aceeaşi origine avea, potrivit părerilor lui, 
și fîntîna din Palazu Mare, deşi aceasta era „mult mai puţin 
abundentă“. 


Un pasionat arheolog amator a fost și subintendentul 
Eugene Blondeau, din misiunea militară franceză de la 1855. 
Dintr-o notă a lui Ch. Robert din „Analele Dobrogei“ reiese 
că E. Blondeau, căpitan de geniu, însărcinat cu recoltarea 
finaţurilor din Dobrogea pentru armata franceză, a pus. ca 
lest, pe una din navele ce urmau să transporte baloturile de 
fin, în Crimeea, cîteva piese arheologice (șapte la număr), de- 
pistate de echipa inginerului Lalanne, ce construia drumul 
Constanta— Rasova. Piesele au luat drumul Franței. Între a- 
ceste piese, se afla un piedestal de marmură (1,25 x 1,65 m), 
cu o ieşitură de 0,06 m la capitel şi bază, și cu o inscripție 
în limba greacă („Norocului. Societatea armatorilor din Tomi 
a onorat pe Marcus Aurelius Verus Caesar, fiul împăratului, 
ridicîndu-i o statuie cu cheltuiala lui Titus, fiul lui Titus 
cel Tînăr“). 

Turistul J. D. Bois-Robert (1857) apreciază că Mangalia 
trebuie să fie un foarte vechi oraș. „Am văzut, — notează 
el — printre galetele malului, la cîțiva pași de valuri, enorme 
pietre cioplite şi trunchiul unei coloane canelate“. O temelie 
adîncă, perpendiculară cu malul ar indica „vreo veche cetate“. 


Iată, în sfîrşit şi un arheolog la Pontul Euxin: Ernest 
Desjardins. După un voiaj de studii în Dobrogea, el a trimis 
un raport Academiei din Paris în 1867, unde trece în revistă 
travaliul său arheologic în fosta Sciţie Mică.  Plecînd de la 
Troesmis (unde a făcut cercetări), „care nu este un tirg, ci 
o simplă locuinţă, ocupată de un francez, d-nul Desire More 
(un medic venit pentru a scoate piatră la glia, în baza unui 
firman împărătesc, dar care a făcut și săpături pentru ridi- 
carea unor piese arheologice — n.n.), pe ruinele cetăţii antice 
si la nord de cele două fortărețe ale lui Justinian“, el a pornit 
într-o excursie de cercetare, înconjurind Dobrogea pe la 
nord-est, pentru a determina, pe de o parte, amplasamentele 

staţiunilor -antice riverane și maritime' între 'Troesmis şi To- 
mis, iar pe de altă parte, pentru a cerceta interiorul regiunii. 
Pe lingă multe alte observaţii şi aceea că, între Sarinasuf 
şi Calica, într-un mic fort bizantin se afla un cimitir, în 
care materialele antice erau transformate în pietre de mor- 
mint. Desjardins a găsit acest obicei răspîndit pe întregul lito- 
ral euxin vizitat de el. În zonă se aflau cimitire, aparținînd 
mai multor comunități (turcă, tătară, română, rusă, bulgară), 
la o destul de mare distanță de localităţile respective, de- 
oarece oamenii locului au găsit în cetăţile antice pietrele gata 
lucrate, pe care ei nu aveau decit a le răzui, părîndu-li-se 
„mai comod de a duce mortul. la piatra sa, decît să care 
piatra pînă la mort“. După ce a trecut prin Babadag și a 
cercetat cetățile Enisala și Histria, el a ajuns la Constanţa. 
După opinia lui E. Desjardins, Tomisul nu trebuie căutat aiu- 
rea, ci la „Kostendis“, de vreme ce denumirea turcă nu este 
altceva decît transcrierea denumirii latine Constantia, im- 
pusă, cum se știe, în secolul al IV-lea orașului grecesc, vechea 
metropolă a Pontului Euxin“. La vremea vizitei sale, E. Des- 
jardins observă cu amărăciune distrugerea necontenită „a unei 
mine inepuizabile de monumente interesante“, folosite în con- 
strucția drumului de fier şi a depozitelor de cereale. [i apare 
fericită ideea unor greci de a împodobi fațadele construcţiilor 
ridicate de ei cu fragmente antice. Dacă cineva — apreciază 
arheologul occidental — resemnîndu-se a împărtăși soarta lui 
Ovidiu, ar consimţi să locuiască la Tomis, la capătul cîtorva 
ani ar reuși să aibă un muzeu şi un corpus de inscripţii lo- 
cale. Firește, Desjardins a făcut aici desene și a copiat in- 
scripții. | 

Primul arheolog român care a întreprins cercetări de an- 
vergură în ţinutul pontic a fost Grigore Tocilescu, imediat 
după 1878. De numele său se leagă reconstituirea monumen- 
tului de la Adamclisi. În 1882, el a văzut pentru prima dată 
ruinele fostului Tropaeum Traiani care, în solitudinea lor 
bizară, l-au impresionat profund: „Acum avem monumentul 
în față; cîteva sute de. pași și sintem la poalele lui. Impre- 
siunea ce-ţi produce este din ce în ce mai impunătoare; nu- 
mai acum îţi dai seama de grandiositatea, tăria și înălțimea 
clădirei; dar după ce agăţindu-te de colțurile bolovanilor, şi 
mai mult pe brînci ajungi sus pe creștetul ei, rămii cîtva timp 
nemișcat într-o mută contemplaţie înaintea ochilor“. E] a 
muncit enorm, cu o perseverență ieșită din comun, pentru 


adunarea pietrelor risipite în satele din jur și mai apoi trans- 

portarea. acestora la București, în. condiţii: tehnice: cu totul 
precare. 1A, cărat piesele, pină la Dunăre, cu un. .car-tăvălug 
la care a înhămat 40 de perechi de boi, „cu mare cheltuială 
si cu dificultate procurați“; transportul nu înainta pe zi mai 
mult: de 80—100 m, deoarece osiile de oțel ale carului trebuiau 
mereu înlocuite, iar jugurile şi lanţurile se rupeau. Împreună 
austriecii Otto Benndorf și George Niemann, Tocileşcu a 
făcut reconstituirea şi descrierea ştiinţifică a- monumentului, 
construit de împăratul Traian în anii 108/9.-e.n., pentru a 
consemna biruința romanilor asupra dacilor în sîngeroasa pă- 
tălie care a avut loc în regiune. Cum părerile privind valori- 
ficarea acestui monument au fost foarte contradictorii în epo- 
că, Tocilescu a fost nu de puţine ori aspru criticat pentru 
transportul pieselor la București (problema aceasta va fi. re- 
zolvată definitiv abia în 1977, cînd monumentul a fost. re- 
constituit în machetă de mărime naturală, iar piesele origi- 
nale, aduse de la Bucureşti, puse în muzeul construit special 

Adamclisi). l | l 

Dr. Carl Schuchhardt a poposit în Dobrogea în anii 1884 
—1885 şi 1917 pentru a studia atît de mult discutatele valuri 
äcbrogene. Valorificînd informațiile unor cercetători ca G. To- 
cilescu sau Paul Polonic, el va întocmi o documentație care 
constituie cel mai bun izvor ştiinţific asupra acestui. subiect. 
În prima călătorie la Pont — despre care-am mai amintit — 
C. Schuchhardt a remarcat, la Constanţa, mulţime de resturi 
antice (pilaştri, arhitrave, coloane, capiteluri etc.), „care se 
văd adeseori zidite în pereţii caselor sau în curţile și pe stră- 
zile Constanţei“. El consideră că, după găsirea: în acest oraș 
a unor inscripții cu „Civitas Tomitanorum“, orice discuţie pri- 
vind localizarea cetăţii de exil a lui Ovidiu apare fără rost. 
Aici a văzut şi un uriaș „phitos*“ (chiup mare de lut ars, de 
dimensiunea unui butoi, pentru păstrarea lichidelor sau griî- 
nelor; cîteva asemenea piese pot fi văzute în parcul arheologic 
din Constanţa — B-dul Republicii). Cercetătorul german re- 
marcă, în apropierea hotelului. Carol, casa lui Mihail. Rogăl- 
niceanu. împodobită cu fragmente antice. Mergind spre va- 
lurile dobrogene — ţinta sa — C. Schuchhardt află într-un 
cimitir turcesc o inscripţie grecească pe care o copiază. El a 
identificat trei valuri: unul de pămînt, mai mic, unul tot de 
pămînt, însă mai mare și un al treilea, de piatră. Valul..de 
piatră observă el — dacă nu a trezit oamenilor locului in- 
teres ştiinţific, a stîrnit însă interes practic: toate 'satele din 
iur-s-au alimentat, pentru construcții, cu pietre din el. (blocuri 

de un metru pătrat, nelegate cu mortar) și chiar șantierul 
englez al căilor ferate a folosit material din val. La Hasancea 
(azi, Valu Traian), călătorul neamt a putut vedea stive de 
pietre antice destinate Constanţei. Tocmai atunci sosise la 
Cernavoda, în gară, statuia lui Ovidiu (sculptată de Ettore 
Ferrari din Sulmona). Cum nu existau fonduri pentru piata 
transportului (o mie de lei), a trebuit să se organizeze un bal. 
Schuchhardt exclamă: „Bietul Ovidiu! Nici turnat în broăz 
nu revine bucuros la locul exilului său“. 


Cunoscind preocupările lui Remus Opreanu, prefectul ju- 
dețului Constanţa, de a ridica o statuie lui Ovidiu și incitat 
de informaţiile privind antichităţile de aici primite de la dòc- 
torul C. Drăgescu, organizatorul sanitar al Constanţei, italianul 
Bruto Amante, se hotărî să facă un voiaj la Pontul Euxin 
în toamna anului 1884, pentru a se documenta asupra locului 
cetății Tomis. Pînă la acea dată — menționează Bruto Amante, 
vatra Tomisului a fost pe rînd localizată la Ovidiopol (lingă 
limanul Nistrului), la Kiev, pe Borystene (Nipru), la Sabaria 
sau Stein (Austria), la Sarwar, în Ungaria, la Anadolchioi 
(comună lîngă Constanța, azi cartier al oraşului) ete. Ajuns 
la Bucureşti, vizitează antichitătile dobrogene adunate de To- 
cilescu. În Dobrogea, face observații la Anadolchioi, Paiazu 
Mare, Canara, Insula Ovidiu, unde întilnește pretutindeni ves- 
tigii arheologice. Despre Valul lui Traian scrie: „N-am tre- 
buință de-a spune că aici nu e vorba despre construcţii da- 
torate Împăratului Traian, căruia poporul îi atribuie tot ce 
lovește ochiul sau imaginaţia, ci de construcții ridicate de 
comitele Traian și de Profoturo, căpitani ai împăratului Va- 
lens“. A constatat și el că englezii, constructorii liniei ferate 
Constanța— Cernavoda, au folosit piatră din va! pentru con- 
strucția  terasamentelor. Despre studiul întocmit de Bruto 
Amante imediat după voiajul dobrogean — „Una visita a 
Kustendic (Antica Tomi) sul Mar Nero“ — Remus Opreznu 
spunea: „Este o lucrare foarte frumoasă, importantă și eru- 
dită. Fără îndoială această operă este cea mai completă şi 
cea mai exactă ce s-a scris pînă azi asupra chestiei ubicuităţii 
oraşului Tomis“, 

„Casa, curioasă prin pietrele cu inscripţiuni și prin sculp- 
turile antice, a d-lui M. Kogălniceanu“ este remarcată şi de 
Barbu Delavrancea în voiajul său de la 1887. În ace! an 
urma să fie inaugurată statuia poetului Ovidiu. Între invitaţi, 
și Mihail Kogălniceanu, care îi vorbi despre antichităţile sale. 
„Am multe — ar fi zis marele om politic. Fac acum la Mur- 

fatlar din cele găsite o poartă. Am capete de coloană foarte 
bine conservate; lespezi minunate cu nişte sculpturi d-o fineţă 
remarcabilă. (...) Dobrogea e interesantă şi va deveni din 
ce în ce mai interesantă cu cît va fi mai bine cunoscută“. 
Mari divergențe privind locul amplasării monumentului: unii, 
între care şi M. Kogălniceanu, optau pentru faleză, alţii, între 
care și Remus Opreanu, iniţiatorul lucrării, pentru piața In- 
dependenței; dar aici, în piața oraşului, se afla şi cafeneaua 
lui Said. Kogălniceanu ar fi protestat: ,, „„de ce să-l afumi cu 
tutun internaţional şi de regie românească? de ce să-l închizi 
în. mica piaţă a orașului şi să nu-l aduci pe malul mării, cu 
această perspectivă infinită? (...) O perdea de. arbori în spa- 
tele statuei, în faţă bulevardul și marea“. 

În toată Dobrogea ar fi existat vreo 5000 de tumuli — 


potrivit opiniei francezului Paul Labbé — care aici poartă 
numele de „movile“. Monumentul de la Adamclisi atribuit 
lui Traian — mai observă el — avea 40 de metri înălțime, 


friză dublă de pietre sculptate şi suporta un gigantic trofeu. 
Monumentul „ar fi putut fi consolidat sau reparat inteligent“, 
pentru a atrage turiştii care trec prin Cernavoda; dezaprobă 
ducerea pieselor la București, „unde sînt expuse în grădina 
muzeului“. 

Trecînd imediat după primul război mondial pe la Adam- 
clisi, N. Iorga constată cu amărăciune starea de părăsire în 
care se afla monumentul de acolo: „Ce păcat că nu înțelegem 
azi ce se poate face aici! Şi ce păcat că din grija noastră 
pentru cetatea lui Traian n-a mai rămas decit sătişorul ro- 
mânesc, cu oameni inteligenți, vioi, dar săraci (...), terenul 
desfundat de arheologi şi un mic muzeu, întemeiat de Pârvan, 
pînă la care e greu de străbătut. O, cum nu știm unde să 
punem mîndria noastră !“. 


Cea mai proeminentă personalitate a istoriografiei româ- 
peşti care a cercetat antichitatea de la Pontul Sting a fost, 
neîndoielnic, Vasile Pârvan. Peregrinările sale euxine au fost 
tot atitea izbinzi ale valorificării tezaurului de istorie veche 
aflat în ţinutul dintre Dunăre şi mare. Într-un raport către 
ministrul Instrucțiunii şi cultelor, el scria: „Dobrogea, d-le 
ministru, este una din cele mai bogate provincii ce au apar- 
ținut Imperiului roman, în rămăşiți antice, ba din punctul 
de vedere al cantităţii nicăieri pe cuprinsul de odinioară al 
Imperiului roman nu se găsesc, pe un teritoriu aşa de mic, 
o:aşa mulţime de resturi, în special resturi cu caracter mili- 
tar: cetăţi, drumuri și valuri de apărare“. În anul 1911, el a 

studiat ruinele de la Tropaeum “Traiani — explorate mai îna- 
inte de Gr. Tocilescu și G. Murnu — apoi, în același anv a 
deschis, cu metode noi, șantierul de la Ulmetum, unde :va 
zăbovi patru ani. Apoi, în :1914, Pârvan deschide șantierul de 
la Histria, la -care va osteni 'ani în şir. La Ulmetum și Histria 
— eum observa profesorul Radu Vulpe, un strălucit elev al 
său — Vasile Pârvan a realizat ceva mai mult decit o spec- 
taculoasă valorificare științifică: a creat o şcoală românească 
de arheologie și: istorie veche (D; M. Teodorescu, Scarlat Lam- 
brino, Paul Nicorescu, G. Mateescu, H. Metaxa, I. Andrieşas- 
cu și alții). „Personalitatea lui morală: — scrie Radu Vuipe 
— era la înălțimea: distinsei lui personalități intelectuale“. 
Vasile Pârvan, deşi de o extraordinară scrupulozitate știinţi- 
fică, nu era un cercetător neutru, rece, detașat de obiectul 
investigației, el trăia emoţional istoria dezvăluită în. cursul 
cercetării, era un gînditor, un filozof şi un poet totodată. În- 
tr-un articol despre Callatis, el scria, îndurerat de indiferența 
contemporanilor față de valorile culturii clasice, următoarele 
rînduri, poate cele mai vibrante dintre cele ce s-au scris 
vreodată întru apărarea vestigiilor antichității de la Pontui 
Stîng: „Callatis se va acoperi încet de urîțenii moderne. An- 
ticii vor dormi încă mult sub moloz. Bucuria lor copilărească 
— spusă pe atitea din pietrele lor de mormînt — de a mai 
vedea o dată buna lumină a soarelui nu le va fi sortită. În 
mormintele artei şi vieţii lor se vor cobori subsolurile măce- 
lăriilor şi circiumilor moderne. Din marmorele lor vor face 
mortar și piatră de clădit pentru cazărmile lor informe. Dar 
eu atunci voi fi, însumi, de mult trecut la umbre“. 

Temerile acestui intelectual generos şi înflăcărat patriot, 
iscate, desigur, de realitățile vremii sale, cînd cercetarea ar- 
heologică era aproape un demers particular, iar patrimoniul 
istoric și artistic al ţării lua adeseori calea străinătății, nu 
se vor mai justifica în anii de după Eliberare, cînd explora- 
rea științifică a antichității vestpontice va cunoaşte o am- 
ploare remarcabilă. Descoperiri, uneori spectaculoase, ca, de 
pildă, mormîntul cu papirus (Mangalia), depozitul de statui 
de pe locul fostei gări, între care piese de inestimabilă va- 
loare, ca șarpele Glykon ori zeița Fortuna cu Pontos şi mo- 
numentul roman cu mozaic (Constanța), statuetele tip Haman- 
gia — „Ginditorul“ și „Femeia şezind“ (Cernavoda), bazilica 
din secolul IV cu martyricon (Niculiţel) etc., precum și o 
impresionantă activitate concentrată asupra scoaterii la lu- 


mină și valorificării numeroaselor vestigii geto-dacice, ale per- 

manentei sălășluiri româneşti pe aceste. locuri, la care se a- 
daugă elaborarea și tipărirea unor lucrări fundamentale de 
arheologie şi istorie veche privind ținutul dintre Dunăre şi 
mare sînt dovezi elocvente ale interesului manifestat în vre- 
mea noastră antichităţii de la Pontul Euxin. Azi, prin stră- 
dania specialiştilor de la Institutul de arheologie din Bucu- 
reşti şi a celor grupaţi în cadrul puternicelor unități muzeale 
de la Constanţa și Tulcea, Dobrogea a devenit, cu sprijinul 
permanent al organelor de partid şi de stat, un uriaș parc 
arheologic, o adevărată „ţară a muzeelor“, tulburător loc de 


referință al istoriei patriei şi poporului nostru. 


Război şi pradă 


Unui român i se pare uluitor, incredibil, faptul că, azi, 
turistul care trece prin Florența poate vedea casa în care s-a 
născut Dante (1265) sau că municipalitatea din Stratford-on- 
Avon invită drumeţii să viziteze căminul lui Shakespeare (sec. 
XVI—XVII); catedrala Sfinta Sofia, ridicată în timpul împă- 
ratului Justinian (sec. VI) la Constantinopol există şi astăzi, 
iar cetățenii Romei pot admira încă monumente aproape bi- 
milenare, cum ar fi Columna lui Traian ori Colosseum-ul. 
Războaiele necurmate care au avut loc, de-a lungul secole- 
lor, în ţinuturile românești au făcut praf şi pulbere tot — 
sau aproape tot — ce oamenii acestor locuri au ridicat cu 
sudoarea muncii, în puţinele, foarte puţinele clipe de răgaz 
oferite de istorie. În Dobrogea, unde cîndva s-au ridicat cetăți 
și monumente mărețe, lucrurile stau încă și mai rău; excep- 
tînd două-trei edificii, scăpate ca prin minune de tăvălugul 
războaielor — biserica din secolul al XIII-lea de la Niculiţel, 
geamia din Mangalia, precum și alte cîteva edificii de la Ba- 
badag și Tulcea — nimic nu s-a mai salvat de la distrugere 
în ținutul dintre Dunăre și mare. Invaziile barbare, nenumă- 
ratele războaie nu au permis, veacuri de-a rîndul — pînă la 
1878, anul cînd Dobrogea a revenit la patrie — localităţilor 
din Dobrogea să prospere cît de cit. 

Prima importantă expediție militară de la Pontul Sting 
a fost aceea a lui Darius (514 î.e.n.). Ajuns la Istru, după ce 
i-a biruit pe geți şi i-a înrobit, regele regilor şi oastea sa 
neverosimil de mare (800 000 de oameni !), au trecut fluviul 
pe podul de vase construit de ionieni; apoi Darius a poruncit 
— spune Herodot — să se strice acel pod. Dar la sfatul — 
înțelept, cum se va dovedi — al lui Coes, un tiran ionian, 


128 


fiul” lui Histaspe nu strică “podul, pentru a avea. pe. “unde. să. 
se întoarcă în caz de înfrîngere. Biruindu-și orgoliul şi asciul-. 
tind. povața unui supus! (ionianul,. prin sfatul său, îndrăznise 
să-i' sugereze ideea, umilitoare, că putea fi înfrint. de barbarii 
sciți), Darius se dovedi el însuşi înţelept. spre salvarea lui și 
a'numeroasei sale oşti. Pentru că acest teribil monarh ar fi 
suferit în stepele nord-pontice un dezastru: sciţii nu. voiau 
să "primească lupta, dar pirjoleau totul în urmă lor spre dis- 
perărea trupelor persane, hărțuite și înfometate. Herodot scrie: 
“În timp ce căruțele erau duse [spre miazănoapte], sciţii care. 
alergaseră înaintea [dusmanului], de îndată ce au descoperit 
că'perşii se află la o depărtare de trei zile de Istru, și-au tinut 
tâbăra la o zi de marș în: fața perșilor, nimicind “toate roa-. 
dele pămîntului (EN Regii sciților îşi dădură seamă cum stau. 
lctiările şi trimiseră un crainic çare i-au adus. daruri lui 
Dârius: o pasăre, un şoarece, o broască şi cinci săgeți (...). 
După socoteala lui [Gobryas], darurile aveau următorul tlc: 
„Petrşilor, dacă nu vă veţi preface în păsări, casă zburati în 
văzduh, dacă nu veţi ajunge șoareci, ca să vă ascundeţi în 
pămint, sau prefăcîridu-vă în broaște — nu veţi sări în bălți, 
atunci nu vă veți mai întoarce în țara voastră, ci veți pieri 
de:săgețile noastre». Despre celebra expediţie persană a: scris 
şi :Iordanes.. După ce s-a întors din stepele” nord-pontieă, unde 
ar! fi: pierdut vreo opt mii de soldaţi, Darius a pornit în imare' 
grabă ' spre Tracia fără a mai zăbovi prin Moesia. Pentru a 
răzbuna „insulta“ părintelui său, Xerxes, fiul lui Darius năvăli 
și eF în ţinuturile geților cu nu mai puţin de 700-000 de: oșteni 
și cu alţi 300 000 de. oameni în trupe auxiliare, sprijinit fiind 
de 1200 de nave de război și 3000. de transport. „El n-a 
izbutit în încercarea sa — zice Iordanes — de a lupta cu ei, 
fiihd: depăşit de curajul și fermitatea goților “(geților — n.n.) 
Şi” s-a întors precum a venit cu trupele sale, fără a da nici 
apă it 

` După ce l-a înfrînt „prin > viclenie (anul 339 î.e.n.) pe 
regele scit Atheas, care voia să“ se aşeze cu poporul său în 
dreapta” Dunării, pe“ pămînturile” unui. puternic rege get din 
preijma cetății Histria (rex Histrianorum“), Filip al II-lea 
a capturat douăzeci de mii de'copii şi femei, un mare număr 
de “tite” și a trimis în „Macedonia douăzeci de mii de ispe 
de ''răsă ` petitru prăsilă.: Separe că regele macedonean nu, a 
fost mulțumit. cu această pradă, deoarece la sciți el: nu a „găsit 
niét aur Tiici - argint: „Trogus Pompeius’, scrie: „Pentru „prima 


oară Filip” s-a încredințat că sciții au spus adevărul, cînd au 

afirmat că sînt săraci“. Nemulțumirea lui Filip se va trans- 
forma curînd în jale şi iată de ce. Tot de la Trogus Pompeius 
aflăm că: „Pe cînd Filip se întorcea din Sciţia, tribalii (popor 
de la sudul Dunării — n.n.) i-au ținut calea și au refuzat 
să-i dea liberă trecere, dacă nu le dă și lor o parte din 
pradă. Din această pricină s-a iscat ceartă şi apoi luptă în 
regulă. Filip a fost rănit în coapsă de o săgeată, care trecu 
Prin trupul său și îi omori calul. Fiindcă toţi credeau pe rege 
mort, prada a fost pierdută. Prăzile luate de la sciți parcă 
fuseseră blestemate, atît de mare jale au pricinuit mace- 
donenilor“. 


Peste cîțiva ani (335 îe.n.), Alexandru cel Mare por- 
neşte o expediție de pedepsire împotriva tribalilor și ilirilor, 
care se răsculaseră; cum o parte dintre tribali şi traci s-au 
ascuns În insula Peuce (Delta Dunării), Alexandru a umplut 
cu hopliți şi arcași corăbii mari pe care le trimite la gurile 
Istrului, dar aceștia nu reuşiseră să debarce pe insulă deoa- 
rece, spune Arian, „barbarii atacau în acele părţi ale fluviu- 
lui unde corăbiile căutau să tragă la mal“. Mai apoi, cum 
știm, Alexandru a trecut fluviul, undeva în susul Dunării, 
să se războiască în ţinuturile geților. 


Pe vremea relegării sale la Tomis, poetul Ovidiu a trăit 
într-o permanentă nesiguranţă, teamă și deznădejde din pri- 
cina deselor războaie ce aveau loc în zonă. După trei ani de 
exil, el va scrie: Aici, ordii de barbari te-ameninţă cu jafuri | 
Și cu război: rușine li-i altfel a trăi! | Pe-afară nu ești sigur: 
colina e încinsă | Cu ziduri mici şi locul se apără pe ei. f 
Cînd nu te-aștepţi, ca stolul de păsări vin dușmanii; | Abia-i 
zăreșşti, şi-ndată cu prada s-au și dus. Războaiele erau aşa de 
numeroase, încît păstorul cînta din nai avind pe cap coif, 
deoarece, aici, turma nu se temea de lup, ci mai degrabă de 
război. În asemenea condiţii, cetățenii măruntei, pe atunci, 
urbe tomitane, și printre ei și Ovidiu, trebuiau să stea mereu 
cu miinile pe arme. Poetul se plinge: Eu care-n tinereți am 
cam fugit de arme | Și numai pe la jocuri cumva le-am mi- 
nuit, | Bătrîn acum, cu scutul şi sabia în mină, | Îmi pun, 
vai mie! coiful în capul meu albit! Această permanentă ne- 
siguranță era determinată, desigur, de realitatea politică a 
timpului. Ținutul transdunărean va intra definitiv în compo- 
nența Imperiului roman aproape trei decenii mai tîrziu, după 
ce Ovidiu va muri la Tomis; pînă atunci, Dobrogea s-a aflat 
sub stăpînirea regatului clientelar al odryzilor, slabă, fapt 
ce permitea dese năvăliri — mai ales cînd Istrul îngheţa — 

ale geților, bastarnilor 'şi sârmaţilor, care, într-un iureş nă- 
prasnic, prăpădeau totul în cale pînă pe litoral, unde se lo- 
veau de zidurile cetăților grecești. În anul 12 e.n., geții au 
trecut Istrul, au atacat cetatea Aegyssus şi au măcelărit gar- 
nizoana odrydă de acolo. Poetul, contemporan cu acel eveni- 
ment, relatează: Cetate veche este la Dunăre sau Istru, | Cu 
ziduri tari: într-însa nu-i lesne de pătruns; totuşi geții «au 
cucerit-o, dar vor fi alungaţi îndată de regele odryd venit cu 
oaste numeroasă și prin intervenţia unei legiuni romane din 
Moesia. În anul 15 e.n., geții au cucerit şi Troesmis-ul, eve- 
niment care a prilejuit acţiunea militară energică a legatu- 
lui Moesiei, L. Pomponius Flaccus (Sub dinsul n-aveai teamă 
de Istrul cel barbar | Căci el ţinu supuse ale Moesiei popoa- 
re | Și-nspăimintă pe geții ce se încred în arc. | Cu apriga-i 
virtute luă-napoi 'Troesmisul | Si Dunărea cu sînge barbar o 
înroși — mai scrie Ovidiu). 

Veacuri de-a rîndul, presiunea popoarelor de la nordul 
Pontului va fi o problemă greu de rezolvat pentru autoritatea 
romană, apoi bizantină, ținutul de la Dunărea de Jos fiind, 
cum am văzut în alt capitol, un drum de penetrație a bar- 
barilor spre sudul civilizat şi prosper. După războaiele dacice 
a urmat o perioadă de pace, organizare şi construcţie (circa 
130 de ani), apoi iar năvăliri și războaie; începe acel „bellum 
seythicum“. care se va termina în anul 269 prin marea În- 
cleştare armată de la Naissus. Dar năvălirile și dezastrele 
vor continua. 


Puternice convulsii în ţinutul transdunărean au avut loc 
pe vremea împăratului Valens, care a trecut în două rînduri 
Istrul (la Daphne şi Noviodunum) pentru a-i pedepsi pe goți. 
Themistios, contemporan cu acele evenimente (ar fi trecut pe 
podul lui Valens de la Noviodunum), aminteşte despre desele 
incursiuni ale barbarilor aciuaţi în deltă, fără a putea fi în- 
frînţi, deoarece cu greu se putea pătrunde în smîrcurile insulei 
peucine. El notează: „Această regiune fusese înainte un fel 
de ascunziş de unde [barbarii] porneau atacurile lor, îndrăz- 
nind să năvălească în cete și pe față; fiindcă pacea, care era 
doar de formă, îi oprea, ei săviîrşeau furturi şi nelegiuiri, în 
bărci cu un Singur rînd de visle; stăteau la pindă în luntrile 
lor ascunși în ostroave şi năvăleau fără de veste peste lo- 
calnicii din apropiere“. 

Ammianus Marcellinus a descris dramaticele evenimente 
din anul 376 e.n., cind goții, îngroziţi de presiunea hunilor, 
cer lui Valens drept de sălășluire în sudul Dunării; acesta, 

cum știm, acceptă, dar. goții fiind primiţi rău în imperiu se. 
răsculară. Dezmăţul got nu cunoscu margini. Folosind drept 
călăuze foști sclavi .din neamul lor, goții au pătruns peste tot, 
făcînd un măcel cumplit. Am. Marcellinus: relatează: s- COPi- 
laşi micuţi erau smulși chiar de'la sînul mamelor lor şi uciși, 
mamele erau 'răpite, soțiile văduvite, fiindu-le măcelăriți soţii 
sub ochii lor, băieţii mai mari şi mai virstnici erau tîrîți peste. 
trupurile neinsuflețite ale părinţilor lor. În sfîrșit, un. mare 
număr de bătrîni cari strigau că au trăit destul, după ce şi-au. 
pierdut averile, împreună cu femeile lor distinse, cu mîinile 
legate la spate, plîngindu-și cenușa părinților -şi -a rudelor, 
erau: duși între străini, departe de: căminurile lor“. La Ad Sa- 
lices, lîngă Histria, a avut loc o imare înfruntare între. armata 
romană şi masele răzvrătite ale-goţilor, cu pierderi grele în 
amîndouă părțile: Bătălia a fost de o cruzime înspăimîntătoare, 
cum reiese din scrierea lui Marcellinus, el însuşi militar, deci 
cunoscător al artei războiului: „Lupta s-a încins, prefăcîndu-se 
în măceluri dese, şi- fiecare se arunca- grăbit în învălmăşeală 
înfruntînd săbiile și sulițele, care curgeau din toate .părțile. ca 
o -grindină, Călăreţii urmăreau pe fugari, spintecîndu-le cu 
braţul vînjos ceafa. și spinarea, iar soldaţii pedeştri,-pe de altă: 
parte, tăiau picioarele celor care cădeau și erau împiedicaţi. în: 
mersul lor din pricina: spaimei; Cînd. pămîntul. s-a acoperit 
peste tot cu trupurile celor morți, mai zăceau printre ei cîte- 
unul pe jumătate mort, nutrind încă: nădejdea de a scăpa cu. 
viaţă: unii erau loviți cu glonțul aruncat de praștii sau de 
fierul săgeţilor, iar alţii aveau capetele deșpicate prin mijlocul 
îrunţii sau prin creștet, atîrnîndu-le într-o parte și alta a ume-, 
rilor. și pricinuind spaimă mare, ..., -Nemaifiind. în stare să 
țină -piept goților, care, năuciţi de foame și lipsuri, dezrădă- 
cinaţi, cu hunii în sălaşurile lor; luptau eu deznădejde. şi säl- 
bățicie, pentru .că nu le mai rămînea de ales decit între măcelul, 
hun. şi :mizeria administraţiei funcţionarilor lui. Valens, trupele, 
române se retrag la Marcianopolis,. Avînd, deci, calea liberă, 
goții s-au năpustit cu întreită furie asupra „ținuturilor. sud-. 
dunărene; ei au ajuns pînă la Rhodope și strimtori, semănînd, 
pretutindeni jale şi lacrimi. Scriitorul, citat, martor al eveni-. 
mentelor din epocă, relatează:; „Ei. le-au: amestecaţ pe . toate. 
de-a valma în chipul cel mai ruşinos, săvîrşind omoruri,. fur- 
turi, vărsare de sînge, incendii şi pîngărind trupurile cetăţe-. 
niler. liberi. Atunci puteai să vezi lucruri: 'înspăimintătoare pen- 
tru 'auz şi văz, femei: înnebunite de groază minate. de: lovituri. 
de. bici, purtind în pîntecele lor făpturi -încă necoapte, care 

trebuiau să îndure œ- mulțime de nelegiuiri: înainte. de a se 
naşte; aveai prilejul să 'auzi -scîncetul- copiilor mici: ţinîndu-se 
strîns de poala: mamelor lor: sau: plinsetele băieților mai virst- 
nici şi ale copilelor, duse cu miinile_încătușate într-o sălbatică 
Selle, 0 i o Sou S e e E ga e Sa e artă 

- Remarcabilă este şi naraţiunea scriitorului bizantin ` Leon 
Diaconul privind ostilitățile de la Durostorum din anul 972 între 
energicul împărat loan Tzimiskes și cneazul kievlean Sviatos- 
lav. „Cînd oștile ajunseră într-un loc lîngă- Durostor — reld- 
tează Leon Diaconul —, numit de obicei -ṣi Dristra, taurosciţii 
(rușii —:n.n.) își îngrămădiseră trtipele în formații înguste: și 
ascuţite ca niște ziduri spre a cuprinde duşmanul la' mijloc. tm- 
păratul îi rîndui pe romani în față, aşeză în -ambele laturi călă- 
reţi greu înarmați, îmbrăcaţi în zale, iar în spate puse arcași 
şi ăruncători cu praştia: le porunci să arunce fără încetare -şi 
porni oastea la luptă“. Trupele bizantine erau sprijinite şi de 
o puternică flotă de trireme incendiare pe Dunăre (cu :asemenea 
corăbii fusese respins -şi atacul Kievlenilor sub Igor, tatăl lui 
Sviatoslav, la: 941, împotriva Constantinopolului), care, sosind 
Já Durostorurm, „romanii se' uimplură: de o nespusă bucurie, -iar 
sciții fură cuprinși de spaimă ...“. Lupta se desfășura cu ne- 
spusă îndirjire- și de o parte şi de alta, victoria părind nehotă- 
riîtă. Dar iată că apăru un erou: «Unul 'din oastea romaniloi sé 
avintă şi izbi cu sulița pe al treilea în rang din rîndutile 
taurosciţilor după Sviatoslav, un luptător inimos, voinic şi tînăr: 
la această lovitură, taurosciţii se înspăimîntară; ei:începură să 
se tragă înapoi în 'cîmpie şi să se îndrepte spre cetate. Atunci 
Teodor, poreclit Lalacon („Mirfială), un bărbat temerar şi ne- 
învins prin înălțimea "ṣi tăria trupului său, ucise mai mulți në- 
fericiți din” rîndurile dușmanilor cu un buzdugan de fier: îl 
miinuia cu atitâ putere, încît zdrobea cu o singură- lovitură şi 
coiful şi capul dușmanului». Dar oamenii lui Sviatoslav trecură 
si ëi la contraatac.: Astfel că „rușii își pregătiră armele (..:) şi 
feşiră în cîmpie, încercînd din toate puterile să incendieze ma- 
şinile de” război ale romanilor; pentru că nu puteau suferi pro- 
iectilele: izbite cu zgomot şi foarte mulţi sciți fuseseră ucişi 
zilnic te către pietrele aruncate de aceste mâşini. Ioan Curcuas, 
magister militum, din neamul împăratului, avea “in seamă -paza 
acestor''mașini, cînd zări deodată năvala cutezătoare a duşma- 
nilov;' Fiind ametit de-vin şi abia sculat de- la masă (căci era 
după prînz), el încălecă şi împreună-cu cei.ce îl.urmau: se repezi 
să-i înfrunte. Dar calul său căzu într-o groapă şi-l aruncă.jos 
pe magister. Sciţii::se. uitară la armele- sale vrednice de băgat 

în seamă, la zalele calului şi la toate celelalte podoabe strălu- 
citoare (căci se întimpla să fie poleite cu aur) şi crezură că e 
împăratul; ei alergară din toate părţile cu armele și-l sfirtecară 
în chip sălbatic cu săbiile şi securile, apoi, îi înălțară capul 
într-un virf de lance și-l fixară deasupra turnurilor (cetăţii 
Durostor — n.n.), bătîndu-şi joc de romani, zicînd că le-au mă- 
celărit împăratul ca pe o vită de sacrificiu“, Dar alt erou apăru 
în tabăra lui Ioan Tzimiskes: „Îndemnaţi de izbindă, rușii ieșiră 
a doua zi din cetate şi se rînduiră pentru luptă. Romanii îşi 
aşezară oastea în rînduri adinci şi păşiră să-i înfrunte, Era unul 
Icmor, care conducea armata scită după Sviatoslav și avea rang 
îndată după dinsul, un bărbat voinic şi tînăr. Cînd îl zări Ane- 
mas, unul dintre lăncierii împăratului și feciorul conducătorului 
cretanilor, cum înainta plin de încredere, împreună cu o ceată 
de însoțitori pedeștri şi ucidea o mulțime de romani, fu cuprins 
de minie, scoase sabia de la şold, își potrivi calul încoace şi în- 
colo, îi dădu pinteni, se repezi asupra lui Icmor, ajunse pînă la 
el, îl-izbi peste grumaz şi reteză cu mîna dreaptă capul sci- 
tului, rostogolindu-l la pămînt. La căderea acestuia se înălță 
din mijlocul sciţilor un strigăt amestecat cu plinset, iar roma- 
nii se avîntară împotriva lor“. În faţa ofensivei bizantine, oas- 
tea lui Sviatoslav se refugie în cetate; apoi noaptea, oștenii 
kievleni ieșiră în cîmp spre a-şi plinge camarazii morţi, pe care 
i-au ars pe ruguri, potrivit datinilor, jertfind totodată nume- 
roşi prizonieri — bărbaţi şi femei. Urmară ceremonii funebre, 
în timpul cărora. au fost înecaţi în apele Istrului copii sugari şi 
cocoşi. Ruşii erau însă foarte viteji — spune Leon Diaconul — 
nu se lăsau uşor învinşi, iar cînd nu mai vedeau nici o spe- 
ranță de scăpare, pentru a nu.cădea în robie, îşi curmau zilele, 
înfigîndu-și săbiile în măruntaie. Lupta a continuat cu şi mai 
sporită îndirjire, astfel că împăratul se văzu nevoit să inter- 
vină personal pentru a-şi îmbărbăta oștenii. În cele din urmă 
însă, cneazul Sviatoslav nu mai putu rezista asediului şi ceru 
pace în schimbul unor condiţii, precum şi o întrevedere cu Ioan 
Tzimiskes. („Acesta n-a stat mult pe gînduri — consemnează 
scriitorul bizantin —, ci s-a îmbrăcat în zale de aur şi a sosit 
călare pe malul Dunării, ducînd cu dinsul o ceată numeroasă 
de. călăreți echipați cu arme poleite în aur“) în ve 
Pornind în căutarea nefericitului rege Vladislav al Polo- 
niei şi. Ungariei, căzut în lupta de la Varna, pînă la Chilia şi 
Cetatea Albă, căpitanul general al ducelui de Burgundia, Wa- 
lerand. de  Wavrin, își va împleti apoi acţiunea antiotomană 
(1445) cu aceea a domnitorului Țării Româneşti, Vlad. Dracul 

şi a lui Ioan de Hunedoara, asediind cetăţile dunărene. Cu opt 
găltre (fiind însoţit și de cardinalul Condolmieri,. legat papal, 
conducătorul suprem al flotei creştine), W. de Wavrin, împreună 
cu oştenii domnului român, parte dintre ei îmbarcaţi pe mono- 
xile, încercară să impresoare Silistră, însă turcii aveau acolo 
mită trupă, aşa că luptătorii creştini renunţară la acest plan. 
Reuşiră însă a cuceri cetatea Turtucaia („Castelul Turkan“); 
cetatea, de formă pătrată, avea la trei dintre unghiuri cîte un 
turn mic, dar la al patrulea avea unul masiv, „inalt de vreo 
zece picioare“. Deasupra turnului se aflau o galerie şi prid- 
voare mari de scînduri, de unde turcii se apărau „cu îndîrjire“, 
artincînd „pietroaie mari şi birne“. l 


Au fost aduse opt tunuri de pe galere (care drept obuze 
aveau pietre) şi totodată, fură „rinduiţi în acel loc pușcași, 
arbaletieri şi arcaşi. S-a dat asaltul, cetatea fiind lesne cuce- 
rită, afară de turnul cel mare. Pentru a-l cuceri şi pe acesta, 
un. turn foarte solid construit, hotăriră să dea foc galeriei de 
deasupra, îngrămădind lemne la marginea zidului („Și aveau 
toată putinţă să o facă, deoarece nu era nici un turc aşa de 
cūtezător ca să se arate la posturile de apărare, nici să rămînă 
pe galerii din cauza tunurilor și a culevrinelor care băteau 
acolo și nici aveau alt loc pentru apărarea acelui turn“). Au 
dat foc apoi lemnăriei, întreţinindu-l cu snopi de bob şi ovăz; 
flăcările au urcat pînă la creasta turnului, cuprinzind supra- 
structura. Turcii sînt nevoiţi deci, să deschidă porţile turnului. 
Subașul cetăţii, cu singe rece, scoase sabia şi se năpusti asupra 
ui W. de Wavrin, fiind la un pas de a-l ucide, dacă nu inter- 
venea energic un cruciat. Ceilalţi turci din cetate au fost unii 
ucişi, alţii luaţi prizonieri. După aceea, alt necaz mare: creştinii, 
„care erau de mai multe neamuri“, se luară la încăierare, pen- 
tm: împărţirea prizonierilor; aşa că şeful cruciat hotărî ucide- 
rea tuturor prinşilor. Dar „cearta a reînceput pentru hainele 
[morţilor], trăgînd de hainele turcilor, unul într-o parte, altul 
într-alta și fiecare pleca luindu-şi bucata sa [de haină] şi apoi 
iarăşi se certau pentru săbii sau pentru iatagane, de la care unii 
aveau tăişul și ceilalți teaca, unul cîte un arc și celălalt cîte o 
tolbă“. Mulţi răniţi şi în tabăra creştină, însuşi Walerand, de 
Wavrin fiind grav lovit de o piatră. Porniră apoi să cucerească 
cetatea Giurgiu („foarte puternică“). Aici, cavalerul burgund, 
din pricina rănii căpătate la Turtucaia, se îmbolnăvi și mai rău 
(„Cînd s-a făcut dimineaţa, medicii i-au pus ventuze mari pe 
umeri, pe spate şi la capătul spinării. Şi crestau cu briciul car- 


rea şi scoteau cu ventuza sîngele pe care îl cîntăreau într-o ba- 

lanță ca să știe cîte uncii au scos“), Împresurară și această cetate 
cu foc; între timp, subaşul se înțelese cu domnul "Țării Româ- 
nești să înceteze lupta şi să abandoneze cetatea, cu condiţia ca 
turcilor dintr-însa să li se cruţe viaţa şi bunurile. Apoi, dom- 
hitorul, care dorea ca cetatea să nu fie distrusă, ca fiind cea mai 
Puternică de pe Dunăre, îi convinse pe cardinalul Condolmieri 
și pe W. de Wavrin să o lase nevătămată. Vlad Dracul mai spu- 
se:'„Dacă îmi pot redobîndi întreagă cetatea mea, pe care tatăl 
meu (Mircea cel Bătrîin — n.n.) a pus să o ridice, atunci chiâp 
şi femeile din Țara Românească, cu iurcile lor de tors, vor fi 
în stare să cucerească Grecia“. De aici galerele și oastea româ- 
nească porniră spre Rusciuc, dar turcii de spaimă, aflînd despre 
cele petrecute la Turtucaia şi Giurgiu, au dat foc cetăţii și! så- 
tului, luînd-o la fugă. În preajma Nicopolului, cruciații şi ro- 
mânii s-au întîlnit cu forțele lui Iancu de Hunedoara. ‘Alte 
lupte, dar fără izbînzi prea mari, Lăsîndu-se însă frigul, de tes- 
ma înghețului, galerele apucară în grabă calea întoarcerii, ajuri- 
gind la: 2 noiembrie 1445 la Constantinopol, încărcate cu pradă. 
` Peste un secol și jumătate, călătorul-selav Diego Galân, 

martor ocular al unor lupte în timpul campaniei lui Sinan Paşă, 
cate á culminat cu bătălia de la Călugăreni (23 august 1595), va 
relata cu impresionante detalii grozăviile acelui război, termi- 
nat, cum se ştie, cu o strălucitoare victorie a lui Mihai Viteazul. 
Galerele pe care se afla vislaş Diego Galán, conduse de rene- 
gatul scoțian Mami paşa, ajung în dreptul Tulcei. Aici, căpe- 
tenia orașului îi ceru comandantului galerelor să însoțească 'o 
flotilă de o sută de luntre, întocmită de el pentru. a atacâ'un 
craş moldovenesc de pe malul celălalt al Dunării, probabil Reni. 
Luntrele plecară în fruntea galerelor, dar, ajunși în drepţi 
orașului, turcii nu îndrăzniră să debarce, deoarece îşi” făcută 
apariția două companii de cavalerie, care păzeau fortăreața. 
Cum tunurile galerelor aveau tirul mai scurt decit distariţa 
pînă la fortăreață, Mami paşa hotărî să renunţe la această afa- 
cere, urmîndu-și drumul pe fluviu, „căci misiunea lor era mai 
importantă decit grija de a ajuta pe aceşti nenorotiţi“. Där cei 
din orâş, văzînd 'că galerele s-au îndepărtat, întocmiră şi ëi ó 
flotă de monoxile şi atacară Tulcea, prădind-o și dîndu-i foc („la 
înapoierea noastră am găsit-o arsă cu desăvîrșire, fără nici un 
suflet“). Cele patru' galere àu trecut prin dreptul' Brăilei, dar 
au scăpat ds proiectilele celor douăsprezece tunuri ale fortă- 
teţei de acolo, deoarece nu'nimereau ţinta; au fost nevoiţi însă 
a mări viteza pentru a depăși primejdiosul loc, îhainte că tu: 
narii „să fi avut vreme să încarce din nou tunurile“. Silistra 


136 


este găsiţă ruinată, în.cea.mai mare parte, de Mihai Viteazul cu 
o iarnă înainte, traversînd. Dunărea îngheţată. Mai sus de Si- 
listra, galerele trec printr-o puternică ambuscadă. Diego Galân 
nota: „În clipa în. care am ajuns în fața ambuscadei, am primit 
deodată toate [loviturile] artileriei, precum şi lovituri de ar- 
chebuze.. Au fost peste două sute de morţi atit turci cît şi pri- 
zonieri; o ghiulea A smuls miîneca dreaptă a hainei roșii a co- 
mandaritului nostru. Această ploaie de gloanţe a stîrnit printre 
noi o panică atît de mare, încit turcii fugeau să se ascundă sub 
punte. şi prizonierii părăseau vîslele. Stăpinul meu a. văzut 
această dezordine şi a început să străbată puntea cu iataganul 
în mînă, strigind că acela care ar îndrăzni să părăsească „vîsla 
își va pierde odată cu ea şi viața ...“. Trăgătorii din ambuscadă 
au avut vreme să-și încarce din nou tunurile, acoperind cele 
patru galere. otomane cu un adevărat potop de foc. Bieţii vis- 
laşi, cu frica morţii în suflete, trebuiau. acum să aibă şi grija 
de a astupa găurile provocate de obuze și de a scoate apa. din 
galere. pentru a evita scufundarea. Următorul episod din rela- 
tarea călătorului spaniol este terifiant: „Această a doua salvă 
a, trimis spre banca vislașilor o ghiulea, mare cît o portocală 
şi a ucis pe doi din cei patru prizonieri care țineau ultima vislă, 
pe cînd celorlalţi, doi le-a pirlit pantalonii de pînză groasă pe 
care îi purtau. De acolo ghiuleaua a ricoșat la banca din fața 
noastră şi lá stînga și a retezat capul unui turc; trupul a rămas 
în picioare cît ai spune de două ori crezul, agitat de o mişcare 
de du-te-fiino, ca şi cînd nu ar fi crezut în propria sa moarte“. 
Dar vislaşii, înspăimîntaţi, nu aveau măcar putinţa de a se lăsa 
în voia, fricii, pentru că, necruţător, Mami pașa, cu iataganul 
în mînă urla: „Înainte cîini ! Va fi pentru toţi viața sau: moar- 
tea !“. Însă nici. scăpaţi din raza ambuscadei, galerienii nu. au 
putut răsufla uşuraţi, deoarece începu urmărirea. Românii, pe 
mal, cu tunuri lungi „care aruncau ghiulele de 12 livre“, trase 

de căruțe ușoare, îi bombărdau-tără  cruţare, pricinuindu-le în- 
semnate pagube. Galerele se 'puseră, pe fugă în josul apei, dar 
tunurile, trase de către,patru cai,,ajungeau tot atit de repede şi, 
la fiecare popas, românii le puneau în funcţie, spre groaza 
turcilor şi a prizonierilor: Flota:Įļui:Mami; paşa își află scăparea 
abia'în:spatele unei insule, car&:letoferi adăpost de ploaia ghiu- 
lelelor. Aici „ai airunitat ancoră'spre a'ne odihni —-scrie Diego 
Galâni — $i după un, čèäs s-a [ăsat și noăpțea, mai întunecoaşă 
ca de obicei. Turcii erau foarte supăraţi, pe. cit erau „robii de 

mulțumiri; dar noi ne ascundeam. multumirea şi ne făceam 
că sîntem întristaţi. de teamă să 'nu plătim prea scump bucu- 
ria [noastră]“. i Stă P ; 

În anul 1603, Aloiso Radibrat- a fost martorul campaniilor 
antiotomarie ale energicului domnitor Radu Șerban. La 8 fe- 
bruarie, cînd Dunărea înghețase, românii porniră atacul împo- 
triva oraşului Silistra (pînă în secolul al XIX-lea, capitală a 
vilaetului cu același nume). Cetatea era înconjurată de un șanț 
adînc şi apărată de o numeroasă oaste. Atacul românilor a fost 
însă deosebit de puternic, astfel că turcii Şi tătarii aflaţi în 
cetate o abandonară, ieșind pe una din porțile dinspre Dunăre; 
dar mulţi s-au înecat în fluviu, gheaţa fiind pe alocuri slabă. 
Alţii au fugit prin altă parte; printre aceştia aflindu-se şi per- 
sonaje importante, ca, de pildă, Ahmet paşa, ginerele hanului 
tătăresc ori Radu Mihnea, fiul lui Mihnea Turcitul, „care dom- 
nise mai înainte în Țara Româriească“. La Silistra, oştenii se 
puseră pe prădăciune, „căci — spune Aloiso Râdibraţ — pe cît 
erau de viteji în luptă, pe atît erau de nesupuşi disciplinei şi 
ordinei militare, de dragul prăzii“, Gheaţa începea însă bine a 
se topi, așa că domnitorul hotări retragerea. Într-un loc, gheaţa 
chiar a cedat, scufundindu-se însăşi trăsura domnitorului, cu 
cai cu tot, „fiind înghițită de valuri împreună cu unele lucruri 
şi cu bănetul...“. La întoarcere, drumul a fost mai anevoios, 
din pricina lipsei de alimente şi frigului, pierind „un mare nu- 
măr de cai“. Domnitorul Radu Şerban continuă totuşi atacurile 
la dreapta Dunării: au fost măcelăriți turcii din cetatea Hîrşo- 
vei, apoi, românii, îmbarcaţi pe monoxile, au atacat, la cîteva 
zile după luarea Brăilei, multe localități de pe malul celălalt al 
fluviului: „şi au adus un mare număr de robi şi de vite“. Un 
grup de spahii — vreo trei sute — „dintre cei mai de seamă 
ai paşalei de Silistra“, au trecut. la stinga Dunării, dar 'au fost 
îndată izgoniți, nu de oaste regulată, ci de strinsură, fiind mă- 
celăriți, deşi erau ei, spahii, „toți delii, adică viteji“. Tot de la 
Aloiso Radibrat mai aflăm: „Turcii au fost atît de îngroziţi în- 
cit au părăsit, timp de mai bine de o zi, toată butata de pă- 
mint cîtă este de la Brăila pină la mare și Ahmed paşa s-a 
retras pîină-la Bazargic . ..“. it 

În trecerea sa prin Babadag, la 1641, Petru Bogdan Bak- 
Si€ a văzut acolo un'turn, ridicat de un paşă — cum a fost in- 
format. de oamenii locului — pentru a stăvili desele invazii ale 
cazacilor prin aceste locuri; în turn, oşteni turci stăteau perma- 
nent de pază, observină ținutul dinspre țărmul mării. Într-ade- 
văr, cazacii: — eum arătam în alt capital — imbarcati pe vase 

usoare prădau deseori litoralul, pînă la Varna şi chiar mai 
departe, fenomen manifestat pînă tirziu — călătorii amintesc 
ađesea de invaziile lor — în secolul al XIX-lea. 

- Evlia Celebi, în 1651, remarcă şi el distrugerile provocate 
de cazaci. Oraşul Constanţa, de pildă, fiind aşezat pe malul mă- 
rii, nu putea prospera, fiind în repetate rînduri călcat și ars de 
cazaci. La Caraharman, Evlia Celebi a văzut cetatea, solidă, 
censtruită pentru a sta în calea cazacilor care veneau de multe 
ari cu şeicile, pe la Enisala, şi atacau Babadagul. „Odată — scrie 
călătorul turc — ei au devastat şi au luat vasele și tingirile şi 
alte lucruri, aparţinînd lui Saltik-Baba, dar la plecare s-au ră- 
tăcit timp de o zi şi o noapte, neputind să-şi găsească bărcile. 
Pînă la urmă au adus la lăcaş toate obiectele de aramă, dar la 
întoarcere au căzut prizonieri în mîinile populaţiei vilaetu- 
lui ...«, El consideră că acest oraş — înfloritor la acea dată —, 
aflat pe drumul ce ducea spre vadul de la Isaccea, avea neapă- 
rată nevoie de o cetate care să-l apere. 

 Polonezul W. Chrzanowski notează în jurnalul său de la 
1780 că, mergînd de la Măcin spre Babadag, a aflat în această 
uHimă localitate „grozave“ urme ale ultimului război: o mie 
și cinci sute de case erau cu totul ruinate, iar locuitorii fugiseră 
fie, în Rumelia, fie în alte părți: odinioară oraşul ar fi avut 
cincisprezece mii de locuitori, iar la trecerea călătorului nu mai 
existau decit cîteva case de armeni. Desigur, este vorba de dis- 
trugerile din timpul războiului ruso-turc, încheiat cu pacea de 
la Kuciuk-Kainargi. 

Urmele războiului la Pontul Euxin au fost evocate și de 
Wenzel von Brognard, în 1786. Constanţa, care altădată număra 
800 de case, fusese aproape complet incendiată („Este grozav 
să vezi acum acest oraș în ruine, în care n-au mai rămas nici 
200 de case nevătămate“). Toate magaziile de cereale ale por- 
turitor litorale fuseseră dărîmate, grămezile de grîu fiind depo- 
zitate sub cerul liber pînă la încărcare (Caraharman). 

;. Distrugeri la Caraharman constată, în timpul periplului său 
euxin de la sfîrşitul secolului al XVIII-lea, şi J. B. Lechevalier 
(ruinarea cetăţii și a unei mari magazii cerealiere). 

Hector de Béarn, călător în timpul răboiului încheiat cu 
pacea de la Adrianopol (1829), află Babadagul părăsit de locui- 
tori. Turcii obişnuiau — spune călătorul francez — ca în tim- 
pul retragerii să care toată populaţia cu ei, distrugind apoi „tot 
ce'nu putea fi luat“, otrăvind chiar şi apa fîntînilor. Locatită- 
tile care ar fi întîrziat executarea ordinului de evacuare erau 
prislate şi arse „iar bieţii locuitori ucişi fără. milă“. Într-un sat, 

unde a. făcut popas, ofiţerul francez, căutînd un loc umbrit, 
intră. pe ușa unei cocioabe; aici a dat peste mai multe cadavre 
decapitate, ascunse:neglijent în gunoaie, precum şi de un nefe- 
ricit care fusese 'tras în țeapă; Ba toiul acestor orori, 6] asistă 
la -un ‘moment de. „reculegere“: armata. țarului se strînsese în 
jurul unui altar unde: se. oficia un Te-deum. Îl impresionează 
mulțimea de militari, care ascultau într-o. profundă reculegere“ 
muzicile regimentelor şi corurile rusești, cerul întunecaţ::și 
brăzdat de. fulgere de dinaintea furtunii,. bubuiturile tunurilor 
ce distrugeau tot ce mai rămăsese în picioare în nenorocita. Gon- 
stanță,- „splendoarea:. hainelor sacerdotale“, prezența însăşi a 
împăratului” etc, („toate acestea aveau ceva grandios într-însele 
şi impresia .nu s-ar putea exprima“). Hector de Béarn este:şi 
martorul unor. ostilități: zvonindu-se că turcii ar fi venit; din 
direcţia Bazargicului cu vreo 12 000 de oameni, ruşii pornesc 
degrabă -într-acolo,: pe o căldură înăbușitoare, cu trupe de. ea- 
zaci și o avangardă compusă. din douăsprezece: batalioane: .şi 
unsprezece escadroane cu. treizeci Și şase de tunuri. Avu loc o 
lhaptă -de- cîteva vre; turcii lăsînd -pe cîmpul de luptă morţi :şi 
răniţi („lucru destul. de rar la turci, care socotesc că-i o porurită 
a religiei. să-şi ridice sau să-şi ia cu ei morții și răniții“). + . 
PE vremea aceliiiași război; finlandezul Gustav Adolf Rar: 
say, la vederea 'Bazargicului răvăşit de lupte, este deosebit:de 
impresionat. Aici ar fi existat altădată — află el — vreo trei 
mii đe gospodării, dar lucrările de fortificaţii au redus numărul 
lor la cinci sute. Ruină şi jale pretutindeni: o adevărată epopee 
a distrugerilor războiului. Case'năruite, „una cu pămîntul“, fin- 
tini inifundate, pivnițe deschise, coșuri de sobă descoperite, ni: 
zerie peste::tot.: Grădinile rămase, mai mult de jumătate dinteâ 
ele, erau. folosite drept spitale, unde zăceau peste 12 000 de:bol- 
navi şi. unde mortalitatea. era „înspăimîntătoare“. - Aceasta éra 
imaginea. Bazargicului în aprilie 1829 (oraș -pe care “un călător 
polonez de la 1678'îl găsea "june jolie petite ville“). Ofiţerul 
finlandez "vede 'orașul şi în iunie: mai existau vreo sută da case 
în picioare, dar nici un locuitor şi nici armată (afară de o gargă 
de 22 de oameni); se ivise ciurnă şi 'totul fusese evacuat de diti, 
trupe. și-'spitale. Molima bîntuia îngrozitor. Ramsay notează cu 
nespusă amărăciună:: „Mă: întore din campanie sănătos, dar ăi 
gur, căci toţi compatrioții mei, toți prietenii au fost secèrați de 
malima care bîntuie prin lagăre . . .«, “Toată Dobrogea, acelor ani 
grei („nu trebuie mi; notează. el —.. să-și închipuie cineva „că 
țara aceasta a fost: totdeauna aşa'de-nenorotită“) fusese. răvăşită 

cumplit de război: satele arse, fîntânile distruse (atit. de preţioa- 
sele fîntîni dobrogene !), grădinile tăiate şi părăginite. © - 
~: Frederik Nyberg, luptător.şi el în armata țaristă la 1829, 
a. deseris Silistra, aşa cum arăta acest vechi oraș sud-dunărean 
după capitularea garnizoanei otomane. Întrînd în cetate, i s-a 
desfăşurat prin fața privirilor o privelişte „înspăimintătoare“: 
o grămadă de moloz informă, fără străzi, fără un zid în picioare, 
totul. fusese răscolit de obuze și gloanțe. Garnizoana Îşi găsise 
refugiu în tranşee, sub metereze. Şi, deoarece pînă şi: străzile 
fuseseră transformate în cimitire, unde erau îngropaţi peste 
6.000 de ostași, în. aer persista pretutindeni un miros. fetid. 
Prizonierii turci, după capitulare,.semănau mai degrabă eu niște 
schelete. : SARF T PESE AR 
..Un român dobrogean, în faţa nedumeririi ieromonahului 
Parthenie, pricinuită de curiosul lucru că într-o regiune așa 
de bogată locuitorii păreau aşa de săraci, va explica voiajorului 
în sutană pricinile acelei stări de lucruri. Desigur, mizeria oame- 
nilọr ce trăiau în dreapta Dunării se datora foarte deselor răz- 
boaie („din zece mult în doisprezece ani“) ce se desfăşurau pe 
aici; unii fugeau în ţările româneşti din stînga Dunării, alții, 
care rămîneau, erau duși robi la turci, satele erau date pirjo- 
lului, iar .culturile nimicite. După liniștirea lucrurilor, oamenii 
se întorceau în vechile lor sălaşuri şi, din nimic, își întemeiau 
alte gospodării. El încheie: „Gindește acum, cînd ne mai putem 
noi. îndrepta ? Se mai întîmplă încă şi altă nevoie: după fiecare 
război începe ciuma, care încă începe a ne secera; atunci lăsăm 
toate şi fugim şi ne temem unii de alţii, frate de frate, şi fugim 
unii de alţii. Cu această mînie ne mai cearcă, Dumnezeu adesea“. 
Xavier Hemmaire de Hell, în 1846, mai putea vedea distru- 
gerile războiului din 1828—1829, dovadă că oamenii obosiseră 
să reconstruiască și iar să reconstruiască; : Cavarna, „altădată 
un. înfloritor și magnific burg de mai mult de p mie de case“, 
era, la trecerea francezului, „complet distrusă“. Spectacol trist, 
dezolant, rezultat al unui război „de exterminare“, vizibil de-a 
lungul întregului litoral; urme de „prădări violente, cărora tre- 
buie să li se fi opus puţină rezistență“. Mangalia prezenta ace- 
lași. aspect deprimant; din cele circa 500 de case care: ar fi 
existat odinioară nu rămăseseră, decît dărimături („războiul din 
1828 nu i-a fost mai puţin fatal. ..“). s 
c: «Un peisaj cu desăvîrşire trist va fi fost acela ce'i se înfă- 
tișa privirii lui Ion Ionescu de la Brad în 1850, trecînd printr-o 
Dobroge în care-o mulțime de sate fuseseră: rase de pe fața 
pămîntului; de vetrele acestor. sate mai aminteau cimitirile şi 

cite un semn pe vreo hartă militară. „Acum 20 de ani — scrie 
agronomu] — satele se țineau lanţ; astăzi mergi. numai pe rui- 
nele unor oraşe înfloritoare altădată Și întilneşti. doar cîteva 
sate: atit de dezastruos este războiul cu urmările lui“. Din cale 
55 de sate ale cazalei Chiustenge cite figurau în hărți, el nu a 
mai putut identifica decit 10 („Şi încă și pe acestea mai mult 
sub formă de cimitire“). Ionescu de la Brad observă și el rui- 
nele Cavarnei şi ale Mangaliei („oraş distrus acum 20 de ani“), 
iar în alt loc din scrierile sale dă şi o listă de 65 de sate care 
nu mai existau, între care foarte multe româneşti: Beştepe, 
Satu Nou, Crucea, Fintina Nedelii, Mangina, Roseşti, Strajea, 
Stancele etc. Urmele multor sate românești dispărute, agrono- 
mul călător le-a găsit în zona lacului Razelm. 

În primii ani ai celelaltei jumătăţi a veacului al XIX-i»a, 
an alt mare război avea să pustiască meleagurile pontice: cel 
cunoscut în istorie cu numele de Războiul Crimeei (1853—1836). 
Trecind, în 1854, cu trupele franceze ale generalului Conroberţ, 
de-a lungul litoralului euxin, dr. F. Quesnoy constată că cele 
cîteva orașe întilnite în cale nu sînt altceva decît nişte mnr- 
mane de ruine („care marchează trecerea bașbuzucilor devasta- 
tori și grămezile de cenușă încă fierbinți acuză instinctul tor 
barbar de distrugere. . .“). La Mangalia, călătorul francez nu gă- 
sește decit cîteva familii turcești, iar Constanţa nu mai adă- 
postea printre ruinele sale nici un suflet omenesc. Dr. Quesnoy 
va fi martorul dezastrului provocat trupelor franceze de o cum- 
plită epidemie de holeră: „Întoarcerea — scrie fancezul — a 
fost şi mai tristă, şi mai penibilă; dificultățile creșteau zi de zi 
pentru a ne transporta bolnavii cu puținele harabale de care 
puteam dispune...“. Nicolae Iorga, răsfoind memoriile medi- 
cului Cabrol, ataşat la persoana mareşalului Saint-Arnaud, ṣe- 
ful corpului expediționar francez în acel război, avea să scrie 
despre evenimentele petrecute în vara anului 1854 pe melaa- 
gurile euxine (holera a izbucnit la 13 iulie, la Galipole). Expe- 
diția în Dobrogea a fost anunțată la 20 iulie. Zuavii pleacă spre 
Constanţa, fiind chiar pe drum prinşi de holeră. Au loc lupte 
cu ruşii sub comanda generalului Youssouf lingă Babadag, dar 
boala începe să facă ravagii. Generalul Espinasse hotărăşte în- 
cetarea ofensivei, divizia sa fiind îndeosebi atinsă de flagel. Ge- 
neralul Conrobert, venind de la Varna, pe itinerarul descris de 
dr. F. Quesnoy, se oprește la Constanţa, unde încearcă a încu- 
raja moralul trupelor. Se înregistrează o mie de holerici, ce 
urmau să fie transportaţi cu patru nave franceze sosite în port. 
Corpul de expediţie era însoțit de un pluton de gropari. Saint- 

Arnaud scria fiicei sale: „Dacă Dumnezeu ocroteşte Franţa, el 
uită de copiii ei care merg departe să lupte pentru onoarea stea- 
gului (francez)“. Cum se ştie, o parte din victimele holerei au 
fost îngropate pe locul actualului cazinou, aceste triste rămă- 
şiţe ale campaniei franceze din anul 1854 fiind descoperite abia 
în 1904, cu prilejul săpării fundaţiei noului cazinou. Atunci 
ambasada franceză a depus osemintele în cimitirul central al 
oraşului Constanţa, unde a ridicat şi un obelisc (existent şi 
astăzi), cu inscripţia: „La France /a ses / soldats morts / pour 
/ la Patrie / 1854—1855“. 

După război, oraşele renasce însă, cu timpul, rănile încep 
să se vindece, greu, dar oamenii revin pe vetrele pustiite, re- 
pară, reconstruiesc. Subintendentul Eugen Blondeau nota că la 
1 iunie 1854 nu erau la Constanţa decît 15 familii, la 1 ianua- 
rie 1855, populaţia fostului Tomis ajunsese la 50 de familii, 
pentru ca la începutul anului 1856 să ajungă la circa 150 de 
familii (în preajma războiului 1877—1878, Constanţa va nu- 
măra circa 3 000 de locuitori). Dar abia reînfiripate, localităţile 
cuxine cad pradă altei conflagrații: războiului ruso-româno- 
ture (după încheierea căruia Dobrogea va reveni la țară). 


Vicontele Alfred de Caston a relatat dramaticele eveni- 
mente din Tulcea anului 1877. Ahmet aga, şeful trupelor oto- 
mane auxiliare („un fanatic“ şi „un sangvinar“) şi ajutoarele 
sale (Hagi paşa și Cara Mustafa, un negru), aflind că Said pașa, 
guvernatorul provinciei, ar fi primit ordin ca populaţia nemu- 
sulmană să fie evacuată dincolo de Valul lui Traian, au înce- 
put, împreună cu oamenii lor (bașbuzuci şi cerchezi) să se de- 
Gea unor atrocități de neînchipuit. Corpul consular, în frunte 
cu viceconsulul Franţei, Langlais, un prieten al românilor, se 
prezentă la conac pentru a-i aduce la cunoştinţă lui Said pașa 
zvonurile privind masacrarea populaţiei creştine. Cum demni- 
tarul otoman a negat veracitatea acestor zvonuri, Langlais a 
inițiat o anchetă la fața locului, după care i-ar fi spus lui Said 
pașa: „Nu am văzut nimic excelenţă, decît sate pustii, unde nu 
a rămas nici măcar un cîine pentru a atesta că omul a locuit 
acolo“. Consulul francez a plănuit chiar organizarea unei miliții 
creștine pentru apărarea oraşului, iar corpul consular trimitea 
depeşă după depeșă guvernelor pentru a se evita un masacru 
general. În sate, başbuzucii îşi făceau de cap: la Cataloi, pas- 
torul protestant Liebig a fost biciuit, deoarece a vrut să apere 
două fete spre a nu fi batjocorite. Din întîmplare, Hagi paşa 
şi Cara Mustafa au fost prinşi de trupele rusești şi duşi la Tul- 
cea. Acolo, un mocan se apropie de Cara Mustafa şi începu 

să-l lovească; cuni un soldat rus a intervenit; spunînd că nu-i 
cinstit să baţi un prizonier, mocanul i-a răspuns: ;,Dar ăsta 
nu-i soldat, e un monstru! (...) După ce m-a surprins în casa 
mea, în fruntea unei bande de mizerabili, și m-a pus la zid, 
sub ochii mei, mi-a dezonorat soția și fata, un copil: de doispre- 
zece ani, care se tira în genunchi, împlorîndu-l pe acest bândit, 
a cărui inimă este de piatră“. - îsi A aa 

Dick de Lonlay, tot la 1877, a găsit, într-o casă din Măcin, 
cadavrul unei mame şi ale celor două fiice ale sale, care, după 
ce au fost batjocorite, au fost maltratate cu o „rafinată“ eru- 
zime. („Este suficient de a şti — scrie călătorul — că aceste 
nenorocite au fost legate împreună. cu curele de carne vie, 
tăiate de pe brațe“). TENA i 

Mari nenorociri a adus atît de încercatei provincii pontice 
și primul război mondial, în timpul căruia remarcabile înfăp- 
tuiri de după 1878 — economice și social-culturale —.au avut 
de suferit enorme prejudicii (fără a mai vorbi da mizeriile de 
neimaginat ale ocupaţiei străine, deşi vremelnice). 

Gala Galaction avea să deplingă, în însemnările! sale de 
călător, starea jalnică în care se afla oraşul Mangalia în anii 
imediat postbelici: „Războiul — notează autorul Roxanei — 
a fost cu, deosebire nefast pentru acest oraș“, Cînd a văzut, 
prima oară după război,- Mangalia, scriitorul a avut. în față .o 
grămadă.de moloz. Vreo două sute de ghiulele, trase de. pe un 
vapor inamic, au făcut orașul una cu pămîntul. De la fosta 
biserică grecească şi pînă la sediul de atunci al primăriei, nu- 
mai case. pustii ori ruinate. „Era odată o stradă de-a lungul 
portului — îşi amintește scriitorul, Erau pe ea magazii, cafe- 
nele, case particulare. Azi portul e mort şi strada de asemenea“. 

Puţine clipe de răgaz — mărturiile călătorilor sînt. edifi- 
câtoare — au avut, deci, în multiseculara istorie a ținutului 
pontic, oamenii sălăşluitori aici pentru. a-clădi, semăna şi culege 
rod. Cînd pacea s-a instalat însă şi la Pontul Euxin şi cînd, 
mai ales, locuitorii acestor meleaguri şi-au putut concentra 
energiile, voinţa şi talentul spre un ţel măreț şi generos, Do- 
brogea a devenit ceea ce este azi: o falnică, mîndră poartă a 
ţării spre lume. 


Drumurile spaimei 


=, Deşi, nici în zilele noastre, călătorul nu poate fi deplin 
sigur că, plecat de acasă, pe drum nu va avea neplăceri — 
se mai poate întîmpla să-i fure cineva portofelul din buzunar, 
ștergătoarele de parbriz sau chiar maşina, ori suindu-se în 
avion pentru Paris, să ajungă în mijlocul Saharei — o călă- 
torie pe vremuri era o adevărată expediţie în necunoscut. Se- 
cole la rînd, în ţinuturile vestice ale Pontului Euxin, unde 
otomanii au fost atotputernici, de paza drumurilor și de „con- 
fortul“ călătorilor nu se prea îngrijea nimeni. În schimb, pre- 
tutindeni, mai ales la codru des (pe vremuri, exista multă pă- 
dure în Dobrogea, cu deosebire în zonele nordice — de la 
Babadag pînă la Dunăre — și în cele sudice — Deliormanul, 
care se întindea mult mai spre nord) sau în stufărişul bălților, 
mişunau sumedenie de tilhari. Stăpînirea otomană își exercita 
autoritatea prin bei, cadii şi aiani, adesea coruptibili și puşi pe 
chiverniseală, precum şi printr-o legislație, care putea fi lesne 
răstălmăcită şi eludată. Deseori, demnitarii locali nu mai voiau 
să asculte de autoritatea sultanului — istoria otomană abundă 
de asemenea cazuri —, tăind şi spînzurînd în vilaetele și san- 
geacurile lor, recrutîndu-și numeroase gărzi personale formate, 
de regulă, din indivizi odioși, puşip pe jaf şi crime. Cînd dem- 
nitarii respectivi își pierdeau funcțiile — cel mai adesea odată 
cu capul — oamenii oploșiţi pe lingă ei, văzîndu-se fără slujbe 
şi nepricepîndu-se la altceva decît la minuirea iataganului, se 
apucau de furat şi tîlhărit. Rindurile acestora se îngroşau după 
fiecare război, cînd mulţime de ieniceri şi spahii, chiar ofițeri, 
precum şi numeroși voluntari din trupele auxiliare, obișnuiți 
ani îndelungaţi numai cu războaiele, ieșeau la drumul mare. Nu 
de puţine ori, sate întregi erau la discreția acestor bandiți, care 

se înverșunau de obicei pe populaţia creştină, sub privirile în- 
găduitoare ale administraţiei corupte. Drumurile nu erau foarte 
sigure nici în stînga Dunării — fapt care explică măsurile atît 
de severe luate de Vlad Ţepeş — însă situaţia de acolo nu era 
nici pe departe comparabilă, în ceea ce priveşte siguranţa călă- 
torilor, cu starea de lucruri din dreapta fluviului. 


Cînd cavalerul burgund Ghillebert de Lannoy, călător la 
Cetatea Albă, în 1401, a fost, împreună cu tălmaciul său, trîntit 
de pe cal şi jefuit („şi am pierdut — zice el — între 100 pină 
la 120 de ducați şi alte lucruri şi giuvaeruri...), domnul Mol- 
dovei, Alexandru cel Bun, a intervenit prinzîndu-i pe tilhari. 
Călărețul va povesti: „...au fost prinşi cam vreo nouă hoţi 
și dați pe mîna mea cu ștreangul de git, cu slobozenia să-i 
omor“. Dar, reintrind în posesia ducaților săi, Ghillebert de 
Lannoy, generos, îi scapă de la moarte. 

Mult s-a bucurat Tommaso Alberti, cînd ajuns la Măcin 
(1612), cu carele pline de marfă, s-a putut acolo descotorosi, 
„dar cu multe greutăţi, de acel blestemat neam al turcilor şi 
„de acei vicleni de căruțaşi turci care erau cu noi“. 

Călătorii trebuiau — aflăm din relaţia lui Bakšić de la 
1641 — la popasuri, noaptea, să lase pe cineva de strajă pen- 
tru a semnala eventualele pericole. Cum trecătorii străini prin 
aceste locuri credeau că nenumărații tumuli presăraţi pretu- 
tindeni sînt de dată recentă, adică mormintele unor călătort 
ucişi de bandiți, teama lor era, fireşte, încă şi mai mare. Pre- 
latul scria îngrozit că, trecînd prin Dobrogea, „în tot timpul 
eşti în așteptarea morţii“, deoarece se văd oriunde „morminte 
de oameni care au fost ucişi şi acest fapt bagă spaimă în tre- 
cători, de aceea trebuie să ai cai buni ca la mare cumpănă să 
poţi fugi ori să-ţi aperi viața“. 

Printr-un moment de spaimă a trecut şi Markos Antonios 
Katsaitis în timpul voiajului său dobrogean (1742). Înainte de 
a intra în satul Caugagia (azi, Unirea), unde urmau să înnop- 
teze, călătorul şi soţii săi aflaţi călări, în timp ce trăsurile şi 
carele cu bagaje erau mai da urmă, auziră focuri de armă; 
desigur, au bănuit îndată că ar putea fi un atac al tilharilor. 
O porniră astfel în mare grabă, cu puştile pregătite, înapoi 
spre caravană, de unde auziseră împușcăturile. Din fericire, 
fusese numai o părere (cei din caravană au tras cu arma auzind 
zgomote suspecte), dar nu s-au mai răsfirat şi — scrie călătorul 
— „uniţi cu toţii, ne-am continuat cu multă circumspecţie 


drumul“. 

Înainte de a ajunge la Ienikioi, lordul Baltimore Calvert 
(1763) a poposit într-un sat, Convada (probabil Cernavodă), 
„locul în care — spune el — turcii aveau reputaţia ca fiind 
în cea mai mare parte hoţi şi tilhari“. 

Călătorind prin Dobrogea pe la anul 1780, venind dinspre 
părțile tătărești, baronul de Tott a fost atacat de tîlhari. El 
spune în însemnările sale că aici răufăcătorii erau la adăpostul 
legilor, întrucît ei nu puteau fi prinşi în flagrant delict. A dat 
şi un exemplu de cum putea fi întoarsă legea în folosul tilha- 
rilor. Un ture — notează el — ucisese pe tatăl său, pentru a-i 
moşteni averea; faptul era bine constatat, şi sentința dată, dar 
iată că un amic al ucigașului intervine pe lingă judecător, care 
îi arată că mijlocul de a scăpa pe omoritor de pedeapsă con- 
stă în a dovedi cu martori că adevăratul ucigaș nu este fiul, 
ci el, amicul. Astfel, urmîndu-se întocmai povaţa judecătorului, 
este condamnat la moarte prietenul ucigașului, dar fiul, „ge- 
neros“, intervine şi cere graţierea aşa-zisului asasin al tatălui 
său, crima răminind astfel nepedepsită. 

O tristă reputaţie ar fi avut și Bazargicul — aflăm din 
relaţia solului polon Toma Alexandrovici de la 1766: „E vestit 
oraşul — notează el — prin tilhăriile ce se întîmplă în im- 
prejurimile lui“. 

Străi-i ce călătoreau spre Moldova sau Muntenia prefe- 
rau să treacă pe la Constanţa — serie von Brognard — deşi 
locuitorii de aici erau răutăcioși şi-i storceau de bani, decit să 
debarce la Varna, pentru a traversa un ţinut împădurit foind 
de tilhari. 

De o rebeliune condusă de un anume Deli Mehmet, cu 
reşedinţa la Chiustenge, în 1787, cînd „autoritatea sultanului 
era necunoscută la Caraharman şi în alte cîteva localităţi ve- 
cine“, aminteşte J. B. Lechevalier. 

În dreptul Isaccei, doctorul Adam Neale şi însoţitorul său 
(1805), aflaţi pe bordul ambarcaţiunii cu care călătoreau pe 
Dunăre spre Sulina, se auziră strigați de un turc, care ordonă 
să fie luat la bord. Echipajul fu-i ascultă însă porunca, dar 
se treziră, după ce au depăşit o insulă, cu turcul pe urmele 
lor, trăgînd zdravăn la vislele unei bărci. Pentru a-l opri, în- 
dreptară puştile spre tilhar, „limbaj pe care el avea să-l înţe- 
leagă foarte bine“. Individul — un bătrin chior — care, fără 
îndoială, voia să le perceapă vreo taxă piraterească, fu nevoit 
să renunțe la planul său, „blestemînd printre dinți pe cîinii 
de creștini“. 

Cu un an înaintea voiajului său, mulțime de hoți „au 
supărat Dobrogea“, află Ion Ionescu de la Brad; au fost pră- 
dați mocanii cu stare, între care și Zaharia Blebea. „Anul acesta 
— notează el îngrijorat — hoţiile poate vor fi și mai mari“. 
Prin ţinutul Silistrei, într-un sat, un fost hoţ de drumul mare 
ajunsese subașă. Agronomul trece prin păduri cu teama în 
suflet. El scrie: „Dă doamne să scap și din codru, sărac dar 
măcar teafăr. Nu mi-e frică de alta decit să nu mă stilcească 
și betejească să nu mă pot hrăni“. 


Piraterie în regulă se practica la gura Sulinei — cum 
relatează Engelhardt, un francez de la Comisia Europeană a 
Dunării. La 1853, anul începerii ostilităților în războiul Cri- 
meei, la Sulina, aflată sub administraţie ţaristă, erau aciuaţi 
numeroşi aventurieri, oameni ai mării — cei mai mulţi greci 
—, trăitori în cîteva barăci de scînduri și colibe acoperite cu 
stuf, Cum căpitanii ce treceau cu vasele lor pe la gura cana- 
lului aveau nevoie de pilotaj, aceşti aventurieri îşi ofereau 
îndată serviciile. Nivelul apei era întotdeauna atît de scăzut 
— nimeni nu se îngrijea de dragare — încît vasele mari, pen- 
tru a putea trece cu încărcătura de grîu, trebuiau să-și trans- 
fere marfa în şlepurile sulinioților, pentru a o urca apoi din 
nou pe vase, după trecerea barei. Numai că şlepurile aveau 
fundul dublu, în care bandiții ascundeau o parte din marfă 
— de regulă cereale — cînd nu puteau fura întreaga încăr- 
cătură. În apropiere, o pădure de mori de vînt măcinau de zor 
făina furată. Un incident însă, de la începutul anului 1855, 
i-a fost fatal acestei populaţii de aventurieri. Iată despre ce 
este vorba. Echipajul unei nave de război engleze a coborit 
la Sulina în misiune de recunoaştere. Un foc de armă, tras 
din stufăriș, l-a ucis pe comandant, cum cercetările, printre 
sulinioți, de a se afla vinovatul, s-au dovedit zadarnice, en- 
glezii au trecut la represalii, distrugind întreaga așezare. Pen- 
tru o vreme, traficul la Sulina a fost blocat, dar și-au făcut 
apariția alți aventurieri. Engelhardt nota: „Îndrăzneala aces- 
tor bandiți n-a mai avut margini. Înşelînd încrederea căpita- 
nilor, în fața cărora ei se prezentau ca piloţi, provocau foarte 
des, în trecere, înnămolirea bastimentului căruia îi luaseră 
conducerea. Lăsat adesea propriilor sale resurse, în operația 
salvării, căpitanul nu întîrzia să se convingă de inutilitatea 
eforturilor sale și abandona nava, rămînînd pradă acestor 
pirați. 

În peregrinările sale euxine de la 1855, dr. Camille Allard 
va întîlni adesea renumiţii bașbuzuci „care par a avea — no- 

tează el mihnit — singurii monopolul crimei și brigandajului“. 
În timp de război — explică Allard — bașbuzucii erau trupe 
voluntare, fără soldă, iar în timp de pace, pentru a trăi, ei 
prădau populaţia. 

La Sulina, „unde pe strada mare nu e clădire fără cîr- 

ciumă“, Wilhelm Hamm vede şi el, la 1858, multă mizerie ome- 
mească: „Aici — scrie călătorul neamţ — a curs lepădătura în- 
tregii Europe: matrozi fugari, pirați urmăriţi, galerieni scăpaţi, 
ucigași care se ascund de lege ori de răzbunare, jucători, prea 
bine cunoscuţi oriunde aiurea, şi dezertori, șarlatani de tot 
telul şi de toată categoria“. Se cîştigă mult cu descărcatul va- 
poarelor, dar aurul intră în buzunarele cîrciumarilor sau în 
cele ale 'trişorilor, deoarece se joacă mult cărți „între înjură- 
turi şi descărcări de pistoale“. 
i Ciţiva ani mai târziu, trecînd prin faţa Sulinei, dr. Sigis- 
mond Wallace a văzut sute de lucrători de toate națţiile, recru- 
taţi, majoritatea, din „clasa decăzută“ a Constantinopolului, 
care  vagabondau pe malul apei, populaţie ce îi inspira teamă 
lui şi celorlalţi voiajori de pe vapor, aşa că nu le-a părut rău 
că nu au coborit să facă o plimbare pe mal, ba chiar bucu- 
rîndu-se cînd vaporul se îndepărta spre larg. 

În timpul sejurului său tulcean de la 1877, un localnic i-a 
povestit, la un pahar cu vin, vicontelui Alfred de Caston, cu 
mult regret, de vremurile de dinaintea războiului Crimeei, cînd 
pirateria era în floare. În bună înţelegere cu beiul din Tulcea, 
care era anunţat înainte („on avait généralement la courtoisie 
de le fair prévenir. ..“) şi care avea grijă să se închidă în 
conac — reședința sa — împreună cu cei treizeci-treizeci și 
cinci de zapcii (poliţaii urbei). Astfel că „urcați pe cinci sáu 
şase bărci, cu pistolul la centură şi cu pumnalul în mînă, 
patruzeci de buni camarazi puneau stăpînire pe întregul oraş“. 
Urmau jaful şi batjocura („Atunci, ale noastre frumoasele fete ! 
A noastră, prada ! Tot oraşul era al nostru... !%). 

Și Mihail Sadoveanu a auzit de la bătrinii dobrogeni des- 
pre isprăvile de odinioară ale bandiţilor de pe aici. Narațiunea 
sa, cu jefuirea bogatului mocan Drăgan, căruia, pentru a des- 
tăinui unde ţine ascunşi galbenii, i-a fost ucis copilul de către 
banditul Ibrahim, apoi răzbunarea mocanului, relevă un episod 
simptomatic al trecutului atît de zbuciumat — deseori drama- 
tic — al românilor din. această provincie. 

Nici după revenirea Dobrogei între fruntariile patriei, 
cînd administraţia românească a introdus ordinea atît de ne- 
cesară aici, banditismul nu a dispărut cu totul, codrii Baba- 

dagului ori bălțile dunărene continuind să mai fie ascunziș 
pentru răufăcători; totodată, ca reacţie la abuzurile marilor 
proprietari, şi-au făcut apariţia şi o serie de haiduci, intraţi în 
legenda locului. 

Eugene Pittard, aflat împreună cu Ion Bănescu, pe atunci 
revizor şcolar (acesta îl va însoţi pe savant în tot timpul voia- 
jului pontic), lîngă localitatea Ester (1900), află de la acesta că 
trecînd prin acelaşi loc, cîțiva ani înainte, a trăit o întîmplare 
terifiantă. «Deodată — ar fi povestit Ion Bănescu — caii de 
la căruţă se opriră fremătind. Cărutașul tătar se aplecă, zicînd: 
„AHah ! Allah !* Un cap omenesc, proaspăt tăiat, zăcea la doi 
pași de cai. Ciţiva briganzi — mai există încă — au trecut pe 
acolo... .». Trecînd prin pădurea Babadagului, elveţianul află 
că locul „este faimos pentru briganzii săi“. Doar cu o lună 
înainte, aici fusese arestat, grav rănit, Pamfil, un celebru şef 
de bandă, la cîteva zile după ce îl atacase şi jefuise pe con- 
sulul turc din Tulcea, mai află Pittard. 

Cînd Nicolae Iorga, şi el, a trecut prin pădurea Babada- 
gului, „unde trăsura străbate cu greu potecile înguste“, a auzit 
că „se vorbește chiar cu teamă de furturile ce s-ar fi săvirşind 
aici“, 

Zăbovind mai mult tot prin pădurea de la Babadag, Ion 
Simionescu îi pricinui mari griji gazdei sale: „Îngrijorarea nu-i 
venea — scria savantul — numai din pricina ploii, ci şi din 
a oamenilor răi, cari își găsiră bun ascunziș în pădurea deasă 
din apropiere. Aduse vorba despre ei, căci fu victima lor; încă 
nu-i trecuse spaima“. 

Firește, în jurul atitor întîmplări, s-au iscat, de-a lungul 
timpului, fel de fel de legende — ne spune Lascarov Moldo- 
vanu, cu a cărui mărturie încheiem acest capitol — cu crime, 
haiduci şi răpiri de cadine. Căruţaşul dobrogean — un tătar 
„imbrăcat în șalvari şi cu boandă de şiac“ — ce îl ducea, prin 
anii '30, prin aceiași „teribili“ codri ai Babadagului, „neatinşi 
odinioară de setea de distrugere a antreprenorilor de lemne“, 
unde „îşi ducea banditul veacul, apărind cînd nimeni nu se 
aștepta, din cine ştie ce stufăriș sau după vreun gorun gros 
cît o bute“, îi spuse legenda haiducului Licinski, ce înspăi- 
miîntase pe bogaţi şi ajuta sărăcimea. Încolţit de poteraşi, Li- 
cinski a murit împuşcat, după ce s-a apărat cu îndirjire. «Şi 
căruțașul îmi slomneşte — scrie L. Moldovanu — povestirea 
lui adăogind de la el episoade sîngeroase şi glorioase — şi, 
dînd din cap cu jale, zise la urmă, cînd fu să-și încheie poves- 
tirea: „Și-aşa a murit Licinski 1%», 

Abuzul puterii 


Abia scăpaţi de pustiirile şi prădăciunile altui război şi 
altei năvăliri, bieţii locuitori de la Pontul Euxin, după ce, în 
putinul răgaz dintre nenorociri, îşi ridicau din nou colibele 
și stringeau ceva rod, peste ei cădeau alte şi alte asupriri: 
lăcomia de chivernisire a demnitarilor locali (cadii, aiani, emini, 
subaşi etc.), violenţa şi trufia solilor în drum spre Constan- 
tinopol, blestematele alaiuri ale sultanilor ce mergeau spre 
nord să cucerească noi ţinuturi și să supună alte coroane... 
Situaţia creştinilor (raialelor) și mai ales a românilor era încă 
şi mai grea. Ei erau puşi cu silnicie să lucreze ogoarele. feu- 
dalilor otomani, să plătească tot felul de angarale, să suporte 
toate umilinţele. Cum se va vedea, şi după 1877, deși legile 
erau de partea lor, mulţi dobrogeni vor suferi de pe urma 
abuzurilor unor funcţionari josnici, din fericire nu mai nume- 
rosi decit cei care, în primii ani de la revenirea Dobrogei la 
țară, au fost ca o lumină de faptă românească şi gind bun 
întru ridicarea acestui ţinut în care s-a plămădit cîndva o parte 
din fiinţa noastră etnică. 

Relaţiile călătorilor la Pontul Euxin cuprind informaţii 
edificatoare despre abuzul puterii, în diferite timpuri, în tinu- 
tul dintre Dunăre și mare. 

Olandezul Joris van der Does a fost martorul, în timpul 
periplului său euxin de la 1597, unei întîmplări care-l va răs- 
coli profund. Pe corabia ce îl ducea de la Ismail, prin delta 
Dunării, în Marea Neagră, unde se mai aflau mulţi polonezi 
şi armeni, s-a urcat şi un turc, „geambaș de sclavi“, împre- 
ună cu două femei cumpărate în Moldova — din partea ocu- 
pată de turci după 1938 — şi cu un copil. Pe navă se mai 


w 


aflau şi citiva călugări. Unuia dintre ei, un rutean, „care nu 

era de loc obişnuit cu moravurile turcilor“, ar fi mîngiiat co- 
pilul. Turcul, văzînd aceasta, „s-a repezit din patul său şi a 
dat cu ciomagul în capul acestui nenorocit monah, pînă cînd 
unul s-a obosit la culme tot dînd cu ciomagul şi celălalt tot 
fiind ciomăgit“. Călugărul ar fi fost aruncat peste bord, dacă 
ceilalți creștini, vreo şaptezeci la număr, nu ar fi intervenit 
„Cu rugăminţi şi cu linguşiri să-l cruțe pe acel nenorocit“, 
Călătorul mai scrie cu mihnire în jurnalul său: „Jalnic spec- 
tacol negreșşit mi s-a părut acesta și [vrednic] să stoarcă la- 
crimi unui creștin, ca un singur musulman să aibă atita putere 
și cutezare, fiind de faţă atiţia creştini. . .&, 

Uneori, românii dobrogeni au reacționat violent în faţa 
acțiunii feudale. Românii din Dăieni, abia scăpaţi de boieri, 
cînd oamenii lui Şerban Vodă au atacat ținuturile turceşti de 
la dreapta Dunării şi au vrut să debarce în satul dunărean, au 
reacționat puternic. Aloiso Radibrat avea să relateze (1603): 
».-..ai noștri, nebănuind că la acei tărani să poată fi atita 
îndrăzneală încît să vrea să lupte și să li se împotrivească; au 
debarcat în acel sat. Țăranii s-au strîns cu toţii, după obiceiul 
lor, într-un grup care părea o oaste mare și organizată și pri- 
vind de pe creasta dealurilor la ai noştri care erau jos “şi 
văzînd că erau puţini i-au atacat cu atita înverșunare, încît 
ai noștri abia au avut timp să se îmbarce. Şi, deoarece bărcile 
erau făcute, în cea mai mare parte, dintr-un singur trunchi, 
se răsturnau ușor; astfel, aproape 100 de oameni s-au înecat 
și mulţi au fost ucişi“. 

Robert Bargrave, văzînd, în 1652, că mare parte din :cîm- 
piile dobrogene erau necultivate, crede că această situaţie: se 
datorează numărului mic de locuitori, dar și faptului, notabil, 
că acestora „asuprirea cîrmuitorilor (măcar că sînt și aceia 
turci) le răpește rodul muncii lor“. 

Creștinii erau folosiţi cu forta la strînsul recoltei — putem 
înțelege din relatarea lui Dimitrie Cantemir, care spunea că la 
Alibechioi (azi Izvoarele, judeţul Tulcea) a văzut pe ogorul 
unui om cu mare vază şi bogat peste o sută de creştini la 
lucru. Cînd creştinii — spunea acel feudal turc —, pe vremuri, 
au refuzat să lucreze de ziua Sfintului Foca, au fost siliți cu 
bătaia să îndeplinească porunca. Întimplindu-se însă o nenoro- 
cire, turcii au renunţat a-i mai sili să lucreze în acea zi. i 

Pe la Măcin, în 1782, trăiau mulţi creştini — notează în 
jurnalul său Stanislav Chometowski — dar, într-o stare de 
mare decădere, stare pe care solul o pune, judicios, pe seama 
asupririlor („se vede că sînt în robie“). 

Boscowich avea să cunoască — deși călătorea în marele 
alai al unui ambasador —, în preajma Dăieniului, ostilitatea 
demnitarului local „Ali Aga Voievod sau guvernatorul acestui 
loc“, care le-ar fi adus „un foarte rău serviciu“, îngreuin- 
du-le voiajul (1762). 

Negustorii greci din Cetatea Albă, cîteva zeci, erau „nişte 
nenorociti întotdeauna cu teama morţii în suflet din pricina 
samavolniciilor și anarhiei turcilor de aici“ — observă Wale- 
rian Dzieduszcki la 1785. 

Grădinile de zarzavat ale unor turci din Valea Carasu 

„care se mulţumeau a sta pe pragul colibelor cu luleaua în 
gură, privind berzele tot atît de amorţite pe malul apei“, erau 
muncite de creștini cu plată — ne spune un călător de la 
1843 (Alexis de Valon). 
Cind mateloţii de pe barcazul ce îl ducea pe Adam Neale 
la Sulina (1805) au coborit la Tulcea pentru a cumpăra lapte 
de capră, locuitorii, luîndu-i drept turci, au luat-o la goană, 
abandonîndu-şi. casele. 


Mocanii constituiau, atit pentru autorităţile austriece, cît 
si pentru cele otomane, izvor de venituri — îl va informa Io- 
nescu de la Brad pe Ion Ghica în 1890. Ei trebuiau să plă- 
tească, la fiecare șase luni, încă 6 lei autorităţilor turceşti pen- 
tru o teşcherea (paşaport). Cei care luau Jocuri de pășunat în 
arendă trebuiau să plătească și beilicul (o oaie din zece, „care 
este mai frumoasă şi mai bună“). Pe harnicii locuitori ai sate- 
lor românești din preajma Cernavodei îi specula Hagi Murad, 
mudirul de Chiustenge, de care Ionescu de la Brad era con- 
vins că este un hoţ, acesta însă pe musulmani nu îndrăznea 
să-i spolieze (astfel procedau toţi mudirii din Dobrogea). Mu- 
dirul de la Mangalia — scria agronomul — „ţine tot cazanul 
întreg pentru 48 000 lei pe an, dijmuirile de la 36 sate“. Ţă- 
ranii din satele de pe malul Razelmului erau „asupriţi în datul 
ușurului (dare anuală din plugărie — n.n.) ca şi în alte dări“. 
Uşurul sau dijma nu se lua în funcţie de rod, ci la aprecierea 
spoliatorului otoman, cum însă, de exemplu, nu de puţine ori 
recolta de struguri era foarte slabă, după plata uşurului ţăra- 
nilor nu le mai rămînea nimic. „Turcii din Baba — scrie 
lonescu de la Brad cu indignare — mai ales sînt ciocoii româ- 
nilor. Li ieu 3 zile la săcere, 3 zile la coasă şi alte multe 
lucrări. ..“. Subaşii de prin sate erau mai asupritori decît se- 
niorii feudali. În localităţile unde turcii convieţuiau cu românii, 
ca la greci, de pildă, pămintul tot era cuprins de turci, lăsin- 
du-i pe ceilalți „cu lacrimile pe obraz“ (pămînturile, în sate 

deși delimitate, nu aveau hotarele păzite). Următoarele rîn- 
duri, scrise de înflăcărațul patriot lui Ion Ghica, au patetismul 
şi căldura unei litanii: „Dar la toate muncile publice numai 
pe români iau; la toate interesele private ale aianilor numai 
pe români iau; pe ceilalți însă îi lasă în pace. Turc sau tătar 
la coasă, la săcere, la aian nu au mers, căci şi turcul şi tătarul 
este boer ca şi subașa Și aianul, ci numai pe român, care este 
iobag pașii, aianului, subașei, bindaşei și ciţi hagii și capanlii, 
toţi boeri, toţi ciocoi de ciupesc pe români, care îi socoate de 
păgiîni şi de cîini (...)*. 

Românii, mai mult decit ceilalţi creştini, erau asupriţi şi 
pe cale religioasă, deoarece nu erau organizaţi într-o comuni- 
tate religioasă proprie (ca evreii, armenii și grecii), ci „uniţi cu 
grecii şi bulgarii“. Ionescu de la Brad notează: „Şi aice în Do- 
brogea în mîna unui grec sint dați românii şi este cu dreptul 
ca şeful religiei lor să fie român.. .“. Uneori episcopii greci 
erau de o rapacitate nemaiîntilnită. Astfel, vlădica din Tul- 
cea, „om jăfuitor şi cu nerușinare“, se manifesta, în folosul 
său, ca un adevărat „arendaş de venituri religioase“ („Au afu- 
risit pe un român pentru că i-au dat bani şi după ce i-au 
dat, l-au dezlegat. Ce batjocură, ce dispreţ“). Nici părintele 
Visarion, fondatorul acelui locaș de cuget şi simțire româneas- 
că în vremi de asuprire otomană, de pe dealul Cocoșului, nu 
a scăpat de aturisenie pentru că a refuzat să-i plătească cine 
ştie ce dare. Preoţii aflători în satele din jurul Cernavodei tre- 
buiau să plătească vlădicăi grecesc din Silistra „cîte 500 lei şi 
mai bine pe an dajdie“; dar episcopul nu se mulțumea numai 
cu atîta şi mai lua apoi „prin sbirii săi“ şi „cite 6 1/2 lei pe 
an de fiecare casă“, 

Dick de Lonlay, care a fost de față la intrarea trupelor 
rusești în Măcin la 1877, pe vremea războiului ruso-româno— 
turc, a constatat că „Singura răzbunare a populației creștine 
consta în prădarea arhivelor conacului (reședința caimacamu- 
lui)“; acest lucru se explică lesne prin abuzurile de care se 
făceau vinovaţi, fată de această populaţie, majoritar româ- 
nească, demnitarii locali. 

Un călător deosebit de atent la alcătuirile sociale a fost 
Ion P. Licherdopol. Periplul prin deltă (1900) i-a prilejuit cu- 
noașterea grelelor condiții de muncă ale pescarilor şi exploa- 
tarea lor nemiloasă, a fărădelegilor unor funcţionari incompe- 
tenţi şi venali. Un vapor întirzie pe călătorii săi vreo patru 
ore, pentru completarea unor hirtii; în realitate cel care cau- 
zase întirzierea „avea să cîştige un kil de vint — era vorba 

de un rămăşag („Fapt petrecut sub ochii mei în ziua de 9 iulie 
1400« — consemnează Licherdopol). Omul de știință român 
puse această stare de lucruri pe modul defectuos în care se 
recrutau funcţionarii publici în România acelor vremuri („Uni- 
--I titlu ce se cere pentru ocuparea unei funcțiuni fiind apar- 
ținerea lor la cutare partid; iar legile şi regulamentele se fac 
fără ca să se ia avizul oamenilor practici“). Înalţi funcţionari 
de la centru încurajau de multe ori această stare de lucruri, 
transformind locuri şi instituţii în feude proprii. Cind Licher- 
dopol, însoţit de protoiereul judeţului și fiul acestuia au tras 
la mănăstirea Cilic-Dere, unde stareţa le-a oferit o cameră 
destinată unor demnitari centrali, aceia nimerind şi ei „cu 
treburi“ pe acolo au făcut scandal şi multă mizerie maicilor 
pentru că au dat altora camera „rezervată“ lor. 


Un căpitan, Melinescu, de la Isaccea, „comandantul cor- 
puiui teritorial, mai mare peste toate pichetele de pază de la 
Galaţi şi pînă la mare“, transformase delta în moşie personală 
L. avea să consemneze în memoriile sale Ionescu-Johnson. 
Avind putere, căpitanul era, desipur, respectat de tot tîrgul. 
„Îi vezi? — zicea Melinescu. Toţi îs ai mei... fac armata cu 
schimbul la mine. Am de ăştia cîți pofteşti !“. Pe o rază de 
cirea 200 km, pe care se aflau şaizeci-șaptezeci de pichete, că- 
pitanul îşi organizase „un front“, aducător de însemnate veni- 
turi; căci fiecare pichet era bine gospodărit: trei-patru hectare 
de pămînt, viţă de vie, grădină de zarzavaturi, oi, păsări, porci, 
c vacă sau două, iar la unele pichete ar fi existat şi o câşerie 
mică. La bogăţia „frontului“ se adăuga peşcheșul: „Ba un 
curean sau o pereche de bibilici, ba un miel sau un purceluș 
de lapte, ba o putinică de brinză, o damigeană de ţuică, un 
poiobocel de vin, nişte ciortani afumaţi, mă rog, orice ar fi, 
numai să fie, că era năpraznic domnul căpitan cu cei ce-l tre- 
| ceau cu vederea la asemenea prilejuri“. Cum căpitanul trăia 
în preajma deltei, nu-i lipsea, fireşte, pescăria. „Peștele — 
scrie lonescu-Johnson — îl aduceau pescarii, în zori de zi, 
mai înainte de a trece pe la cherhanaua lor. Singuri coborau 
în pivniţă şi singuri îi aşezau pescăria, după sort: aici morunii 
si nisetrii, dincolo păstrugile şi cegile, mai încoace ciortanii; 
dar ce ciortani ? Cit viţeii !“. Chefurile se ţineau lanţ, căpi- 
tanul era om de viață. Mesele sale erau, creştineşte, bine- 
cuvintate de preotul tirgului. Ospăţul începea „după tipicul 
de ieri“, cu icre negre şi ţuică de Văleni şi se termina cu „fis- 
ticurile, care, după aşa masă, lăsau parcă nişte bureţi setoşi 


în beregată“, apoi, băuturile şi muzica. Desigur, Melinescu avea 

deosebită grijă să. trimită prin birourile comandamentului co- 
șuri pline şi damigene, care, ca: prin farmec, topeau indignarea 
Ericinuită de reclamațiile și zvonurile iscate pe seama sa. 

Cum se ştie, Dobrogea, în anul revenirii la patrie, era un 
ținut slab populat. Între măsurile, multe, luate de adminis- 
trația românească pentru ridicarea provinciei a fost Și popu- 
larea acesteia prin colonizare. Deoarece mulți veterani ai răz- 
boiului de neatirnare trăiau în sărăcie şi nevoi, ei au fost 
printre primii. care au intrat în posesia unor titluri de pro- 
prietate în ţinutul transdunărean. Deși aşezarea acestor. oa- 
meni în Dobrogea a fost un act patriotic, se găseau, în unele 
locuri, funcționari incorecți, spoliatori care compromiteau prin 
necinste și abuz o acţiune de importanță naţională. Mihai! Sa- 
doveanu, în „Privelişti dobrogene“, a consemnat întîmplarea 
veteranului Neculai Dominte, care, lăsîndu-şi rostul din comuna 
lui, a venit în Dobrogea, împroprietărit fiind de stat, så în- 


stupoare de la primar, omul care trebuia să aplice legea,. că 
pămîntul e dat. „Mă uit eu la dînsul (zise veteranul — an.) 
mi-a. venit aşa, o amețeală. M-am dus, tulbure la cap, prin sat. 
M-am întîlnit cu vreo doi gospodari. Străini ei, dar mi-au spus: 
Omule,. zice, pămîntul tău l-au împărțit primarele, popa, nota- 


Dar, în ţinutul pontice — altfel nu s-ar fi realizat nimic 
aici — nu au existat numai funcţionari venali. Dobrogea, încă 
din primii ani de la integrarea ei în circuitul firesc al vieţii 
naționale, a avut privilegiul de a fi teren de acțiune şi luptă 
pentru devenire și progres al unor personalităţi de excepție, 
oameni înaripaţi de gindul nobil al dragostei de ţară, ca Remus 
Opreanu, Ion Neniţescu, dr. Marin Sadoveanu, dr. C.I. Dră- 
gescu, Ion Bănescu şi mulți alţii, care nu au fost doar corecţi 
funcţionari ai statului, ci făclii de speranță în vremuri grele, 
pionieri ai înfăptuirilor româneşti în această înapoiată și vrgi- 
sită provincie. De aceea, vom încheia acest capitol sumbru, 
care a relevat abuzurile demnitarilor și stăpinilor în Dobro- 
gea, din mărturiile călătorilor, cu evocarea uneia dintre cele 
mai luminoase. figuri ale începuturilor, Ion Bănescu, reorzani- 
zatorul şcolii: de pe meleagurile pontice Şi inițiatorul unor re- 
rnarcabile proiecte edilitare, evocare făcută de un savant pres- 
tigios — Eugene Pittard. 

"Într-o scrisoare trimisă revistei „Analele Dobrogei: în 
1927, la mulţi. ani după voiajul său euxin, savantul aminteşte 

că l-a întilnit la Constanţa pe Ion Bănescu, pe atunci revizor 
şcolar (1900). Acesta s-a arătat viu interesat de cercetările sale 
etnografice, dindu-i, ca unul ce cunoştea foarte bine provincia 
pontică, tot concursul. „Imi amintesc cu recunoştinţă — scrie 
Pittard — multele ore petrecute împreună, în fața hărţii Do- 
brogei, subliniind, la indicaţia sa, numele satelor unde trebuia 
să întîlnesc sau români, sau turci, sau bulgari, sau tătari, sau 
lipoveni etc. Mulțumită lui nu m-am angajat orbește în acest 
voiaj“. Bănescu făcea totodată numeroase şi pertinente obser- 
vaii etnografice, savantul regretînd că ele n-au fost niciodată 
publicate. Antropologul genevez își aminteşte, nu fără melan- 
colie, de serile cînd, în colţul unei cafenele constănțene, discuta 
cu lon Bănescu despre peregrinările euxine, despre culturile 
agricole şi creşterea animalelor, despre viitorul Dobrogei, des- 
pre „dificultăţile politice întilnite. uneori de guvernul român. 
Eugène Pittard încheie: „Bănescu iubea această provincie al 
cărei rol activ în economia ţării putea fi atît de mare; el, bine- 
înţeles, a contribuit la a o face cunoscută. Țara îi datorează 
recunoştinţă“. 


Stampe euxine 


Dacă răsfoim jurnalele de voiaj ale drumeţilor de aiurea, 
care, în diferite timpuri, au poposit pe meleagurile de la Pon- 
tul Euxin, putem reconstitui — în parte, fireşte — din însem- 
nări şi note adesea fugare, unele anodine, incolore și stingace, 
altele — nu puţine — nuanțate, pline de forță evocatoare, cu 
indiscutabile virtuţi de stampă, chipul acestei provincii, cu 
fizionomia ei atît de diferită de a celorlalte ţinuturi româneşti. 

Cum ştim, Herodot a călătorit şi de-a lungul țărmului de 
nord şi vest al Pontului şi a văzut, deci, gurile Istrului — 
după el, cinci la număr — precum și gurile celorlalte fluvii 
din apropiere, „care se bucură de renume“, fiind navigabile, 
ca Tyras (Nistru), Hypanis (Bug) sau Borystene (Nipru), dar 
nu a poposit în nici una din cetăţile grecești de pe litoralul 
dobrogean, spre regretul istoricilor acestor locuri — şi nu 
numai al lor. 

Despre meleagurile unde şi-a petrecut exilul poetul Ovidiu, 
în „Tristele“ și „Ponticele“ sale nu ne oferă detalii prea nume- 
roase. Știm de la el, care se miră că Sînt și pe-aici oraşe gre- 
cești (n-ar crede nime), | Pe-un țărm așa sălbatic, cu barbare 
numiri !“, un amănunt interesant: Tomisul era, în primii ani 
a erei noastre, o cetate măruntă, fără importanţă, „cu ziduri 
mici“, peste care zburau lesne săgețile barbarilor atacatori 
(Ades pe străzi culegeam săgeți înveninate). Este posibil să fi 
văzut şi cetatea Aegyssus (Tulcea), despre care spune că era 
0 „cetate veche“, aşezată la Istru, „cu ziduri tari: într-însa nu-i 
lesne de pătruns“, dar și Histria ori Callatis, de vreme ce, 
într-un loc, spune că se afla la mare cinste, nu numai ia 
Tomis, ci şi în alte cetăţi. Lui Ovidiu, împrejurimile Tomisutui 
i s-au părut cu totul dezolante: Dar locul cum arată ! Nu-i frun- 

ză, nu e arbor, | Și iarnă după iarnă urmează ne-ntrerupt. Ți- 
nutul n-avea, deci, nici un farmec, ba chiar, zice poetul „În 
toată lumea asta nu este loc mai trist“. Poetul exagera, desi- 
gur, din dorinţa de a-i înduioşa pe cei ce i-ar fi putut reda 
libertatea de a se întoarce în patrie ori măcar de a-i schimba 
locul exilului cu altul în care clima să fie mai blindă. Meri- 
dionalului Ovidiu gerurile tomitane i se păreau cumplite: Vai ! 
însă iarna tristă când își arată colții | Și geru-mbracă țara în 
albul lui veșmint, | Și cînd la miazănoapte e crivăţ şi ninsoa- 
re; | Atunci îi vezi pe barbari de viscole goniţi. După Ovidiu 
— dacă ar fi. să-l credem — iernile pe aici erau atit de aspre, 
încît, ca la Cercul Polar, zăpezile nu se mai topeau niciodată 
(Si-n multe părţi rămîne omăt, din două ierni), vinul îngheţa 
în urcioare şi pentru a fi băut, trebuia mai întîi sfărimat, iar 
vînturile alergau cu o viteză înspăimîntătoare, luînd cu ele 
acoperișurile caselor şi prăvălind turnuri de piatră. Atunci — 
mai scrie poetul —, de frig, barbarii își pun pe ei cojoace, I 
[şi pun ițari: nu-şi lasă decit obrazul gol; | Dar ţurţurii de 
gheaţă le zuruie în plete, | De albă promoroacă scînteie bar- 
ba lor. 

În descrierea periplului său euxin de pe la anii 131—132 
e.n., Arian vorbeşte, dînd amănunte pitoreşti, despre Insula 
Serpilor. Cine navighează — zice fostul guvernator al Capa- 
dociei — prin dreptul unei guri a Dunării — numită de el 
„Psilon“ — „drept spre larg cu vintul nord-vest“, vede o insulă, 
numită fie „Insula lui Ahile“, fie „Alergarea lui Ahile“, fie 
„Leuce“, adică albă: „Se zice că zeiţa Thetis* a înălțat din 
apă această insulă pentru fiul ei, Ahile“. Cum se ştie, Insula 
Şerpilor a servit ca loc de escală corăbierilor milesieni, fon- 
datorii cetăților Histria şi Tomis. 

După Ammianus Marcellinus (sec. IV), în această parte a 
Pontului se află insula Peuce (Delta Dunării) „în jurul căreia 
locuiesc troglodiţii, peucinii și alte neamuri mai mici“, apoi 
oraşele Tomis, Apollonia, Anchialos, Odessos. A descris şi Du- 
nărea care, la vărsare, s-ar desparte în şase guri: Peuce, Na- 
raucostoma, Colonstoma, Pseudostoma, Borionstoma și Stenos- 
toma; ar fi existat şi o a şaptea gură „incă şi mai miîloasă, 
avind o culoare întunecoasă asemenea unei mlaştini“. 

Peste zece secole, un alt meridional, Ibn Battuta, avea 
să cunoască şi el, ca altădată Ovidiu, gerurile dobrogene. Deşi 
călătorul arab ar fi avut pe el „trei cojoace şi două rînduri 


: Zeița apelor. 


159 


de nădragi“ și încălțăminte foarte groasă tot simțea asprimea 
iernii dobrogene. Era așa de încotoşmănat, încît nici nu se 
putea urca pe cal singur, avînd nevoie de ajutoare. Cînd se 
spăla, „cu apă caldă, chiar lingă foc“, apa se transforma în 
țurțuri ce-i atîrnau în barbă și mustăţi, făcîndu-l să semene cu 
barbarii lui Ovidiu. Ibn Battuta a trecut şi pe la Babadag, „cel 
mai îndepărtat oraş care aparţine turcilor“; aici a aflat legenda 
Sfintului Saltik, „un contemplativ sau un proroc“; de aici şi 
pînă la graniţa Imperiului bizantin ar mai fi fost „18 zile de 
mers printr-un pustiu fără apă“, nelocuit. Turcii cărau apa în 
burdufuri, încărcate pe harabale; tot în burdufuri transportau 
lapte, pe care-l beau după ce-l amestecau „cu dughie fiartă“, 
potolindu-și setea într-un ținut atît de uscat. 


Giovanni Maria. Angiollelo relatează necazurile voiajului 
său pontic, în suita sultanului Mahomed al II-lea, în martie 1476. 
Trecînd de Varna, unde crede a fi văzut urmele celebrei bă- 
tălii de la 1444 şi chiar „mari mormane de oase adunate, înăl- 
tindu-se în multe movile“, captivul italian nu va întîlni, vreme 
de două zile, nici un fel de așezare omenească, apoi, încă opt 
zile, pînă la Dunăre, nu a putut afla nici urmă de om, iar 
de-a lungul țărmului a suferit cumplit de lipsa apei („timp de 
mai multe zile n-am avut altă apă decit aceea a mării“). Dar 
ca să-i fie chinul și mai mare, oastea otomană a fost întîm- 
pinată de o neobișnuită invazie de lăcuste. „Lăcustele acelea — 
scrie Angiollelo cu năduf — alcătuiau nori aşa de groși, încît 
întunecau soarele și cînd coborau pe pămînt rodeau pînă și 
sacii cu pesmeţi din corturi, de la primul la ultimul“. Nu puteau 
să-și prepare mîncarea, deoarece, imediat ce oalele erau desco- 
perite, se umpleau cu lăcuste, iar caii, pentru a fi ocrotiţi de 
insecte, erau ţinuţi cu botul în săculeți, „acoperiţi pînă la 
urechi“, Ajunși la Dunăre, ostașii semilunei, însetaţi, au tăbărit 
cu burdufuri și diverse vase să-şi potolească arșița din intes- 
tine „cu apă dulce“, dar mulți „au băut cu nesaț și au murit, 
căci le mergea la inimă“, Lăcustele ar fi plecat mai departe 
spre Polonia, spre „țara nemțească“ și spre alte zări. 

lezuitul Giulio Mancinelli a călătorit prin Varna și Man- 
galia (1583—1586). A întâlnit apoi un cătun care ar fi fost pe 
vremuri „frumosul oraș Constanța“. 

Pe la 1585, Francois de Pavie, baron de Fourquevaux, a 
vizitat Insula Şerpilor. Călătorul francez ar fi văzut aşa de 
mulţi șerpi în această pustie insulă, încît nu se putea păşi, fără 

a'călca unul, iar corăbierii însetaţi, ce încercau a scoate apă 
din vreun puț aflat în insulă, se pemeneau cu găleata plină 
de “şerpi. l 

„ Plecînd de la Provadia (Bulgaria), Petru Bogdan Bakšić 
(prima jumătate a secolului al XVII-lea) observă că pînă la Ba- 
badag” provincia care se numeşte Dobrogea este un şes întins, 
fără munţi, dealuri și păduri şi chiar fără rîuri şi izvoare. Ne- 
avînd lemn pentru foc, turcii de pe aici foloseau tizicul, un 


combustibil obținut din baliga vitelor uscată la soare, iar pen- 
tri a-şi procura apa de băut, dobrogenii trebuiau să sape pu- 
tūri foarte adinci, „de la 60 pină la 70 de pași mari“; din aceste 
fintini apa era scoasă „cu multă osteneală cu burdufuri făcute 
din piele de bou învirtind cîte patru oameni deodată niște 
roți“. Casele locuitorilor erau mici, acoperite cu paie. Bakšić 
vizitează şi Babadagul, „oraș deschis, aşezat în vale, la poalele 
unui munte“. A văzut și el mormîntul lui Sari Saltik Baba — 
amintit și de Ibn Battuta —, sfintul local, aflat într-o moschee, 
„înconjurat cu candele şi cu sfeșnice în care ard lumînări de 
ceară“. În preajma mormîntului, mulţime de călugări musul- 
măni (dervişi), umblind despuiaţi, trăind în comun o viață 
austeră. Acești dervişi se arătau foarte primitori cu străinii, 
dar pentru a vedea mormîntul sfintului, toţi cei ce intrau în 
moschee trebuiau, obligatoriu, să se descalțe şi să dea ceva de 
pomană. Interesant apare faptul că musulmanii din Babadag 
credeau că Sari Saltik Baba ar fi același cu Sf. Nicolae al 
creştinilor („o minciună mare“ — zice arhiepiscopul Bakšić). 
Ei mâi credeau („altă minciună“) că sfintul ar umbla noaptea 
și, de aceea, aveau grijă, în faptul serii, să-i aducă încălță- 
mintea trebuitoare. Călătorul bulgar a găsit la Babadag 60 de 
case de schismatici, adică de creştini ortodocşi, cu aproape 450 
de suflete, care se închinau într-o mică biserică acoperită cu 
pâie, 20 de case de armeni, cu 120 de suflete, fără biserică 
„dâr au preot şi se închină în case“) și peste 2 000 de case ale 
turcilor, cu peste 10 000 de suflete. Musulmanii aveau la Ba- 
badag 20 de moschei; una dintre ele ar fi fost cîndva „cate- 
drâlă“ creştină, dărimată de bombarde, în timpul iureșului 
antiotoman al lui Mihai Viteazul de la 1595. 

"O imagine vie, de o remarcabilă plasticitate, a locurilor de 
lă Pontul Euxin, așa cum arătau pe la 1651, ne oferă, în în- 
şemnările sale de voiaj, Evlia Celebi. Silistra ne apare ca un 
oraş mare, cu multe „mahalale“, dintre care zece ar fi fost lo- 
cuite de creştini (ghiauri), una de evrei, iar restul de musul- 
mani. Orașul dunărean avea trei băi publice, cişmele, hanuri, 

bazar cu vreo 800 de dughene, şcoli. Primăvara, mult noroi 
pe ulițele Silistrei; aşa de mult, „încît se îneacă în tină pină 
şi elefantul-mamut“. Călătorul ar fi găsit consemnată în regis- 
trele orașului o hazlie întîmplare, cu un „deliu« (om viteaz 
ori nebun), care, beat fiind „cu must de miere“, s-a înecat în 
noroi cu cal cu tot. Un valiu, om de bine, ar fi transportat 
din oraș în fluviu „optzeci şi şapte de mii de butoaie cu noroi“. 
Rîndurile ce înfăţişează distracţiile locuitorilor Silistrei sînt de 
o mare plasticitate, amintind de pînzele unui Brueghel cel Bă- 
trîn: „Așeziîndu-și corturile pe Dunărea înghețată, multe mii 
de oameni destoinici din Silistra petrec în ele cu mîncări și 
băuturi. Meterhanelele sînt puse să cînte, iar toţi tinerii se 
dau pe gheaţă, oferind un spectacol uimitor. Unii se dau cu 
papucii, alţii au în picioare galenți, iar în mîini bastoane şi 
merg astfel de la un oraş la altul cu iuțeala fulgerului. În cazul 
cînd în acest anotimp cade sărbătoarea Bairamului, atunci se 
așază şi leagăne mari, în care se dau toți indrăgostiţii și petrec, 
deoarece Dunărea îngheață de şase-şapte palme“. Şi mai făceau 
și alte isprăvi silistrenii, de care mult se minunează călătorul 
turc. Unii mergeau pe gheață cîntind, dansînd într-un picior 
şi bucuriîndu-se („încît nu li se văd pletele“), alții săreau „peste 
un om ce sta culcat în calea lor, fără să-și piardă echilibrul“, 
ba chiar unii mergeau pe gheaţă cîntînd din vioară. Evlia Ce- 
lebi a văzut oameni ce mergeau pe Dunărea înghețată în gru- 
puri de cîte doi, trei, vorbind între ei și fumind „în acetaşi 
timp“. Tot pe gheaţă se așternea pămînt pe care se aprindeau 
focuri, unde se puneau la frigare „oi și vaci întregi“ pentru 
ospeţe şi petreceri. Dar se întimplau şi nenorociri, deoarece, 
pe alocuri, unde gheaţa era subțire, mulţi oameni se pome- 
neau în apa fluviului. Se practica şi patinajul, dar nu în sens 
sportiv, ci din rațiuni de utilitate., („Unii oameni, cu greutăţi 
în spinare, își pun sub tălpi două bucăţi de oase de vită şi, 
cu bățul în mînă, merg pe gheața cristalină ca briliantul, par- 
curgind într-o zi distanțe de cinci-şase popasuri“), 

Călătorul turc găseşte Mangalia drept un oraş înfloritor, 
făcînd parte din vacufurile (fundațiile) prințesei Esmahan- 
Sultan, fiica lui Selim al II-lea. Ea a construit aici o frumoasă 
geamie — existentă şi azi —, unde slujitorii lui Allah erau 
toți veniți din Istanbul, „adică persoane instruite şi îÎnțelep- 
te“. Negustorii, mulți, locuiau în case solide. Se aflau aici trei 
hanuri, vreo trei sute de prăvălii, şcoli, „o baie mică“, șapte 
cafenele, precum și numeroase magazii pentru cereale, mai 


ales lîngă schelă, aici fiind „loc de negoţ“. Hanul serdarului 

(comandantului) ar fi fost cea mai bună clădire. Localitatea 
era un cadiat (unitate administrativă condusă de un cadiu) din 
vilaetul Silistrei. În afară de serdar, orașul mái avea. un muh- 
tesib (primar și polițai totodată) şi un subașă (șef strîngător 
de dări). Mangalia era un loc de pelerinaj pentru cei ce nu 
puteau merge la Kaaba-Mecca, pentru sărăcime, adică. Spre 
miazănoapte de oraş, la Ghiuvenlia (Chirnogeni), în interiorul 
Dobrogei, Evlia Celebi constată şi el lipsa apei, care se sco- 
tea din puțuri adinci, cu cai („aceasta e ceva de mirat“). 

Trecînd apoi prin sate „bogate şi înfloritoare“, călătorul 
musulman ajunge şi la Constanţa, un oraș mic, cu numai vreo 
150 de case, „acoperite cu olane și şindrilă“, într-o singură 
mahala, şi o geamie modestă, lingă schelă. Mai exista şi un 
han, 40—50 de hambare („care seamănă cu nişte hanuri“) şi 
cîteva prăvălii. Oraşul făcea parte din vilaetul Silistrei şi de- 
pindea de cadiul din Carasu. 

Cetatea Caraharman (azi, Vadu), pătrată, cu o circumfe- 
rință de „o mie şi o sută de paşi“, era așezată într-un loc 
„plăcut și productiv“, pe malul lacului Sinoe. În cetate, numai 
douăzeci de case, locuite de paznici, care băteau tobele şi cîntau 
„din ţimbale şi zurnale“ şi strigau „Allah e unic, Allah e 
unic !%. Lîngă cetate se afla comuna Carharman, cu 300 de 
case, o geamie şi „vreo șaptezeci-optzeci de hanuri de negus- 
tori, pline cu tot felul de mărfuri“, guvernată de un naib (aju- 
tor de cadiu). 

Evlia Celebi a descris şi Babadagul, care era „un cadiat 
însemnat“ şi „un oraş înfloritor“. Avea hass (feudă cu un venit 
anual de peste 100 000 de aspri), paşă și voievodalik, în vilaetul 
Oceakov. În subordinea Babadagului se aflau o sută de co- 
mune. El a văzut aici vreo trei mii de clădiri cu un cat, unele, 
chiar „seraiuri înalte cu două caturi“, zidite din piatră, dar şi 
„alte numeroase case“. Multe geamii, şcoli, medresele, opt ha- 
nuri, trei băi publice — cea mai importantă ar fi fost aceea 
a lui Baiazid Veli — şi vreo şaptezeci particulare, „de casă“, 
aproape patru sute de dughene, majoritatea ragusane, în care 
se vindeau stofe, săgeți, arcuri etc. Existau aici, de asemenea, 
cafenele şi tăbăcării. Aerul și apa erau plăcute la Babadag, dar 
iernile foarte aspre. 

Un oraș creştin (azi dispărut), cu puţini musulmani, era 
Asterabad (Ester), în districtul Babadag. Locuitorii se adăpos- 
teau, potrivit însemnărilor lui Evlia Celebi, în o mie cinci sute 
de case — deci, un oraș mare — acoperite cu olane sau şin- 
drilă. Și aici hanuri, cârciumi, bragagerii, „vreo două sute de 

prăvălii“, biserici etc: Alt oraș, Caramurât (azi; Mihail Kogăl- 
niceanu), avea e mie de case, o geamie, două hanuri, zece pră- 
vălii, şcoli. Călătorului ture i-a plăcut aspectul minaretului 
geamiei, cu o boltă ascuţită: de scînduri, lucrată artistic. („e aşa 
de minunată încît prin fineţea ei nu-şi are egal în: nici-o 
tară“), i teză T 
„Important, pe vremea voiajului întreprins la Pontul' Euxin 
de Evlia Celebi, trebuie să fi fost. şi orașul Carasu, unde se 
afla un agă al paşei şi un voievod, ce guvernau cu o: sută de 
oameni, un chehaia de spahii, un serdar de- ieniceri, un strîn- 
gător de taxe şi un muhtesib. Zestřea edilitară: o mie de 'case, 
unele cu etaj, acoperite cu olane ori șindrilă, geamie, han, o 
baie „întunecoasă“, școli, depozite de apă, cafenele, „două pră- 
vălii cu vopsele“, bragagerii şi ălte cîteva zeci de dughene; La 
Carasu, voiajorul remarcă prezenţa  cîntărețelor numite aici 
„giivende“, care, numeroase, mergeau din casă în casă; cîn- 
tind din dible „acordate la întimplare“, ori cutreierâu. grădi- 
nile fluierînd („aceasta nu se considera o ruşine“). Firește, băr- 
baţii erau încîntaţi de farmecele acestor sirene dobrogene, din 
care pricină, autorităţile nu puteau lua măsuri eficiente îm- 
potriva lor. Cintărețele din Carasu ar fi ruinat „rii de oa- 
meni de familie“, care deveneau, în cele din urmă, servi- 
torii lor. Sie AEA BARE, 
Călătorul ture'a cunoscut şi Delta Dunării, unde remarcă 
teroarea ţînțarilor, care, mai ales la asfinţit, îi aduce pe cei ce 
trec pe acolo, oameni și cai, în situația de â-şi dori „mai de- 
grâbă moartea“. Iată şi un cumplit obicei al locului: femeile 
din Ismail, Chilia ori 'Tulcea, prinse cu legături ușurătice, erau 
duse în deltă, dezbrăcate și lăsate pradă fînțarilor, care le uci- 
deau într-o singură noapte. Chilia, cea- nouă, era un oraş 
mare, cu unsprezece mahalale, două mii de case, simple ori 
cu' etaj, cu curți îngrădite, multe geamii, şcoli, „0 baie dublă 
cu acoperiș de plumbi, cîteva sute de dughene, hanuri pentru 
negustori. La Cetatea Albă, climă plăcută şi oameni cu feţe 
rumene, sănătoși. Isaccea era „O fortăreață puternică de formă 
pățrată“, aşezată la Dunăre, iar Daia Mare (Dăieni),: „un sat 
atrăgător, cît un orășel, pe rialul fluviului, cu două mii de 
case acoperite cu stuf, bazar şi un tirg cu negustori înstăriți. 
„- Cam în aceeaşi vreme (1652), englezul Robert: Bargrave, 
părăsind Bulgaria, trece prin țara numită’ Dobrogea. Pină la 
Bazargic a făcut 12 ore de mers printr-o „cîmpie frumoasă şi 
ci pămînt roditor“, dar cultivată. numai a zecea parte, din 
pricina numărului mic de locuitori. Mai departe iar. cîmpii ne- 

sfirșite, a căror monotonie e doar,- ici-calo, ruptă de prezența 
-Unui copac ‘sau a;:uhui colţ, de 'stincă: Pe- această cîmpie creş- 


buzunare, abia dacă. a căpătat o locuinţă mizerabilă, atît de 

pe aici, oamenii locului trebuind să şi le procure „de peste 
mare“, adică din porturile litorale, care se aflau însă la câteva mile 
depărtare. Dintr-o altă relaţie privind solia lui Ioan Gninski 
ajlăm amănunte despre orașul Isaccea, „un tîrg aşezat pe un 
deal“, neimprejmuit cu ziduri, cu străzi înguste, „după obi- 
ceiul turcesc“, cu multe case, foarte puține de zid. Cetatea era 
clădită pe malul Dunării, cu ziduri înalte şi turnuri bune. În 
oraş existau două moschei „acoperite în întregime cu plumb“, 
precum și un frumos palat „în care a locuit sultanul cînd a 
mers la Camenița“. Un comerț sărăcăcios se practica în mai 
multe dughene. 

Dimitrie Cantemir în „Istoria Imperiului otoman“ a des- 
cris și el Dobrogea („eu am trecut adesea prin aceste părți — 
mărturiseşte domnitorul — fiindcă pe aici îmi era calea din 
Moldova spre Constantinopol). Cantemir situa Dobrogea „în- 
tre Dristor (denumirea românească a Durostorului — n.n), în 
România, pînă la gurile acestui fluviu“. Peste tot numai cîm- 
pie nesfirşită, dar în preajma Dirstorului se afla o mare pădure, 
numită de otomani Deli-Orman sau „pădurea nebunilor“, Şi 
domnitorul a remarcat folosirea tizicului la încălzit, în locul 
lemnelor. Locuitorii îşi construiau casele din piatră — material 
atit de ieftin aici — dar nu foloseau mortar, așezind pietrele 
una peste alta fără nici un liant; însă pentru a feri aceste lo- 
cuințe de frig, zidurile erau, pe dinafară, muruite cu pămînt 
amestecat cu balegă. Apa se scotea din puțuri foarte adinci. 
Cantemir explică apoi semnificaţia numelor localităţilor Ca- 
tîrlez (Sf. Gheorghe) şi Casimcea: „Cassim Giuni. Cu numele 
acesta numeau turcii pe Sfîntul Dumitru, despre care, ca și 
despre Sf. Gheorghe — numit la ei Chisrelles — zic legendele 
lor fabuloase, că a fost musulman. Ei ţin sărbătorile acestor 
doi sfinți chiar în zilele în care le țin şi creştinii orientali, 
adică la 23 aprilie și 26 octombrie“. Otomanii — precizează 
domnitorul — îşi situau campaniile lor războinice între cele 
două sărbători, ținînd la acest obicei cu mare străşnicie. Vor- 
beşte și despre Isaccea, așezare foarte veche, iar despre Silis- 
tra spune că această cetate, așezată pe malul sudic al Dună- 
rii, purta numele grecesc de Drisa, aici avîndu-şi reședința un 
mitropolit grec. Pașii care aveau însărcinarea de a apăra pro- 
vincia nordică a Imperiului otoman, deşi își aveau sediul la 
Babadag, se numeau „paşa de Silistra“, Domnitorul relatează 
şi o legendă din partea locului. în preajma Babadagului — 
cuvînt care pe turcește înseamnă „tatăl munților, deoarece 
în partea dinspre oraș ar fi un munte (de fapt un deal) mai 

înalt decît ceilalţi — s-ar fi aflat o specie de corbi, mai mari 
decit în oricare alte părţi şi aşa de numeroși, încît penele lor 
(şi se foloseau numai 12 pene din coadă) ar putea împodobi 
„toate săgețile din Turcia și Tataria“. Respectivele pene, care 
ar fi costat un leu bucata, aveau însușiri cu totul miraculoase: 
„Dacă cineva — scria Cantemir — are în tolbă mai multe să- 
geti, prevăzute cu alte pene şi una e ornată cu o singură pană 
de la acești corbi şi o lasă a se atinge de cealaltă, ea le mă- 
nîncă şi le despoaie pînă la lemn“. 

Venind, la 1709, de la Ismail, prin Tulcea, poposeşte la 
Babadag, „un frumos orăşel, locuit în cea mai mare parte de 
crestini“, pastorul suedez Michel Eneman. îmbolnăvindu-i-se 
un camarad, pastorul întirzie în acest orâș, unde turcii s-au 
armat foarte politicoşi, spre deosebire de greci, „din pricina 
amiciţiei lor cu ruşii“. Ieşind din Babadag, Eneman călăto- 
reşte urmînd linia țărmului mării şi constată că aici „cîmpiile 
sînt foarte întinse“. Regiunea ar fi „teribilă“, deoarece el cre- 
de, greşit, că pe aceste locuri a avut loc celebra bătălie de la 
1444 în care şi-a pierdut viața regele Vladislav al Poloniei 
şi Ungariei. A trecut și prin Carasu, „un mic oraș creştin“, 
apoi prin Cobadin și Bazargic. 

= Părintele iezuit Francisc Gosciecki, participant la solia 
lui Stanislaw Chometowski la Poartă (1712), trecînd din Mol- 
deva în dreapta Dunării, notează că aici sînt case bune, satele 
mai dese, iar oraşele mai mari și mai populate, dar locuitorii, 
chiar cei creştini, i se par sălbatici, deoarece la sosirea unui 
străin în casele lor, le părăsesc, „luînd adesea cu ei şi mobi- 
lele“. Călătorul polon explică acest comportament bizar al 
creştinilor dobrogeni prin faptul că ei ar urma exemplul tur- 
cilor „care nu suportă pe un străin în camera lor...“. După 
cum arătau casele în care locuiau, după îmbrăcăminte şi după 
înfăţişare, creştinii văzuţi de Gosciecki se aflau în stare de 
decădere, fiind în afară de orice îndoială că se găseau în 
robie. Casele lor erau mici, joase, cu o singură încăpere iar 
unele case constau doar într-un acoperiş, fără tavan deosebit, 
sprijinit pe patru stîlpi. Locuitorii nu obișnuiau să ţină pe 
lingă casă cereale ori animale, aşa că în sate nu se aflau graj- 
duri şi nici hambare; recolta era treierată pe cîmp, iar vitele 
rămineau acolo toată iarna. Ba chiar și oamenii ce nu mai 
aveau loc în locuinţe rămîneau în cîmp şi iarna, pe ger. „Nici 
în ease — mai scrie polonezul — nu e mult mai bine, căci nu 
obişnuiesc sobe, ci numai cîte o vatră“. 

A. de la Motraye, cam în aceeaşi. vreme (1714), trece:Du- 
nărea la Isaccea, „un. orăşel cu un castel în stare proastă, flan- 
cat. de şapte. turnuri“, Ajunge la Babadag, apoi.la Constanţa, 
mai degrabă un sat decit un oraș „chiar mediocru“, cu: case 
mărunte. Neavînd vînt. favorabil o. pornește pe uscat şpre 
Mangalia, care crede a fi. fostul Tomis („numit de turci Pan- 
gala, de moldoveni 'Tomisovara şi de greci. de asemenea Py- 
glicora“). | : i 

nici una „acoperită cu olane, cum ar fi văzut în alte sate. În 
interior. însă ele păreau.:foarte proprii locuirii, cu camere mici, 
prevăzute cu sobe, indicii că frigul era intens pe aici. Amba- 
sadorul a fost primit în locuinţa unui creștin, „şeful. satului“, 
un om cumsecade; locuinţă cu două camere, cu sobe şi. cîte o 
mică fereastră; tavanele erau joase, iar uşile atît de. puţin 
înalte, încît trebuia. să te apleci mult pentru a intra. Lîngă uşa 
casei, culcată,. o femeie, despre care li s-a spus că ar fi poseda- 
tă de demon, fapt crezut şi de preotul locului. Examinată, boa- 
la acestei femei se dovedi epilepsie. Pe braţul Dunării, tinere 
fete practicau pescuitul, ele intrau îmbrăcate în apa care le 
venea pînă la.briu, Află că- aici pescuitul ar fi fost în exclu- 
sivitate meseria. fetelor“. .Ele au prins o cantitate de „frumoși 
raci“ şi diverse specii de peşti mici, pe care încă vii, i-au ofe- 
rit: călătorilor pentru cîteva parale. Boscowich şi. convoiul lui 
Porter au-.ajuns. apoi la: Dăieni, „un sat mare. compus „din trei 
sute de case“ apoi la Taşburnu (sat desființat), după care po- 
posiseră la Ienichioi (azi, Mihail Kogălniceanu, județul Tulcea), 
un cătun cu doar vreo cincizeci. de locuințe. Preotul locului. i 
se păru mai ignorant. decît confrații. săi: „Intreaga sa ştiinţă 
de istorie veche se mărginea la a şti că. a existat: un Constantin, 
mare. monarh, care a fondat Constantinopolul. El plătea — 
mai află..călătorul italian — 20 de piaștri. pe an episcopului 
său. Mai departe, Măcinul, aşezare importantă cu case mari 
şi cîteva. moschei.:cu minarete, dar ca în alte locuri dunărene, 
mulţi ţînţari. şi. musculiţe. chinuiau călătorii. Toată lumea de 
aici bea apă din Dunăre, care, deși. tulbure, nu părea totuși 
dezagreabilă. Pa a E a SE e ; 

-Pe la 1763, o călătorie pe Dunărea-de Jos a întreprins lor- 
dul Baltiniore 'Calvert. El a trecut pe la Cernavoda, pe atunci 
un sat; mai departe, pînă la Ienichioi, lordul nu a: văzut alt- 
ceva decît cîmpii necultivate. 

Toma Alexaridrovici a văzut, la 1766, „orăşelul“ Dăieni 
„in ruine“, de asemenea şi Carasu, „oraș! vestit pe vremuri și 
populat, azi însă ruinat, din pricina, birurilor mari“. Un. oraș 
înfloritor. i s-a, părut a fi Bazargicul, unde a putut vedea 
geamii „împodobite cu ceasornic“; aici se aflau douăsprezece 
mii de ieniceri. 

Nikolaus Ernst Kleeman, h&gustorul austriac, vizitează, la 
1768, Chilia Nouă, un oraş frumos, cu numeroase geamii şi 
două lăcașuri armenești; aici e întîmpinat,de vameşul otoman. 

În tirg, multă plebe şi gură-cască, etichetată de „leneșăti, tră- 
ind numai din precupeție, iar un tălmaci evreu își oferea 
serviciile. l 

După ce a cercetat țărmul apusean al Mării Negre, Wen- 
zel von Brognard (1786) constată că Balcicul avea patru sute 
de case şi un port bun, iar Cavarna avea şi ea o schelă activă. 
Mangalia număra cinci sute de case, Constanţa vreo două sute, 
iar satul Edreles, la nord de gura Sf. Gheorghe, număra o 
sută douăzeci de case locuite de oameni muncitori și dibaci. 

Cam în aceeaşi vreme și Peyssonel descrie Balcicul ca pe 
un oraș mare, cu un port excelent; Cavarna de asemenea. Po- 
trivit însemnărilor diplomatului francez, şi Mangalia era un 
oraş mare, iar Constanţa se prezenta ca o localitate destul de 

importantă, condusă de un agă. 

J. B. Lechevalier observă, la finėle veacului al XVIII-lea, 
că orașul Sulina nu avea mai mult de douăzeci de case, „al 
căror parter, ridicat cu trei picioare sau mai mult deasupra 
apei fluviului, nu este totuși niciodată inundat“. El a mai vă- 
zut aici o moschee şi alte construcţii neînsemnate, toate așe- 
zate pe o fișie de nisip de cinci-şase stinjeni lărgime, dincolo 
de care se aflau mlaștini ocazionate de vărsările fluviului. 
Caraharmanul avea înfăţişarea unui „sat întins“, aflat pe ţăr- 
mul mării, neavînd ca fortificaţii decit „un castel pătrat“, cu 
latura de treizeci-patruzeci de stinjeni, „cu un turn rotund 
pe fiecare din colțurile sale“. De aici şi pină la Varna, cea 
mai importantă schelă din regiune, se mai aflau localităţile 
Constanţa, Mangalia, Cavarna şi Balcic. | 

Lui Adam Neale (1805), Isaccea îi apare ca „un mic sat“, 
iar mai încolo întilnește, un alt sat, Tulcea, unde echipajul a 
coborit pentru a cumpăra lapte de capră. După călătorul en- 
glez, Dunărea se vărsa în mare prin șapte guri, iar malurile 
sale, adesea inundate, nu erau, pînă la mare, decit o înșirare 
de bălți, terenuri scufundate acoperite cu sălcii, arini şi că- 
tină, amestecate cu stufărișuri, Apoi, apele Dunării, unindu-se 
cu cele ale mării, produceau un clocot extraordinar; şi cum 
undele fluviului erau mai tulburi, încărcate cu un sediment 
albicios, se puteau distinge cele două curente de apă, chiar 
la mai multe mile depărtare de mal. 

Ofiţerul francez Hector de Béarn, la 1828, în plin război, 
venind dinspre Basarabia, trece Dunărea și intră în Isaccea, 
împreună cu trupele țarului, după capitularea forţelor oto- 
mane. Aici l-a cunoscut pe pașa — care mai tîrziu își va pier- 
de viaţa pentru că a predat oraşul fără să-l apere —, „un om 

înalt cu o înfăţişare gravă“. Demnitarul-prizonier le oferă 
cafea, „cite o pipă“, iar celorlalți militari, lapte de cămilă, 
amestecat cu un linguroi într-o putină „de o curăţenie mai 
mult decît îndoielnică“. De la Isaccea pornește spre Babadag, 
un orăşel „destul de mizerabil“ dar aşezat într-un peisaj atră- 
gător, la marginea unui lac, în care toţi — ofiţeri şi trupă — 
s-au scăldat cu plăcere înainte de a intra „în stepa aridă și 
uscată“. În vechiul oraş dobrogean Hector de Béarn admiră 
cazarma existentă acolo — după care a făcut şi un desen —, 
„O imensă clădire pătrată“, cu o curte vastă, în mijlocul că- 
reia se afla o cişmea, „foarte frumoasă“, cu următoarea in- 
scriptie dăltuită în marmură: „Sultanul Mahmud, victoriosul, 
a pus de s-a zidit cișmeaua aceasta. Beţi din apa ei dulce ca 
şerbetul şi învocaţi numele domnului. Dea cel veşnic ca viaţa 
Padişahului să fie lungă. Potoliţi-vă' setea cu apa aceasta, 
asemenea celei a Semsenului (susanului), 1231 al Egirei“. Un 
oras mare era Bazargicul, cu străzi multe, însă strîmte, două- 
sprezece moschei, cîteva cişmele frumoase, patru pieţe şi ci- 
teva clădiri „aproape elegante“. Pe unele străzi ar fi existat 
și trotuare, „ori simple pietroaie așezate unul lingă altul, pe 
care să se poată merge descult pe vreme de ploaie“. Cum ło- 
cuitorii, părăsind oraşul — la venirea trupelor ruseşti — nu-și 
puteau lua cu ei şi cîinii, numeroase haite, înnebunite de 
foame, vagabondau prin oraş şi prin cimitire, înconjurau bi- 
vuacul asediindu-l, astfel că „adesea s-a simţit nevoia să se 
tragă în ei“. Remarcabilă i s-a părut prin „eleganță“ şi „graţie“ 
casa paşei din Bazargic. Situată în mijlocul unei curţi, con- 
tinuate cu o grădină, casa ar fi avut mai multe caturi și 
balcoane, iar coloanele şi ornamentele acoperişului erau, toate, 
confecționate din lemn lustruit. La parter, în mijlocul unei săli 
parttosite cu marmură, un mic bazin din care ţişneau coloane 
de apă. De la Bazargic, mergînd spre mare, ofițerului francez 
i se arată un peisaj cu totul dezolant, pustiu, arid, nelocuit, 
fără apă, măcar „un strop“, doar, din loc în loc, cîte o fintină 
secată, înconjurată cu animale moarte, care se tiriseră în za- 
dar pînă acolo spre a-şi potoli setea. „Şi ca să ne apropiem 
de aceste fîntîni — scrie călătorul francez —, trebui să ne 
luptăm cu sute de vulturi, care tăbăriseră pe vitele moarte de 
sete; dar cînd ajungeam la ele, de obicei nu găseam în loc de 
apă decit un strat de noroi“. A ajuns şi la Mangalia, oraș 
aşezat chiar pe malul mării, dar fără port, cu o plajă frumoâsă. 
Moseheea — desigur, cea descrisă şi de Evlia Celebi —, ele- 
gantă, lui Hector de Béarn i s-a părut nou construită. Ar fi 

rămas cu e. bună, impresie despre acest loc, dacă noaptea. 
se, plînge călătorul — „ar îi putut închide cineva ochii, din 
cauza unui. mare număr de insecte în și nearipate“. Trece. şi 
prin- Constanţa, unde turcii ar fi ridicat, la începutul -războ- 
iului, un -mic fort. Oraşul nu avea schelă, nefiind la acea dată 
decit- un loc. de- debarcare.. De aici, cu fregata „Flora“, pleacă 
spre Odesa, -în împrejurimile căreia vede o nemaipomenită 
invazie de lăcuste, care, cînd se lăsau pe pămînt, l-ar fi-acg- 
perit.cu o pătură groasă de cinci sau Șase degete. ri 

-© Peste un an,: tot cu prilejul acelui război, a călătorit prin 
Dobrogea. finlandezul : Gustav Adolf Ramsay, ofițer în arma- 
ta.rusă.. A traversat: Dunărea la Galaţi, trecînd pe lingă Măcin, 
cetate aflată pe un deal pe malul Dunării, unde nu a putut 
intra, deoarece era bîntuită de ciumă. A călătorit. apoi. prin 
Greci; Cerna şi Acbunar. (azi, Mircea Vodă, judeţul Tulcea), 
printr-un peisaj “de o insolită. şi sălbatică frumuseţe (,Ținu- 
tul — serie: Ramsay — nu era un şes monoton, ci o îmbinare 
fermecătoare -de dealuri: şi văi, cu. cele mai frumoase priveliști 
pentru ochiul -eălătorului.. Miresmele pomilor înfloriți, pacea 
Şi seninătatea. care. pluteau prin aer, totul făcea ca această zi 
să fie cea: mai plăcută a călătoriei noastre“). Babadagul, aşe- 
zat. într-o vale: adincă, i s-a părut un oraş mic, foarte nere- 
gulat,, cu :străzi înghesuite și casele. apropiate una de cealaltă. 
Caută. o locuinţă pentru a-se adăposti şi odihni, dar cînd.:co- 
mandantul. încartiruirii îi-.arată casele cele mai bune, el-se 
cutremură „intrînd. în acele bordeie murdare, fără ferestre“. 
Trage în cele din -urmă la un; han rusesc. De la Babadag spre 
Constanţa, drumul tăia tot „prin livezi minunate“, dar îndată 
priveliștea s-a schimbat, apărindu-i în faţa ochilor un plateu 
uscat și trist. Neputind intra în Constanţa decit după „fumi- 
gațiune“, oraşul fiind. în carantină, sînt nevoiţi, el şi însoțitorii 
săi, -să'se aşeze lîngă cetate spre a se odihni. Ramsay se plim- 
bă: pe malul mării: şi examinează împrejurimile, privind .ce- 
tatea :din afară.: Oraşul era aşezat pe malul deosebit de înalt 
aici, de unde; spre .mare,. se deschidea „O privelişte încîntă- 
toare“: Constanța nu. avea port, ci numai o radă. Porneşte :apoi, 
pe malul mării, spre Mangalia; drumul era foarte aproape de 
buza malului abrupt, care se căsca deasupra mării, într-un mod 
îngrijorător. („Mi se făcea ameţeală cînd încercam să măsor 
cu privirea- înlățimea acestui: mal abrupt şi prăpăstios*), dar 
teama -era compensată. generos de originala frumusețe a peisa- 
jului ce i.se-desfăşura. în fața. ochilor, de spectacolul valurilor 
ce se spărgeau, furioase, la picioarele. sale, într-o dantelă. de 

spumă. La Mangalia a scăpat de fumigaţiune (de carantină 
adică), deoarece autorităţile de acolo, văzindu-i sănătoși, îi 
scutiră „de astfel de ceremonii“. Aici a avut parte de o`ca- 
meră spațioasă şi o masă bună. În anul următor, după cam- 
panie, ofițerul finlandez se va întoarce cam pe acelaşi itinerar 
(Bazargic, Mangalia, Constanţa, Babadag). . ÎI : impresionează 
sâtul “Mănăstirești (Niculitel), sat plăcut, înconjurat de dea- 
luri, cu o „frumoasă biserică ortodoxă“. De aici vede Dună- 
reă, Ismailul şi Isaccea. În jurul bisericii, cîteva morminte cu 
nişte cruci, care i s-au părut ciudate. În jur, păşuni, dealuri, 
împădurite şi ogoare dintre cele mai fertile. li plac locuințele 
„moldovenești“, văruite intens şi, mai ales, foarte curate, care 
aveau, fiecare, în curte, cuptoare. pentru rumenit pîinea. O 
apă "excelentă — Ramsay cunoscuse lipsa apei potabile din 
Dobrogea sudică — se putea bea din cele trei fîntîni ale în- 
cîntătorului sat. 

“Voiajul oriental de lá 1837 i-a prilejuit lui Helmuth von 
Moltke şi cîteva popasuri euxine. La Silistra l-a cunoscut pe 
demnhitarul locului, Said pașa, mare proprietar şi totodată a- 
mator de distracţii facile. Aici, ofițerul prusac a fost invitat 
de päşă la baia publică, unde, într-o primă cameră, i s-au ofe- 
rit cafele şi a fumat lulea „sub peristil“, „apoi a întrat într-o 
altă încăpere, încălzită la 18 grade; aici se făcea: masai, în timp 
ce'un biet evreu închipuia tot felul de comicării penibile, la 
care Said pașa „ridea cordial“. După von Moltke, Dobrogea 
era o ţară de circa două sute de leghe pătrate, cuprinsă între 
măre şi Dunăre, un ţinut posomorit, trist, un pustiu. Prin aces- 
te locuri, cît vezi cu ochii nu vezi arbori, nici chiar tufișuri, 
pretutindeni numai o mare de iarbă îngălbenită de arşiţa 
soarelui nemilos, unduită de suflarea vîntului; călătorul par- 
curge „leghe întregi“ fără a întilni, decît foarte. rar, vreun 
„Iiiizerabil sat, fără copaci, fără grădini, pe fundul unei văi 
lipsite de apă“. În preajma Dunării, peisajul era însă aproape 
edenic, comparabil cu pînzele unui Everding sau Ruisdaăl. 
„Am trecut — scrie călătorul german — prin apropierea unei 
insule dunărene, unde păşteau cai; cînd ne-au văzut, o luară 
la fugă, iar cîţiva mînji s-au aruncat în apă, înotînd pe partea 
noastră. Rațele ieșiră speriate din stufăriş, în timp ce un cârd 
de lebede sălbatice se ridicară în zbor greu, trasind cercuri 
nenumărate pe faţa liniștită a apei“. 


Imagini dobrogene, de la 1841, aflăm şi din însemnările 
scriitorului danez Andersen. Constanţa — unde a sosit cu va- 
porul de la Constantinopol — oraş cocoțat pe un țărm stîn- 

cos, încrustat de scoici, oferă tabloul unor „colibe fără gea- 
muri, cu acoperiș de stuf, cu împrejmuiri de piatră“ Şi o Mos- 
chee în ruină, „cu minaret de scînduri văruite“, Vede şi lume: 
femei care privesc spectacolul debarcării, tătari ce se agită 
în întimpinarea pasagerilor, la o cafenea mizerabilă, turci ne- 
mișcaţi beau cafele și „fumau narghileaua“, alți turci, zdren- 
țăroși, „cu barbă lungă, turban, caftan şi papuci“, adunau cu 
sirg bălegarul străzilor pentru făcut tizicul („lemne nu se 
găseau decit la cîteva mile depărtare“). Undeva, pe o clădire 
flutura un steag, probabil al companiei de transport austriece. 
Afară din oraș, același peisaj dezolant, remarcat de toţi că- 
lătorii de la Ovidiu încoace („nici un semn de viață, numai 
cimp verde, fără sfîrşit“). Însoţit de englezul Ainsworth, to- 
varăș de călătorie, face o plimbare pe malul mării pentru a 
aduna pietre și scoici. La înapoiere, vizitează o colibă tătă- 
rească, mică, meschină, şi, din pricina focului ce ardea înă- 
untru — colibele tătăreşti nu aveau horn — plină de fum. 
O tînără tătăroaică, fără văl, frigea carne, iar scriitorul ob- 
servă că „un pictor ar putea găsi aici motivul unui tablou 
original, cu lumină dublă, focul în colibă şi soarele în ia 
ce pătrundea singeriu prin ușa joasă“. A doua zi, plecarea. În 
drum, un sat cu case lipite şi temelii de piatră, apoi iar cu- 
noscutul pustiu, a cărui monotonie e ruptă doar de prezenţa 
unui vultur uriaş care tronează în iarba deasă și „nu se ur- 
neşte din loc decit după ce convoiul e la cincizeci de paşi. 
Cernavodă — „un model de oraş în decadență“ — înfățișa un 
pitoresc sălbatic: colibe cu acoperiş de rogojină sau de stuf, 
unele simple bordeie, copii mișunind prin preajmă, unii „cu 
desăvirșire goi“, alţii îmbrăcați sumar cu ce găseau de ia 
părinţi etc. Se îmbarcă în portul dunărean, trece prin dreptul 
Silistrei, apoi al Turtucaiei, unde „orice casă are în faţă o 
grădiniță“. Vede o ceată de cai, care „sar pe maluri zvirlind 
pămîntul din copite“. Poetul se inspiră:  „Armăsar sălbatic, 
purta-vei oare pe tinăra logodnică a domnului muntean? Te 
va mingiia oare mina ei fină și-ţi va împodobi trupul negru 
şi lucitor cu covoare bogate?...“. 

Studiind Dobrogea la 1841, polonezul Mihai Czajkowski 
scrie că pe aici pămîntul era pretutindeni frumos, fertil, dar 
puțin cultivat, din cauza — consideră el — numărului mic al 
locuitorilor. Satele se aflau foarte departe unul de altul, iar 
oraşele păreau mai degrabă aşezări rurale. Constanţa nu avea 
decit patruzeci și cinci de case și un cimitir. lată și citeva 
amănunte de ordin administrativ, cu pitorescul lor. Localită- 

tile dobrogene aveau în frunte un fel de municipalitate: în 
fiecare an, satul își alegea un ciorbagiu (un fel de primar) şi 
un cavas (un fel de politai local, executorul ordinelor ciorba- 
giului). Ciorbagiul era intermediarul dintre sat și autoritatea 
otomană. Dacă nu ştia turcește, el primea ajutorul unui dra- 
goman (tălmaci oficial). Ciorbagiul avea dreptul de a încar- 
cera pe culpabili și chiar de a le aplica pedepse corporale.. 


Deosebit de vie, sugestivă, este imaginea Cetăţii Albe, la 
1843, sub pana scriitorului polonez I. I. Kraszewski, cu străzi 
neînchipuit de animate, pe care se plimbau moldoveni, ar- 
meni, evrei etc., iar în bărbieriile armenești, deschise pînă 
noaptea tîrziu, pe sofale, cu lumină puţină, stăteau mușterii 
rumeni şi cu părul smolit, la gît cu prosoape. Luna arunca 
generoasă raze de argint pe apele limanului, în timp ce pe 
străzi îşi făcea apariția „armata cu muzică, tobe şi fluiere, 
cîntînd fantastic și turburînd această noapte frumoasă“. 

Tot la 1843, în zori, debarcă, la Constanţa, G. Smancini, 
dar greu, pentru că marea era agitată, apoi cu caleştile — se 
bucură nespus că a putut schimba mijlocul de călătorie — 
pornește spre Cernavodă, dar nu e încîntat de peisaj, doar 
cîmpii întinse, „deși bogate în pajiști naturale“, apoi mlaș- 
tini la Carasu (bănuie chiar că ar fi niște munți prin apro- 
piere). În sfîrşit, ajunge la Cernavodă, unde a stat cit să i 
se îmbarce bagajele pe vaporul ce urma să-l ducă mai de- 
parte („Argo“, al companiei austriece). 

Dramaturgul F. S. Grillparzer, în acelaşi an, coboară pe 
Dunăre, spre Orient, cu vaporul. Noaptea soseşte la Cerna- 
voda, dar nu are linişte, îl irită căpitanul vasului care cu- 
noaşte meșteșugul unor noi şi supărătoare „invenții“. Re- 
giunea nu-i place, dar trebuie totuși să aştepte o zi întreagă 
venirea trăsurilor ce aveau să-l ducă pină la Constanța. Pen- 
tru a trece timpul, pleacă la vînătoare în împrejurimi, dar 
fără succes, „ciinii sînt proști“, se rătăcește, pretutindeni pus- 
tiu, în sfîrșit revine la vapor. A doua zi, în zori, porneşte 
spre Cernavodă. În drum nici un sat, „cel mult cimitire, 
pînă în fostul Tomis, dar și aici peisajul e dezolant, pentru 
că localitatea pare devastată, ruinată, „ca tot ce e turcesc“. 
Ceva, totuși, îi mai îndulceşte traiul de călător la Pontul Eu- 
xin: o cină bună cu peşte de mare, după ce a răbdat de 
foame de la 5 dimineața, numai cu o cafea. Aici se plimbă 
pe malul mării, şi, ispitit de ape, se dezbracă şi face o baie, 
împreună cu alţi călători. Un tînăr englez s-ar fi aventurat, 
înot, pînă la vapor, dar dramaturgul se mulțumește să facă 

„exerciţii“ în locuri mai sigure, la mal, adică. Apa s-a do- 
vedit mai rece decit ar fi crezut și, pe deasupra, neplăcută 
la gust, însă „supa caldă şi vinul de Tenedos servit la un 
prînz bun ne fac să simţim cît de binefăcătoare a fost baia 
de mare“. Apoi, împreună cu un neamț, Coblentz, misionar 
minorit, care l-a însoţit de la Cernavodă, din nou plimbări 
prin împrejurimi. 

Un francez, Alexis de Valon, plecat din Constantinopol 
spre Occident, în deceniul al patrulea al veacului trecut, gă- 
seşte că Kiustenge „abia dacă merită numele de port“, fiind 
un sat cu bordeie (Hiitten), care s-ar asemăna „cu locuinţele 
castorilor“. Populaţia, vreo sută cincizeci de suflete, trăia în 
mare mizerie și nevoi. Ieşind din oraș, în drum spre Cerna- 
vodă, același pustiu, unde el nu a văzut „nici măcar o pasăre“. 
Mai departe însă îi apare priveliștea unui lac — probabil 
Carasu —, cu copaci la mal, iar la mijloc, cu o insulă: aco- 
perită de pădure „asemănătoare cu aceea de la Armenonville“. 
Vede aici, la marginea lacului, cîteva colibe singuratice, „lo- 
cuite de niște pustnici“, adică de „trei sau patru familii tur- 
cești“, a căror singură. avere constă în citeva vite și o gră- 
dină de zarzavat. 

În 1844, dr. Karl Koch, un călător german, pentru a evita 
carantina de la Galaţi, merge tot pe drumul Cernavodă-—Kius- 
tenge, dar, neavînd ceva mai bun de făcut „în acest pustiu, 
pe alocuri mlăștinos, unde vitele pasc în larg şi omul n-are 
decit ici, colo căsuțe proaste“, hotărăşte în cele din urmă 
să facă botanică. 

Îmbarcat la Galaţi, pentru Constantinopol, în 1845, Va- 
sile Alecsandri, cînd întîlneşte, la Sulina, marea, exclamă: 
„Aici începe grandiosul, imensul, sublimul...“. În jurnalul 
său, poetul scrie entuziasmat, după periplul euxin: ;;Nimic nu 
e mai frumos ca o frumoasă seară pe mare, poate o noapte 
cu totul calmă şi misterios luminată de lună“. 

Corespondenţa dobrogeană a lui Ion Ionescu de la Brad 
din timpul „excursiunii“ sale agricole de la 1850 abundă de 
imagini ale locurilor de aici. El a găsit că așezarea Constanţei 
pe un promontoriu de „forma unei limbi“ ce înaintează în 
apele euxine „este cea mai frumoasă“. Existau aici, în acel 
an, cincizeci de case, iar între două fîntîni se afla un loc 
„slobod“, unde mudirul (demnitar local) l-ar fi invitat să-și 
zidească o casă. Condiţiile nu erau grele: urma să plătească 
haraci (un fel de fisc), care pentru săraci se ridica la 15 lei 
anual, pentru cei cu venituri mijlocii, la 30 de lei, iar pen- 

tru bogaţi nu mai mult de 50 de lei. Dar nu era nevoie să 
ridice casă nouă, deoarece la Constanţa se găseau multe lo- 
cuințe pustii, cu stăpin şi fără, chiar pe malul mării, „în 
partea dinspre Țarigrad“, adică la sud. La Cernavoda, îm- 
prejurimile erau neobişnuit de pitoreşti. Micul canal ce unea 
Dunărea cu renumitul — în epocă — lac Carasu i s-a părut 
a fi un adevărat Bosfor în miniatură. Se urcă pe dealul în 
coasta căruia se afla împlîntat satul Bogazchioi (Cernavoda): 
în faţa ochilor i se desfăşoară panorama unui peisaj cu totul 
impresionant, cu o largă deschidere („la deal de Dunăre, la 
cotul Olteniţa, cale de 10 ceasuri și la vale pină la Hirşova“). 
De aici se vede întreaga baltă „presărată cu copaci, ape, finete 
şi arături“, iar și mai departe se zăresc „satele Dudești, 
Chetroiu, Stelnica, Maltezu, Parţac, Cegani“. Prin părțile Mă- 
cinului, Isaccei şi Niculiţelului, străvechi aşezări românești. 
unde se află şi mîndra ctitorie a Cocoșului, cu monarhi tran- 
silvăneni, peisajul nu avea asemănare în frumuseţe. Ionescu 
de la Brad scrie cu însufleţire rînduri de slavă pentru aceste 
locuri, rînduri ce pot sta în orice bună antologie la litera- 
tură inspirată de meleagurile pontice: „O, ce frumos loc Ni- 
culițălu, sat înconjurat ca o cetate de munți și codri, sat 
făcut pe ruinele antice romane (...). În satul acesta se face 
şi panairi (tîrg — n.n.) şi sînt în el circazienele române. Acolo 
am văzut o fată atit de frumoasă, cit, zeu, nici Ileana Co- 
sînzeana n-au putut să o întreacă în mindrețe. Veste de fru- 
museţea fetei au ieşit. Cînd am văzut-o avea un trandafir 
în cosiţă şi sta la o stative, țăsind o pînză mai subțire decît 
a păianjenului, căci pe aici se face borangic şi sint aguzi poate 
şi de 100 de ani de bătrîni. De cînd am văzut-o, nu o mai 
pot uita. Cînd aș fi un Făt Frumos !“. 


În studiul publicat în chiar anul voiajului său în revista 
lui Nogué de la Constantinopol, Ionescu de la Brad a descris 
Dobrogea sub toate aspectele. Iată şi citeva detalii privind 
organizarea administrativă a acestui ținut de margine al Im- 
periului otoman. La acea vreme, provincia era sub ascultarea 
vizirului de Rusciuc, fiind împărțită în mai multe plăşi, nu- 
mite cazale, gospodărite de mudiri. Aceste cazale erau: Ba- 
zargicul, Balcicul, Mangalia, Constanţa, Babadag, Tulcea, Isac- 
cea, Măcin, Hirşova, cazaua Alfatlar, formînd tranziția între 
Dobrogea şi Deliorman. În Deliorman se aflau cazalele Silis- 
tra, Ceardac, Tobcea, Omurkaki și Cubair-Tatar. În apropiere 


de Hirşova, la Ceatalorman (Pantelimon) și-ar fi avut reşe- 
dința Mirza bei, căpetenia tătarilor autonomi. 

Ionescu de la Brad a descris și Bazargicul, așezat într-o 
poziție deosebit de pitorească, pe fundul unei văi, înconju- 
rată de dealuri acoperite cu vii şi livezi. Orașul avea o baie 
Publică, opt moschei, o biserică grecească și alta armenească. 
Aici se găsea apă bună şi din belșug. Turcii locuiau în șapte 
sute de case, - bulgarii în o sută zece, armenii aveau şi ei 
vreo cincizeci de case, iar țiganii, patruzeci. Dar nicăieri în 
Dobrogea — scrie călătorul român — nu poți obține date 
statistice precise „pentru că aici se numără numai casele şi 
bărbaţii“. 

Ieşeanul Mihail Harret, de la Galaţi, o porneşte pe Du- 
năre, începindu-și voiajul spre Atena, la 1851. A trecut prin 
dreptul tirgului 'Tomarova (Reni), „cu o carantină, pe o aşe- 
zătură desfătăcioasă pe care se aflau mulțime de grădini, bi- 
serici şi mori de vînt“, apoi pe lîngă Isaccea, renumitul tirg 
dobrogean, unde se vedeau două geamii frumoase. Tulcea ar 
fi fost un oraș în formă de secere, comercial, clădit pe un 
»dîmb înalt“; avea și o geamie, dar minaretul i se pare prea 
alungit, precum și o baie („teredeu“). Dughenele şi celelalte 
clădiri erau construite „în stil mai modern“, dar toate din 
lemn şi cu acoperișuri de „oale“. La Sulina (pe atunci sub 
administrația țaristă) exista o cazarmă rusească, biserică și 
case de locuit, pe ambele maluri fiind „tirguşoare“, un va- 
poraş („cu care se servesc pentru pericole“) şi un far înalt, 
de piatră, ce „luminează în depărtare marea“. Vede întiia 
oară apele Pontului, „vinete“ şi atit de limpezi „în cîtu la 
o adîncime de doi stînjeni se poate zări ori ce lucru mic s-ar 
arunca“. Harret a putut admira şi delfinii ce se învirteau în 
preajma „batelului“, un fel de pești „Mari şi groşi, cu botul 
ascuțit ca de porc şi cu aripi negre“. Compară meduzele, 
multe, cu nişte „flori de apă“, cu „ciupercile“ ori cu „bone- 
tele“, dar a mai văzut şi altele cu „felurite figuri“. 

Boucher de Perthes (1853) voiajează şi el pe la gurile 
Dunării. Sulina avea o singură stradă, lungă de o jumătate de 
kilometru de-a lungul fluviului, garnisită cu cheiuri de lemn. 
Pe malul celălalt, casele erau clădite separat una de cea- 
laltă, probabil de teama incendiilor şi cu acoperișurile vopsite 
în roșu. Casele se aflau dominate şi pe un mal și pe celălalt 
de mori de vînt. Înaintînd spre Tulcea, o mare verde de stu- 
făriș, pe fondul căreia navele par a naviga prin prerie. Tulcea 
avea aparența unui oraș destul de întins, ale cărei case, și aici 
separate, unele chiar cu două etaje, susțineau acoperișuri de 


lemn; vede şi o moschee. Depărtîndu-se de oraș, Boucher de 

Perthes, din mijlocul fluviului, larg aici de un kilometru, 
admiră panorama oraşului şi a portului, cu casele aflate între 
pilcurile de copaci, care cresc pină la malul apei, cu catar- 
gele navelor dominate de aripile morilor de vînt. 


Mergind pe litoral, de la Mangalia spre Constanţa, doc- 
torul Quesnoy din trupele franceze descrie, la 1854, un peisaj 
cu totul sălbatic. Nu a întîlnit nici un locuitor, vreme de 
două zile, cît a durat această cale, ci numai lacuri, mlaștini, 
sate distruse, şi, uneori, cete de cai sălbatici, precum și sto- 
luri de gîşte ce se ridicau deasupra apelor la trecerea că- 
lătorilor. 


Un alt francez, Bois-Robert, tot în acea vreme, depășind 
Cavarna, observă că satele se răresc, ajunge și la Mangalia, 
care avea străzi lungi, o populaţie de o mie de suflete, apoi 
întîlnește iar sate, sărace, terenuri mlăștinoase, „sursă necon- 
tenită de miasme  pestilenţiale“, cîmpii imense, cît vezi cu 
ochii, acoperite cu „iarbă, iarbă şi mereu iarbă“, îngălbenită 
de soare şi vălurită de vint. Poposeşte la Constanța, „.capi- 
tala maritimă a Dobrogei“, care nu-și merită numele de oraş: 
„cu golfulețul său, bordeiele sale mizerabile (...), acest sat 
nu ar fi în Franta decit cel mai murdar dintre cătunele Bre- 
taniei“. Și Cernavoda, tot un cătun, cu vreo douăzeci de 
case, unde cîțiva turci prăpăditi „trăiesc serviţi de bulgari 
încă şi mai mizerabili“. Este impresionat, aici, de frumusețea 
marelui fluviu, bătrînul Istru. Bois-Robert scrie: „În acest 
moment mă gîndesc la Rhin şi compar cele două fluvii: Rhi- 
nul, cu decorurile sale de operă, ar face, lingă acest gigant 
al Europei, o tristă figură“. 

Cind medicul Camille Allard cobora de pe pachebotul ce 
l-a adus, în 1855, la Kiustenge, a fost întîmpinat de priveliş- 
tea sumbră a plăjii, unde zăceau pretutindeni schelete de ani- 
male, iar cîini slăbănogi își disputau dezgustătoarele resturi. 
Printre crăpăturile unei ruine, o turcoaică, înfășurată în vălul 
său alb „ca o apariție funebră“, părea că, din cînd în cînd, 
încearcă să-i spioneze. Dar „tot acest sumbru tablou servea 
drept cadru unor copii, care, prin vioiciunea lor, prin stră- 
lucitoarele culori ale veșmintelor lor orientale, păreau un viu 
protest împotriva morții“ — observă Alard, fără a-si pierde 
optimismul. În acel timp, potrivit notelor sale de voiaj, Do- 
brogea nu era decît o imensă prerie, de şaizeci de kilometri 
lungime. O parte din iarbă servea la hrana animalelor, dar 
restul se usca la soare și, începînd cu luna august, „începeau 
incendiile“. După ce iarba era mistuită de flăcări, stepa oferea 

un spectacol inedit: focul descoperea ruinele, scheletele de 
animale, pietrele tumulare și trasa mii de drumuri fantastice, 
după cum vintul orienta flăcările într-o direcție sau alta. Me- 
dicul francez a căutat urmele oraşului Carasu, așezare înflo- 
ritoare odinioară, de care au amintit — cum am văzut — 
mulţi călători înaintea sa. El citise într-o lucrare, scrisă de 
Poujade, despre navigația la Dunărea de Jos, că orașul ar fi 
avut cincisprezece mii de locuitori, dar nu a găsit pe vatra 
sa decit citeva fintini, pietre funerare şi ruinele unor ziduri 
culcate în mijlocul ierbii uscate. Un tirg anual se mai ţinea 
totuși aici, amintind de vechea animaţie a locului. Refe- 
rindu-se la Constanţa, Allard dovedește o intuiție remarcabilă: 
„Acest (...) oraș, favorizat de admirabila sa poziție geografică, 
ar putea într-o zi să devină centrul unei civilizaţii pe care 
ieri am văzut-o născîndu-se“. Într-adevăr, lucrările misiunii 
tehnice franceze din 1855, la care participarea românească a 
fost substanţială, au însemnat prima piatră pusă la edificiul 
Constanţei moderne. 

Străzi largi cu case în mijlocul unor grădini plăcute și 
caice la chei vede, în 1858, la Isaccea, Wilhelm Hamm. Tulcea 
era un oraș îndestul de mare, cu douăzeci de mii de locui- 
tori. Moschee frumoasă cu un curios minaret — observat și 
de Mihail Harret, dar de pe vapor — „căsuțe sure“, o clă- 
dire a Comisiei dunărene, un hotel german („Ringler“) și 
multe case de lemn, cu acoperișuri de olane, aparținătoare 
musulmanilor plecaţi în Rumelia, care puteau fi cumpărate 
de la cadiu pentru „cîțiva piaștri“. Europa este reprezentată 
aici prin consuli, de numeroşi italieni și altă lume, precum 
și de cîțiva medici, „cu tăbliță la poartă“. La Cataloi. case 
bune, nemțeșşti. Mare animaţie la Sulina, care ar fi avut vreo 
cincisprezece mii de locuitori, cei mai mulţi fără familii (dacă 
în tot oraşul existau vreo douăzeci de femei !); și aici moschee, 
dar de lemn şi case improvizate, de scînduri, ca în Far West. 
Pe strada principală, numai cîrciumi, cu chefuri monstruoase, 
jocuri de cărți și scandaluri din care nu lipseau focurile de 
revolver, totul într-o atmosferă îmbicsită de fumul ciubu- 
cului şi miros de pește. În împrejurimile Sulinei se practica 
vinatul „ca distracţie pentru călători“. A văzut și cimitirul 
— interesant și azi —, în care sub pietre cu inscripții fran- 
țuzeşti odihneau oameni de la alt capăt de lume. 

Într-o lucrare tipărită la 1868, un ghid oriental, Adolphe 
Ioanne şi Emile Isambert aduc la zi informaţiile privind ora- 
şul Carasu, bazaţi pe studiul lui Ion Ionescu de la Brad, care, 

încă de la 1850, semnalase că localitatea nu mai există. Aceşti 
autori, ce probabil au călătorit pe aici, mai precizează: „De 
trei ani, Carasu renaște sub numele de Medgidia, mulțumită 
eforturilor unui paşă care l-a colonizat cu tătari din Cri- 
meea, compromişi datorită simpatiei lor pentru trupele aliate“ 
(franco-engleze în timpul războiului Crimeei — n.n.). La acea 
dată, Medgidia ajunsese deja să numere circa cinci mii de 
locuitori. Este amintită şi Sulina, care, dacă înainte de 1853 
hu avea mai mult de opt sute de suflete, la 1860 era locuită 
de aproximativ patru mii de oameni (cifrele variază, deci, de 
la călător la altul, pentru că, în epocă, aici nu făcea nimeni 


statistică). | 
De pe vasul ce îl duce pe Dunăre pină la mare, face 
observaţii — ca mai înainte, Mihail Harret ori Boucher de 


Perthes şi ei voiajori pe aici „à vol d'oiseau& — privind locu- 
rile prin care trece şi englezul dr. Sigismund Wallace (1864). 
Silistra, localitate care altădată avea douăzeci de mii de su- 
flete, i se pare acum insignifiantă, cu numărul locuitorilor 
redus de ravagiile pestei la nici nouă mii. La Cernavoda, 
unde se minunează de a fi văzut o cale ferată „în această 
tară sălbatică şi nelocuită“, află că orașul vecin, Medgidia, 
ar fi avut douăzeci de mii de locuitori, tătari așezați cu per- 
misiunea sultanului. Ajunge la Tulcea, „oraș turcesc“, con- 
struit în formă de semilună pe malul fluviului, capitala Do- 
brogei și reședința pașei, guvernatorul provinciei. Pavilioa- 
nele austriac şi prusac pe vîrfurile unor catarge de vapor in- 
dică prezenţa consulatelor acestor puteri la Tulcea. Un oraș 
mic, mizerabil, compus în cea mai mare parte din barăci de 
scînduri: era Sulina. Aici doar biserica creștină, meschină și 
ea, farul și cîteva case erau singurele construcţii din piatră. 

La 1868, tot pe Dunăre, voiajează și Adolphe d'Avril; 
trece pe la Isaccea, Tulcea, unde fiecare naționalitate avea 
biserică proprie, apoi prin Vilcovul basarabean, Sulina, Sf. 
Gheorghe, cu şaizeci de case de pescari, ca, în cele din urmă, 
să se întoarcă, tot cu vaporul, pe la Mahmudia şi de acolo, 
pe jos — e aventură — la Tulcea. 

Un englez, W. Beatty-Kingston, crede, la 1874, că Sulina 
ar fi un loc imposibil de locuit, iar că 'Tulcea ar avea două- 
zeci de mii de locuitori „în stradele căreia te plimbi noaptea 
cu cavasul care duce înainte felinarul. . .“. l 

Citeva schițe ale portretelor ultimilor şase pași sau bei 
care au administrat sangeacul cu reşedinţa la Tulcea, între 
anii 1867—1877, a făcut vicontele Alfred de Caston. ‘Ahmet 

Razim pașa, care a fost succesiv guvernatorul Varnei, Rus- 
ciucului și Trebizondei, fiu al unui ienicer și al unei gre- 
coaice, ar fi administrat „cel mai bine Dobrogea“ — ne spune 
A. de Caston. I-a urmat Suleiman pașa, „un om animat de 
cele mai bune intenții, dar incapabil a pune una singură în 
aplicare“. Succesorul său, Ismai bei, căsătorit cu o grecoaică, 
ar fi iniţiat un proiect de a aproviziona Constanţa cu apă 
potabilă, însă „era în fond un administrator mediocru, un ju- 
decător foarte parţial şi un albanez foarte orgolios“, care nu 
a mulțumit pe nimeni, nici chiar pe turci. Pe Fahri bei, că- 
lătorul francez îl înfăţişează ca pe un funcţionar „foarte eu- 
ropean, foarte liberal, foarte blind și de loc fanatic“, dar Su- 
blima Poartă l-a schimbat repede din această funcție (nu- 
mindu-] mai apoi trimis extraordinar şi ministru plenipoten- 
tiar în Persia). Pe postul său din Tulcea a venit Ali bei, „un 
tînăr fermecător“, care n-a făcut nici rău, dar nici bine în 
administraţia sa. În sfîrşit, Said paşa, un bătrîn fin, spiritual 
și bun vorbitor al limbii franceze, „dar suferind de o oftalmie 
chinuitoare, ceea ce nu putea să nu aibă o anume influență 
asupra șarmului său natural“, 

Imediat după revenirea Dobrogei la țară, în iarna anului 
1878—1879, a cules impresii din Provincia pontică baronul 
d'Hogguer. El combate opinia unor călători, chiar medici, că 
acest ținut ar fi peste măsură de insalubru. Este adevărat — 
zice baronul — că în cîteva zone „frigurile domnesc într-o 
stare aproape endemică“, însă fără a vădi trăsături perni- 
cioase ori tifoidice. D'Hogguer explică această stare de lucruri 
prin existenţa bălților şi, totodată, prin necunoaşterea de 
către locuitori a celor mai elementare reguli de igienă. Aceştia, 
în casele lor, se odihneau pe rogojini, uneori direct pe solul 
umed sau chiar pe nămolul abia zvintat, mîncau prost, ali- 
mentația lor fiind nevariată şi de tot inferioară: peşte proas- 
păt ori sărat, ceapă, cafea de proastă calitate, piine tot la 
fel și cam atît. La mizeria alimentației se adaugă îndelungile 
posturi pe care aceşti locuitori le respectau cu străşnicie. Dar 
locul cel mai încercat de friguri era Medgidia, „orăşel tătă- 
resc“, Aflată la marginea unei bălți, care, toamna, prin eva- 
porare, căpăta aspectul unei mări de noroi „negru şi fetid&, 
o aglomerare de materii organice aflate în descompunere sub 
acțiunea soarelui, localitatea avea, desigur, toate apele pu- 
urilor infectate, acestea fiind, de regulă, săpate chiar în ime- 
diata apropiere a focarului de paludism. Mai mult, casele 


din Medgidia — explică în continuare călătorul francez — 

erau făcute din pămint, acoperite cu stuf din bălți, cu ca- 
mere foarte mici, neaerisite, situate adesea sub nivelul stră- 
zii. Iarna, într-o singură cameră locuia întreaga familie — 
„bărbatul, nevasta şi cîte cinci, şase copii“ —, împreună cu 
animalele (trei, patru ciini, păsări etc.&), pentru că cealaltă 
încăpere o foloseau drept cămară. 


D'Hogguer a vizitat şi Măcinul, oraş cu vreo patru sute 
de case şi circa două mii de locuitori (întreg districtul era 
format din douăzeci și cinci de sate, dintre care numai cinci 
ar fi avut pină la trei sute de case). Sulina trecea drept „un 
oras mic“, cu cele aproape trei mii de suflete ale sale (popu- 
latia scăzuse mult numericeşte în timpul războiului din pri- 
cina gituirii traficului naval); aici își aveau reședința vice- 
consulii Italiei, Angliei, Olandei, Suediei, Norvegiei și Austro- 
Ungariei, iar Comisia Europeană a Dunării îşi clădise un edi- 
ficiu impunător. Districtul Babadagului, compus din cinci- 
zeci şi nouă de sate, i s-a părut baronului a fi „partea cea 
mai bogată, cea mai sănătoasă și cea mai interesantă din 
toată Dobrogea“. În Constanţa viețuiau circa 4 000 de locui- 
tori, iar în Mangalia, 1 600. 

Iată imaginea Constanţei anului 1881 desprinsă dintr-o 
scrisoare trimisă de la Pontul Euxin Veronicăi Micle de către 
Mihai Eminescu, aflat aici la băi, pe vremea obositorului său 
travaliu la ziarul „Timpul“: „Constanța sau Chiustenge — 
scrie poetul — este un mic orășel, dar îndestul de frumos. 
Nu are a face de loc cu Rusciucul. Casele au oarecare ele- 
gantă în clădirea lor, căci piatra e eftină aici şi clădirile sint 
din piatră pătrată, iar primăria, de cînd stăpînesc românii 
şi există un consiliu comunal, a făcut foarte mult pentru 
orînduirea şi înfrumusețarea oraşului. O terasă pe ţărmul 
mării înalt (a locuit la Hôtel d'Angleterre — n.n.) dă o fru- 
moasă priveliște pe toată întinderea mării şi cînd luna e 
deasupra apei, ea aruncă un plein de lucire slabă, care plu- 
teste pe o parte a apei“. 

Opiniile, curente în acea vreme, privind  insalubritatea 
Dobrogei, au fost criticate şi de A. Montandon, naturalist 
belgian, călător în ţinutul transdunărean la 1884. În primul 
rind, spune el, mlaștinile nu sînt principala caracteristică 
fizico-geografică a provinciei, dimpotrivă, Dobrogea este tra- 
versată de lanţuri deluroase, înălțimi ce depășesc, uneori, 
500 m. Aici sănătatea publică nu lasă prin nimic de dorit. 
Sint, desigur, şi excepţii, locuri, mai ales de-a lungul Dunării 
și în jurul Medgidiei. unde febrele paludice domnesc în stare 

endemică — dar, precizează naturalistul, asemenea lui d'Hog- 
guer — „fără a avea în nici o parte un caracter pernicigs“. 
Admiră şi Montandon încîntătorul peisaj din zona Isaccei și 
a Niculiţelului, cu mănăstirea Cocoșu. Așezat pe coasta unei 
coline împădurite, lăcașul se putea vedea de departe; clopot- 
nițele albite cu var şi cupolele vopsite cu minium ale bise- 
ricuței se zăreau, luminoase, din marea de verdeață, înconju- 
rate, de un cadrilater cu ziduri solide ce -adăposteau chiliile 
celor treizeci de călugări, ca o cetate. Din turnul ridicat la 
poarta de intrare a zidului de incintă admiră „grandiosul pei- 
saj“ ce se desfăşoară sub ochii săi, cu păduri seculare ce se 
întind pînă la Dunăre, iar dincolo, pe malul stîng al fluviului, 
se zăresc scînteind în soare acoperișurile metalice ale edifi- 
ciilor din Galaţi şi Reni, iar mai la nord, marile lacuri basa- 
rabene ce se cufundau în albastrul orizontului. Ajuns. la 
Babadag, savantul-călător se miră cum Jules Verne. scriitor 
„atit de bine informat de obicei“, în romanul său „Keraban- 
le-Tâtu“, unde își poartă eroii prin Dobrogea şi Delta Dunării, 
a plasat acest oraș în mijlocul unei cimpii pustii, cînd, dim- 
potrivă, el se află înconjurat de înălțimi împădurite, la mar- 
ginea unui încîntător lac. Jules Verne comite o eroare şi mai 
mare — apreciază A. Montandon — cînd, aducindu-și eroii 
la Tulcea, afirmă că acesta ar fi unul dintre cele mai impor- 
tante orașe ale Moldovei, „or, din toate hărţile pe care le-am 
consultat, nici una nu mi-a arătat o asemenea eroare“, E] 
spune că în orice hartă Tulcea figurează pe malul dobrogean 
al Dunării; „traversînd cele două brațe ale fluviului, vis-à-vis 
de acest oraș se ajunge în Basarabia, la Ismail, traseu pe care 
și cel mai încăpăţinat (têtu) turc nu-l va Putea în mod sigur 
niciodată să-l efectueze en voiture“, Călătorului belgian i-a 
plăcut Constanţa, devenită „stațiune la modă“ pentru multă 
lume atrasă de băile de mare. În fostul Tomis se ridicaseră 
frumoase edificii; marea i s-a părut încîntătoare, plaja plă- 
cută, cu nisipul fin, iar falezele care o dominau se acopereau 
puţin cite puţin cu păduri și vii. „Încă vreo cîțiva ani — scrie 
Montandon — şi această stațiune nu va mai avea de ce să 
invidieze pe rivalele sale din Occidentă. Plaja Mangaliei, aflată 
pe amplasamentul vechiului port, era încă și mai frumoasă 
decit cea a Constanţei, cu un nisip de o „remarcabilă fineţe“. 

În același an (1884), iarna, C. Schuchharăt poposeşte la 
Cernavodă; aici, portul, gara fluvială și un mic restaurant 
acceptabil erau laolaltă, iar orașul la un sfert de oră depăr- 
tare. Circiumarul, un grec însurat cu e vieneză. De aici, cu 

trenul, călătoreşte spre Constanţa, oraş care îi face o plăcută 
impresie. Lângă hotelul „Carol“, vede frumoasa vilă a lui 
Mihâil Kogălniceanu, locuință de vară, cu fațada ornamen- 
tată cu piese antice; însă în preajmă sînt mai multe vile, de- 
oarece vara vin numeroși turişti. Porneşte apoi în interiorul 
provinciei pe urmele Valului lui Traian şi, pe un timp fru- 
mos, deşi cu ger straşnic, traversează Valea Carasu, care, 
închisă cu un dig de către englezi la Dunăre, cu ocazia con- 
strucției căii ferate, băltea mai puţin. În vale, mulțime de 
colibe ale păstorilor; un păstor, bătrîn, „îmbrăcat cu o sarică 
închisă ca o haină de călugăr“, făcea focul cu „o turtă primi- 
tivă“ — desigur, cunoscutul tizic — şi îl ațita cu stuf smuls 
din acoperişul bordeiului său. Aflăm că bătrinului păstor nu 
i-ar fi plăcut cârnea de iepure oferită de călător, zicînd că e 
obişnuit să mănince mămăligă cu brînză și — altă curiozitate 
pentru un occidental — păstorul dobrogean nu călcase nici- 
odată la Cernavoda, oraş situat la doar cîțiva kilometri de 
acest loc. a 


La Constanţa, în 1886, a făcut băi de mare, care l-au 
fortificat, publicistul ardelean V. Grozescu, în timpul unei 
călătorii spre Grecia. «Mă simțeam ca renăscut — notează 
mulţumit condeierul transilvan. Devenisem flexibil ca un om 
de sport. Da, băile de mare sînt excelente. Serile venețiene, 
soarele, balurile, musicile militare (...), trenul „Pui“ ce zilnic 
ne duce la băile de la „portul genoves“, gondolele fantastice 
ce sburau printre valurile agitate ale mării, menagiul delicat 
de peşte de mare (...) ce se consuma între riîsete şi prieteni 
(...), admirarea  vapoarelor, mişcarea comerciului, admiraţia 
furtunilor, toate acestea mă oțeliră. . .». 

Tinărul Delavrancea, aflat în drum spre Constanţa pentru 
a scrie reportajul comandat de directorul  „Românului“, al 
cărui redactor era, vede de pe vapor Ostrovul şi. se gîndeşte 
cu compătimire la ofițerii din garnizoana locului, „trecuţi din 
saloanele bucureştene în cocioabele cu pămînt bălțat din 
Dobrogea“, un fel de dureros exil, care il face să înțeleagă 
mai bine chinul lui Ovidiu. „S-ar crede — scrie Viator (pseu- 
donimul lui Delavrancea de la „Românul“) — că pintenii care 
răsunau cu mîndrie şi douces conquêtes pe trotuarele Bucu- 
reştilor sună în Ostrov a jale și mîhnire“. Seara (15 august) 
sosește la Constanţa. În urbea de la Pontul Euxin, scriitorul, 
deşi se afla doar într-o mică așezare provincială, simte atmos- 
fera specifică a stațiunilor estivale marine, sărbătorească, atit 
de diferită de monetənia prăfuită a tirgurilor de aiurea. În 

gară, lume extraordinar de pestriță, un funcţionar „rătăcit“ 
la Constanţa, cu „giobenul ceva cam defraichi, un ţigan mu- 
sulman („cinghine“), cu cialma, cu ochi de un negru arzător 
și cu pielea sclivisită în cărămiziu“, turci cu fes, comisari de 
paradă cu lampasuri şi chipiuri de general, în sfîrșit, „culori 
peste culori mișună“. La hotel, rostogolirea valurilor i.se pare 
a fi un „concert indefinibil“, iar „marea, odată auzită în 
neintrecutele ei cînturi, te atrage neînduplecată“; în acel mo- 
ment, fostul Tomis era „purement et simplement de toată fru- 
musețea“. A doua zi, pe o vreme splendidă, prilej pentru o 
plimbare pe „bulevard, care incepea de la cazinoul cel vechi 
(amplasat cam în același loc ca cel de astăzi, construit mult 
mai tirziu, între anii 1904—1910, de către arhitectul Ed. Re- 
dont) și de la vila Poenaru—Bordea, terminindu-se în strada 
Flenă, în apropierea haltei „Ovidiu“ a liniei ferate pe care 
circula trenulețul spre băile de la „Vii“. Acest bulevard, ce- 
lebru în epocă, domina întinderea mării de la o înălțime de 
șapte metri. În zonă, edificiile mai importante erau — potrivit 
însemnărilor lui Delavrancea — hotelul Carol, unde scriitorul 
a locuit, ticsit cu lume bucureșteană, citeva vile între care şi 
aceea a lui M. Kogălniceanu — amintită și de Schuchhardt 
— şi catedrala, o construcție foarte nouă „reproducțiune reu- 
şită şi, poate, cu mai juste proporțiuni decit originalul a 
Domniței Bălașa din capitală“. Într-un chioșc de pe bulevard 
„unde se vinde rahat, meși, cafea, fesuri și alte turceşti 
cișituri“, îl întîlneşte pe însuși Mihail Kogălniceanu, „bine, 
vesel, respirind cu lăcomie aerul salin al mărei“, cu care se 
întreține. Cum toată lumea vorbea despre Ovidiu — chiar în 
acel an urma să fie dezvelit monumentul poetului latin —, 
desigur, cei doi vor discuta tot în jurul problemei ovidiene. 
Viator. relatează: „Cu aceeaşi vioiciune a spiritului său tot-* 
deauna tînăr și puternic şi cu aceeași universalitate de cu- 
noștinţe care îl făcea să discute la Paris teologia cu superiorul 
capelei române, diplomaţia cu miniștrii, pictură, chiar impre- 
sionistă, cu d. Iorgu Billa, drept cu tinerii juraţi români și, 
în fine de omni scibili, chiar şi de porcelanerie — Sevre pâte 
tendre şi Saxe-Meissen — d. Kogălniceanu începu acum a 
ovidianiza“. Face și incursiuni prin satele din împrejurimi. 
La Caramurat (M. Kogălniceanu) vede cîmpii întinse, poso- 
morite; aici, cîteva cămile „cari rumegă alene ciulinii de pe 
marginea drumului“ accentuează, cu prezența lor, impresia 
de deşert şi pustiu. 

Cîteva rînduri despre catedrala din Constanţa, pe care 
a văzut-o în timp ce vizita fostul Tomis în anul 1897, ne-a 
lăsat scriitorul Iosif Vulcan. Edificiul, impunător — remarcă 
directorul revistei „Familia“ — poate fi văzut din depărtare 
de călătorii ce sosesc la Constanţa cu vaporul. Arhitectura 
catedralei relevă un stil modern, iar „ornamentica este făcută 
cu lux mare“. Numai că picturile din interior, realizate de 
pictorul G. D. Mirea — un artist peste măsură de apreciat 
în epocă, azi aproape uitat —, contraveneau spiritului artei 
bisericeşti. Acesta ar fi pictat „nişte sfinte nu numai evla- 
vioase, dar și frumoase din cale, la care să te tot uiţi“ (cu 
vremea, fresca lui Mirea s-a deteriorat, fiind înlocuită). Ches- 
tiunea a stîrnit vilvă, unii afirmînd chiar că pictorul ar fi 
folosit  „modeluri vii“, astfel că a trebuit să fie constituită 
„o comisie de oameni competenți, în frunte cu regretatul 
academician Odobescu, spre a se constata dacă biserica nu e 
profanată (...)“. În numărul din 25 octombrie 1898 al revistei 
„Familia“ din Oradea, tot Iosif Vulcan a publicat și alte citeva 
note despre voiajul euxin. La Constanţa, în gară, „unde vezi 
români, auzi limba noastră“  patriotul de peste munţi se 
simte  „mîngiiat ca de o adiere românească“. Ajuns, cu o 
birşă, la serviciul maritim, unde-și lasă bagajele, Iosif Vul- 
can. copleșit de ineditul locului, nu ştie ce să contempleze 
mai întîi. „Să privim stradele — se întreabă el — clădirile, 
oteturile, catedrala,  geamiile, care, toate laolaltă ne fac o 
impresiune necunoscută încă, ori să admirăm nesfirșita mare, 
ce împrejmuiește colțul extrem al orașului şi ale cărui valuri 
verzi și turbate cuprind tot orizontul...“. Fireşte, scriitorul 
orădean alege cea de-a doua alternativă, adică să privească 
mai întîi marea, care, „cu cît o privim mai mult cu atita ne 
atrage mai tare, cu atita ne cucerește mai adînc. Impresiunea 
ce simțim văzînd întiia oară marea e zguduitoare. Panorama 
ei ne oferă atîtea minunăţii, de care nici n-am visat“. Cu- 
treieră apoi orașul a cărei poziţie geografică i se pare a fi 
„foarte romantică“. O plimbare pe bulevard, locul de prome- 
nadă al constănţenilor, îl încîntă. Notează: „incepind de la 
port (bulevardul) ne conduce pe marginea extremă a mării 
şi ne arată cele mai minunate priveliști. Mergind în sus, ochii 
nostri sînt aţintiți tot în dreapta și trec din surprinderi în 
surprinderi. Formaţiunea stîncilor, pe virful cărora stau clă- 
dite palatele şi casele, a căror temelii sînt bătute de valurile 
mării mugitoare, oferă o altă și altă panoramă, în jurul cărui 
cadru vecinic e marea-n înfinit“. 

În însemnările sale de voiaj, de la 1900, I P. Licher- 
dopol afirmă — făcînd, într-un fel, propagandă turistică — 
necesitatea de a se acorda un interes mai mare acestei pro- 
Vincii, care atrage nu numai pe istoric și arheolog, ci, avind 
în vedere marea varietate a configurației sale fizico-geogra- 
fice, a faunei, florei și etnografiei sale, și pe geolog, botanist, 
zoolog, etnograf, economist; „chiar și turistul şi sportmanul 
rămîn pe deplin satisfăcuţi după o petrecere de cîtva timp 
în acest microcosm“, Pentru că — argumentează el — „ceea 
ce în România cisdanubiană nu se găseşte sau se găseşte hu- 
mai răspîndit. pe o suprafață de peste opt ori mai mari ca 
a Dobrogei, în Dobrogea se găseşte în profuziune la fiecare 
pas“. Apropiindu-se, cu barca, de Sf. Gheorghe, Licherdopol 
descoperă un peisaj de o particulară frumuseţe; aici marea 
și cerul, deopotrivă, înfățișau privirii un colorit fantastic, iñ- 
solit, pe care călătorul încearcă să-l surprindă în însemnările 
sale: „Marea, în apropiere de mal, era gălbuie; mai departe, 
verzuie, apoi verde deschis şi în fine albastru lucitor. Cerul, 
la orizont, era vişiniu deschis; mai sus, gălbui şi aproape de 
zenit, albastru“. Satul Sf. Gheorghe, care pe turcește se nu- 
mea Catirleţ, cu două sute de familii, era „cotropit“ de pe- 
riculoasa înaintare a dunelor, altfel regulat, cu case construite 
unele din chirpici, altele cu pereţii de trestie, chiar de zid 
acoperite cu tablă, „aproape curate şi igienice“. Cele mai 
multe aveau acoperișuri de stuf, artistic meșteșugite. Străzile, 
drepte, aveau pavaj natural, de nisip, iar biserica, în care se 
cînta româneşte şi rusește, ar fi fost „admirabilă“. Ajunge 
la Periteasca, de unde, după ce trage barca pe uscat, cu tă- 
văluci, sosește la Razelm şi poposeşte la Jurilofca. În această 
localitate de pescari, malacologul bucureştean observă, ca 
nicăieri în altă parte, efectele ichtiologiei: prolificitatea, Ton- 
gevitatea şi lepra. Pleacă spre Sarichioi, dar neavînd vînt 
favorabil, trage barca la țărm, în apropiere de ruinele cetății 
Enisala. Prigonit de ţinţari, Licherdopol înnoptează pe malul 
Razelmului. Noaptea, pe apele lacului, spectacol feeric, bine 
surprins în notele sale: „Splendoarea ce mi se înfățișează 
brăzdată. de nenumărate şiruri paralele de dungi sclipitoare 
cari se formau în depărtare succesiv, unele după altele, cari 
dispăreau, reapăreau și se rezolvau în miriade de perle fos- 
forescente, şi care păreau că la fiecare moment vin să incen- 
dieze uscatul. ..“. 'Şi, parcă spre a-i fi satisfacția deplină, 
naturalistul-turist găsește aici o importantă colecție de melci 

şi scoici. La Sarichioi va admira primăria şi şcoala, care — 
zice el — pot rivaliza cu multe primării şi şcoli bune din 
oraşele României cisdunărene. 

Spusele lui Ovidiu privind caracterul respingător al locu- 
rilor şi climei de aici nu trebuie luate à la léttre — ne asigură, 
după voiajul său tot de la cumpăna celor două secole, alt om 
de ştiinţă, antropologul elveţian Eugene Pittard. „Fără îndoială 
— notează acesta — Dobrogea nu este o ţară comparabilă cu 
Italia. Dar imensele cîmpii ondulate, acoperite cu iarbă, de care 
vorbeşte poetul, nu sînt fără grandoare. Trebuie să le vezi spre 
sfîrşitul zilei, în lumina violetă pe care le-o aruncă soarele la 
apus. În această frumoasă lumină a Orientului, stepa solitară 
capătă o maiestuozitate suverană“. A suferit şi Pittard, ca 
atiţia călători înaintea lui, de lipsa apei potabile. Chiar într-un 
oraş cum era Constanţa, principalul port maritim al Româ- 
niei, apa se scotea numai din anumite fîntîni şi cărată la con- 
sumatori cu butoaiele de sacagii, în cărucioare trase de un cal. 
Călătorul elveţian o putea bea, fiind rea la gust, numai trans- 
formață în ceai ori cafea. În interiorul Dobrogei, situaţia stă- 
tea şi mai rău, lipsa apei chinuind-ul cumplit pe călătorul obiş- 
nuit cu răcoroasele şi limpezile ape elveţiene. Pittard a descris 
Constanţa, care i s-a părut foarte orientală și foarte pitorească. 
Oraşul forma un fel de semilună la malul mării, îngrămădind 
case albe, spoite cu var, construcţiile înalte, europene fiind des- 
tul de rare. În cartiere, prăvălii felurite îşi etalau mărfurile 
pînă aproape de trotuare: fructe sudice şi pepeni zemoși. Di- 
verse religii în acest Turn Babel, cu bisericile lor: catedrala 
ortodoxă, biserici protestante, catolice, armeneşti, greceşti, iar 
„minaretele turceşti înalță siluete fine pe cerul albastru“. Stra- 
da părea aidoma unui caleidoscop oriental. Grupuri de ţigănci 
si copiii lor şedeau pe trotuare etalindu-și zdrenţele multico- 
lore; tătăroaice defilau înfăşurate în largi stofe albastre; un 
evreu își încerca norocul. În briști de lemn evoluau toate tipu- 
rile etnice dobrogene, toate costumele. Negustori ambulanți, 
„precupeţi« vind lapte bătut, fructe, un fel de limonadă (bragă, 
desigur) în frumoase „doniţe“ de lemn sau metal. Pe tarabe, 
briza mării filfiie stofele ţipătoare, sandalele atîrnate, eşarfele. 
Un turc, foarte bătrîn, cu barba albă, cu picioarele încrucişate, 
aştepta mila trecătorilor, mormăind rugăciuni. Sacagii își zdrăn- 
găneau cu mare zgomot butoaiele metalice. Constanţa ar fi fost, 
în ochii acestui occidental, metropola unei mulțimi de meserii 
care nu cer nici o muncă. Vînzători de pepeni așezați cu „non- 
şalanță“ în fața tarabelor, lustragii, vînzători de produse „,ne- 

verosimile“, asemenea semințelor de dovleac și de fistic, vin- 
zători de pescărie și dulciuri etc., etc. Mulţi — observă Pittard 
— Stau toată ziua, cu răbdare, la colţul vreunei case, aşteptind 
cumpărătorii. În căldura sufocantă a verii, sub soarele care 
incendiază literalmente casele albe, nimic mai penibil decit a 
umbla ori numai a face semne pentru a atrage clienţii. Elve- 
țianul simte în nări mirosul de ulei încins, de piper, de tomate 
coapte, de ceapă prăjită, „toată gama picantă a bucătăriei orien- 
tale“. Tenta orientală a fostului Tomis era îngroşată de mulți- 
mea cîinilor, de toate speciile, de toate mărimile, culorile, în 
sfîrşit, de toate felurile de lătrat. La restaurant avea întotdea- 
una trei, patru cîini între picioare. Îi găsea pretutindeni, pe 
trotuare, în prăvălii, în stradă, se urmăreau, se băteau pentru 
un os, se mușcau, iar noaptea prezentau „veritabile concerte“, 
Dar Eugen Pittard nu caută pitorescul cu orice preț, el vede şi 
elementele, nu puţine, care confereau Constanţei acelei vremi 
dinamism: construcția noului port, dezvoltarea economică şi edi- 
litară. „Fără îndoială — notează e] — Constanţa este un oraş 
de mare viitor“, Vizitează şi Mangalia, un orășel amortit, cu 
vreo mie două sute de locuitori, împărțiți în patru cartiere prin- 
cipale: turcesc la sud, lîngă el cel tătar, în spate ţiganii mu- 
sulmani „iar în apropierea mării cartierul românesc. Una din- 
tre moscheile oraşului i s-a părut foarte veche — a aflat 
chiar că avea peste trei sute de ani —, fiind vorba, neîndoiel- 
nic, de moscheea Esmahan. Imamul l-a invitat pe călătorul el- 
veţian în minaret, unde a urcat pe o scară strimtă, în spirală. 
A călătorit şi la nord de Constanţa. Pe drumul către Canara 
(azi Ovidiu) a putut admira o privelişte orientală, „de o foarte 
mare frumuseţe“. E. Pittard notează: „În spatele unei coline a 
apărut deodată un fel de car lung, tras de boi albi, cu pas 
mărunt. Carul era condus de un turc cu barbă albă. Turbanul 
verde, de vechi credincios, îi împodobea capul. În mînă ţinea 
un baston și mergea, maiestuos, înaintea boilor, ca un patriarh 
din vremi apuse. În car, două sau trei femei, îmbrăcate cu un 
tel de halat, de culoare închisă, înfășurat turceşte, nearătîndu-și 
decît ochii, şedeau degajat, pe vine. Carul a ajuns la cotitura 
drumului. La marginea cîmpiei necultivate, soarele apunea. 
Discul său roşu era deja mai mult de jumătate dincolo de linia 
orizontului. Deodată, carul apăru pe fondul sîngeriu al discu- 
lui solar. Boii albi, bătrînul turc, femeile învoalate, păreau scăl- 
date în lumină, amplificaţi, transfiguraţi. Siluetele lor subțiate, 


franjurile de aur roşu, apăreau ca într-un tablou de vis“. 

Imagini de stampă din Dobrogea primilor ani ai secolului 
nostru a schițat loan Adam, pasionat călător la Pontul Euxin. 
În fostul Tomis, el a remarcat impactul trecutului cu prezen- 
tul: între casele turceşti, joase, spoite cu var ori lipite cu lut 
galben, unele etajate, „cu balcoane podite, vopsite bizar“ şi 
ruinele antice, „multe, mărturii din strălucite epoci“, aflătoare 
pretutindeni, „se ridică trufaș şi tînăr, orașul cel renăscut, cu 
clădiri mari si sprintene, cu lumină multă și năzuință nouă“. 
Asemeni lui Pittard, loan Adam este tulburat de stridenţa 
orientală a străzii constănțene: vede şi el mulţimea de ciini 
vagabonzi ce hălăduiau în tot locul, sugerîndu-i atmosferă „de 
Constantinopol“, prinde în nări miros de sosuri cu seu prăjit, 
zărește, prin ferestrele cu obloane larg deschise, crătiţi cu pilaf 
gras, în care tronau căpăţinile de oaie; prin dreptul caselor şi 
prăvăliilor treceau în iureș mare ferecatele căruțe tătăreşti pline 
cu aurul recoltelor, spre pîntecele vapoarelor şi caicelor din 
port. O splendidă privelişte a Constanţei de altădată putea fi 
contemplată de pe movila Avretiik-Tepe — aflată pe locul unde 
azi se intersectează bulevardele Tomis şi V. I. Lenin —, prive- 
lişte străpunsă ici, colo de vîrfurile minaretelor, ce încercau a 
se ridica spre cer. Tenta orientală era încă viguroasă: „Mina- 
retele de piartă — scrie loan Adam —, sprintene și rotunde, 
se înalță subțiri şi albe deasupra geamiilor greoaie și joase. 
Sus se încingeau cerdacuri înguste și se acopăr cu turle ţugu- 
iate şi verzi ca nişte chivere. În vîrfurile lor, deasupra de tot, 
încearcă parcă să scînteie semiluna în dogoarea arşiței“. 

Se pare că pe vremea lui loan Adam, delfinii erau foarte 
numeroşi pe aici (azi ei mai pot fi văzuţi la delfinariu şi, mai 
rar, în larg, doar de pescari și navigatori), de vreme ce, flă- 
miînzi, ei intrau puhoi în bazinul portului, pe la ora prînzului, 
dînd iama în scrumbii, spre deznădejdea pescarilor amatori. 
La Anadolchioi, el a văzut fîntînile, de unde sărmanii sacagii, 
pitoreşti, cu butoaie trase de cai jigăriţi, cărau apa de toate 
zilele a constănțenilor. Apa curgea din două „ţipuri“, rece şi 
bună, „în două unde de tinereță“. 


Rînduri memorabile despre meleagurile de la Pontul Euxin, 
aşa cum arătau ele în primul sfert al veacului în care trăim, 
ne-a lăsat Nicolae Iorga, marele prieten al Dobrogei. Imaginile 
sugerate de însemnările sale de călătorie sînt parcă schiţe vigu- 
roase de pictor grăbit, en plain air, să nu piardă lumina, cu 
linii și tuşe sigure de maestru, care nu mai are vreme pentru 
migala atelierului. Iată schiţa Isaccei: „un număr de căsuțe 
foarte umile, revărsate pe coasta unui deal dobrogean ars de 

soare și uscat de lumină“. N. Iorga își mută apoi şevaletul la 
Tulcea: „Un chei larg, ulite strimte, strimbe, de cetate veche 
turcească, acățindu-se pe coasta celor patru dealuri, biserici, 
dintre care una, lipovenească, se mîndreşte naiv cu acoperișu- 
rile-i verzi, edificii publice, al căror caracter arhitectural amin- 
tește alte stăpiniri de cît cea românească. Iar, sus de tot, aleargă 
pe muche o golgotă de mori care-și lungesc în cerul de amurg 
ca nişte negre braţe de cruce aripile de lemn vechiu“. Intră şi 
în oraş, al cărui centru i se pare pustiu și trist; are totuşi ochi 
să vadă şi amănunte subtile: „pe un trotuar trece mărunt un 
domn tînăr, care trage cu ochiul în dreapta, iar pe trotuarul 
din faţă calcă mărunt o cucoană elegantă, care trage cu ochiul 
în stînga“, surprinzînd, poate, începutul uneia din acele istorii 
ce animă, uneori, viața molcomă din tîrgușoarele de provincie. 
Nu-i place savantului — chestie de gust — monumentul lui 
Mircea cel Bătrîn din orașul dunărean (monument dărîmat în 
primul război mondial, apoi, în anii noştri, înlocuit de Ion Ja- 
lea cu un altul), deoarece el nu l-ar fi închipuit neapărat ca 
pe un bătrin, ci, oricum, „ca pe un om cu o deosebită socoteală 
în faptele lui“. Monumentul nu corespundea acestei viziuni, 
înfățişîind — zice marele istoric — „un moșneag cu barba mare 
și cu ținută dirză, avînd în miini un buzdugan pe care-l arată 
onorabilului public în atitudinea cuiva care ar voi să-] vîndă, 
fie şi cu pagubă“. Lingă domnitor, astfel închipuit, N. Iorga a 
mai putut observa „un leu năbădăios“, care „se sucește în jurul 
unei stinci“. Nu-l entuziasmează nici celălalt monument tul- 
cean, al Independenţei — ridicat pe colnicul „Hora“, dis- 
trus, de asemenea, tot în primul război modial şi refă- 
cut abia în 1977, la forma iniţială, de sculptorul Cristea 
Grosu — „alcătuit din două figuri de bronz prinse pe 
un stilp de piatră. Un dorobanţ bine modelat de Vasilescu 
şi un animal cu aripi în care localnicii sînt deprinși a recu- 
noaște un vultur“. Îi place însă peisajul înconjurător, cu o largă 
deschidere spre deltă şi bălțile basarabene, peisaj „cum nu se 
află multe în toată țara“. Măcinul l-a văzut pe vreme de iarnă; 
aici a ajuns traversind Dunărea cu săniile, pe gheaţă. În vechiul 
oraş dobrogean, cu circa trei mii de locuitori, erau încă multe 
case turceşti; existau şi numeroase prăvălii cu cele mai felurite 
mărfuri trebuitoare omului și meșteşugurilor practicate prin 
partea locului, între care şi pescuitul. N. Iorga se uită la firme 
şi se bucură a vedea „nume românești destule“, observă chiar 
«un hotel „Transilvania“», dar şi, mai rar, nume bulgărești şi 
chiar armenești. Pe uliţe, caldarimul ar fi fost făcut din piatră 

încă de pe vremea turcilor, dar bordurile trotuarelor s-au pus 
de administraţia românească, fiind mai europene, adică. Pito- 
rească este imaginea Sulinei, cu cheiul ei de piatră în care sînt 
plantați stîlpi de felinare, ce transformă întunericul în semi- 
obscuritate, încă şi „mai tristă, mai plină de fiori decît lipsa 
deplină a luminii“, semiobscuritate în urma căreia nu poate 
desluși nici o clădire mai semeaţă, care să fie „ca un far asi- 
gurător de primejdii“. În prăvălii, în cîrciumi şi cafenele, ase- 
menea luminate prost, cu lămpi chioare, lucrătorilor de port şi 
marinarilor din toată lumea li se storcea „în plăceri dobitoceşti 
banul smuls în lupta cu furtuna şi cu marea“, iar pe lingă zidu- 
rile clădirilor de lemn se strecurau „oameni în haine murdare“. 
Vede chiar și o trăsură, al cărei rost nu-l poate pricepe în 
această aşezare cu numai o stradă, pe care „doi jandarmi, în 
dolmanele lor învoalate, cu pușca în curmezişul spinării, trec 
iute, ca pentru urmărirea unor hoți nevăzuţi“. Babadagul îi 
prilejuieşte lui N. Iorga consideraţii privind casele dobrogene, 
cu frumoasa culoare roșietică a acoperișurilor de „oale“, fă- 
cute din chirpici, „cărămida ţării“, dar învelite în exterior cu 
piatră și cu ferestrele dispuse la înălțime, după datina tur- 
cească, potrivit căreia „privirea străinului pingăreşte casa“. În 
fosta locuinţă a caimacamului, o clădire cu „două rînduri și 
balcon de lemn“, s-a instalat sediul subprefecturii. O altă clă- 
dire la Babadag: moscheea, cu celebrul mormînt al lui Sari- 
Saltik şi fîntîna cu apă bună și limpede, edificiu, care, sub ra- 
zele lunii, îi apare gîrbov, „cu toate reparaţiile nepotrivite“. 
Alături, tristă, părăsită și dărăpănată, clădirea fostului seminar 
musulman — instituţie multiseculară, mutată la începutul vea- 
cului nostru în Medgidia — completează peisajul acestui com- 
plex religios, faimos cîndva, sub stăpînirea sultanilor. Pe Nicolae 
Iorga, obişnuit cu semeţia codrilor carpatini, pădurea Babada- 
gului nu-l impresionează; i se pare a fi doar un crîng, cu copaci 
minusculi, chirciţi, „în care vezi cu mirare foile glorioase ale 
stejarului“. Sosit la Constanţa, după ce trece prin Anadolchioi, 
„prefața turcească“ a fostului Tomis, savantul-călător dă aici 
peste lume multă, mai cu seamă bucureşteni veniţi la băi, de 
care gem hotelurile şi strada, „călcînd rar, solemn, cu figuri de 
ocazie foarte caraghioase, cum îi place românului de la oraş 
să și le iaie, de cîte ori poate“, iar birjarii tîrgului poartă pe 
uliţe „ilustre personagii anonime. Iată şi renumita piață unde 
se află monumentul lui Ovidiu (dăltuit de sulmonezul Ettore 
Ferrari în 1883), „versificatorul elegant care a vorbit de rău 
Sciţia barbară“. În preajma statuii, multă mișcare; se aflau 

acolo o cafenea şi o cofetărie cu „lume europeană“, dar şi turci, 
negustori ambulanți ori sacagii, chiàr şi „muscali uitaţi de vară“, 
cu birje asemănătoare celor din București, sosite aici „de ha- 
tirul stagiunii băilor“. Constanţa se europeniza vizibil — avea 
deja un port modern —, lepădîndu-și „vechile zdrenţe orien- 
tale“, pentru ca, „triumfătoare“, să devină „un oraş în adevăr 
românesc“, pe măsura marilor eforturi şi sacrificii ale naţiunii 
de a-și asigura ieşirea la mare. 

Un alt împătimit călător la Pontul Euxin, în aceeaşi vreme, 
Mihail Sadoveanu, spunea, exagerînd puţin, că Dobrogea ar fi 
fost un ţinut ocolit de turişti, călcat doar vara, cînd lumea ve- 
nea pentru băi la Mamaia, puţini fiind acei care se încumetau 
să drumeţească prin fantastica deltă ori prin minunatele plaiuri 
din preajma Constanţei, iar funcţionarii „nefericiţi şi disperaţi“, 
trimişi aici de datoria serviciului, veneau în provincia euxină 
ca într-un loc de exil. O mare nedreptate făcută Dobrogei, 
„țară cu multe frumuseți şi curiozități“, bogată, „cu iarnă blîn- 
dă, cu orizonturi deschise, cu marea aproape“. Ca mulţi călă- 
tori care au trecut prin ţinutul Niculiţelului, și marele nostru 
prozator a remarcat frumuseţea locurilor de aici, pe care le-a 
evocat cu căldură, în rînduri de aleasă expresie literară: „Mă 
opresc, privesc în juru-mi. În urmă dealul şi pădurea; în altă 
parte, pină-n cer, alte dealuri, cu păduri seculare; apoi buche- 
tele de arbori, viile; totu-i frumos și prietenos în juru-mi; şi 
parcă mă fură un gînd: ce bine ar fi de trăit în aceste locuri, 
într-o vălcică, într-un colț de pădure bătrină, într-o căsuţă 
albă; flori cresc pretutindeni; bolți de clematită şi rouruscă 
singure se alcătuiesc; în văile acestea fericite, ce dulce ar fi 
fost o sihăstrie a tinereţii !“ 

Prin formaţia sa — geolog şi paleontolog — savantul Ion 
Simionescu, un mare călător prin ţinuturile transdunărene, s-a 
aplecat mai cu seamă asupra caracteristicilor şi curiozităţilor 
naturale ale Dobrogei. Acest pămînt, la scară redusă, cuprinde 
tot soiul de reliefuri — apreciază savantul. „Ai crede — scrie 
el — că un uriaş din vremea legendelor, vroind să facă o jucă- 
rie pentru vreun copil de al său, a făurit acest pămînt scump 
nouă, încingîndu-l cu lanţ de ape în trei părţi“. Totodată, mare 
diversitate faunistică, ţinutul dobrogean fiind „o adevărată co- 
rabie a lui Noe“: de la mistretii din deltă, la „helghea cea nin- 
să“, de la vulturii şi pajurile de temut la micul auşel „ce-și 
țese din pislă cuibul ca o pungă“, apoi șerpi uriași, rude bune 
ale şarpelui Boa, şopirle „cu bumbi de sidef“, peşti — de la 
morun şi somn la zvirlugă —, ţințtari şi lăcuste, chiar foci şi 


194 


flamingi, „tot noianul animalelor felurite mişună prin iarbă, 
pe sub pămînt, în ape ca şi în aer“. Vegetaţia nu se lasă nici 
ea mai prejos în diversitate și exotic („Pînă aproape de Agi- 
ghiol, liliecii înfloresc pe coastele dealurilor, iar seminţele plan- 
telor din Transcaucazia şi Persia au încolţit în pămîntul dobro- 
gean, alături de obişnuitele flori de pe meleagurile noastre“). 
Ion Simionescu susținea ideea generoasă (concretizată abia în 
zilele noastre) că toată această excepţională varietate naturală, 
împreună cu vestigiile istorice să fie oglindită, spre desfătarea 
ochiului şi a minţii, într-un mare muzeu, de unde să nu lip- 
sească, desigur, minunatele realizări ale oamenilor de aici, care 
să fie ca un „altar de dragoste de țară“. 


Ion Simionescu a drumeţit mult, cu deosebire în nordul 
provinciei, cu renumita căruță dobrogeană, solidă și bine fere- 
cată, cu mult fier în ea, dar trasă de cai iuți şi vînjoşi. Iată-l 
lingă Turcoaia, la Iacob Deal, „muntele“ de granit, unde, la 
poale, se află o mică așezare de cioplitori, de toate naţiile, „cu 
case dese, strînse grămadă în jurul rănilor pe care omul le 
face în munte“. Mica localitate avea aspect urban (case acope- 
rite cu tablă, școală, spital), în „contrast viu“ cu satul alăturat, 
Turcoaia, ale cărui case erau lipite cu lut, acoperite cu stuf şi 
împrejmuite cu garduri de papură. Mare animaţie în carieră, 
zgomot de ciocane şi mașini şi bubuit de dinamită; ţara avea 
nevoie de piatră. Urcă apoi spre creasta dealului, ținînd un 
drum presărat cu bolovani; sus, privelişte „minunată“. Spre 
apus, „în ceața argintie a zării“, se vedeau întinderile bălții 
brăilene, acest, cîndva, mare rezervor piscicol (se prindeau, în 
anii buni, pînă la șase milioane kilograme de pește); spre răsă- 
rit, pămînt uscat, însetat, cu lanțul munţilor măcineni, apoi dea- 
luri, cu satele Cerna, Carcaliu, Satu Nou, în apropiere de rui- 
nele cetăţii Troesmis şi, singuratică, în mijlocul apelor tulburi, 
stinca Blasova. Un alt „munte“ dobrogean: Consul, lîngă satul 
Ortachioi (azi, Horia), „o piramidă triunghiulară de porfir roșu 
şi verde“. Sus, la cei 329 m înălţime, se deschide o priveliște 
largă, spre nordul provinciei, cu zonele împădurite. La sud, 
lacul Babadag, a cărui apă „sclipeşte în bătaia soarelui ca o 
grămadă de fluturaşi“ şi, alături, cetatea de la Enisala, ale că- 
rei ruine, încă în picioare, pot fi văzute şi azi. Solul de pe 
aici, format din lavă întărită și sfărîmată de intemperii, explică 
bunătatea vinurilor de Niculiţel, terenul fiind asemănător „cu 
vestitele regiuni viticole de la Bozen din Tirol“; tot compoziţia 
solului explică existența pădurilor de stejar, ulm, uneori fag, 
oază de răcoare, unde au fost ctitorite mănăstirile Cilie şi Co- 

coşu („ca o cetăţuie asvirlită pe coama unui deal“). În acest 
binecuvîntat loc de natură veneau să-și afle odihnă și linişte 
orășenii din Tulcea, Brăila şi Galaţi. Ținutul dintre Consul şi 
Sf. Gheorghe arăta însă cu totul altfel, fiind înzestrat cu sol 
lutos, uscat, neprielnice vegetației. Aici „cîmpurile sînt înver- 
zite numai pe vremea slabei umezeli de primăvară“. La vreme 
de secetă, regiunea semăna cu o mare galbenă, tristă, unde 
„rar cite un salcîm prăfuit şi mai rar cite un pile de tufiş“ 
umbreau pămîntul pirlit de arşiţă. Viața se adapta însă şi aces- 
tor condiţii şi nu fără mirare, călătorii ce se abăteau pe aici 
puteau zări nenumărate turme de animale „imprăştiate cu su- 
tele“ în mijlocul cîmpiei galbene, ce părea lipsită de orice 
hrană. În zonă, alt deal singuratic: Denistepe, lîngă Hagilar 
(azi Lăstuni). De pe coama sa, unde trăiesc șopirle și broaște 
țestoase, se poate vedea pînă departe în zările stepei ondulate 
pe care se răzlățesc sate, cu turlele bisericilor sclipind în soare. 
„Atit e de desăvirşită liniştea ce domneşte pe aceste virfuri 
joase și totuşi aşa de depărtate de viaţa zgomotoasă a oameni- 
lor — scrie Ion Simionescu — încît cu drept auzi zvicnirile 
inimei“. Savantul geolog urcă și pe dealurile Beştepe, cu cele 
cinci „gheburi“ aflate la marginea Dunării. De aici se văd delta 
şi dealurile Prislav și Malcoci, precum şi cel pe care se află 
monumentul Independenţei din Tulcea. Aceste înălţimi sînt 
mărturii din străvechi ere geologice. Explică apoi formarea 
deltei, dintr-un golf maritim ce se întindea pînă spre Galaţi, 
din aluviunile cărate de bătrîna Dunăre, mil ce fusese cîndva 
semețe stinci din Alpi, Carpaţi și Balcani, măcinate cu răb- 
dare de ape. „Din fundul mării, pe zi ce merge, se înalță pă- 
mîntul cu ostatecii războaielor duse între ape şi pietre de pe 
vîrfurile munților îndepărtați“. S-au ridicat mai întîi grindu- 
rile — limbi de nisip de-a lungul țărmului mării —, separînd 
apele golfului de acelea ale Pontului. Vegetaţia luxuriantă, 
mai ales stufărişul, des ca peria, în care s-au aciuat lupi, vulgi 
şi mistreți, iar numeroase popoare de păsări și-au făurit cuiburi, 
a devenit agent al înălțării deltei. „Totul este interesant în D^- 
brogea — mai scrie Ion Simionescu: manifestarea naturii, ca 
și a oamenilor, pămîntul, ca și tot ce-şi scoate hrana din el. A 
o cunoaște e o datorie: nu numai față de ştiinţă, cît faţă de le- 
gătura strînsă ce trebuie să ție unită provincia noastră trans- 
danubiană cu patria mamă“. 

lată imaginea Mangaliei de acum șapte decenii, așa cum 
o vedea Henric Sanielevici: o stradă principală, în continuarea 
şoselei „unde, pe o parte și pe alta, pe doar cîteva zeci de me- 

tri, se aflau toate prăvăliile“. Ca turist ce se crede în Orient 
remarcă, asemenea altor călători, „un ture splendid, cu trăsă- 
turile fine, încadrate de o barbă albă“: era un ceasornicar şi 
muezin totodată. Un armean, cu alură de prinț scăpătat, răsu- 
cea nervos „nişte mătănii negre“, iar, mai încolo, dugheana 
unui grec cu niște lipovence amuzate în faţă. Într-o cafenea 
turcească, musulmanii sorbeau cafeaua nemișcaţi, contempla- 
tivi. Dar aici se mai aflau două cafenele: liberală şi conserva- 
toare. În „centrul“ tirgului, atît de familiara, pe vremuri, 
fanfară, formată din ţigani îmbrăcaţi în uniforme militare, 
cînta valsuri vechi de un sfert de veac (ziua, muzicanții pes- 
cuiau numai cu pantofi și chipiu). 


Scriitorul Ion Marin Sadoveanu și-a petrecut cîțiva ani ai 
copilăriei la mare, fapt cu implicaţii profunde asupra devenirii 
sale sufletești; el a îndrăgit mult meleagurile euxine şi, de-a 
lungul întregii vieţi, a fost un constant pelerin în Dobrogea. 
Cartea sa „Taurul mării“, scrisă spre amurgul vieţii, este in- 
spirată de bogăţia materialului arheologic aflător la Histria şi 
Tomis, încercînd să reconstituie, cu mijloace literare, viaţa 
elină de la Pontul stîng în secolul al IV-lea î.e.n. Rindurile 
scrise de I.M. Sadoveanu despre acest spaţiu vibrează de li- 
rism. Macii, care brodează cîmpiile aurite de holde, îi reamin- 
tesc „majusculele frumos încondeiate, în răbdarea mănăstirilor, 
din manuscrisele medievale“, păsările, în Dobrogea, „sînt de 
aur şi azur“; un pepene spart risipeşte „un pumn de răcoare“; 
satele dobrogene „în asfinţituri, bătute parcă, de un ciocan, în 
aramă“, „adorm în valuri roşii şi diafan, inefabil de albas- 
tre...“, iar „vînturile au trei tăișuri şi un vag miros de cimi- 
tir în inima lor“ etc. Scriitorul a evocat, de cîte ori a avut pri- 
lejul, cu iubire şi cu nostalgică întoarcere la trecut, locuri şi 
oameni din Dobrogea de altădată, de pe vremea cînd Constanţa 
îşi înghesuia prăvăliile şi casele abia începind cu locul aflat 
azi, la intersecţia bulevardelor Tomis şi V.I. Lenin. În roman- 
ticul port, vizitat adesea de poeții Anghel şi Minulescu, în care 
încă mai ancorau micile caice turceşti, pe un remorcher cu 
zbaturi, ruginit, părăsit şi uitat, liceenii constănţeni improvi- 
zaseră un original „salon literar“, unde, pe fondul acustic al 
zbaterii apei şi ronţăiturilor de şobolani, se desfăşurau lecturi 
din Maupassant, Pierre Loti şi Anàtol France. Apoi va cunoaşte 
ţinutul euxin prin lungi drumeţii „din miazănoapte pînă la 
miazăzi“, cunoaştere sporită „zi cu zi, nu după meridiane ‘și 
puncte geografice, ci după cotituri de şosea însemnate cu mori 
de vînt, după lanuri de griu stropite cu maci, după raci şi după 

paseri“. O carte despre Balta Brăilei a unui neamt („Un rai 
al păsărilor de la Dunăre“ de Hugo Adolf Bernatzik), în care 
acesta descrie și ilustrează cu simţ artistic, după un periplu 
făcut cu arma de vinătoare la umăr și cu aparatul de fotogra- 
fiat în mînă, frumuseţile de aici, îl umple de entuziasm pe Ion 
Marin Sadoveanu, mai ales că autorul, pe drept, reproşează tu- 
ristului german de a căuta aiurea şi cu cheltuieli mari, pe con- 
tinente îndepărtate, ceea ce cu prisosinţă poate afla într-o ţară 
apropiată, România, în bălțile sale dunărene, un fel de „Congo 
european“. Scriitorul mărturiseşte în recenzia cărții: „Şi un fel 
de ciudată mîndrie m-a cuprins, cînd am găsit în această aris- 
tocratică societate de pelicani, astăzi europenizată, graţie d-lui 
Bernatzik, o veche cunoștință: modestul şi cenuşiul tundac, ce 
pescuiește toată iarna pe sub stincile Constanţei, de îndată ce 
dă îngheţul pe lac“. 

Fascinantul peisaj al bălților dunărene a fost evocat şi de 
marele geograf George Vâlsan. Cum se știe, savantul a studiat 
ținutul de la mare și Dunărea inferioară cu pasiune şi căldură 
„Nu există — spune el — ţinut românesc mai original ca în- 
iâţişare fizică şi etnică, mai preţios pentru rolul pe care îl îm- 
plinește, mai plin de amintiri străvechi Şi mai demn de cer- 
cetat decît acest pămînt al Dobrogei“). Vâlsan ne-a dat o eloc- 
ventă descriere a bălții dunărene. Balta înseamnă partea din 
lunca Dunării cuprinsă între Dobrogea şi Bărăgan; începe la 
Silistra, unde braţul Borcea se desprinde de Dunăre şi, după 
ce se gituie la Hirşova, se termină la Brăila, „unde Dunărea 
veche se uneşte cu cea nouă“, În lungime, balta întreagă ajunge 
ia circa 160 km; balta Ialomiţei are 100 km lungime, dar nu 
depăşeşte în lărgime 15 km; cea a Brăilei se întinde pe 60 km, 
cu o lățime de circa 25 km. G. Vâlsan compara acest teritoriu 
cu o ,„Mesopotamie românească“. Pe malurile apelor se află 
oraşe, sate şi cătune, dar în interiorul ținutului băltit aşeză- 
rile sînt rare, locul fiind puţin ridicat faţă de nivelul Dunării, 
iar în timpul revărsărilor, primăvara, apa se ridica, uneori, la 
patru metri. Atunci — scrie savantul geograf — „Afară de ci- 
teva, grinduri, tot cuprinsul bălții se schimba într-o mare dulce, 
din care nu ies la lumină decît numeroasele păduri de sălcii, 
căci nu mai vezi copac străin.. .“. Totuși, bogăţia bălții atră- 
gea aici lume numeroasă; după retragerea. apelor, sătenii din 
jur şi chiar oameni de la munte veneau în zonă cu nenumărate 
turme de vite, oi, porci, pentru că hrană se află din belşug. 
„De asemenea, unde s-a putut, s-au întemeiat tirle, care au 
ajuns cu timpul cătune. Numai în Balta Brăilei se pot număra: 

Strimba, Nedeicu, Iapa, Măraşu, Băndoiu, Țicău, Frecăţei, Bou, 
Peceneaga, Blasova. Aceasta, afară de cherhanale sau aşezări 
pescăreşti“. Cătunele acestea deveneau, la vremea inundații- 
lor, Veneţii de chirpici, cînd apele ajungeau la pragurile case- 
lor, „iar păsările, purceii şi văcuţa stau grămadă pe o palmă de 
pămînt uscat, sub streaşina casei“. G. V âlsan a călătorit şi prin 
renumita, pe timpuri, girlă Filipoiul, unde pădurea de sălcii 
era suverană („Cine ar putea descrie frumuseţea acestor pă- 
duri de sălcii?4), apoi prin Delta Dunării, unde, dacă prezența 
omului e destul de rară, în schimb, cu deosebire primăvara, po- 
posesc aici păsări călătoare — acest loc fiind răspîntie de migrații 
_— din toate colţurile lumii, cîtă frunză şi iarbă („In Deltă se în- 
tilnesc: drumul care urcă din Egipt pe la Constantinopol şi 
de-a lungul țărmului Mării Negre, apoi drumul care vine din- 
spre Caucaz prin Crimeea tot pe țărmul Mării Negre, apoi 
drumurile care coboară din nordul Europei pe Prut și Nistru 
şi, în sfîrşit, drumul care însoţeşte Dunărea din Europa Cen- 
trală“). ŞI în Deltă, satele sînt Veneţii rustice, ca Sf. Gheorghe 
ori Periprava, pe străzile cărora se circulă cu luntre, iar, une- 
ori, oamenii au chiar case plutitoare, pe șlepuri, „care poartă 
ghivecele cu flori, coteţul cu păsări și cățelul isteţ şi gălăgios 
care păzeşte gospodăria“. 

Memorialistica lui G. Vâlsan cuprinde evocări dobrogene 
de netăgătuit farmec literar. Codrii de tei de la Niculiţel, cînd 
înfloresc, trimit pînă la Dunăre „un val de miros“; atunci, 
„Noaptea, pe vapoare, ies marinarii, se reazămă de balustradă 
şi respiră. lar cînd luna s-a înălțat ca un chihlimbar uriaș pe 
fruntea umbrită a nopţii, pădurile Niculiţelului răsună de cin- 
tecul privighetorilor înnebunite de miresme, de dragoste şi de 
lumină dulce. Sînt atît de aiurite de propriul lor cîntec, încât 
nu te mai văd“. lată cîteva frumoase rînduri despre răsăriturile 
đe soare de la Pontul Euxin: „În zori, deasupra fierberii ob- 
scure a mării, plugul luminii despică întîi o brazdă roşie care 
se propagă orizontal, însîngerind poala cerului. Apoi cîteva 
lişii de raze trimise de un reflector nevăzut iscodesc înălțimile 
şi trezesc pe rînd norii care adormiseră înghesuiți unul în altul. 
O glorie izbucnitoare, neînvinsă, umple aerul de vibraţiile unui 
cîntec de lumină care creşte ca sunetul trimbiţelor, biruieşte 
ca tinereţea, pînă culminează în apariţia ochiului incandescent 
al soarelui. Marea s-a încins pînă la ţărmuri şi a devenit du- 
reroasă la privit”. 

_ între evocările euxine ale lui Vintilă Mihăilescu, alt mare 
geograf, deosebit de colorate sînt acelea despre Techirghiolul 

balnear de altădată, cu cabinele sale primitive, de lemn, şi ele 
puţine însă, «așa că în tot lungul lacului puteai vedea și „draci 
negri“ uscîndu-și nămolul la soare Şi spălîndu-şi-l cu apa atit 
de sărată a lacului, încît înotul era o jucărie, iar o picătură în 
ochi — foc», În golful din apropierea Tuzlei a cunoscut un grec 
Sfătos care spunea despre Ovidiu că ar fi fost un „rege“ şi că 
Ahile oprise „numai scuipînd în palme o locomotivă ...&, Pe 
dunele de la Agigea, V. Mihăilescu a asistat, într-o vară, la 
aplicarea, prima oară la noi, de către savantul botanist Traian 
Săvulescu, a metodei „sociologiei vegetale“ a lui Braun-Blan- 
quet: «Ne aşezam, eu şi regretatul meu prieten, pe plaja de 
dune turtite, limitam un Pătrat cu latura de doi metri, smul- 
geam toate plantele, le grupam pe specii (determinate fără gres 
de Traian Săvulescu) și calculam frecvenţa şi densitatea lor. 
Treceam apoi în alt pătrat, pînă se împlinea numărul „regle- 
mentar». 

Mangalia anilor de după primul război mondial a fost evo- 
cată, într-un bogat jurnal de călător, de către scriitorul Gala 
Galaction. Exista, aici, un restaurant „Brusallis“, de unde în- 
cepea, de fapt, oraşul. O grădină publică în paragină, o stradă 
cu prăvălii și „cîteva ulițe scurte, pierdute în dărîmături“ — 
Mangalia a suferit mult de pe urma războiului —, o geamie şi 
două mori — „una de foc Și una de vint“ — formau tot orașul. 
Tabloul era completat de epava vaporului grecesc „Smirna“, 
eşuat pe nisip. După război, rada portului s-a împotmolit cu 
totul, astfel că traficul naval a devenit nul. Singurele flori ale 
locului erau cele ale scaieților, „cu un miros dulce ca de miere 
și de flori de tei“; planta aceasta, aflată Ja tot pasul, în curți, 
pe străzi şi în afara oraşului, creştea mare, viguroasă, astfel că 
iarna folosea la făcutul focului, alături de tizic, lemnul fiind 
atit de rar aici. Lui Gala Galaction, Mangalia acelor ani îi 
apare ca o „burgadă orientală“. („„Deşi, după neamuri, locui- 
torii ei sînt greci, turci, tătari şi români, după traiul și după 
sufletul lor sînt toţi orientali“). Desigur, în fostul Callatis, scrii- 
torul a vizitat singurul obiectiv arhitectural al locului, vechea 
geamie, remarcată de atîția călători de-a lungul vremurilor. Pe 
atunci, edificiul era înconjurat „cu un zid gros de piatră“, care 
părea a fi „vechi ca şi geamiae, Deşi preot creștin. Galaction a 
fost puternic impresionat de acest lăcaş mahomedan. E] scria: 
„Cînd am văzut pentru întîia oară acest locaș de închinăciune, 
am rămas locului, biruit de un farmec greu de lămurit. Sub 
ochii mei, într-o pădure de scaieți, răzbeau deasupra citeva 


columne funerare, înfăşurate la virf cu turbanul de onoară. 

O fîntînă arhaică, cu furci şi cu scripete, veghea la căpătiiul 
unui sarcofag spart și bătrin, pare că de cînd piatra și de 
cînd mușchiul. Nişte lespezi cu glorioasă literă arabă se înecau 
în hăţișul universal. Cîţiva copaci strimbi, pe lîngă unul singur 
valid şi dominant, acopereau ceva din zidul geamiei, creînd un 
colț de umbră şi de fugare arabescuri“. Morile, despre care 
am amintit, se aflau pe drumul ce ducea la satul Două Mai, 
la un kilometru distanţă una de cealaltă. Pe scriitor l-a inte- 
resat, nu se putea altfel, moara de vînt, părăsită, hieratică, cu 
o inscripţie în grecește, care lămurea că a fost construită în 
anul 1880. Ea ar fi funcţionat pînă în ajunul războiului. „Vă- 
zută de departe, moara aceasta seamănă cu un bust militar, 
decorat cu o chivără enormă, ale cărei pene răsfirate le-ar 
sufla vintul într-o parte“. Construcţia, de birne, avea o formă 
octogonală, fiind urcată pe un fundament de piatră, înalt de 
un metru, tot octogonal; sus se afla un foişor, la care se putea 
ajunge pe o scară, cu uși şi ferestre, de unde se vedea orașul, 
dealurile din jur și, desigur, marea. Aripile morii, douăsprezece 
la număr, erau din pînză — în momentul cînd a descris-o scri- 
itorul, nu mai exista nici o aripă întreagă, ci numai scheletul 
de sîrmă. Arhaica moară i s-a părut lui Gala Galaction mult 
mai pitorească decît cea cu motor — „de foc“ — „plată, vul- 
gară şi antipatică“. I s-a spus că moara mangaliotă l-ar fi inte- 
resat și pe neîntrecutul pictor Gheorghe Petrașcu. A vizitat 
și izvoarele de pucioasă, „cele de la miazăzi, bune de scăldat şi 
bune de băut“, dar, în drumul pînă acolo, a trecut pe lîngă 
geamia tărărească, „simplistă și rigidă“. La cîteva sute de metri 
mai sus, un loc de unde se poate admira panorama oraşului, 
pe care o înfățișează cu talent de pastelist: „Profilul Mangaliei 
este elementar. O magazie, două-trei case cu etaj, o biserică 
începută şi neisprăvită, două minarete şi o moară de vînt. Mai 
este şi un far minuscul, dar trebuie să ştii pe unde vine, ca 
să-l poţi distinge“. Descrie și băile de pucioasă: „Un şopron cu 
vreo 7—8 cabine, fiecare cu putina ei, şi încă un şopron dacă 
nu două, cu ceva aparate şi cu un bazin de colectare“. Merge 


şi la Caracicula (Limanu) pentru a vedea vestita peşteră de pe 
malul lacului Mangalia. Aici, un învățător tînăr şi isteț se oferă 
călăuză. Satul a pătimit de pe urma ultimului război. Galac- 
tion îl găseşte cu vreo trei sute de familii, cu străzi largi, „ca 
nişte bulevarde“. Învățătorul îl conduse în peşteră. Prozatorul 
consemnează: „În pereţii fantastici — inegali, răsuciţi, capri- 
cioşi ca fumul — încep, la dreapta și la stînga, să se caşte guri 

negre înaintea cărora rămii înfiorat şi indecis, sub para lumi- 
nării... Dacă laşi în urmă-ți, fără precauţiuni de nici un fel, 
trei patru guri de acestea, eşti în mare primejdie. Nu mai 
nimereşti coridorul care duce la gura peșterii“. Un amic man- 
galiot — „un hamal“ — i-ar fi suflat lui Galaction că aici s-ar 
afla ascunse comori... 

Mutat, în anul 1919, la circumscripția medicală Anadolchioi, 
din județul Constanţa, medicul Georce Ulieru s-a ataşat pro- 
fund de aceste meleaguri, rămînînd pînă la sfîrșitul vieţii un 
statornic iubitor al mării. Aici, la Constanţa, G. Ulieru îşi 
va începe activitatea literară și tot aici inimosul medic de 
țară va publica primele dintre numeroasele sale lucrări de 
educaţie sanitară și de popularizare a efectelor terapeutice ale 
curei heliomarine. „Prin cîte locuri am colindat — scrie Ulieru 
— unele pline de măreție, măreție apăsătoare, cum ar fi prin 
potecile munţilor, în vînătorile mele, sau prin regiunile pădu- 
roase ale dealurilor, unde mi-am legănat visele şi toată copilă- 
ria, nici un colț de pămînt nu mi s-a alipit mai mult de suflet 
ca pămîntul dobrogean“. Rîndurile închinate stepei dobrogene 
din volumul „Amintiri“ capătă valenţele unui veritabil poem 
în proză: „Sint frate cu iarba, cu dropia, cu jocul din picioa- 
rele şi din nările cailor, cu tine de-a valma, pămînt dobro- 
gean !“; „Cînd florile îimpodobesc pămîntul, iar tu ţeși hlamida 
pe malul lacurilor lumii, la marginea drumurilor albe, în preaj- 
ma satelor rare, din maci aprinşi, din galbenă rapiţă sălba- 
tică și din albastra cicoare, nu-i Hlamidă regească mai înflo- 
rită ca hlamida ta“; „Marea care te scaldă și lacurile în care 
se oglindeşte frumusețea ta sălbatică, una cu frămîntările şi 
celelalte cu tainele, de ce mă ţin atît de înlănţuit ?%; „Sălba- 
tică stepă dobrogeană, nu-i pe lume loc de uitare și de viaţă 
mai adînc ca la sînul tău !“. 

Solicitat, în timp ce se afla la Constanţa, de un redactor 
al „Revistei dobrogene“, care apărea prin anii '30, de a oferi 
cîteva rînduri acelei publicații, marele Tudor Arghezi trimite 
o scrisoare cuprinzind interesante aprecieri despre Dobrogea 
acelei vremi. Iată un fragment: «Mi-aţi cerut ceva, o schiță, 
un filigran, un portret al ciudatului dv. pămînt, încremenit 
dinaintea unei oglinzi cu luciul frămintat. l-am rămas ţării 
dv. dator o carte, „Țara albă“, de recunoştinţă pentru emoţiile 
cu care au binevoit să mă copleşească drumurile ei, timp de 
ore întregi, pustii de orice fiinţă vie, afară de troscotul meta- 

lic, ruginit şi ghimpat al cîmpiei rupte şi vastele căldări cu 
păretele spiral, în golul cărora m-a purtat motorul. M-am în- 
tors acasă, acoperit de praful cimitirelor musulmane, şi sche- 
letul pămîntului, descoperit în gropile geologice în acelaşi timp 
cu osuarele de piatră ale împărăției romane, a intrat în ființa 
mea sufletească... Şaizeci de zile de pribegie prin nişte tări- 
muri asemănătoare, sînt sigur, cu deşertul, pe unde se afla 
Betleemul şi unde femeia samariteană a scos din fintină o 
ciutură cu apă, sînt în stare să obsedeze un om, să-l haluci- 
neze, să-i schimbe aptitudinile, să-l facă să scapere ca o lumină 
şi să-i dea năravuri serafice de îngeri». 

Scriitorul Tudor Şoimaru, într-o carte dedicată Constan- 
tei anilor '30, ne prezintă spectacolul, atit de caracteristic 
Chiustengei de altădată, oferit de mulțimea cafenelelor. Spre 
Cazino, lîngă port, se aflau „Café Sulina” şi „Cafe Maritima“; 
alături, cafeneaua „La Timonier“, unde veneau hamalii şi 
„pleava“ orașului. Mincarea preferată: aterină cu roşii, stro- 
pită vîrtos cu băutură. În piaţa „Ovidiu“ — în centru adică — 
se afla „Cafe Elita“, local de lux, cu muzică, unde, la intrare, 
se mai şi plătea, dar, tot aici, şi populara „Cafenea a marinari- 
lor“. Pe strada Carol — azi Tomis — alt lanţ de cafenele: „Café 
Poşta“, „Cafeneaua Vînătorilor“ (unde scriitorul vede greci ju- 
cînd biliard cu un popă), apoi „Valul lui Traian“ (aici, în 
caimac, se turna ţuică în loc de rom), „Comerciant“, „Select“, 
„Internaţional“, „București“. Şomerii frecventau cafeneaua „Tri- 
poli“, iar „peştii“ — numeroşi la Constanţa —, populau... 
„Naţionalul“. Zidarii și dulgherii aveau şi ei cafeneaua lor, iar 
armenii sorbeau caimacul la „Ararat“; chiar şi birjarii frecven- 
tau o cafenea anume: „Bazargic“. 

Tot în acei ani, un francez, Georges Oudard, se arată im- 
presionat de realizările româneşti din provincia pontică, care 
ar fi avut „doar 20 000 de locuitori“ cînd a revenit la Româ- 
nia, în timp ce Constanţa, singură, număra, la 1935, de trei 
ari mai multe suflete. În ciuda animației din modernul port 
constănţean, viaţa în oraș i s-a părut domoală, înviorată doar 
vara, cînd „plăjile învecinate se umplu de frumoase baigneu- 
ses“. Lui G. Oudard nu i-a plăcut cazinoul: „Un lucru — no- 
tează el — este decepționant în aceste locuri primitoare: albul 
cazinou, pretenţios complicat, al celui mai îngrozitor stil 1900, 
care încarcă țărmul mării“, Exagera, desigur; azi, cazinoul din 
fostul Tomis este un loc de referinţă al arhitecturii „art nou- 


veau“ din România. 

Cu evocarea lui Oudard se încheie această încercare de a 
reconstitui, din note de voiaj, chipul locurilor de la Pontul 
Euxin, o imagine în mişcare, în evoluţie, căreia, în decursul 
multor veacuri, fiecare călător pe aici i-a adăugat o linie ori 
o tușă, potrivit acuităţii simțului său de observaţie şi, nu mai 
puțin, talentului său memorialistic. Imaginea dobindită nu 
poate fi însă — cum arătam la începutul capitolului — decît 
una parțială; adevăratul chip al meleagurilor euxine poate fi 
zugrăvit numai folosind şi celelalte mărturii: arheologice, do- 
cumentare, arhivistice, atît de numeroase, privind locurile de 
la Pontul Sting. 


Bogăţii şi meşteşuguri 


Ținutul euxin, cel generos dăruit de natură, a fost întot- 
deauna bogat — holde îmbelșugate de grîne, turme fără nu- 
măr, ape clocotind de vinzoleala peştilor, tîrguri şi porturi prin 
care treceau mărfuri din toate colţurile lumi şi unde, grămezi, 
se aduna aurul și argintul —, de aceea, prin aceste locuri şi-au 
purtat oștile cuceritori dornici de pradă şi agoniseală fără 
muncă. Și Darius, şi Filip H şi Alexandru — în vechime, apoi 
sumedenie de „regi“ barbari, ale căror neamuri nimeni nu 
le-a ştiut vreodată exact numărul, numele şi legea, iar, mai 
spre epocile moderne, sultani şi împărați cu palate străluci- 
toare au venit la Dunărea de Jos şi Pontul Euxin, fascinaţi de 
generozitatea în roadă bogată a locurilor acestora. 

Clima relativ blîndă şi păşunile aflătoare pretutindeni în 
țara dintre ape au favorizat, neîndoielnic, străvechiul mește- 
şug al păstoritului. Încă pe vremea argonauților — ne spune 
legenda — păstorii își minau turmele în Insula Peuce (Delta 
Dunării). Trecînd prin „Braţul Frumos“ (probabil Sf. Gheor- 
ghe), vitejii lui Iason și urmăritorii lor colchideeni aveau să-i 
înfricoşeze pe acei pașnici păstori cu insolita lor apariţie (Apol- 
lonios din Rhodos ne-a lăsat scris: „Dar în luncile joase din 
apropiere, patriarhalii păstori îşi părăseau turmele nenumă- 
rate, atît de speriaţi la vederea corăbiilor de parcă ar fi văzut 
nişte dihănii ivindu-se din marea unde mişună chiţi uriași. 
Căci nu mai văzuseră vreodată corăbii care brăzdează valu- 
rile. ..%). 

Alexandru cel Mare, traversînd Istrul, în anul 335 î.e.n., 
intră într-un ţinut cu pămînt roditor şi holde bogate. De la 
Arian aflăm că: „În cursul nopții (Alexandru și oștenii lui) 
merseră prin locuri unde holdele de grîu erau îmbelşugate. În 

felul acesta rămăseseră mai neobservaţi în înaintarea lor (griul 
era, deci, foarte înalt — n.n.). Cu ivirea zorilor, Alexandru se 
porni prin holde. El porunci pedestraşilor să înainteze culcînd 
griul cu lăncile înclinate, pînă au ajuns la pămîntul necul- 
tivat“. 

Desigur, Ovidiu, picat la Pontul Euxin din falnica, bogata, 
civilizata, sfidătoarea Romă a lui Octavian August, nu putea, 
nici nu voia să vadă — altfel tînguirile sale nu ar fi fost demne 
de crezare — altceva decît un ținut peste măsură de arid, fără 
pomi, fără viță de vie, fără metale preţioase, din pricina bar- 
barilor geţi și sarmaţi veniţi de dincolo de Istru, cu ogoa- 
rele cultivate prost, de ţărani cu o mînă pe armă şi alta pe 
plug. Ce dar să-i ofere prietenului său Fubius Maximus, prie- 
tenului care, singur, dintre atiția prieteni, îndrăznise să-l înso- 
tească pînă la Brundisium, portul de unde avea să pornească 
spre locul exilului ? Aici, la Tomis, porfiră nu se afla, lîna 
oilor era foarte aspră, iar pe cîmpiile toate pelinul creştea ne- 
stingherit. Îi trimite, deci, o tolbă de săgeți — da, săgeți se 
găseau pe aici la tot pasul şi încă otrăvite. 

Despre bogăţia piscicolă de la gurile Istrului a făcut re- 
feriri Ammianus Marcellinus (sec. IV e.n.): „Se ştie — spunea 
e] — că înspre acest loc retras se îndreaptă din cele mai înde- 
părtate regiuni ale mării noastre gloate de peşti spre a de- 
pune ouă şi a-și crește puii în ape dulci și mai sănătoase, în 
limanuri adînci (care aici sînt foarte dese) la adăpost de lăco- 
mia animalelor vătămătoare: căci în Pont nu s-a văzut nicicînd 
ceva asemânător în afară de cîţiva delfini neprimejdioşi. 

Cînd, în anul 968, cneazul Sviatoslav a venit la Dunăre, 
văzînd că aici se adună bogății din toate părțile pămîntului, 
s-a făcut stăpîn pe întreaga Tracie şi pe Moesia şi n-a mai 
voit să plece din regiune decît cu preţul unui război care se 
va termina în chip dezastruos pentru el. Dar nici înfrînt, Svia- 
toslav nu a plecat de la Dunărea de Jos cu mîna goală; po- 
trivit înţelegerii care a condiţionat încetarea ostilităților, îm- 
păratul loan Tzimiskes hotărăște ca fiecare luptător din armata 
rusă rămas viu după crîncena încăierare (circa 22 000 din 60 000 
de oameni, cîți a avut cneazul inițial) să primească două me- 
dimne de alimente (aproape o sută de kilograme). 

Ibn Battuta relatează că, plecînd prin Dobrogea (1330 sau 
1331) spre Constantinopol, prinţesa Bailun — soția hanului tă- 
tarilor — pe care o însoțea, primea la fiecare popas, pentru 
hrana ei și a mulţimii de slujitori, numeroși cai, oi, boi, pre- 
cum și lapte; prinţesa, generoasă, oferea călătorului arab, ori 

de cîte ori primea daruri, doi sau trei cai şi berbeci. Cum Ibn 
Battuta nu tăia caii pentru a se hrăni, a reuşit să adune, în 
timpul călătoriei, cincizeci de cai. 

Felul în care populaţia din aceste părți păstra produsele 
ne este relevat de cronica privind expediţia pe Dunăre a cava- 
lerului burgund Walerand de Wavrin. Aflaţi în preajma cetăţii 
Turtucaia, pe care oamenii cavalerului și românii lui Vlad 
Dracul o luau cu asalt, aceştia din urmă coborînd pe țărm „au 
găsit mai multe grinare subterane“. Cronicarul consemna: „În 
țările de pe acolo se fac gropi mari în pămînt ca niște cisterne 
unde se bagă grîu, ovăz şi tot felul de grăunţe şi apoi se aco- 
peră deschizăturile gropilor cu pietroaie mari“. Deoarece noap- 
tea fusese ceaţă, pămîntul se jilăvise, dar nu şi deasupra gro- 
pilor, semn observat îndată de români, care descoperiră depo- 
zitele de produse (grîu, bob şi mazăre) ce „se aflau în satul 
castelului Turcan (Turtucaia)“. Cum duceau lipsă de alimente 
„toţi s-au îndestulat şi fiecăruia i se părea că a căzut o mană 
din cer“. 

Dintr-un itinerar grec de la sfîrşitul secolului al XV-lea 
aflăm că la Monocastro (Cetatea Albă) veneau vasele să încarce 
sare. 

Erasm Otwinowski trece, în 1557, pe la Obluciţa (Isaccea), 
unde era şi vad și vamă pentru cai şi mărfuri (deci viaţă co- 
mercială intensă), altă vamă nemaifiind decît la Constanti- 
nopol. 

Ajuns la Dunăre, în 1570, Andrei Taranowski, paharnicul 
de Halics, cam la un sfert de zi distanță de Chilia, observă 
pescuit intens de moruni. 

Alt polonez, Maciej Stryjkowski, a fost ospătat în Dobro- 
gea, pe la 1570, cu struguri „din care se face vin“ şi cu pe- 
peni. El spune că pepenii („fruct mare şi gustos“) ar creşte 
numai în Tracia și în Dobrogea; a mincat pepeni şi în Țara 
Românească, dar aduşi de pe alte meleaguri. 

Englezul John Newberie, negustor aflat la gurile Dunării 
în 1582, constată la Tomarowa (Reni) un mare belșug alimen- 
lar. Aici se vindeau pe un aspru (monedă turcesacă de argint) 
douăzeci de ouă, iar pe doi aspri, „o găină bună“; alte ali- 
mente: carne de vacă, slănină, piine, vin, bere, mied. Mare 
abundență de peşte: pe un aspru se puteau cumpăra două 
știuci, mari de peste „trei palme“, și trei crapi. De asemenea, 
tot aici, sturioni, mai ales moruni. Newberie descrie şi modul 
de preparare a caviarului: icrele erau puse la sărat într-un 
butoi, trei zile și trei nopți, după care se spălau; apoi, după 

ce erau ţinute alte trei zile, într-un alt butoi, de asemenea 
găurit şi „călcate cu picioarele curate“, presate şi întărite, se 
scotea fundul butoiului, pentru a fi înlocuit cu altul nou („şi 
astfel pot fi cărate prin întreaga lume“). 

Morunii erau conservați prin uscare pe furci de lemn, cum 
a văzut tot la gurile Dunării, în 1583, Giulio Mancinelli; cu 60 
de aspri se putea cumpăra un astfel de morun „de înălțimea 
unui om“. La Varna, Mangalia şi Preslaviţa, mare abundență 
de bucate: o găină costa doi aspri, cincisprezece ouă un aspru, 
iar „o măsură mare de vin“, patru aspri. 

O mare cantitate de moruni a văzut pescuindu-se în Delta 
Dunării Francois de Pavie, baronul de Fourquevaux. Mari cit 
„să încarce un catir“, aceşti meruni se vindeau cu doi bani 
bucata, dar erau pescuiți mai mult pentru icre. 

La Ismail, de asemenea, pescărie abundentă pe vremea 
voiajului euxin al lui Joris van der Does (1597). Aici, mare 
căutare aveau crapii, exportaţi în întreaga lume. Celelalte ali- 
mente costau însă scump, mai ales carnea și laptele, iar cine 
venea în acest tîrg cu cai ar fi fost inspirați dacă îşi aduceau 
cu ei și furajul. 

Şi la Galaţi, peşte mult (morun, nisetru, păstrugă), foarte 
ieftin („aproape pe nimic“), aici se puteau cumpăra și iepuri 
cu cinci bani bucata, dar găini — aflăm de la bolognezul Tom- 
maso Alberti (1612) — nu se găseau şi nici alte păsări, deoa- 
rece tătarii pîrjoliseră totul patru luni înainte. 

Potrivit observaţiilor lui Petru Bogdan Bakšič, călător la 
1641, Dobrogea era bogată în vite şi în cai „foarte iuți“; el a 
văzut prin aceste locuri și cămile, însă „de altă rasă decit cele 
din Orient“, cu două cocoaşe, foarte înalte „că le iei drept 
movile“, nu purtau poveri, dar erau folosite la arat şi la trac- 
ţiune. În jurul Babadagului, Bakšič vede lacuri cu peşti, vii 
și livezi. 

În extraordinarul său voiaj de la 1651, Evlia Celebi a 
întîlnit o Dobroge deosebit de prosperă. Oraşul Silistra, „dato- 
rită Dunării“, îi apare călătorului ture drept o localitate foarte 
bogată, unde soseau din tările românești şi din alte părți măr- 
furi dintre cele mai felurite: lemne, alimente, băuturi etc. 
Abundenţa peștelui era impresionantă aici. În copci se prin- 
deau „moruni şi nisetri“, cîntărind „pînă la o sută de ocale“; 
călătorul însuşi ar fi văzut „sute de mii de pești mari“ care 
veneau să respire la gura copcilor („este o minune!“ — ex- 
clamă el). Primăvara se instalau talianurile, aparţinind unui 
intendent căruia Poarta îi închiria dreptul de pescuit pentru 

șaptezeci şi şapte poveri de aspri (o povară fiind egală cu 
100 000 de aspri), dar el trebuia să-i dea şi paşei de Silistra 
„zece pungi pentru înregistrare“ și alte douăzeci drept chel- 
tuieli. „Unii dintre intendenți — scrie Evlia Celebi — stau pe 
Dunăre timp de opt luni şi cîștigă, dar mulți alţii dau fali- 
ment, fiindcă aceasta este o bogăţie care atîrnă de noroc. Su- 
puşii din cele patruzeci-cincizeci de cetăţi de pe malul Dunării, 
precum și cei de la Chilia, Cetatea Albă și ostașii din cele cinci 
cetăţi ale Oceakovului trebuie să-și ia soldele de la acest inten- 
dent al Dunării. În cazul cînd el pierde, atunci este închis şi 
i se ia din avere“. Intendentul bara Dunărea cu pari de lemn 
din pădurile moldovene, aduși de la Galaţi, pe care îi înfigea 
pe fundul apei, lăsînd loc „doar pentru trecerea unui peşte“, 
dar el închipuia şi un fel de portiţă pentru trecerea corăbiilor. 
Pe stilpi, în faţa portiţei, intendentul construia — lucru de 
mirare — „odăi şi cafenele, cu interioare și exterioare, care 
merită să fie văzute“. Aici el, intendentul, ar fi locuit cu toate 
ajutoarele sale (circa o sută-două sute de oameni !). La gura 
talianului era instalată o împletitură care colecta peştele cap- 
tiv; cînd se umplea, împletitura era trasă cu funii, golită de 
peşte și coborită din nou. Intendențul vindea recolta de peşte 
negustorilor cu cîte „una sau două pungi“. Apoi intrau în 
acțiune „măcelarii de peşte“, care le scoteau icrele, cleiul alb, 
îi sărau și îi încărcau în harabale şi corăbii, pentru a lua dru- 
mul Poloniei, Rusiei, Danemarcei, „pînă în fundul Europei“. 
Acelaşi tip de pescuit se practica şi la Chilia. „Cind începea 
vremea grea, de iarnă — scrie călătorul ture — și cînd după 
şapte luni de pescuit nu mai rămîn peşti, talianurile acestea, 
precum și toate construcţiile miraculoase se demontează, iar 
cherestelele provenite din ele se depun ca niște munţi pe cele 
două maluri ale Dunării“. 


La Silistra nu lipseau nici pîinea albă, carnea de oaie, de 
vacă, iar fructele se găseau din belşug, mai ales cireşe, vişine 
şi struguri zemoşi. O specie de gulie, cu gustul napului, dar 
mare „cît capul omului“, servită cu carne grasă, de oaie, de- 
sigur, ar fi fost delicatesa locului, „foarte hrănitoare şi uşoară 
la digestie“. Se bea sirop de miere de albine, precum şi o bragă 
preparată din mei alb, care, celor bogaţi, probabil, le-ar fi 
servit drept purgativ, dar amestecată cu bucăţi de piine, con- 
stituia hrana săracilor. O altă specialitate a locului: pastrama, 
care se făcea pe o insulă dunăreană, unde, potrivit jurnalului 
de voiaj al lui Evlia Celebi, se sacrificau anual șaptezeci-optzeci 


de mii de vite. Călătorul consemnează cu uimire: „Dacă cineva 

merge pe această insulă în timpul sezonului de pregătire a 
pastramei, i se tulbură mintea cum vede cum curge în Du- 
năre, ca un torent, sîngele a mii de vite, făpturi ale lui Allah ! 
Umilul de mine, chiar am văzut odată cînd, dintr-o vacă tăiată, 
despicîndu-i-se burta, a ieşit un vițel care a început să umble 
și care a fost hrănit cu lapte“. Pastrama aceasta lua calea 
Anatoliei, Arabiei și Europei („multe sute de mii de poveri“). 
Tot pe insula respectivă, mulțime de cazane topeau seul, 
care se amesteca apoi cu unt; tot aici se fabricau şi lumînări. 
O industrie importantă era, la Silistra, morăritul. Existau 
în jurul orașului multe mori de apă, dar cele de pe Dunăre i 
s-au părut lui Evlia Celebi deosebit de ingenioase. Aceste mori 
ciudate erau construite din două corăbii asemănătoare cu cele 
„de tranzit pe Dunăre“, una mai mare decât cealaltă, prinse cu 
grinzi; între corăbii se aflau un fel de cutii de lemn, puse în 
legătură cu niște roți dințate, fixate în corabia mare. Într-una 
din roți, mai mare decît celelalte, se afla o piatră de moară 
care putea fi trasă abia cu trei perechi de bivoli. Călătorul 
consemna: „Aceste mori, funcționînd ziua şi noaptea, produc 
cite cincizeci de chile de Silistra de făină (o chilă avea între 
22,50—25 1). (...). În fiecare moară locuiesc doi-trei oameni 
cu familiile lor. Fiecare din ele este acoperită cu scînduri, ca 
hanurile. Înăuntrul lor se află mai multe încăperi şi bucătărie; 
au ferestre și coșuri. Multe din ele au şi cuptoare, unde se 
coace piine și plăcintă“. Cum Dunărea curge cu mare iuţeală 
prin faţa cetăţii, morile erau ancorate cu niște coşuri mari din 
tulpină de viță sălbatică umplute cu pietre şi legate cu funii 
tot din curpeni de viţă sălbatică. La venirea iernii, funia se 
tăia, iar moara era dusă la adăpost. Evlia Celebi ar fi văzut 
prin dreptul Silistrei vreo şaptezeci-optzeci de mori pe Dunăre. 
Tot în acest oraş dunărean existau meșteri iscusiţi care 
făceau şei și harnașamente „impodobite“, precum și săgeți „cu 
înfățișare de pasăre“. 
Mangalia era un port important, unde se încărcau cu grîne 
„0 mie de şăici, karamursel-uri (corăbii cu pinze) şi zaban-uri 
(idem)“, aici găsindu-se multe cereale. Dar portul nu era adă- 
postit, corăbiile fiind nevoite, în caz de furtună, să plece iute 
în larg după încărcarea mărfii. Rada portului a fost umplută 
cu pietrele (ce serveau de lest) descărcate de corăbierii „ne- 
ascultători“, îngreuindu-se navigația. Curăţarea portului şi apli- 
carea de amenzi celor care înfundau rada i se par lui Evlia 

Celebi măsuri salutare. La Mangalia existau vii şi grădini, chiar 
şi un fel de parc, unde „toţi bătrinii şi tinerii își petrec 
timpul“. 

În satul Ghiuvenlia (Chirnogeni), afinele creşteau mari 
„cât prunele“. Oamenii erau aici primitori de oaspeţi, ţinutul 
fiind bogat, cu pămînt roditor (aici o chilă de sămînţă produ- 
cea 50—60 de chile). 

Şi portul Constanţa avea rada înnisipată, deşi încă mai 
putea primi „uşor o mie de corăbii“ (!); nu era ferit de furia 
furtunilor, așa că și aici, ca la Mangalia, se scufundau multe 
nave. 

În oraşul Babadag, numeroasele podgorii de pe coastele 
dealurilor din jur dădeau opt feluri de struguri. Aici existau 
şi bostănării. Numeroase turme de oi, vite, cai completau 
bogăţia locului. Se minca piine albă, iaurt, iar dintre băuturi, 
mustul de struguri avea mare căutare, mai ales la populaţia 
tătărească. 

În preajma Babadagului se aflau păduri frumoase şi locuri 
de vînat, dar nimeni nu putea lua „nici măcar un lemn, decit 
cu învoirea stăpînului (Dede Saltuk-Sultan)“. La Yeni-Sale 
(Enisala), belșug de vinat (potîrnichi, gişte, rațe şi dropii). Aici 
se aflau locuri de recreere, cu palate, probabil un fel de reşe- 
dinţe de vară (astfel, palatele de odihnă Kavadjik şi cel al lui 
Kenan paşa), cu „un izvor de apă, dătătoare de viaţă, copaci 
înalţi şi numeroase conacuri şi bucătării“. 

Grîu din abundență se producea la Carasu, un oraș falnic 
la acea vreme şi totodată tîrg renumit. 

La Ismail, pescărie bogată cu morun, nisetru, icre negre, 
dar se găseau şi miere de albine, lactate, „sare valahă, piine 
(din belșug), grîul și orzul fiind de calitate. Ca o curiozitate, 
aici se afla și un vestit tîrg de robi, unde erau oferiţi spre vin- 
zare „sclavi de culoare albă“ — bărbaţi şi femei. „Toată popu- 
laţia — scrie Evlia Celebi — trăieşte de pe urma negoţului, 
făcînd cumpărături cu valahii şi moldovenii“. Tîrg de robi şi 
la Chilia, cu prețuri joase („un rob ales se vinde cu douăzeci- 
treizeci de guruşi“). Pastramă de bună calitate se prepara și 
aici, „iar din carnea de vacă şi de oaie se prepară mâncăruri 
foarte gustoase şi grase“. Şi aici, unt, miere şi, desigur, peşte 
în cantități mari. 

În portul Cetăţii Albe, şi vara şi iarna veneau corăbii din 
toată lumea, locul fiind renumit pentru „piinea albă, untul de 
bivoliță, grîul roşu şi nisipul pentru ceas“. 

Părţile Isaccei se aflau acoperite cu numeroase podgorii, 
grădini şi bostănării înfloritoare, clima fiind prielnică. 

La Bazargic ar fi fost de neîntrecut renume pîinea albă şi 
siropul cu miere. Aici se confecţionau cu deosebită măiestrie 
tolbe cu săgeți. („Dintre meşteşugurile lor — scrie Evlia Ce- 
lebi —, nu există în cele patru colţuri ale lumii tolbe ca aici, 
lucrate pe fir de aur, presate pe marochin. Punînd să le faso- 
neze cu sidef [în valoare] de o sută de guruși, aianii le trimit 
în dar la Istanbul“). Tot la Bazargic se ţinea un mare tîrg 
săptăminal, unde, pe un maidan de la marginea oraşului, își 
expuneau mărfurile locuitorii din localităţile din împrejurimi. 

În 1652, Robert Bargrave, intrînd în Dobrogea, merse pînă 
la Bazargic de-a lungul unei cîmpii roditoare. La Cavacler (Plo- 
peni), locuitorii aveau vite numeroase şi cai („care sînt greu 
de deosebit de animalele sălbatice“). Vinat bogat de-a lungul 
drumului; lîngă satul Defcea (Gherghina), a văzut „lacuri ui- 
mitor acoperite în întregime cu păsări de baltă“. Și în cîm- 
piile din cale, belșug cinegetic şi mulţi şoimi. 

Şi Paul din Alep (tot la jumătatea veacului al XVII-lea) 
avea să descrie talianele de la Chilia, despre care a vorbit cu 
atita entuziasm Evlia Celebi. Arhidiaconul a văzut paisprezece 
asemenea taliane pe brațul Chiliei, a căror construcţie era ase- 
mănătoare cu aceea a talianelor descrise de călătorul turc, că- 
priorii fiind însă aduși din pădurile din preajma Isaccei (,fie- 
care căprior costînd o mie de osmanini“). Când morunii ori alţi 
peşti intrau în îngrăditura talianului, erau uciși cu sulițe lungi. 
Apoi peștele se săra şi se punea în butoaie. Pescuitul abun- 
dent începea în septembrie şi se încheia la începutul postului 
Crăciunului; în portul Chilia se prindeau, „în mod obișnuit“, 
între trei sute şi șapte sute de moruni. Morunii ajungeau la o 
greutate de peste două sute de ocale. Paul din Alep a cum- 
părat şi el, cu patru guruși (80 de aspri) și jumătate, un 
morun „de aproape optzeci de ocale“. Icrele erau oprite de 
intendent și se știa că ar fi fost mai ieftine la Galaţi. Cum a 
fost preparat morunul procurat la Chilia de înaltele fețe bise- 
ricești ne spune Paul din Alep: „Am adus un măcelar pentru 
a-l curăța pe al nostru și l-a desfăcut pe tot în bucăţi. Si bine- 
cuvîntat fie Ziditorul cerului și al pămîntului că nu s-a pier- 
dut nimic din peşte, căci toate măruntaiele şi intestinele sale 
erau numai icre pe care ei le iau şi le pun separat pe o scîn- 
dură şi, adăugindu-le o cantitate de sare, așază deasupra lor 
o altă scîndură sau blană, cu pietroaie mari, ca să se scurgă 
singele și zeama. Cît despre oase, le-am sărat și le-am presat 

cu pietre, pînă le-a pierit umezeala şi apoi am umplut cu ele 
două butoaie mari, neazvirlind ca nefolositoare nici cea mai 
mică parte. Pielea şi zgîrciurile sînt chiar mai bune decît 
carnea; iar savoarea acestui peşte este de nedescris. Cînd voiam 
să pregătim o parte din el, puneam apă cu ceapă şi şofran 
într-o oală şi cînd fierbea apa, puneam peştele înăuntru. Și 
minunat de spus! Îndată ce fierbea peștele, găseam o mare 
cantitate de grăsime plutind la suprafaţă, căci carnea de morun 
este plină de ulei curat“. 

Michal Floryan Rzewuski, starostele de Helm, relatează că 
trecînd solia lui Ioan Gninski (1667) probabil prin satul Inan- 
ceşme (Fîntinele), la un pirîu au găsit „atît de mulţi crapi că 
ioată casa s-a săturat cu ei“. Pe la Tariverde, polonezul a văzut 
si o moară de vînt cu apt aripi. 

Abundenţă de peşte și la Galaţi — relatează Francisc Gos- 
ciecki, părinte iezuit din suita solului Stanislaw Chometowski 
(1712). Aşa de mult peşte se afla acolo, încît stătea în gră- 
mezi pe malul Dunării (ştiuci, crapi), fiind, deci, foarte ieftin 
(o știucă mare ar fi costat mai puţin de 20 de groși). Alte 
soiuri de pești, ca bibanul, de pildă, serveau de hrană porcilor. 
lată cum se pescuia: „Pentru prinderea peștelui întrebuin- 
ţează ca la noi plase, iar cegele le prind cu undița, şi anume 
întind o frînghie lungă cu plută şi atirnă de ea undițele. Astfel 
pornesc pe apă cu bărcile şi aruncă frînghia în locurile unde 
se află cega şi dacă vreuna atinge undiţa, îndată se vede după 
mișcarea plutei. Atunci pescarii ținînd capătul frînghiei în- 
dreaptă barca repede spre malul cel mai apropiat şi de acolo 
trag frînghia şi aduc peştele de cap pe uscat“. Din sud, de la 
Constantinopol, pe ghimii, soseau „delicatese pentru toate gus- 
turile: curmale, smochine, castane, lămii, portocale rumene“, 
foarte ieftine („trei portocale sau lămii pe un ban“). Pornind 
de la Măcin spre Bazargic, trece prin cîmpii roditoare, acope- 
rite cu griîne. 

La 1742, Markos Antonios Katsaitis va remarca în Do- 
brogea o mare abundență de grîne şi pășuni, precum şi nu- 
meroase turme de animale (boi, vaci, cai, 0i), care „oferă o 
foarte frumoasă desfătare a ochilor“. 

Trafic intens de ghimii a văzut la Galaţi, în 1759, Iosif 
Podoski; ele transportau grîne din oraşele dunărene pentru 
Constantinopol. De acolo vin mai cu seamă coloniale (,„ba- 
calia“). 

Apropiindu-se de Dăieni (1762), R. G. Boscowich a văzut 
de-a lungul Dunării „mai multe mii“ de cai, iar în apropiere 

de lenichioi, cimpii cultivate cu cereale, Pe malul fluviului, 
în dreptul unui sat (Mocrova, azi dispărut), acest călător a 
întîlnit „diferite ciflicuri sau ferme (exploatări agricole — n.n.) 
cu clădirile şi hambarele lor“. Casa în care Boscowich se afla 
găzduit la Măcin, la căderea nopţii a fost pur şi simplu ase- 
diată de mulţime de animale venite de la păşune. 

Agentul comercial austriac Nikolaus Ernst Kleeman so- 
seşte în 1768 la Chilia; el încearcă aici negoţ cu fierărie, pinză, 
postav, însă nu contra cost, ci cu schimb de produse, deoa- 
rece banii turceşti n-ar fi avut nici o valoare (pe atunci erau 
ceruţi pe pieţele orientale galbenii venețieni, olandezi ori tale- 
rul austriac). La Ismail — află Kleeman — ar fi fost o bună 
piață de piei lucrate; aici „tătarii“ trimiteau piei curate lucrate 
după vechi procedee asiatice, „marochin adevărat“, 

Alături de cîteva corăbii de negoţ, W. Chrzanowski, agen- 
tul permanent al Poloniei la Poartă, a văzut, în anul 1780, 
lingă vărsarea Siretului („care desparte Moldova de Valahia“) 
şi două corăbii de război. („Acestea sînt construite de domnii 
moldoveni şi ai Munteniei din porunca Porții“). 

La Cetatea Albă, în 1785, Walerian Dzieduszycki, intere- 
sat fiind de probleme de navigație, observă numai corăbii mici 
(nici una mai mare de cinci mii de chile de Stambul, o chilă 
avind 22 ocale). Ele transportau grîu la Constantinopol, dar 
se întorceau de regulă goale, „căci dacă ar aduce mărfuri tur- 
cești, n-ar fi cine să le cumpere“. De aceea erau zile cînd în 
tot orașul nu puteai găsi zahăr sau lămii. Aceste corăbii anco- 
rau în faţa bisericii moldovenești aflată deasupra portului. 
Aici, mulţi greci se îndeletniceau cu negoţul de stofe, şuncă 
şi vinuri. La Cetatea Albă se construiau și corăbii, vreo opt 
anual, ce puteau încărca 4—5000 de chile de Stambul. Şi aici 
mult peşte, care, uscat, lua drumul Ucrainei și Poloniei. 

Wenzel von Brognard, în raportul său de la 1786, amin- 
teşte de locuitorii satului Edreles (Sf. Gheorghe), muncitori şi 
dibaci, care trimiteau în țările româneşti peşte, ouă, brînză şi 
aduceau de acolo cereale. i 

Fostul consul francez la Smirna, Peyssonel, într-o carte 
Privind comerţul pontic publicată în 1787, furnizează date amă- 
nunțite asupra economiei ținutului dintre Dunăre şi mare. La 
Balcic se exporta griu, orz, secară, mei, pastramă, brinzeturi 
şi luminări; la Cavarna, același comerţ. Prin portul Mangalia, 
unde existau mari depozite de cereale Și un port spaţios, dar 
neasigurat iarna, se exporta griu, orz, secară, mei, brînză și 
struguri, care erau din abundență. La Constanţa, aga, coman- 

dantul oraşului, avea şi misiunea de a trimite la Constanti- 
nopol cerealele primite aici în mare cantitate, portul însă, 
asemenea celui din Mangalia, era prost asigurat. Multe ma- 
gazii de cereale şi la Caraharman. Principalele piețe ale Do- 
brogei de la sfirşitul veacului al XVIII-lea, după cum reiese 
din cartea lui Peyssonel: Silistra, Babadag, Tulcea şi Isaccea. 


Caii din partea locului — ne informează acest diplomat 
francez cu misiuni în Turcia şi părţile tătăreşti — se aflau 
la mare căutare, fiind mici şi puternici — asemenea cailor 


tătăreşti, dar mai bine croiţi și mai mlădioşi. 

Ținutul pontic producea vin roșu în mare cantitate, dar 
je calitate mediocră, mai ales în zonele Isaccea, Tulcea, Dă- 
ieni, Măcin, Messembria, Deliorman. Anual, din Rusia și din 
Polonia, între cinci şi şase mii de care încărcau în Dobrogea 
vin, care se vindea cu 50 parale chintalul. 


Monedele turceşti, venețiene, austriece, nemțeşti, ragusane, 
spaniole şi, de regulă, toate monedele care circulau la Con- 
stantinopol aveau în Dobrogea acelaşi curs ca în capitală, cu 
unele variaţii în târguri, pentru a se încuraja comerțul. 

Bogăția principală a Deltei Dunării o forma pescuitul mo- 
runilor — știm tot de la Peyssonael. Acest pescuit era luat în 
arendă de vameș, care primea, în loc de bani, mărfuri. Se prin- 
deau anual atiţia moruni, încît peştele sărat aducea 100 000 
piaştri venit (fiecare peşte cîntărea în mod obișnuit 60—70 de 
ocale şi se vindea cu trei piaștri și jumătate). Anual se comer- 
cializau şi circa 10 000 cîntare de icre (vindute cu 8—12 pa- 
rale ocaua). Peştele sărat se exporta în Turcia în boloboace 
de 12—30 cîntare; icrele se vindeau bine în Moldova şi orașele 
dunărene, fiind de calitate inferioară celor din Crimeea. 

Deşi o magazie de cereale fusese distrusă în timpul răz- 
boiului la Caraharman, aici încă, la sfîrşitul veacului al XVIII- 
lea, vasele mai încărcau „această marfă (cereale adică — n.n.) 
foarte abundentă în tară“ — ne spune J. B. Lechevalier. 

Ajungiînd în vara anului 1805 la Chilia, „un sat locuit de 
pescari“, dr. Adam Neale cumpără de la aceşti pescari, care 
veniseră cu bărcile la nava sa, „cinci nisetri mari, pentru apro- 
ximativ trei șilingi (3 fr. 60 c.)“. 

Cu creşterea gîndacilor de mătase se ocupau — îndelet- 
nicirea lor de căpetenie — locuitorii din Mănăstireşti (Nicu- 
liţe]), lingă Isaccea — informaţie pe care o avem din jurnalul 
de la 1828 al lui Gustav Adolf Ramsay. Un an mai tirziu, 
mergînd spre Silistra, celălalt finlandez, Frederik Nyberg, avea 

să se îndestuleze cu cireşe care se găseau pretutindeni în can- 
tități mari, natura vrind parcă să sfideze ororile războiului ce 
se desfășura atunci. | ee 

Dacă Dobrogea era slab populată la sosirea lui von Moltke 
(1837), în schimb bogăția faunistică a locului i s-a părut ofi- 
terului prusac impresionantă („Omul izgonindu-l pe om din 
această regiune, imperiul a căzut în puterea animalelor“), Von 
Moltke nu a mai văzut nicăieri păsări așa de mari şi de puter- 
nice. Erau îndrăzneţe și doar atinse cu biciul catadicseau să-şi 
ia zborul. Numeroase cîrduri de potîrnichi, dropii, cocori. și 
gişte sălbatice se ridicau în văzduh la apropierea călătorilor. 
Mii de oi și de capre veneau anual de partea cealaltă a Du- 
nării pentru a paşte aici, bivoli numeroşi se scăldau în miaști- 
nile dunărene şi cîini asemănători lupilor  vagabondau . pe 
cîmpii. ni 

Lui Andersen (1841) turmele de vite îi par „o oaste în 
linie de bătaie“. Pe Dunăre, el vede mori de vînt alunecînd pe 
plute. La Nicopole, pe vapor se urcă negustori francezi de arici 
(îi colectau în Bulgaria și-i vindeau în Franţa). Pe vas, aricii 
erau spălați, apoi atîrnaţi de niște fringhii pentru a se zvirita. 
„Câte unul — scrie Andersen — se plimba pe punte; un dănac 
de marinar, mușcat de un arici, umbla cu picioarele însîn- 
gerate, 

Mocanii creşteau şi cai în Dobrogea „în mare cantitate“ 
avea să raporteze Mihai Czajkowski ministrului Franţei la 
Istanbul, în acelaşi an cu voiajul euxin al lui Andersen. Aceşti 
cai nu erau frumoși, aveau însă o statură zveltă, fiind buni 
pentru cavalerie. Cu 400 de piaștri se putea cumpăra un cal 
bun. Locuitorii aveau următoarele obligații anuale: trebuiau să 
plătească 15 piaştri de om, dacă n-aveau casă; 30 de piaştri 
pentru fiecare pereche de boi; 4 piaştri pentru fiecare porc; 
dijmă pentru toate produsele agricole; impozitul sultanului, 
care varia în funcție de suma impusă de aian fiecărui sat. 
Potrivit însemnărilor lui Czajkowski, produsele țării erau: griu, 
animale, miere, ceară, lină, pește, piei. Importurile proveneau 
din Rusia și Austria. Agentul polonez apreciază, just, că, dacă 
ar avea o bună administraţie, Dobrogea „ar promite mari bo- 
găţii“ în viitor. Acest ținut nu ar avea egal în lume în pri- 
vința cultivării grîului şi a creșterii animalelor. 

Grillparzer mărturisea, după voiajul său de la 1843, că 
„niciodată“ n-a văzut în viaţa sa „mai multe potirnichi adu- 
nate la un loc“. Şi Alexis de Valon, tot în acel an, avea să 
se mire de bogăția vînatului, trezind în el instinctul vînătorii. 

Pe vaporul pe care urma să se îmbarce la Cernavoda, Alexis 
de Valon întilneşte un negustor de lipitori venețian, dar îm- 
brăcat turceşte, arendaş al „tuturor bălților bulgărești cu lipi- 
tori“, Seara, lipitorile erau scoase din cutiile în care erau 
transportate pe puntea vasului — aşa cum se proceda şi cu 
aricii. „De acolo erau scoase cu mîinile şi așezate iarăşi la 
locul lor“. La Cernavodă, sărăcie mare; locuitorii duceau lipsă 
de piine. 

Tot la 1843, trecînd prin Valea Carasu „mulţime de sălbă- 
ticiuni de diferite specii“ (vînat, adică) a văzut şi G. Smancini. 

Xavier Hommaire de Hell, în apropiere de Balcic, la 1846, 
a întîlnit bivoli „aici mai monstruoşi decît la Burgas şi aco- 
periţi peste tot cu noroi uscat“; dormeau la soare, amintindu-i 
călătorului de animalele antediluviene. În jurul Măcinului, tur- 
me de animale și cîmpii de porumb. El apreciază că, în ultimii 
ani, s-a constatat în zonele litorale o ameliorare a culturilor 
agricole, nu numai la raiale (supușii creştini), dar şi la turcii 
locuitori pe aici „stimulaţi de dorința de cîştig și siguranța 
tranzacţiilor“. S-ar fi pus în discuţie chiar chestiunea unor 
ferme model. 

Iată ce scria ieromonahul Parthenie despre ţinutul euxin, 
în părţile sale dinspre Dunăre, după voiajul prin aceste locuri: 
„Partea aceea e bogată în roade şi cereale, îndestulată de toate 
bunătăţile, cu adevărat rai dumnezeiesc, adăpată de Dunăre și 
riuri mai mici, de izvoare ce curg din munţi şi păduri, bogată 
în peşti şi în toate roadele și păduri și lanuri cu pîine, și 
vite și stupi cu albine; şi iarnă pe aici aproape nu este. În 
pădure, mai mult de jumătate sînt pomi roditori, ca: peri, 
meri, vișini, cireși, nuci felurite, corni şi viță sălbatică. Cît 
de bune locuri şi ce primitori creştini !...“ 

Despre comerțul cu lipitori, de care amintea Alexis de 
Valon, a vorbit mai pe larg Ion Ionescu de la Brad în studiul 
său de la 1850. Acest pitoresc negoț ar fi fost „una din ramu- 
rile cele mai importante ale producţiunii Turciei“. Capitala co- 
merţului de lipitori era Rusciucul. Livra de lipitori se vindea 
cu 15 florini. Negoţul cu lipitori era considerat ca fiind foarte 
avantajos, productiv, deși riscant. De la cumpărare şi pînă la 
vindere, lipitorile creşteau, mărindu-şi valoarea; în comerţul 
de vite, de pildă, de la locul producerii şi pînă la cel al con- 
sumării, întotdeauna se înregistrează o scădere în greutate, în 
comerțul cu lipitori întimplindu-se „tocmai contrariul“. Aşa că 
negustorii căutau lipitorile cele mai mici, „ele fiind cele mai 

profitabile“. Ion Ionescu de la Brad a putut vedea, la Rusciuc, 
şi „peste 200 ocale“ de lipitori la o încărcătură. 

Dar fostul elev de la Roville şi-a notat și alte aspecte ale 
economiei ținutului transdunărean. La Aiorman (Dorobanţu), 
el a văzut procedeul de a scoate apa din puţurile foarte adinci 
de aici — procedeu remarcat şi de alţi călători. La gura fin- 
tînii se instala un manej cu patru braţe, în legătură cu un ax 
vertical, pe care se răsucea o funie cu un burduf la capăt. 
Manejul era acţionat de un cal. Astfel, apa se scotea de la 
25 de metri adincime. 


Balcicul trecea, în acea vreme, drept cel mai însemnat 
port dobrogean la mare, înaintea chiar a Varnei, corăbiile gă- 
sind aici un bun adăpost. Existau în acest port o sută cinci- 
zeci de magazii solide de cereale, acoperite cu olane, şi se 
construiau altele „căci acest oraș e debuşeul întregii Dobroge 
şi Deliormanului“. Aici se încărcau anual 250—300 corăbii. 
Dar, ca în toate porturile dobrogene de pe atunci, care nu 
aveau nici măcar o mică schelă, hamalii duceau poverile pe 
punți de scînduri, căzînd, nu de puţine ori, pe vreme de polei 
în mare, „mulțumiți dacă pot să scape cu viață“. Griul de 
primăvară se vindea la Balcic cu preţuri variind între 40 şi 
50 de piaştri chila (este vorba de chila de Dobrogea, de patru 
ori mai mare decît cea de Stambul, adică de 88 ocale); cel de 
toamnă, cu 30—60 piaştri; orzul cu 18—25 piaştri chila. „Alte 
cereale nu sînt“. Porumb nu se producea (poate doar în preaj- 
ma Măcinului, cum văzuse Hommaire de Hell în 1846) la acea 
vreme în Dobrogea. La Mangalia, în schimb, nu se făceau decît 
„afaceri fără importanță“, deși cazaua producea circa 40 000 de 
chile de cereale. Aici nu se încăreau decît șapte-opt corăbii pe 
an, aceasta, desigur, din cauza stării proaste a portului, cum 
au observat atîția călători; în această zonă se cultivau — con- 
stată Ionescu de la Brad — două soiuri de grîu de primăvară 
— cultura griului de toamnă fusese abandonată —, „arnăutul 
cu boabe lungi“ şi „colosul cu boabe rotunde“. Recolta era de 
cinci sau șase boabe la una de sămînţă, şi nici cea mai bună 
recoltă nu întrecea zece boabe. Portul Constanţa, la fel de ne- 
adăpostit ca cel din Mangalia, nu încărca mai mult de opt- 
zece corăbii anual de griu şi orz, dar cînd recoltele erau bune, 

îi aici douăzeci şi cinci—treizeci de corăbii. Activi- 
tatea portului constănţean fiind neînsemnată, întîmplătoare, nu 
se percepea nici o vamă. 

Pe Dunăre, griul se mai transporta şi cu șlepurile, „un 
fel de hambare plutitoare“. Pentru transportul a o mie de 

ocale de grîu de la Rusciuc la Măcin se plăteau 20—25 piaştri, 
iar de la Măcin la Constantinopol, pentru mia de ocale se plă- 
teau o sută de piaştri. Alte produse importante în ţara dintre 
Dunăre şi Mare: seul şi untul, Silistra avînd un bun renume 
pentru aceste mărfuri. Ocaua de seu se vindea cu 5—6 piaştri, 
iar pentru transport de la Silistra la Varna a o sută de ocale 
de seu se plăteau 25 piaştri. Se făcea un bun comerț și cu 
lemnărie, stejar pentru corăbii, scînduri de tei pentru Constan- 
tinopol în orașele Măcin, Isaccea şi Tulcea. Ion Ionescu de la 
Brad, fostul specialist în reformă agrară al guvernului provi- 
zoriu din timpul revoluţiei pașoptiste, a înfățișat şi starea eco- 
nomică a românilor din Dobrogea. În articolul publicat în 
„România literară“, el aprecia că românii din dreapta Dunării 
posedau „o avere, în vite, în miere și în oloiu, ce se putea 
estima la 15 410 500 lei“, realitate economică relevată de cer- 
cetările sale la faţa locului, ceea ce însemna — scrie agronomul 
— o stare de prosperitate de care nici un țăran de pe supra- 
fata pămîntului nu se bucura. El punea această prosperitate 
pe seama relativei libertăţi de care se bucura ţăranul român 
în Dobrogea — spre deosebire de cel din stinga Dunării, ex- 
pioatat crunt de boierime — unde avea un singur stăpîn: sul- 
tanul. Iată ce spune Ionescu de la Brad în corespondenţa cu 
Ion Ghica, despre starea românilor din Dobrogea de nord: 
„Nu am zi de călătorie în care să nu descopăr şi să nu cunosc 
nouă ramuri ale Californiei. De la Măcin la Saccea sînt 6 cea- 
suri şi se află 6 sate numai de români așezați la poalele codri- 
lor în coasta capului Carpaţilor (este vorba, desigur, de munţii 
Măcinului — n.n.) ce dau în mare şi malul Dunării. Iară de 
a Saccea la Tulcea, cale de 4 ceasuri, sînt 3 sate, asemine tot 
de români. Statistica acestor sate este următoarea (.. .) și ce-am 
văzut pînă acum, oamenii trăiesc cu vieria ce le dă o cantitate 
superioară de vin, cu albinele ce le priesc la codri, unde sînt 
milioane de tei și cu cherestea mai mult decit plugăria. Sint 
foarte înstăriți. Pretutindeni mai mulţi sînt mijlocaşi în plata 
haraciului. Fruntași de 60 lei haraciu şi codaşi de 15 lei sînt 
puţini. Şi mijlocaşii ce dă haraciu de 30 lei pe an au plugul 
lor şi 6 şi 8 boi şi vaci, iar fruntașii au herghelii și turme. 
Ramul de vite porci sînt foarte mulți, căci îi favorizează balta 
şi se vînd cu preţ, pînă la 10 lei perechea“. Datele privind 
starea economică a satelor româneşti din ţinutul transdună- 
rean, cuprinse în corespondența revoluționarului pașoptist, ne 
relevă cu prisosinţă faptul că el nu a exagerat în articotul 
din „România literară“. Să luăm, de pildă, satele din cazaua 

Chiustenge: Bogaschioi (Cernavoda), la 4 case existau 15 boi 
și 60 de oi; Seimenii Mici, la 15 case, 600 de boi, 200 cai, 
80 bivoli și 300 oi; Seimenii Mari, la 50 de case, 700 boi, 250 
cai, 20 bivoli; Cochirleni, la 48 de case, 700 boi, 250 cai, 12 
bivoli şi 1500 de oi; Rasova, la 80 de case, 900 boi, 200 cai, 
20 bivoli şi 1 200 oi. Aceeași situaţie prosperă şi în alte cazale. 
Cazaua Măcinului avea încă sate şi mai bogate: Balabancea, 
la 28 de case, 40 boi şi 50 stupi; Cerna, la 130 de case, 50 boi 
și 20 cai; Luncaviţa, la 109 case, 600 boi, 150 cai, 500 oi, 
800 porci şi 600 stupi; Văcăreni, la 94 case, 500 boi, 200 cai, 
100 oi, 600 porci, 500 stupi; Garvăn, la 68 case, 1600 boi, 600 
cai, 2 000 oi, 800 porci, 1500 stupi; Jijila, la 65 de case, 900 
boi, 100 cai, 500 oi, 600 porci, 900 stupi. Iată şi citeva sate 
dintre Rasova şi Silistra: Miîrleanu, la 60 de case, 60 boi, 130 
cai, 3000 oi, 150 porci; Beilic, la 73 case, 800 boi, 200 cai, 8 000 
oi, 60 porci; Oltina, la 80 de case, 1 200 boi, 500 cai, 3000 oi, 
100 porci, 300 stupi, 20 bivoli; Satu Nou, la 20 case, 200 boi, 
100 cai, 500 oi etc. etc. 

Un mocan, Radu Jalea Duţu, care a bătut vreme de două- 
zeci de ani păşunile Dobrogei, poseda 4000 de oi ţigăi și o 
herghelie de 200 de cai. Existau şi necazuri. Astfel, Jalea 
Duţu, împreună cu un negustor din Silistra, brașoveanul Ciur- 
cu, încărcînd piei pentru Braşov, le-au lăsat în vamă, pentru 
a-l căuta pe Said paşa, ce urma să le comunice un nou pret, 
deoarece nu le convenea 6 lei taxa de vamă. Între timp, pieile 
au ars, cei doi înregistrînd o pagubă de 2 300 galbeni. 

Mănăstirea Cocoșu, fondată de transilvăneni, în frunte cu 
părintele Visarion își crease o gospodărie cuprinsă, un model 
pentru sătenii din împrejurimi. lonescu de la Brad îi scrie lui 
lon Ghica: „Omul acesta (părintele Visarion, adică — n.n.), în 
adevăr cuvios, au agiuns, zic, a avea încă 30 de slugi şi a 
fâce economia pămîntului, pentru care plătește haraciu, pe 
20 de oameni 300 lei, dare 1 100 lei, 150 lei pentru stupi, 1600 
lei pentru dijma viilor, 1000 lei pentru a griului, 3000 lei bei- 
licul, adecă peste tot din astă singură casă de români a da 
împăratului 7000 lei pe an zeciuială. Vra să zică ei produc o 
valoare de 70 000 lei. Au 1500 oi, 120 vaci, 300 capre, au 40 
căi, 7 vii şi mereaua siliştei vechi Vilimad. Fac o mănăstire 
de piatră pentru căreia voie de zidit au dat 1 500 lei, o vacă 
şi 30 ocă unt şi alți bani la cadiii şi fruntașii turci. Toată aşe- 
zarea asta a românilor formează un capital (de) 400 000 făcut 
în 10 ani din nimică. . .* 

' Deşi Boucher de Perthes a călătorit prin Dobrogea „ă vol 
d'oiseau“, el a cules informaţii interesante despre locurile vizi- 
tate de la cei ce-l însoțeau. De pe vaporul care-l ducea pe 
Dunăre, vede că, dincolo de Tulcea, costișele devin tot mai 
împădurite (călătorea în à monte). Un ofiţer aflat pe navă îi 
spune că în pădurile de pe malul drept al fluviului vinatul 
este foarte abundent, şi că porcii mistreți ajung aici la o mă- 
rime neobişnuită. Pielea unui astfel de porc mistreț, împreună 
cu capul, ar fi cîntărit şaizeci şi trei de livre. Trăiau acolo şi 
cerbi, care, cînd se lăsa frigul, se apropiau de fluviu în turme 
de cîte o sută—două sute de capete. 

Lupii, în anumite perioade, se arătau şi ei, dar nu atacau 
omul decît iarna şi numai atunci cînd le lipsea altfel de pradă. 
Porcii mistreți erau de-a dreptul periculoşi dacă le ieșea cine- 
va în cale. Ofiţerul i-a povestit lui Boucher de Perthes cum, 
un toboşar, abătîndu-se puţin de grosul detașamentului de sol- 
daţi ce se afla într-o recunoaştere în pădure, se pomeni cu o 
ceată de mistreți în faţă. Neavind timp să fugă, omul bătu 
toba și, minune, mistreţii o luară la goană. Localnicii ar fi 
folosit un procedeu original de a vina mistreţii: se ascundeau 
într-un butoi şi de acolo trăgeau asupra animalului, care-şi 
căuta, în zadar, pretutindeni, inamicul; uneori mistrețul se 
arunca furios asupra butoiului, cum însă rareori își relua ata- 
cul, nu se întîmpla să-l sfarme. 

La 'Tulcea, acest călător a rămas uimit de mulțimea mori- 
lor de vint, care, cu aripile lor, parcă ar fi făcut „un mare 
balet carnavalesc“; el a reuşit să numere vreo şaizeci de ase- 
menea mori, cu şase şi zece aripi. Prezenţa morilor indica, de- 
sigur, abundență cerealieră. 

Dincolo de Hirşova, Boucher de Perthes observă mulţime 
de cai veniţi la fluviu să bea apă şi să se răcorească. Aceşti 
cai „semisălbatici“ erau mici, dar viguroși. Observă cete de 
cîte o sută—două sute de cai, succedindu-se, fără întrerupere, 
de-a lungul fluviului, cîteva leghe. „N-am văzut — scrie călă- 
torul francez — nicăieri o asemenea abundență de animale; ele 
trebuie să reprezinte valori considerabile“. 


© Cete de cai sălbatici şi stoluri de gişte, tot sălbatice, a 
întîlnit, în 1854, dr. F. Quesnoy pe drumul urmat de-a lungul 
litoralului, între Mangalia şi Constanţa („singurele ființe care 
anunțau că viaţa este posibilă în aceste triste locuri“). La Man- 
galia a văzut cîteva mori de vint, care băteau aerul „cu ari- 
pile lor diforme“ şi se întreabă de unde vor fi avînd locuitorii 
grîu de măcinat, deoarece în jur cîmpiile erau necultivate. 

Cu vinătoarea, asemeni altor călători, s-a îndeletnicit şi 
Camille Allard în peregrinările sale prilejuite de construcţia 
șoselei Constanța—hRasova (1855). Vinatul i s-a părut și lui 
extrem de abundent aici. Mulţime de iepuri, potirnichi, dropii 
de toate mărimile furnizau — spune el — o pradă ușoară lupi- 
lor, vulpilor şi păsărilor carnivore de toate speciile. Mult vinat 
se afla aciuat în șanțurile Valului lui Traian, venit „să caute 
sub mărăcini un pic de umbră și răcoare“, În apropierea Ra- 
sovei, C. Allard a remarcat şi el numeroase cirezi de boi, bivoli, 
herghelii de cai care păşteau pe malul Dunării; pescari români 
îşi aruncau plasele lor largi în apele fluviului. Cai şi mai ales 
bivoli, foarte numeroşi, pe malurile lacului Carasu. Pe vatra 
fostului oraş care purta numele lacului se desfășura un tirg 
anual. 

Eugene Blondeau, tot la 1855, consemnează modul cum do- 
brogenii păstrau bucatele: orzul, în gropi, iar griul în coşuri de 
mare capacitate, acoperite cu chirpici. Aproape în fiecare sat 
exista o moară de vint pentru măcinatul făinei; multe ase- 
menea mori, și pe malurile lacului Siutghiol (Mamaia). 

Ceva industrie — o fabrică la Letea, alta la Ceata] (locali- 
tate de la bifurcația braţelor Dunării), iar la Sf. Gheorghe vreo 
douăzeci de ferme și fabrici — va consemna G. Lejean în 
jurnalul său de la 1857. 

În 1860, un englez, James Jerry, își construieşte în apro- 
piere de Pecineaga (judeţul Tulcea) o casă și obţine de la 
guvernul otoman concesionarea unui teren, din care urma să 
extragă piatra necesară lucrărilor Comisiei Europene a Dunării. 

Activitate vie în portul Constanţa găsește, la 1867, Ernest 
Desjardins: vreo cincizeci de nave grecești și englezești încăr- 
cau griul adus de la Cernavoda cu trenul și cu căruțele tă- 
tăreșşti. 

Într-un studiu dedicat Dobrogei, publicat la Paris în 1886, 
ILI. Nacian, economist, profesor la Școala de silvicultură din 
București, relevă, citind diverse surse, activitatea din portul 
Sulina, unde traficul naval a fost mult înlesnit de lucrările 
realizate de Comisia Europeană a Dunării. În 1861 au intrat 
prin gura Sulinei 2859 de nave (cele mai multe grecești — 
1099, apoi turcești — 546, vasele românești ocupînd locul al 
şaselea ca număr — 106) cu un tonaj total de 473 914 tone (în 
același an au ieşit din canal 2283 de nave, cu un tonaj de 
480 944 tone). 

O bancă agricolă, cu specific propriu (1%/ pe lună), exista 
la Tulcea, în 1868 — ne spune Adolphe d'Avril. Călătorind 

prin deltă, el constată că locul nu-i neapărat „un pustiu de 
stuf“; aici existau și păduri, cum era aceea de la Letea sau cea 
de la Caraorman. Într-o oră şi jumătate, o șaretă trasă de trei 
cai buni îl plimbă prin pădurea Caraorman, compusă din ar- 
bori piperniciţi și presărată cu dune de nisip. Vede și două 
sate, unul rusesc şi altul românesc („moldave“). La Sf. Gheor- 
ghe, pescuit de nisetru și murenă, făcut cu cîrlige foarte ascu- 
tite (carmace, desigur), aici are ocazia de a vedea caviar 
proaspăt. 

Antreprenorul Th. Trancu din Galaţi începe, la 1874, ex- 
ploatarea carierelor din dealurile Pecineaga şi Ortman din 
judeţul 'Tulcea. 

În studiul său de la 1878, Nifon Bălăşescu explică starea 
economică relativ înfloritoare a românilor din Dobrogea, ca 
Ionescu de la Brad, cu mai bine de un sfert de secol înaintea 
sa, bazat şi el pe cunoaşterea „de visu“ a realităților de pe 
meleagurile pontice. Aici, românii nu mai erau „necăjiţi“ ca 
în ,„Moldo-România“ de boieri și arendaşi pentru clacă şi boie- 
resc, sau ca în Transilvania, de nemeşii unguri pentru iobăgie. 
În Dobrogea, pămîntul era al statului „fiindcă — spune el — 
toată întinderea Imperiului otoman e o moşie mare, al cărei 
proprietar este sultanul“. N. Bălășescu dă următorul exemplu: 
dacă un stăpiîn de vite, la Sf. Gheorghe, după ce a numărat 
vitele de față cu zapciul ghiumurucciului (vameşului), îşi achi- 
ta taxa cuvenită, primind un „răvaș că a plătit“, putea apoi 
să cutreiere cu vitele lui tot ţinutul, „oprindu-se numai acolo 
unde vrea, şezînd unde vrea şi cît îi plăcea, nimeni n-avea să-l 
supere cu nimica...“. Românii din Dobrogea făceau şi negoţ, 
speculînd cu vin, rachiu şi grîu, alţii se ocupau cu pescăria 
(atît cu producţia de peşte, cît şi cu comerțul), precum şi cu 
alte îndeletniciri. („Prin orașe şi prin sate, dintre români sunt 
mulți şi meseriași de tot felul, mulţi sunt plugari, cultivă şi 
viile, făcîndu-se bucate: grîu, porumb, orz, ovăz, alac, vinuri 
foarte bune, la Niculiţel-Sarica — și în alte locuri, bun ca şi 
cel de la: Odobești“.) 

O cercetare atentă a economiei ținutului a întreprins þa- 
renul d'Hogguer (1878). Chemat de „afaceri de serviciu“, el a 
sosit în Dobrogea, dar a fost nevoit să zăbovească mai mult 
aici, din pricina unei ierni neobişnuit de aspre, care a între- 
rupt toate căile de comunicaţie. După ce, în broşura pe care 
a publicat-o imediat ce s-a întors din ţinutul pontic, a trecut 
în revistă starea sanitară a provinciei, d'Hogguer se ocupă de 
păduri. Între Măcin, Isaccea și Cilic-Dere exista pădure avînd 

ca esenţă principală teiul, dar „ca mai toate cele din Dobrogea 
a fost în parte devastată prin tăierile rău înţelese“. Mai ales 
cerchezii, în ultimii ani, au fost autorii maltratării pădurilor, 
însă „cu toate abuzurile comunelor, bogăţia forestieră a Dobro- 
gei este încă mare“. Pădure de stejar se afla între Babadag, 
Ciucurova şi Slava; ea acoperea „mai toţi munţii districtului 
Babadag“. Ultimul inspector silvic sub administraţia otomană 
ar fi fost Brejovsky; el ar fi luat măsuri de limitare a tăie- 
rilor pentru ca această frumoasă pădure să poată regenera. 
Păduri, și în insulele Letea („cu mult inferioară vechii sale 
reputaţii“) şi Caraorman. 

Baronul vorbește şi despre carierele de piatră și de var, 
„cele mai importante fiind acelea din jurul Măcinului“. Ştim 
că însuși Alphonse de Lamartine, poetul romantic, ar fi pose- 
dat cariere de piatră la Măcin. Cea mai energică exploatare a 
acestor cariere a făcut-o însă Comisia Europeană a Dunării, 
scutită printr-un firman al sultanului de orice taxă. Străzile 
orașelor Galaţi şi Brăila erau pietruite cu material adus din 
carierele de la Măcin, Igliţa şi Isaccea. 

O importantă avuţie națională — scrie d'Hogguer — re- 
prezenta pescuitul în bălțile dunărene, deltă și lacurile litorale. 
Administraţia otomană arenda pescuitul unui antreprenor care 
trebuia să plătească 7000 livre pe an, sumă pe care el și-o 
însușea întreit luînd dijmă pescarilor 10%/, iar în unele bălți 
chiar 30—400. 

Cultura mare era reprezentată prin grîu, orz, secară, po- 
rumb (în anii din urmă, mai ales în districtul Tulcea) şi mei. 
Griul și secara se exportau la Constantinopol, insulele arhipe- 
lagului și „chiar pentru Grecia şi alte ţări“, orzul cu deosebire 
în Anglia şi Olanda. 

În timpul războiului 1877—1878 — ne spune baronul — 
musulmanii (circazieni, lazi, tătari nogai şi cobaili) au fost con- 
strînși să părăsească Dobrogea, „luîndu-şi cu dînşii vitele şi 
adesea şi vitele vecinilor“; ei au prădat ţara de două ori: în 
mai şi în iunie 1877. Astfel că în unele sate creştine nu mai 
rămăsese o singură vită pentru muncile agricole, uzul mași- 
nilor fiind necunoscut; ţăranii de pe aici nu ar fi cunoscut 
„nici uzul ruloului, nici chiar uzul mlăciului, ci se servesc cu 
cai la treieriș“, fiindu-le străină și „arta de a face căpiţe şi 
snopi“. 

Vin se făcea la Isaccea şi Măcin, de calitate „de tot proas- 
tă“, pentru consumul intern, dar se exporta ceva „de-a lungul 
Dunării“ (în timpul războiului, viile rămăseseră necultivate). 

Numărul oilor în Dobrogea ar fi fost evaluat de către 
„comercianți bine informaţi“ la 750 000, 90%% fiind de rasă 
tigaie, restul aparţinînd unei specii inferioare, „care tinde a 
se pierde din zi în zi“. La Tulcea s-a încercat chiar o încru- 
cișare cu berbeci din Basarabia, dar fără succes. 700/, din lina 
produsă în districtul Tulcea era albă, restul neagră şi cenușie. 


Călătorul francez s-a interesat şi de problemeie comer- 
ciale. La Tulcea — observă el — comerţul se afla pe mîna 
negustorilor locali, care „tratau direct cu sătenii“, ei cutreie- 
rau ţinutul şi cumpărau lina înainte chiar de tunsoarea oilor, 
dînd arvună ţăranilor sau împrumutindu-i cu bani pentru a-i 
lega pe mai mulţi ani. Astfel se proceda şi cu celelalte produse 
(grîu, piei, brînzeturi etc.). 

În anul 1876, comerţul Tulcei s-a ridicat la valoarea de 
circa 5 800 000 lei la export și de aproape 4000 000 lei la im- 
port. Potrivit însemnărilor baronului d'Hogguer se exporta: în 
Turcia şi Anglia — grîu și brinzeturi; în Rusia — lină, peşte, 


icre; în Franţa — grine și lină; în România — peşte şi com- 
bustibili; în Austria — lînă și secară; în Olanda, Grecia și Italia 
— grîne. 


Intens export de pescărie (560 000 de kg), piei de „greb“ 
(bodîrlău), de vulpi (care se vindeau cu preţuri variind între 
6 franci şi 55 centime şi 8 fr. şi 90 c.), de lup (între 6 fr. şi 
65 c. si 13 fr. şi 30 c.), „foarte frumoase, deși argăsite negli- 
jent“. În Franţa și Austro-Ungaria se exportau piei de ied. 

Se importau, la Tulcea: cafea (1876, în valoare de 138 968 
fran: i), untdelemn (din Grecia, Asia Mică, Siria, Insulele Arhi- 
pelugului, prin Constantinopol), zahăr (din Franţa şi Olanda), 
spirt numai din Rusia), săpun, ţesături de bumbac, îmbrăcă- 
minte (din Austria), fierărie (Anglia). 

„Industria din oraşul Tulcea și din toată Dobrogea este 
încă nulă — apreciază călătorul francez, însă abundența ma- 
teriilor prime și calitatea acestora ar putea facilita rapida dez- 
voltare a unei industrii, cu concursul unui guvern luminat“. 

În districtul Măcinului se cultiva un grîu de calitate supe- 
rioară „foarte potrivită pentru aluaturi“, exportat cea mai mare 
parte la Neapole. Lîngă Isaccea se cultiva mult tutun. 

Aproape 20 000 de cai şi vite cornute au fost „preţuite“ 
în districtele Măcin şi Hîrșova, la 1876. 

La Constanţa, portul construit de englezi odată cu calea 
ferată era mic (adîncimea apei nu trecea niciodată de 18 pi- 
cioare englezeşti), astfel că navele erau nevoite să-şi completeze 

încărcătura în larg, cu multe riscuri, deoarece pe vreme de 
furtună trebuiau să ridice ancora și să se adăpostească, tem- 
porar, la Caliacra. A 

La Chiustenge se practicau două feluri de export — ne 
rai informează baronul d'Hogguer: de tranzit și al produselor 
locale. Principalele produse: grîu, săruri, piei şi vite. În 1876, 
18 000 de miei au luat calea Constantinopolului (cu cinci franci 
„pe loc“ mielul); tot cu aceeaşi destinaţie au fost încărcaţi la 
Chiustenge şi 30 000 de berbeci. În respectivul an au fost ex- 
portate 300 000 ocale de lînă (1 oca = 1,28 kg), 200 000 ocale 
brînzeturi „de primă calitate“ şi 50 000 ocale de calitatea a 
doua. Mai tot exportul se efectua prin Compania mesageriilor 
maritime franceze, Lloyd-ul austriac şi Compania italiană 
„Florio“, 

Baronul vorbeşte şi despre tîrgul din Medgidia, de veche 
tradiţie. Aici, la o milă depărtare de araş, guvernul otoman a 
dispus construirea mai multor magazii „ca un fel de bazar“. 
Bilciurile se făceau de două ori pe an, cîte cincisprezece zile, 
primăvara şi toamna. Aveau loc tranzacţii importante, locul 
fiind vizitat de negustori și țărani care „veneau chiar din țări 
foarte depărtate de Dobrogea“. La vremea bilciurilor, tribu- 
rialele de comerţ din Tulcea și Chiustenge se stabileau la Med- 
gidia. Sătenii își vindeau grinele şi alte produse ale locului, 
iar negustorii străini aduceau încălțăminte, haine, pînzeturi, 
postavuri, bumbăcărie, covoare, blănuri, obiecte de argint orien- 
tal etc. 

În sfîrşit, referindu-se la viitorul Chiustengei, baronul 
d'Hogguer consideră, just, că dezvoltindu-se şi modernizîn- 
du-se portul, orașul „fiind singurul debuşeu al Dobrogei pe 
mare, nu va întirzia a dobîndi o importanţă reală pentru navi- 
gație și comerț“. 

În timpul voiajului său dobrogean, F. Kanitz remarcă mo- 
rile de vînt, „aceste modeste mărturii de meșteșug uman“, pre- 
cum și fintînile foarte adinci existente în sate, unde lipsa apei 
era acută. La 'săparea unei astfel de fîntîni cu manej, participa 
adesea un sat întreg. Mult păstorit prin aceste locuri, creş- 
terea oilor fiind o ocupaţie de căpetenie (producţia de lină se 
estima la patru milioane livre englezești). Kanitz mai notea- 
ză: „Lucrul cîmpului necesită fiecărei ferme șase perechi de 
boi, care constituie, cu bivolii, caii de frumoasă rasă, imen- 
sele turme de oi şi de nenumărate vaci, unica bogăţie a acestei 
populaţii amestecate a cărei existenţă aminteşte într-u totul 
pe aceea a vechilor popoare de păstori“. Vorbeşte și el de 


226 


peregrinările mocanilor cu turmele lor în Dobrogea; ei plăteau 
paşei de Tulcea „ca drept de pășunat“ patru parale pe cap de 
oaie, dîndu-i acestuia „a cincizecia parte din turmele lor“. Află 
însă că la Bucureşti s-a format o societate cu un capital de 
două milioane, pentru a face din Constanţa o modernă sta- 
țiune balneară cu hoteluri confortabile, salon de conversaţie 
etc. (este vorba, desigur, de construirea hotelului „Carol“, care 
va fi terminat şi dat în exploatare în 1882). Crede că Mangalia 
ar fi destinată a deveni principalul port al acestei provincii 
românești. 

Trecînd prin zona Măcin—dIsaccea (1884), A. Montandon a 
constatat că pădurile, datorită indolenţei administraţiei oto- 
mane, se aflau într-o stare deplorabilă. Tăierea unui copac din 
pădure avea, în obișnuința săteanului dobrogean, aceeaşi im- 
portanță ca scoaterea unei găleți cu apă din fîntîna satului său. 
Pentru el pădurea „nu avea stăpîn, aparținea tuturor, asemenea 
aerului și apei“. Deşi administrația românească a întrerupt de- 
vastările, ea avea să lupte cu mentalitatea locuitorilor. 

Tot în acelaşi an, Bruto Amante află de intenţiile guver- 
nului român de a lega Dobrogea cu restul țării printr-un pod 
deasupra Dunării, „care va fi unul dintre cele mai mari 
din lume și care nu va costa mai puţin de 25 milioane de 
franci, iar pentru stabilirea unui port important, voiește să 
consacre 30 milioane“. 


Un exploatator de cariere din Galaţi, Emil Flamm, face 
cunoscut, în 1855, că a descoperit în plasa Măcin un granit 
foarte bun (la Piatra Roşie, Iacob Deal, Greci), acest granit va 
înlocui piatra de Pyrgos (Bulgaria) la construcţiile bucureștene. 

A. de Richard, un mineralog, a călătorit prin Dobrogea 
în anii 1895 şi 1896. Trecînd cu vaporul pe lingă Ostrov, vede 
spectacolul oferit de creşterea apelor fluviului, deopotrivă gran- 
dios şi trist, asemănător unui potop: mari turme de oi, precum 
şi alte animale (cai, boi) se înghesuiau pe peticele de uscat ce 
mai rămăseseră, unele stind în apă cufundate pînă la abdomen. 
Pe litoral, în preajma lacului Tuzla, „o floră şi faună excepțio- 
nale“ l-au determinat să facă dese popasuri. Într-adevăr, di- 
versitatea faunistică remarcată de acest călător era impresio- 
nantă: pelicani, lebede, giște, rațe sălbatice „de toate speciile“, 
călifari albi şi ruginii, dropii mari de stepă, flamingi, ibiși, 
fluierari, becaţe, bîtlani, cocori, berze, egrete, mulțime de pescă- 
ruşi, potirnichi, prepeliţe, precum şi broaşte țestoase de uscat, 
foarte mari şi numeroase („într-o clipită“ a umplut un sac) și 
broaște țestoase acvatice. Îşi exprimă ciuda pe englezii de pe 

nava „Cokatrice“, care dădeau iama printre iepuri şi potir- 
nichi, „cu nepăsarea rasei lor“. Ei ar fi distrus toate potîrnichii- 
le din împrejurimi. 

La Mangalia, în lacul de acolo, A. de Richard remarcă 
belşug de pescărie, somn și alte specii mari (crapii mai mici 
de 1 kg erau aruncaţi în apă). Se mai pescuiau, de-a lungul 
țărmului, chefali, ţipari („de dimensiuni extraordinare“), scrum- 
bii şi calcan. Mieii de pe litoral erau, de asemenea, reputați 
pentru carnea lor gustoasă, îmbogăţind „economia gastrono- 
mică a locului“, 

Într-o carieră de calcar dolomitic, aflată la trei kilometri 
nord de Mangalia, mineralogul francez găsește un izvor de 
apă sulfuroasă (nr. 1). La un kilometru şi jumătate distanță, 
pe același aliniament, află un lac (nr. 2) lung de 250 m şi larg 
de 9 m aproximativ cu mai multe izvoare de aceeaşi natură, 
cu o temperatură de +22,23 și 24°C. Debitul celor cinci sau 
şase izvoare ale acestui lac depășea 500 litri pe minut. Pe 
malul drept al lacului Mangalia, el relevă șapte izvoare de 
apă sulfuroasă „nr. 3, 4, 5, 6, 7, 8 și 9, tinind invariabil de 
sub straturile de calcar dolomitic. Aproape de izvorul nr. 6, 
comuna mangaliotă a ridicat o baracă de scînduri cu o exploa- 
tație medie de 300 franci anual. Instalaţia constata în două pis- 
cine separate, cu cîteva cabine dotate cu scăldători pentru 
băile calde. Aceste ape mezotermale si sulfuroase meritau să 
fie exploatate, deoarece aveau o valoare terapeutică incon- 
testabilă. Apa ar fi fost analoagă cu cea de la Pucioasa. 

După opinia lui A. de Richard, Mangalia, cu lacul său 
(unde se puteau practica sporturi nautice), cu plaja şi izvoa- 
rele sulfuroase, ar putea deveni o staţiune balneară şi de di- 
vertisment, o „regină a plajelor românești“, Constanţa tre- 
buind să rămînă eminamente orașul traficului naval. 

Și Eugène Pittard, la 1900, întilnește în Dobrogea o agri- 
cultură extensivă, care, alături de creşterea animalelor, repre- 
zenta caracteristica predominantă a economiei provinciei. Exis- 
tau aici mari turme de oi păzite de mocani, cirezi de boi, 
mulți cai, chiar cămile. Uneori, pe drum, savantul elveţian în- 
tilnea „un bizar atelaj“ cu aspect preistoric: două cămile în- 
hămate la un car. „La fiecare pas — scrie el — își mişcau co- 
coașele păroase și își întindeau în față giturile lungi“. Caii 
aveau un aspect niţel frust, dar erau extrem le puternici, 
se mulțumeau cu ce găseau de mîncare, dormeau sub cerul 
liber și beau o apă de calitate mediocră. În afara satelor, ei 
nu cunoşteau, ca mincare, altceva decît iarba stepelor. 

La Constanţa, E. Pittard a văzut noul port în construcţie. 


„Acesta necesită lucrări imense şi foarte costisitoare“ — apre- 
ciază el. Oraşul va deveni al doilea port al Mării Negre, du- 
pă Odesa. 


În împrejurimile Isaccei, „mari plantații de tutun“, mo- 
nopol al statului, tutun de o calitate excelentă, „cu o aromă, pe 
care n-o cunosc tutunurile noastre din Occident“. 

Călătorind în aceeaşi epocă prin ţinutul euxin, Ionescu- 
Dobrogeanu ajunge şi la Agemler (Ciobăniţa), unde, la o 
moșie, vechilul, un german, se ocupa cu creşterea păsărilor. El 
notează: „Mi-a arătat podul casei plin cu şunci de gîscă şi 
curcan, iar în casă două lăzi pline cu ouă bine așezate în 
pleavă, gata a fi transportate la Constanţa și de aici la Bucu- 
reşti. În nici o parte a Dobrogei n-am mîncat mai bună şuncă 
de giscă, ca la germanul din Agemler“. 

Iată care erau tirgurile şi bilciurile dobrogene pe la 1900, 
după însemnările lui lonescu-Dobrogeanu. În judeţul Con- 
stanţa, la Medgidia avea loc un bilci care se ţinea între 15—30 
iunie şi 15—30 octombrie; aici se comercializau vite, căruță- 
rie, unelte agricole, curelărie, braşovenie, manufacturi; la Hir- 
şova, se ţinea un bilei între 1 şi 14 septembrie; la Oltina, 
tirg de vite (22—23 aprilie, 21 mai, 29 iunie, 15 august, 1 oc- 
tombrie şi 9 decembrie); la Constanţa, Murfatlar, Medgidia, 
Cernavoda, Hirșova, Boazgic (Dunărea), Rasova, Oltina, Der- 
vent şi Ostrov, tîrgur: de cereale, toamna; la Medgidia (vi- 
nerea), Cuzgun (Ion Corvin) şi Mangalia (duminica), tirguri 
săptămiînale; în judeţul Tulcea: la Babadag, tîrguri săptămînale 
(duminica) pentru cereale, vite şi alimente; la Tulcea, zilnic 
tîrguri de cereale; tirg de vite, marțea şi sîmbăta, marțea, 
tirg de alimente în piața Carol și sîimbăta în piața Sf. 
Gheorghe. 

Câteva detalii privind economia Dobrogei ne furnizează şi 
G. Benger, care a cunoscut realităţile euxine tot de pe la 
1900, după un voiaj prin aceste locuri. S. Benger remarcă di- 
minuarea creșterii oilor în provincia pontică, deoarece pășu- 
nile au fost transformate în cîmp de cultură. Păşunile de 
aici „erau frecventate — ne spune și el — mai mult de păstori 
români din Ungaria“ (din Transilvania adică). Cea mai bună 
lină produsă în România era cea de Dobrogea. La Constanţa, 
guvernul a fondat o crescătorie modernă de oi (desigur, aceea 
de la Palas, existentă şi azi). Tot în provincia euxină existau 
(1897) 74 200 de cai. „Medicii veterinari pretind că — scrie 
Benger — calul de Dobrogea va fi chemat într-o zi să rege- 

nereze caii românești“. Acest călător s-a ocupat şi de situaţia 
pescuitului, pescuitul de apă dulce românesc ocupînd, în Eu- 
ropa, „al doilea loc după cel al Volgăi“; dar şi această bogă- 
ție tinde să diminueze, ca oriunde aiurea a pătruns progresul 
şi civilizaţia. Dobrogea exporta, în 1897—1898, opt mii de 
chintale peşte proaspăt și peste trei mii de chintale peşte să- 
rat — principalele pieţe româneşti de pește erau Galaţi, Tul- 
cea și Brăila. La Sf. Gheorghe, producția de caviar ajungea 
anual la 12—14 mii de kilograme. Caviarul românesc avea 
„boabele mai mari decît cel rusesc“ preţul lui variind între 
12 și 22 franci chintalul. În 1898 s-au pescuit 10000 chintale 
de sturion mare şi 2000 de sturion obișnuit. Se lucra, tot a- 
tunci, intens la terminarea portului Constanţa. Suprafaţa no- 
ului port: 80 de hectare, loc suficient pentru amararea a cinci- 
zeci de nave. Erau prevăzute două bazine: unul pentru măr- 
furi, altul pentru persoane. În fostul Tomis, trafic intens de 
mărfuri pe mare, dar şi de pasageri (cine mai călătoreşte, azi, 
cu vaporul?) — în 1898 s-au înregistrat aproape 30000 de 
pasageri. 

Ca unul ce a călătorit prin Delta Dunării, Ion Licherdo- 
pol (1901) s-a informat despre situația pescuitului. În marele 
lae Razelm, pescuitul la acea dată decăzuse, datorită împot- 
molirii Dunavăţului, care-l alimenta cu apă dulce din Dunăre, 
precum şi „modului barbar de exploatare“. Pe vremuri aici 
s-ar fi scos 40000 de kilograme peşte la o singură tragere cu 
năvodul. La 33 km sud de Sf. Gheorghe, unde se afla cher- 
hanaua „domnului Milano“, Licherdopol zăboveşte cîteva ore, 
aflind unele informaţii despre meșteșugul pescuitului. Peştii 
cei mai căutați în acest loc: morunul, nisetrul şi păstruga; in- 
strumentele pentru prinderea lor erau carmacele, copcele, ave- 
le, setcele etc. Carmacele erau de fier, foarte ascuţite, legate 
cu cite o sfoară gudronată, lungă de 40 cm. Treizeci de car- 
mace, legate de o frînghie prevăzută cu plute de lemn, formau 
un perimet; trei asemenea perimete unite formau o teagă. 
Teagele, mai multe la un loc, formau un șir de cîrlige impre- 
sionant de lung, de care se prind peştii „mai ales cînd vîn- 
tul bate din largul mării spre uscat“. Cirligele erau înlocuite 
la 24 de ore, iar la fiecare schimbare se ascuțeau cu pila și se 
ungeau cu grăsime. 

Malacologul bucureștean a descris şi modul de preparare 
a icrelor negre. Sacul cu icre, după ce a fost scos din burta 
peştelui, se tăia în bucăţi şi se arunca într-un hîrdău cu apă 
duice. Icrele erau strecurate apoi printr-o sită de sfoară,. apoi 

spălate, după care se turna peste ele apă sărată cît să poată 
pluti un cartof. Icrele se ţineau în saramură pînă ce, strînse 
între degete, nu mai lăsau un fel de pastă laptoasă. Astfel se 
obțineau „icrele negre moi“; acestea puse într-un săculeț de 
pînză şi presate, deveneau un nou sortiment: „icrele tescuite“. 

La cherhanaua lui Milano se mai prepara: untură de 
peşte, ulei de ficat de morun şi viazigă, „un fel de produs 
alimentar local făcut din corda dorsalis a Acipenserilor“ (care, 
de regulă, se exporta în Rusia). 

Licherdopol poposește şi la cherhanalele din Jurilovca, 
unde se prindea pește marin, în special chefali, vînduţi la 
București „ca marfă de Constantinopol“. Aici vizitează „fru- 
moasa afumătorie decorată“ a lui Sava Zaharia, care-l infor- 
mează despre. industria peştelui afumat. Înainte de a fi pus 
la afumat, peştele era curățat, sărat şi uscat la aer. Era băgat 
apoi în afumătorie, unde, dacă intrai, un plăcut miros de 
peşte afumat „te îmbăta“ deschizindu-ţi o poftă de mîncare 
„de nemaipomenit“. Pentru producerea fumului se folosea ru- 
meguş amestecat cu frunze de cais şi de chiparos, acestea adu- 
se de la Constantinopol, iar cînd se afuma morunul, în rume- 
guş se puneau frunze de nuc. l 

Şi lui Ionescu-Johnson, zăvodul de carmace i s-a părut o 
unealtă impresionantă: se întindea pe o lungime care trecea 
de opt kilometri, avînd circa patruzeci—cincizeci de mii de 
cîrlige, zeci de kilometri de frînghii, o cantitate imensă de 
plute, ţăruşi etc. Un asemenea zăvod — spune el — „repre- 
zintă o avere fabuloasă, egală cu valoarea unei instalaţii de 
fabrică“. 

Viaţa pescarilor era însă grea, munca deosebit de istovi- 
toare, periculoasă chiar. Ionescu Johnson, în memoriile sale, 
a relatat şi despre primejdiile pescuitului cu carmacele. Cind 
morunul se agaţă de cirlige, pescarii îl lovesc cu o bită pentru 
a-l ameți şi apoi îl urcă în barcă. Însă morunii au adesea 
mărimi considerabile, ajungînd pînă la cîteva sute de kilo- 
grame. În lupta cu peştele se mai întîmplă ca un pescar să 
cadă în apă; acesta scăpare nu mai are, fiindcă se prinde în cîr- 
lige. Un pescar povestea: „Cine cade acolo, are o singură şansă: 
să rămînă agăţat de un singur ciîrlig, ca să poată fi ridicat după 
ce peștele a fost din nou ameţit, cu condiţia ca acest lucru să 
se facă repede de tot, pînă ce nu se produce asfixia completă 
a celui înecat, ceea ce se întîmplă foarte rar“. | 

Tată şi ceva despre renumitul borş pescăresc, tot din me- 
moriile lui Ionescu Jahnson: Într-un ceaun mare de tuci, agă- 

țat de un trepied de lemn, se punea apă la fiert; în apa clo- 
cotită se băga o sită, mare aproape cît ceaunul, plină cu peş- 
te mărunt „poate zece-cincisprezece feluri“. După ce peştele 
fierbea, „era aruncat la cîini“ şi se punea alt pește; peștele 
se schimba de mai multe ori, pină se îngroșa zeama. Apoi se 
aruncau în ceaun bucăţi de morun, nisetru, somn, păstrugă. 
Pescarii, aşezaţi roată în jurul ceaunului, mîncau zeama cu 
un linguroi de lemn, pe care-l treceau din mînă în mînă. După” 
ce sfirşeau zeama, conţinutul cazanului era răsturnat pe o 
rogojină. Ionescu Johnson nota: „În faţa comesenilor a crescut 
deodată o adevărată piramidă de bucăţi grase, bine fierte, cu 
zgirciurile muiate ca o gelatină tremurătoare și carnea ru- 
menită de boia, că-ți lăsa gura apă numai cînd le priveai“. 

Grigore Antipa, marele ichtiolog român, aflat multă vre- 
me în fruntea administraţiei pescăriilor, a descris 'o altă spe- 
cialitate culinară de mare faimă în deltă şi în bălțile dunărene: 
crapul la proțap. «Cea mai bună mîncare a pescarilor este 
crapul la proțap — scrie Gr. Antipa. Se spintecă crapul mare 
și se desface în două, apoi se prinde între cele două bețe, sus 
şi jos, astfel ca să rămînă deschis și în fine se leagă mijlocul ` 
acestor bețe de un par ascuţit la un capăt numit „protap“; 
care se înfige în pămînt ca un țăruş. După regulă, de o parte 
și de alta a proțapului cu crapul se face cîte un foc la diš- 
tanţă de cîte 50—60 cm de la el; focul frige astfel de la dis- ` 
tanță, încetul cu încetul, crapul pe amîndouă părțile odâtă, 
care capătă astfel un gust foarte bun. Deaorece este însă ane- 
voios a face două focuri deodată, cei mai mulți fac un sin- 
gur foc și întorc apoi crapul cînd cu o parte cînd cu cealaltă 
spre foc». | 

Un specialist în economia agrară — s-a ocupat, vreme 
de zece ani, cu exploatările agricole şi forestiere din Româ- 
nia —, Leopold Magniet, remarcă faptul că, în Dobrogea 'pri-' 
mului deceniu al veacului nostru, „preria“ dădea înapoi, fă- 
cînd loc culturilor de cereale, aceasta însă în detrimentul cres- 
terii cailor. Rasa locală („calul tătăresc sau de Dobrogea“), 
caracterizată prin viteză și rezistență, care îi dau o asemă- 
nare cu rasa arabă, a fost fără îndoială importată din Crimeca 
(în vremuri mai vechi desigur). 

Bălţile dunărene reprezentau, pentru satele din preajmă, 
un mijloc ieftin de creștere a animalelor; mii de vite și porci 
puteau fi întilnite prin smârcuri, unde mîncau ce găseau, aco- 
lo dormeau, în picioare, uneori cu apa pînă la abdomen, unele 
mureau, celelalte însă călite de asprimea condiţiilor de vie: 

tuire rezistau pînă toamna, cînd proprietarii le duceau la tîrg. 
Mihail Sadoveanu, în desele sale peripluri vînătorești, întil- 
nea deseori cirezi nenumărate prin bălți. El scria: „Cirdurile 
acelea de vite, în mlaștină, prin fumegarea ploii, aveau o în- 
fățişare de nespusă tristeţă. Stăteau cu capetele plecate, parcă 
se gîndeau la imașuri pline de soare, cu ierburi înflorite...“. 

Fireşte, şi Sadoveanu a mîncat renumitul borş de peşte 
la țărmul mării. I-a plăcut atît de mult, încît, spunea el, pen- 
tru a lăuda cum se cuvine acest borș, trebuie să ai pana lui 
Homer. Însuşi „Brillant-Savarin şi-ar lăsa pacea mormintu- 
lui ca să petreacă o oră, cu convivii bărboși, la malul apei, 
spre a gusta un borş fără păreche“. 

Marea cantitate de cereale ce o exporta România la în- 
ceputul secolului, în condiţiile exploatării crunte a țărănimii, 
mai ales prin. Constanţa, a creat o agitaţie neobişnuită în por- 
tul fostei Chiustenge, unde, în primii ani ai secolului, se lucra 
încă folosindu-se utilaje rudimentare. Hamalii, ca pe vremuri, 
cărau sacii în spinare, cocoțați pe punți de lemn. Multă risipă. 
Iată, un hamal — observă loan Adam în însemnările sale —, 
scapă sacul de un colț şi tot porumbul cade în mare, dar pa- 
guba nu impresionează pe nimeni, toată lumea se grăbeşte. 
„Cheiul tot e o împrăştiere de grăunțe amestecate şi călcate, de 
pe care zboară stoluri întunecate de ciori şi vrăbii sătule“. 
Trafic intens şi cu alte mărfuri: cărbuni, textile, vite etc. 

Aflat pe puntea vaporului „Domnul Tudor“, care urma 
să-l ducă la Tulcea, Nicolae Iorga vede o tăbliță ce indica 
anul (1900) şi locul unde fusese construit vasul (Turnu Seve- 
rin): „şi e a cincizeci şi treia operă a acestora“, va scrie sa- 
vantul nu fără mîndrie. Și echipajul era tot românesc („căpi- 
tanul poartă uniforma ţării“), iar pe marinari îi chema Vasile, 
Ghiţă... Pe acest vas — mai constată N. Iorga — „elemen- 
tul internațional“ îl formau „numai cucoanele și papagali, 
care încearcă, deopotrivă, franţuzeşte“. 

Cind Paul Labbe a văzut, prin 1912, noile instalaţii din 
portul Constanţa, a rămas uimit. „Colosalul“ doc al portului 
nou ar fi fost, după opinia sa „o capodoperă“, pe care româ- 
nii erau pe punctul de a o termina. I se explică — un inginer 
român l-a însoțit prin port — că lucrarea nu se va opri aici, 
portul urmînd a fi considerabil mărit. Cheiurile vor avea o 
lungime de 6.600 metri, iar adîncimea minimă a bazinului va 
fi de 8,25 metri. Lucrările urmau a fi terminate în 1914, cu 
un deviz ce însuma peste o sută de milioane lei. Rada era 
adăpostită de trei diguri, construite pe un pat natural de pia- 

tră, acoperit cu blocuri de beton armat. Silozurile — edificii 
impresionante — existente şi azi — se compuneau „din pa- 
tru enorme clădiri din beton armat, înalte de 40 m“. Aici, 
totul funcţiona cu electricitate. De la gara centrală, vagoanele 
erau trase cu mașini electrice, asemănătoare celor văzute de 
Labbé doar la Paris, şi aduse sub bolțile silozurilor; sub fie- 
care boltă, patrusprezece vagoane puteau fi descărcate simul- 
tan (descărcarea se făcea automat). Apoi cerealele, pe benzi 
mecanice, erau trimise în silozuri; la etajul superior, grăunţe- 
le se triau automat. Inginerul român i-ar fi spus oaspetelui 
francez: „În ce port din Europa aţi putea găsi instalații mai 
bine concepute? Amenajările de la Constanța vor fi gloria 
țării noastre“, 

Cind prin anii '30, un alt francez, George Oudard, a văzut 
silozurile din portul Constanţa s-a mirat că ele au putut fi 
construite încă inainte de război. Acest călător a vizitat şi 
instalaţiile rezervate produselor petroliere; după opinia sa, 
ele aveau o capacitate de 200000 tone. „Optzeci și cinci la 
sută din exporturile de petrol şi două treimi din traficul mari- 
tim al țării trec prin portul Constanţa“ — scrie Oudard. 

Deși — în comparaţie cu anul 1878, cînd meleagurile din- 
tre Dunăre şi mare au revenit la patrie — Dobrogea vizitată 
de călători în primele decenii ale veacului nostru era un tinut 
în care eforturile de europenizare se remarcau — cum s-a pu- 
tut vedea — la tot pasul, mai ales în valorificarea condiției 
sale de poartă a României spre Univers, economia acestei 
provincii bogate şi originale se caracteriza printr-o acută îna- 
poiere, cu o agricultură extensivă şi o industrie rudimentară; 
o economie mai degrabă pitorească, un amestec de sărăcie, 
orientalism și aspirație de progres, ce putea fi asemuită, for- 
tind cumva imaginea, cu cineva îmbrăcat în frac, dar încălţat 
cu opinci. 

Adevărata ofensivă spre ridicarea economică a provinciei 
pontice va începe abia după Eliberare, prin anii '30 şi, cu 
încă şi mai mare forță şi dinamism, după anul 1965, cînd 
cele două județe maritime — Constanţa și Tulcea — au in- 
trat în obiectivul unei cu totul impresionante strategii a dez- 
voltării. 

Oameni ciudaţi de la Pont 


Ținut periferic al Imperiului otoman, unde administraţia 
îşi pierdea din vigoare (în bălțile dunărene şi în deltă era 
aproape cu neputinţă ca cineva să-și exercite vreo autoritate, 
situaţie prelungită întrucîtva şi după 1878), şi, totodată, zonă de 
trecere, cu porturi maritime şi fluviale, animate de o viață eco- 
nomică intensă (o dată cu instalarea Comisiei Europene a Dună- 
rii, regiunea va căpăta un caracter și mai pregnant cosmopolit), 
Dobrogea (îndeosebi părțile ei nordice) a fost patrie bună şi 
ideal ascunziș pentru o mulţime de indivizi, picați aici de aiu- 
rea şi interesați a li se pierde orice urmă: oameni de afaceri 
falimentari, puşcăriaşi evadați, dezertori, indivizi fugiţi de 
teama vreunei răzbunări, decepționaţi de tot soiul, refugiaţi 
politici etc., etc. Unii dintre ei au venit, poate, pe meleagurile 
euxine, pentru a ispăşi, în totală solitudine, vreo vină reală 
ori închipuită, numai de ei ştiută, prigoniţi continuu şi du- 
reres de zbuciumările lor sufletești, sau, cine ştie, alţii vor fi 
căutat, paradoxal, în desişurile deltei, prin autoexil, vreun 
ideal de libertate. Printre ei, nu puţini, au fost aventurieri 
din toate colţurile lumii, sosiți la Pont în vreo nădejde nouă 
de căpătuială şi chilipir. 

Călătorii ce au trecut prin ţinuturile euxine au întîlnit 
deseori asemenea oameni ciudaţi în felul lor, evocîndu-i în 
însemnările de voiaj, evocări din care vom încerca să des- 

rindem citeva portrete mai expresive. 

: La Măcin, în 1762, savantul italian Boscowich a întîlnit 
un turc, originar din Tunis, știind acceptabil limba italiană, 
care le-a servit — lui şi celorlalţi călători din impresionanta 
suită a ambasadorului Porter — de ghid. Savântul află de la 
turcul măcinean că el practică medicina în acel loc de trei- 

zeci şi doi de ani: „Dumnezeu ştie — exclamă Boscowich — 
numărul nenorociţilor turci pe care îi va fi estropiat sau trimis 
pe lumea cealaltă, căci (turcul — n.n.) ne părea foarte ig- 
norant“, 

Pe bordul vaporului „Ferdinand“, care îl ducea pe Va- 
sile Alecsandri spre prima lui întîlnire cu marea (1845), se 
urcă la Tulcea şi pașa (guvernatorul ținutului), însotit de ti- 
nărul lui secretar. Acesta, secretarul, făcuse studii înalte la 
Kisingen, a trăit mai mulți ani la Paris, a vizitat aproape în- 
treaga Europă şi, după ce a gustat toate plăcerile civilizaţiei, 
a fost condamnat să-și ucidă frumosul trecut într-un tirg mi- 
zerabil. Funcţionarul otoman era tătar de naţionalitate, dar 
„francez în suflet“. „Ar fi dat — zicea el — toate huriile lui 
Mahomed pentru o midinetă pariziană“. 

Ionescu de la Brad s-a întîlnit la Măcin cu un aventurier, 
numit Dasiadi (probabil fost consul), care fusese „alungat din 
Bucureşti“. Aici, Dasiadi, zicînd că așteaptă doi prieteni (adi- 
că Ionescu de la Brad și inginerul Ioranu, care-l însoțea), a 
lansat zvonul, „periculos“, că el, împreună cu alţi tovarăşi 
de-ai lui au firman împărătesc să formeze, în marginile unui 
ținut de sase ceasuri în lung şi tot atîtea în lăţime, un „prin= 
tipat neatirnat, administrat de români și cu nice un turc în 
el“. Mai mult — spune Ionescu de la Brad — potrivit rela- 
tărilor lui „chir Manea Ion“, hangiului şi aianului, zvonistul 
„își dedi importanţă de a avea firman, scoase și arată hangi- 
ului o pungă cu galbini și prin urmare că este bogat boieri. 

Un francez, „domnul Puissant din Dijon“, ţinea cîrciumă 
la Cataloi — scrie în 1858 Wilhelm Hamm. Cele cîteva mobile 
bune din casa lui („un ciel lit cu dantele, un plumeaux da 
aclaz albastru, o măsuţă de bois de rose, o oglindă aurită“) 
indicau faptul că francezul a cunoscut și timpuri prospere. 
Soţia lui, provensală, cocoțată pe divan, cu picioarele încru- 
cişate turcește, fuma pipă și citea romane, franțuzești desigur. 
La Tulcea, un tirolez, însurat cu o săsoaică, patrona un hotel 
german („Ringler“). Personajul cel mai important din acest 
oraş ar fi fost consulul austriac, von Martyrt, însurat cu o 
boieroaică din Muntenia — mai consemnează Hamm. 

Pe malul mării, într-un fost pichet rusesc de graniţă (de 
pe vremea cind jumătate din deltă trecuse la Imperiul tarist, 
iar cealaltă rămăsese turcească), un „cardon“, cum îi spuneau 
localnicii, se aciuase un om pe care toată lumea din împre- 
jurimi îl numea „Andrei Filozofof« — povesteşte Jean Bart. 
Locuia acolo, solitar, de 42 de ani — moșul avea, cînd l-a cu- 

noscut scriitorul, 82 de ani; casa lui, unde focul ardea în va- 
tră permanent, era ca un far pe malul mării pentru pescarii 
prinşi de furtună. („A scăpat el pe mulţi pescari de la moarte, 
iarna, cînd îi prindea furtuna la larg“). Ar fi stat acolo sin- 
gur, pentru că, vorbeau oamenii, Andrei Filozofof nu putea 
suporta nici legile, nici stăpinii. în locuința lui nu exista 
„strop de spirt“, oamenii, în trecere pe acolo, pescari desigur, 
fiind serviţi numai cu ceai („Om bun şi cuminte este, dar lu- 
mea ride şi-i zice Regele Cardonului...“). Pe pereţi, bizarul 
personaj lipise gazete ilustrate şi fotografii cu rame de scoici; 
între acestea, poza unui militar, lordul Gordon, la care Andrei 
ar fi făcut serviciu în tinereţe. Bătriînul se ţinea ţeapăn — 
Jean Bart se aşteptase a vedea „un schimnic hursus, un ana- 
horet stors şi uscat“ —, mergea voiniceşte, avea obraji rumeni 
şi pielea bronzată de soarele litoralului, „vioi şi isteț“, însă 
cu ceva blind „în vorbă şi-n privirea ochilor albaştri“. Fiul 
unui albanez sau macedonean şi al unei românce din Tulcea, 
Andrei Filozofof deveni pilot pe unul din vasele Comisiei 
Europene a Dunării. Traficul era intens, se cîştiga mult („ne 
jucam cu lirele engleze şi aurul curgea prin toate cafenelele 
de pe chei“), oamenii se distrau cum puteau. Un mare eve- 
niment la Sulina, unde femeile erau rarisime, fu sosirea unei 
trupe de harfoniste din Boemia. De una dintre ele se îndră- 
gosti pînă peste cap Andrei Filozofof. („Andrei se smintise de 
tot. Unui italian i-a tăiat o ureche. Unui grec i-a spintecat 
obrazul c-o lovitură de cuțit“). Însă harfonista a fost nesta- 
tornică şi a fugit cu un armean la Constantinopol; Andrei o 
readuse, s-au cununat, Clara — așa se numea năstrușnica 
artistă — i-a născut o fată, apoi a fugit din nou, de această 
dată cu un dalmaţian, „ajutor de căpitan de port la comisie“. 
După trei ani de zadarnice căutări, Andrei s-a stabilit în car- 
donul din deltă. Deşi fiica sa, care se căsătorise cu un francez, 
director de bancă la Constantinopol, a încercat să-l ia pe ma- 
lul Bosforului, Andrei Filozofof nu a vrut cu nici un chip să 
renunţe la deltă şi la cardonul lui. 


O remarcabilă colecţie de personaje enigmatice — care a 
inspirat, de fapt, scrierea acestui capitol — ne oferă Mihail 
Sadoveanu în „Privelişti dobrogene“, rod al peregrinărilor 
sale euxine. Cineva îi relatează, în deltă, despre misteriosul 
domn John, care, singur, de multă vreme, locuia „într-un cot- 
lon dintre Prut şi Dunăre. Ciudatul fiu al Albionului ar fi 
făcut nişte afaceri proaste prin aceste locuri, cu mulţi ani În 
urmă, după care — cine ştie din ce tainice pricini — a rămas 

în baltă. „Era un englez de rasă pură, cu barba și mustăţile 
roșcate, cu dinţii mari, înalt și subțire, cu peliţa feţii albă“. 
Trăia din mila femeilor din împrejurimi, care-i aduceau „lap- 
ie și mălai“. Sadoveanu ne mai informează că „EI primea tri- 
butul acesta cu demnitate şi schimba cîteva vorbe perfect 
cavalereşti cu doamnele (s.a.) acelea desculțe care păstrau ur- 
me de frumuseţe“. 

Alt ins bizar, în deltă: domnul Franz. Locuia pe Dunărea 
veche, într-un loc ascuns, cu grădină bine îngrijită, în care 
abundau pomii („meri, peri, gutui, cireşi“), zarzavaturile şi 
florile, în tovărăşia unui „cîine alb, lățos“. Era înalt, subțire 
cu priviri vii, inteligente, îmbrăcat sărăcăcios, dar curat. Nu 
spunea nimănui nimic despre taina existenței sale solitare, 
„Am plecat foarte uimit de pe grindul lui domnu Franz — 
narează prozatorul, L-am mai văzut pe urmă de două sau 
trei ori. Era acelaşi. Dar cine era? (...) Cărți n-avea. Reviste, 
scrisori nu primea. Nimenea nu-l întreba, nimenea nu-l cer- 
ceta“. 

La Si. Gheorghe, un oarecare Jani Milano — fost mare 
proprietar prin aceste locuri (pe care l-a cunoscut şi Ion Li- 
eherdopol în timpul voiajului său prin deltă) — trăia liniștit 
— serie Mihail Sadoveanu — în acest izolat tîrg de pescari, 
unde o stradă îi purta numele (chiar și biserica de aici ar fi 
fost ctitorită de el — ne spune alt călător), deși se vorbea că 
pe vremuri s-a manifestat ca un asasin feroce. („Acesta era 
un mijloc al lui Iani ca să scape de toţi acei care nu se îm- 
păcau cu starea de lucruri, iar pe ceilalți îi mîna cum îi plă- 
cea, între crîșmă şi între baltă — şi munca lor amară o prefă- 
cea în aur bun“). 

Tot în deltă trăia şi „Ivan Maiorul“, un fost nobil rus, 
care, intrat în dizgraţia țarului, s-a aciuat în bălțile de la gu- 
rile Dunării, pentru a-și pierde urma. Aici ducea o viață 
grea de pescar și toată lumea îl ştia de Ivan Maiorul. După 
amar de vreme, la bătrîneţe, s-a întors în Rusia, chemat de 
copiii săi, oameni cu situaţie bună, dar modul de viaţă pe 
care-l părăsise cîndva cu atita regret nu-l mai încînta; astfel 
că Ivan Maiorul s-a întors, spre nedumerirea tuturor, acasă, în 
bălțile lui. 

La Cișla — consemnează autorul „Baltagului“, un ţăran 
se numea Désiré Andriol; un inginer francez, venit cîndva în 
Imperiul otoman pentru cine ştie ce lucrare tehnică, şi o fată 
din partea locului au fost părinţii săi. („Şi azi, vlăstarul aces- 
ta e un om cu mîinile crăpate, cu faţa arsă şi cu ochiul 

tulbure, munceşte din greu ca orice țăran necăjit, s-apleacă pe 
coarnele plugului și geme lîngă boii lui; și-l cheamă Désiré 
Andriol“). 

Soţia perceptorului din Somova — mai aflăm de la Mihail 
Sadoveanu — era „baroneasă de Weicum“; bunicul ei, un 
neamt, doctor de la Universitatea din Heidelberg, a fost adus 
de turci în aceste locuri ca specialist, iar urmașii săi, decă- 
zuţi, „...s-au amestecat printre Popești. Baroneasa e doamna 
Ionescu“. 

Personaje enigmatice întîlnim şi în memoriile comando- 
rului Ionescu Johnson. Acest veteran al marinei române avea 
să-l cunoască la Sulina pe signor Giovanni, un pirat, om „la 
cel mai înalt nivel de smecherie“ și, în acelaşi timp — aici, 
marea ciudățenie — mecanic de înaltă clasă. Proprietar al 
unui original şi pitoresc șantier naval, unde, cu un strung en- 
glezesc nou-nouţ — ce făcea un contrast izbitor cu restul in- 
ventarului ruginit şi prăfuit din atelierul său — repara stri- 
căciuni grave produse navelor de accidente, fără doc sau alte 
instalații speciale. Unii sulinioți birfeau „că bătrînul Giovanni 
n-ar fi cu totul străin de unele din nefericitele abordaje în- 
timpiate la gura Sulinei“. Fireşte, după asemenea accidente 
apărea şi signor Giovanni pentru a-și oferi serviciile. Cum 
numai el putea face reparaţii de mai mare complexitate, îşi 
impunea ușor condiţiile şi se apuca grabnic de treabă, uimin- 
du-i pe căpitani cu măiestria sa. Din deșeuri şi-a construit în 
atelierul său un remorcher, pe care l-a botezat „Unio“. Bă- 
trînul mecanic-pirat va încheia perioada suliniotă a existen- 
tei sale cu o „afacere“ de înaltă clasă. Iată despre ce este 
vorba. Într-o bună zi, signor Giovanni se angajă să remor- 
cheze cu „Unio“ o plută cu chile de brad cu destinaţia Con- 
stantinopol. A plecat pe furtună şi, cam prin dreptul Varnei, 
a făcut pluta pierdută. Pe plută se afla soția sa, care s-a 
salvat înot; curios faptul că, după ce Giovanni a încasat prima 
de asigurare, doamna anunţă că a recuperat, din valuri, în- 
cărcătura. Astfel că ciudatul mecanic a primit şi recompensa 
pe care societatea de asigurări o oferea pentru ambarcațiunile 
pierdute. „Afacere ingenioasă? Piraterie ?%* — se întreabă Io- 
nescu Johnson. 

Pe grindul Kituc, comandorul-memorialist l-a întîlnit ade- 
sea pe doctorul rus Alexandrov, un socialist urmărit de ohra- 
na ţaristă. Era apreciat de pescari, cu care legase prietenii şi 
pe care-i vindeca de friguri — boală atît de răspîndită, cînd- 
va, în deltă. Era el însuşi, totodată, un bun pescar, pentru că 

odinioară, ascunzindu-se în colibele lipovenilor, muncise cot 
la cot cu ei la tras năvodul, pentru a-şi agonisi mijloacele de 
trai. S-a așezat apoi la Tulcea, după ce, în baza unei legi vo- 
tate de parlament, a obţinut cetățenia română. Aici, ca medic 
practician era „cunoscut în tot orașul şi în tot judeţul ca bi- 
nefăcătorul şi tămăduitorul săracilor“. Din cînd în cînd, doc- 
torul Alexandrov venea la prietenii din Kituc, aducînd în 
valize medicamente şi cărți; se înapoia la Tulcea cu alte cărţi, 
pentru că în deltă se practica la începutul secolului o intensă 
contrabandă de publicaţii revoluţionare. Uneori, doctorul so- 
sea în deltă însoțit de scriitorul rus Vladimir Korolenko, cum- 
natul său („Korolenko — își aminteşte Ionescu Johnson — 
era o figură tolstoiană. Privindu-l de aproape, mi s-a părut 
prea puţin preocupat de a părea un om din popor. Chiar aici, 
în baltă, în mijlocul unor oameni pe care munca și traiul 
greu îi sălbăticise pînă la dezumanizare, Korolenko își purta 
o distincţie seniorială care însă nu supăra pe nimeni. Am fost 
chiar surprins că ţinuta lui elegantă, hainele fine şi îngrijite 
nu stinghereau cu nimic pe cei ce se apropiau de el“). 

Un fost mare aventurier şi contrabandist de opium, grecul 
Marulis, se cuminţise și ţinea cafenea la Cernavoda — aflăm 
tot de la Ionescu Johnson. Fusese, în tinereţe, urmărit de 
poliţia din Alexandria pentru poligamie — ar fi avut trei ne- 
veste, una în portul egiptean și două la Constantinopol, apoi 
dat în judecată, dar istețul grec a obținut cetăţenia otomană 
şi, totodată, achitarea. Tot la Cernavoda a trăit o vreme şi 
„prietenul Felix“, curier socialist din Viena, „un omuleţ mărunt, 
cu o faţă albă ca laptele, cu un cioculeţ ca o papiotă, îmbrăcat 
cu haine care cu siguranță n-au fost croite pe măsura lui“. Vie- 
nezul vorbea românește — consemnează comandorul — aşa 
cum de regulă vorbeşte un om cult o limbă străină: adică fă- 
cînd eforturi de a pronunţa corect gramatical, însă neputin- 
cios în ceea ce priveşte fonetica. Șarmul omuleţului din Viena 
consta în faptul că el cunoștea meșteșugul a o sumedenie de 
scamatorii — meșteşug care, nu de puţine ori, îl scotea din 
numeroasele încurcături, fireşti în viața unui revoluţionar per- 
manent urmărit de poliţie. „Înnoda șiretul de două, trei ori 
— relatează cu admiraţie Ionescu Johnson — îl vira sub 


batistă, sufla în el şi-l scotea deznodat; tăia firul de sfoară în 
patru şi după un hocus-pocus firul era din nou cum fusese 
înainte, întreg şi nevătămat;, scotea monede din nările noastre, 
din urechi, din gură, cu o îndemînare care ne-a ţinut cu ră- 

suflarea tăiată. Se pricepea şi la sugestii, făcînd din apă chioa- 
ră parfum de tuberoze, și din parfum, gaz de lampă, cu o 
simplă mişcare de mînă“. 

Iată, între personajele evocate de comandorul-memoralist, 
şi un impostor de marcă. După primul război mondial, cînd 
Imperiul habsburgic s-a dezmembrat şi Europa a fost inva- 
dată de ofițeri cezaro-crăieşti (K.K.) rămaşi pe liber, saloanele 
bucureştene au fost cucerite de un asemenea ofiţer, contele 
Vicktor von Lechowski (așa se recomanda el), chipeş, „cu o 
conversaţie care stirnea entuziasmul cocoanelor“, şi, pe dea- 
supra, posesor al unei uniforme „tulburătoare, numai ga- 
loane şi fireturi, încadrînd o impresionantă constelație de or- 
dine şi decoraţii de la toate curţile domnești, începînd cu ne- 
gusul Abisiniei pînă la Wilhelm al Germaniei“. Cu recomân- 
daţii grele, din care reieșea că ar fi comandat marele cuirasat 
austriac „Viribus Unitis“, contele Vicktor von Lechowski se 
prezentă la comandorul S.M.R.-ului (Serviciul Marinei Române) 
pentru a i se încredința comanda unei nave. Deşi comandorul 
îşi exprimă îndoiala privind onestitatea somptuosului perso- 
naj, cerîndu-i chiar livretul de ofiţer (pe care Lechowski nu-l 
avea), ministrul îl forță să-i dea în primire o navă (la început 
cargobotul Oituz, apoi vapoarele Împăratul Traian și Princi- 
pesa Maria). „Generos“, contele conducea nava prin subal- 
terni; „în timp ce el, aşezat într-un colţ al punţii de coman- 
dă, studia un dicţionar germano-român, vaporul era condus 
de subalternii zeloși şi adînc recunoscători pentru încrederea 
deosebită ce le arăta“. Pizarul comandant, care lăsa într-un 
mod atit de democratic altora conducerea navei, era totodată 
un om mereu bine dispus şi vesel (la Istanbul, a adus pe va- 
por, într-o noapte, toate balerinele unei reviste franţuzești, 
cu care a încins un chef de pomină, iar la Marsilia, pentru 
cîteva zeci de mii de franci, un proprietar de bistro i-a adus 
pe vas întregul bar); aşa că SM.R.-ul se pomeni bombardat 
cu reclamaţii din care reieșea că Lechowski se îndatorase 
enorm la agenţiile maritime şi la subalterni, intrînd serios și 
în proviziile echipajului. Neavînd cum să achite nota de plată, 
contele dispăru într-o zi, spre marea nedumerire a celor ce-și 
puseseră atita nădejde în el. Cercetările ce au urmat au dus 


la descoperirea că Lechowski era un escroc pur și simplu, 
originar din Satu Mare (ce-i drept, el avea ceva contingenţă 
cu navigația: fusese chelner pe un vapor al unei agenţii ma- 
ritime din Fiume.. .). 

În sfirsit, un ultim personaj enigmatic din colecţia lui 
Ionescu Johnson: părintele Rafail de la mănăstirea Cocoșu. 
Pe cînd voiaja cu nava spre Grecia, comandorului îi fu adus 
un călător clandestin, găsit în buncherul de cărbuni. Acesta, 
un călugăr la vreo cincizeci și cinci de ani, mărturisește că a 
pornit-o prin străini, deoarece în țară nimeni nu prețuia cer- 
cetările sale astronomice. Omul făcuse o mare pasiune pentru 
planeta Sirius, unde — credea el — şi-ar fi aflat sălaș sufle- 
tele pămintenilor după ce părăsesc trupurile acestora („Ai 
noştri nu m-au înțeles. M-au izgonit. M-au hulit. M-au 
surghiunit din porunca episcopului. M-au gonit în citeva rîn- 
duri din cinul călugăresc ca pe un ilot netrebnic. Pe toate 
le-am îndurat în mila lui Dumnezeu.. .*). Bătrînul părinte 
Flavian, de la Cocoşu, i-ar fi spus peste ani comandorului că 
scrinteala lui Rafail venea de acolo că omul încercase „a 
împăca ideea dumnezeirii cu pozitivismul ştiinţific al cos- 
mografiei. ..&, 

Un elveţian, Jeanjaquet, originar din Neuf-Châtel, după 
ce predase, la Odesa, limba lui Hugo şi a lui Lamartine, s-a 
stabilit la Constanţa, unde, tot dascăl de franţuzește, iniţia, 
la începutul veacului nostru, elevii în frumuseţile nostalgice 
ale romantismului european (el însuși poet în orele libere). Ca 
înfățișare, bunul Jeanjaquet — așa cum apare din evocările 
lui Ion Marin Sadoveanu — era de un pitoresc insolit, scan- 
dalos pentru cuminţii locuitori burghezi ai Constanţei de altă- 
dată. „Era un domn tăcut — scrie memorialistul —, cu privire 
blindă, fața rotundă şi albă, purtind veșnic un fel de cozoroc 
de blană roșcată pe creștetul capului, căciuliță ce repauza pe 
un tezaur de plete țesute din fire aspre, înfoiate și creţe, de 
păr castaniu, prin care ici, colea, sărea albul unui fir cărunt. 
Fuma aceeași pipă lungă şi subțire, avea degetele galbene, un 
miros de îmbicsit și de vechi îi atirna pe umeri și umbla 
veşnic învăluit într-o pelerină lungă, verzuie ce-i bătea de 
călcîie“, i 

La Café-Maritima din Constanța, Tudor Şoimaru a cu- 
noscut un pașă turc, refugiat aici din calea revoluției. Tatăl 
său fusese valiu la Adrianopol, tinind sub teroare un vilaet 
întreg; acesta l-ar fi cunoscut pe caimacamul Moldovei, Nico- 
lae Vogoride. Înaltul personaj ture locuia pe Bulevard în con- 
diții precare, sub acoperămîntul unei mansarde, bucurîndu-se 
doar de o singură favoare: „Putea aduce din două în două săp- 
tămini fără să plătească vamă cîteva cutii cu țigări turceşti 
și o damigeană cu apă de Constantinopol“. Pe vremuri, la 

Istanbul, unde era comandantul cetăţii, paşa se bucurase de 
faimă, trai bun, onoruri şi femei. („I se aduceau în coşuri flori 
preţioase şi curmale, femei din Missir şi Kastamuni“.) Trăia 
la Constanţa alături de fiica sa, o femeie neobișnuit de fru- 
moasă, care „cînd trecea seara spre Cazinou, o urmăreau ofi- 
terii ca pescărușiit. 

împreună cu pașa s-au aciuat la Constanţa o mulțime de 
ofiţeri și oameni politici din fostul Imperiu otoman, între ei, 
şi un prinţ „frumos ca un demon și purpuriu ca tuberoza“. 
Musulmanii din Kiutenge îl ţineau pe acest prinț la mare pre- 
tuire, sărbătorindu-l mereu şi copleşindu-l cu daruri — aflăm 
tot de la Tudor Şoimaru; i se pregăteau cele mai bune frigă- 
rui de berbec şi plăcinte, iar birjile îl purtau, gratis, prin tot 
trgul. Prinţul se interesa şi de cele politice, zicîndu-le, la o 
narghilea, imamilor, hogilor și hatipilor: „Ptiu ce ruşine: ca 
la voi la nimeni. Cite partide românești, tot atîţia muftii. Ba 
chiar şi doi pe partid. Pleacă liberalii, pleacă muftiul;, vin na- 
țional-țărăniștii, hop alt muftiu. Şi așa mai departe“. 


16* 


Orizonturi culturale dobrogene 


Tradițiile culturale euxine sînt străvechi; încă în neoli- 
tic, oamenii locului au meșterit obiecte de artă (ca, de pildă, 
statuetele tip Hamangia găsite la Cernavoda) uimitoare prin 
expresivitatea lor, prin capacitatea lor de a esenţializa ipos- 
taze umane. Mai apoi, oraşele grecești, romane ori bizantine, 
au cunoscut, alături de o intensă activitate economică, și o ele- 
vată viață spirituală, dacă avem în vedere atit de numeroa- 
sele vestigii arheologice care vorbese despre existența unor 
teatre, gimnazii, ateliere de artă, edificii şi monumente — 
unele de o mare virtuozitate arhitecturală etc. Totodată, izvoa- 
rele literare consemnează că acest ținut a fost patria de ori- 
gine a unor scriitori bine cunoscuţi în lumea veche, ca geo- 
graful Demetrios din Callatis (sec. al II-lea îe.n.), filozoful 
Heraclid (170—146 î.e.n), autorul de tragedii Istros Callatia- 
nul ori biograful Satyros (sec. al III-lea e.n.); tot de la Pontul 

ting au fost originari Dionysius Exiguus, erudit care a cal- 
culat cronologia erei de la naşterea lui Hristos, folosită şi azi 
ca e.n. şi importantul scriitor Iordanes, autor al „Geticei“ şi al 
unei istorii a Imperiului roman („Romana“), ambii trăitori în 
secolul al VI-lea. Invaziile barbare, numeroasele războaie ce 
au răvăşit aceste meleaguri au întrerupt însă, pentru multă 
vreme, materializarea, în fosta, înfloritoarea cîndva Sciţie Mică, 
vreunei aspirații mai înalte de afirmare spirituală; de aceea, 
călătorii care au trecut prin acest tinut au consemnat rareori 
(pînă la revenirea Dobrogei la patrie) dovezi pregnante de 
viaţă culturală. 

Cum am văzut în capitolul „Stampe euxine“, voiajorii au 
remarcat existența unor biserici creștine, multe ortodoxe, care, 
fără îndoială, au fost un reazem spiritual pentru păstrarea fiin- 

ţei etnice a românilor transdunăreni şi, în acelaşi timp, factor 
de culturalizare, deoarece, nu de puţine ori, preoţii şi dascălii 
inițiau copiii, pe baza ceaslovului ori a psaltirei, în deprinde- 
rea buchiilor. 

Despre școlile propriu-zise din ţinutul pontic aflăm știri 
de la Evlia Celebi (1651); el aminteşte desigur de şcolile mu- 
culmane, pentru că de școlarizarea creştinilor nu se îngrijea 
nimeni. Călătorul turc a văzut la Silistra patruzeci de școli 
primare („pentru copiii mici“), la Babadag, douăzeci, la Man- 
galia, şapte asemenea școli, la Caramurat, trei, la Carasu, șapte 
şcoli; ar fi existat şi la Chilia „multe școli pentru copii“. Ba 
Silistra şi Babadag existau chiar şi medresele, adică şcoli de 
învățămînt superior religios sau seminarii musulmane (clădirea 
medresei din Babadag există şi azi, lîngă moscheea Ali Paşa; 
seminarul de aici a funcţionat pînă la începutul secolului nos- 
tru, cînd a fost mutat la Medgidia). 

Desigur, cărţile românești de cult — dar şi laice — au 
circulat intens și în părţile transdunărene, contribuind la lu- 
minarea populaţiei de aici. În anul 1707, pe cînd se aflau la 
Babadag, la Iusuf pașa serascherul, fac însemnări pe un exem- 
plar din „Învăţături creştinești“ (Snagov, 1700) — coligat cu 
„Floarea darurilor“ (tipărită tot la Snagov în 1700) —, Eustaţie 
diacul (aflat aici împreună cu Iamandi, capuchehaia Moldovei) 
şi Soare, copil de casă (ce-l însoțea pe căpitanul Sterie, capu- 
chehaia Ţării Româneşti), cartea aparţinea lui Soare, care o 
cumpărase de la Țarigrad de la un Petre „ce fusese mărgelar 
la prăvălie în București“. 


Observaţii pertinente despre şcoala românească din Do- 
brogea a făcut Ion Ionescu de la Brad. Văzind starea mate- 
rială înfloritoare a românilor din dreapta Dunării, în compa- 
rație cu a acelora de dincolo de fluviu, fostul revoluţionar 
pașoptist constata cu multă mîhnire că ei nu se bucurau și 
de o viaţă culturală pe măsură, lipsindu-le — spunea el — 
„pîinea sufletească“. Pentru că — scrie agronomul în „România 
literară“ — „trăind bine şi îndestulat fiind în nevoile cele tru- 
peşti, vine apoi la aceea de a se simte și de alte nevoi mai 
sublime, pe care de asemenea caută a şi le îndestula. Așa, 
pretutindeni, românii din Dobrogea simt nevoia de dascăli, 
pentru a da învăţătură fiilor lor. În cîteva sate am şi găsit 
dascăli, pe cari îi ţineau ei, cu cheltuiala lor. Este cutare sat 
care nu s-a lăsat pînă n-a furat din Țara Românească un das- 
căl, pe care îl ţin românii în sînul lor, mai bine de cum n-ar 
fi în sînul lui Abraam“. El nutrește convingerea că românii de 

aici ar ajunge la o stare încă și mai prosperă, dacă „un așe- 
zămiînt statornic le-ar închezăşui dezvălirea lor mai departe în 
privirea religioasă şi naţională, împreună şi nedespărțită“. 

Sătenii din Seimeni, „foarte prolifici“, aveau mare nevoie 
de şcoală. („Ar găsi cineva peste 100 de copii pentru shoală 
din sat de aicea“ — scrie Ionescu de la Brad lui Ion Ghica). 
Ceilalți români din satele aflătoare în preajma Cernavodei 
aşteptau „un mîntuitor al lor să le deie un dascăl spre a-şi 
învăța copiii (...). Un dascăl român de ar veni în aceste cinci 
sate ar putea deodată învăța copiii tuturor şi trăi bine“. La 
Silistra însă, agronomul a găsit o şcoală găzduită într-o „bină 
cu două rînduri“, sub cheltuiala comunităţii creștine. („Şi ce 
şcoală ? Frate, școală românească“). Sus se afla „clasul gre- 
cesc“, iar jos „clasul românesc“. („Așa au fost odată, însă astăzi 
este numai școală românească pentru copiii tuturor naţiilor din 
Silistra“). Dascăl era Petre Mihail, iar elevii erau peste două 
sute la număr. Materialul didactic era adus de la Bucureşti, 
inclusiv manualele. Pentru munca sa, dascălul primea trei lei 
de elev lunar (,...cu 600 de lei nu poate trăi, însă merge şi 
este mulțumit de soarta lui“). 

Românii din Turtucaia l-au furat („c'est leur expression“) 
pe dascălul Ștefanache cu familie cu tot, punîndu-l să cînte 
duminica la biserică, iar peste săptămînă să-i înveţe pe copii 
buchiile. 

În vechiul şi frumosul sat Niculiţel, Ionescu de la Brad s-a 
întîlnit cu un alt fost revoluţionar pașoptist („în casa lui se 
găsește proclamația revoluţiei Țării Românești“), popa Iancu 
din laşi, care ţinea școala românească. Vede aici străvechea 
biserică Sf. Atanasie (sec. XIII—XIV) și crede a fi „un templu 
roman“. 

Biserica din Ostrov (judeţul Constanţa), ridicată de români 
înainte de 1877, este în posesia unei cărți donate de acel cu- 
prins mocan, Iacob Craiu, amintit de Ionescu de la Brad în 
corespondenţa cu Ion Ghica (un „Apostol“ tipărit la Sibiu în 
1851); în bisericile dobrogene existau însă foarte multe cărti 
donate de oieri transilvăneni, care, fără îndoială, vor fi făcut 
să circule și „bucoavne“ (abecedare), precum şi alte cărţi laice 
printre conaţionalii lor din dreapta Dunării. 

Neîndoielnic, fondarea, în 1833, a mănăstirii Cocoşu, a 
constituit un eveniment important pentru ridicarea culturală a 
ținutului. Însuşi părintele Visarion, cu care Ionescu de la Brad 
s-a întreţinut îndelung cu ocazia voiajului său, era un om 
luminat, fost, vreme de treizeci de ani, tipograf la acel impor- 

tant centru editorial care a fost mănăstirea Neamţ („El au 
tipărit şi Geografia lui Cantemir, lucru ce l-au făcut a fi știu- 
tor de originea şi nevoile tuturor românilor“), apoi legător de 
cărți. Este de presupus că în anul călătoriei agronomului revo- 
luţionar, la Cocoşu exista deja o mică bibliotecă, de vreme ce, 
în biserica de la Mahmudia se află şi astăzi un „Apostol“ (laşi, 
1835), dăruit „Sfintului schit Cocoșu de peste Dunăre“ de 
către mitropolitul cărturar Veniamin Costache în anul 1841, iar 
între cărțile mănăstirii se mai găsesc şi alte cărți donate la 
jumătatea secolului trecut („Arătare... pre scurt a dumneze- 
ieştilor dogme“ — Neamţ, 1816 — primită în 1842, un „Triod“, 
tipărit tot la Neamţ în 1846 și dăruit mănăstirii dobrogene de 
starețul Neonil la 1849, precum și un „Prolog“, apărut în 1855 
de sub teascurile aceleiași productive tiparniţe moldovene, 
aflător la Cocoșu din 1857). 

Un călător englez prin Dobrogea, poate acel antreprenor 
de cariere, venit aici încă de pe la 1860, a dăruit — iată un 
act de cultură românească aparținîind unui străin — bisericii 
din Pecineaga (judeţul Tulcea) un „Octoih“, tipărit la Sibiu 
în 1861, pe care a făcut însemnarea: „James Jerry has Brought 
this Book for the service of the Church of Petchenaga and 
delivres it to the (...) church on the 6-th aprile 1868* (James 
Jerry a adus această carte în serviciul bisericii din Peceneaga 
și o dă bisericii la 6 aprilie 1868). 

În lunga sa călătorie prin Turcia europeană, Nifon Bălă- 
sescu a făcut unele încercări de a îmbunătăţi starea culturaiă 
a românilor dobrogeni, mai ales prin înființarea de şcoli. Ast- 
fel, numit, „de bunul de pe atunci pașă Ismail bei“, „director 
al şcoalelor române“ din Dobrogea, a înființat în douăzeci și 
una de așezări şcoli românești: Tulcea, Niculiţel, Isaccea, Hir- 
şova (Varoş), Groapa Ciobanului, Girliciu, Dăieni, Ostrov (ju- 
dețul Tulcea), Topalu, Măcin, Greci, Fîntina Nedelii („sau Satu 
Nou“), Turcoaia, Jijila, Pecineaga, Azaclău, Pisica, Garvăn, Vă- 
căreni, Luncaviţa şi Rachieriu; în aceste localităţi mai func- 
ționaseră, sporadic, și pînă atunci diverse forme de învăţă- 
mint primar. Bălășescu a obținut — lucru notabil — ca insti- 
tutorii să fie plătiţi de stat cu cîte două sute de lei (două lire 
turceşti) pe lună, „bani dați de la conacul fiecărui district“. 
In însemnările sale, fostul revoluționar ardelean afirmă că ar 
fi putut înfiinţa şcoli în toate comunele românești din ţinutul 
pontic, dacă ar fi avut manualele trebuitoare (numai pentru cele 
21 de şcoli i-au trebuit vreo 2500—3000 de exemplare). „Acei 
buni români şi astăzi — scrie Bălășescu — strigă şi fierbinte 

se roagă ca D-zeu şi românii cei buni, cari dispun de această 
putere, să le trimită un bărbat, om de şcoală, sub titlul de 
director, inspector, revizor, sau oricum se va chema, carele prin 
satele lor române din Dobrogea să le organizeze școale comu- 
nale pentru copiii lor, căci ei asemenea om n-au, nici nu-l pot 
avea, şi fără şcoală ei, bieţii, pier şi se prăpădesc astăzi, cînd 
toată lumea înaintează spre fericire, numai prin luminare şi 
deşteptare, care vine numai din şcoale“. El aprecia că Măcinul, 
oraş vechi românesc, ar fi putut deveni centrul cultural al 
comunității româneşti, prin înființarea, în frumosul local al 
şcolii construit acolo din fondurile măcinenilor, a unui institut 
sau „şcoală centrală românească“, care „ar servi — 1) şi de 
școală primară pentru copii, ce vor voi să înveţe puţină carte, 
pentru uzul social bine a ceti, corect a scrie, un calcul necesar 
spre a-şi putea ţine socotelile neguțătoreşti, — 2) şi de un mic 
seminar pentru viitorii preoţi români în Dobrogea, lucru care 
pină acum n-au fost, — 3) și de un pedagog sau şcoală nor- 
mală, pentru formarea institutorilor români la şcoalele române 
ce au să se înființeze în comunele române din Dobrogea. Aceas- 
ta ar fi, zic, o şcoală model, care asemenea ei, astăzi, nu numai 
în toată Turcia, dar în felul acesta nici în România liberă nu 
există. . .&. 

Nifon Bălășescu aprecia totodată că Măcinul ar putea să 
fie locul ideal pentru o episcopie românească, episcopie atît de 
necesară românilor, care au fost la discreţia cînd a episcopi- 
lor greci, cînd a episcopilor bulgari. Fi au obţinut chiar, la 
sinodul care a avut loc la Constantinopol în ziua de 17 octom- 
brie 1874, dreptul de a avea episcopia lor. Românii au fost 
sprijiniți în cererea aceasta de mitropolitul Calinic, primatul 
României „care grabnic şi bucuros își dete înaltul său arhi- 
păstoresc consimțămînt, promițind în mai multe rînduri tot 
putinciosul său concurs la un aşa de frumos și lăudabil act re- 
ligios național“. 

Așezările euxine, slab populate — doar Tulcea depășea 
zece mii de locuitori — nu ofereau condiţii prielnice unei vieţi 
culturale elevate; singurele manifestări „artistice“ vor fi fost, 
desigur, „programele“ de cafe-concert, localuri care ar fi exis- 
tat — cum observă A. de Caston — în toate oraşele dobro- 
gene, sau spectacolele prezentate de trupe străine, ca acelea 
de la Vilcovul basarabean (consemnate cu dezgust de Adolphe 
d'Avril), unde «o trupă de la Palais Royal juca „Fils de gi- 
boyer“» („voilà notre enseignement en Orient“). Dar, neîndo- 
ielnic, şi în Dobrogea, ca oriunde în ţinuturile româneşti, po- 

porul care a zămislit „Mioriţa“ avea, cu deosebire în locali- 
tăţile rurale, propriul său univers spiritual. Teodor T. Burada, 
pasionatul etnograf şi folclorist, în cursul voiajului său euxin 
de la 1880, a remarcat că românii dobrogeni erau păstrătorii 
unei bogate și valoroase tradiţii folclorice. El scria: „Cele mai 
multe din obiceiurile, credinţele şi naravurile aflate la noi, 
avînd cea mai mare parte originea lor de la romani, sînt 
păstrate şi de fraţii noștri din Dobrogea; aşa vedem: plugu- 
şorul, buhaiul, serbarea zilei de 1 Mai, obiceiurile de la în- 
mormîntări şi de la nunţi şi alte multe...“ El apreciază că 
unele obiceiuri de „origine romană“, uitate în stînga Dunării, 
mai există încă în Dobrogea. „Nu mai puţin — notează Bu- 
rada — sînt însemnate și dansurile lor, dintre care multe 
sînt necunoscute în România; așa sînt: hora de briu, hora în 
bătaie — care se joacă numai de flăcăi — hora țigănească, 
cadineasca, bătuta, tropanca, joienica, mărămurile — un soi 
de horă ce se joacă cu mărămi, cînd se duce copacul înaintea 
miresei la cununie, — sîrbeasca, căzăceasca, rața, leasa, bulgă- 
reasca, mocăncuța, cerchezeasca, greceasca şi altele ce se joacă 
la sunetul cimpoiului, a fluierului sau a cavalului, singurele 
instrumente de muzică ce se află în Dobrogea“. Tot el mai 
remarcă „Drăgaica“ și „Păpăluga“, amintite de Dimitrie Can- 
temir, dar dispărute în Moldova din obiceiurile populare. 
Teodor Burada constată că poeziile populare culese de el 
în comunele Ostrov, Bugeac, Perjoaia, Satu Nou, Oltina, 
Beilic, Cuzgun, Mirleanu, Aliman, Vlahchioi, Rasova, Cochir- 
teni, Seimenii Mari, Seimenii Mici, Topalu, Somova și Nicu- 
liţel păstrează, în general, aceleași motive ca poeziile popu- 
lare din stînga Dunării („apoi chiar comparaţiile și expresiile 
samănă adeseori foarte mult“). 

Viaţa în fostul Chiustenge va fi fost mult înviorată de 
sosirea, prin anul 1865, a surorilor Blitzner (Maria, Gabrielle 
şi Rose) şi a altor cîtorva fete din Sonnenberg (Austria), care, 
după un turneu la Constantinopol, organizează aici, cu spri- 
jinul refugiatului polonez, nobilul Isidor Iasinski, șeful gării 
si cunoscător al limbii germane, un „Damen Kapelle“; dar 


fetele se mărită îndată, formaţia destrămîndu-se — aflăm 
dintr-o frumoasă evocare a trecutului muzical al Constanţei 
semnată de dr. Nicolae G. lonescu. 

După războiul de independenţă, deși ţinutul transdună- 
rean abia se refăcea în urma unei atit de îndelungi perioade 
de restrişte, sosesc aici, mai ales la Constanţa, în lunile căl- 

duroase, numeroși mesageri ai artei românești, uneori per- 
sonalități marcante ale scenei, muzicii ori artelor plastice. 
Desigur, un eveniment de mare importanță culturală a fost 
acțiunea de a se ridica un monument poetului Ovidiu, iniţiată 
de inimosul prefect Remus Opreanu, de care aminteau în 
însemnările lor de voiaj Carl Schuchhardt şi Barbu Dela- 
vrancea. La 1884, cu prilejul construirii catedralei, sosesc la 
Constanța arhitectul Ion Mincu (ce va concepe mobilierul 
noului edificiu) și G. D. Mirea, Pictor faimos în epocă — azi 
uitat — care va realiza decorația murală (cum se știe, această 
decorație a fost înlocuită în anii '50 de către pictorii Gh. Po- 
pescu şi Niculina Dona). Spre sfirșitul veacului trecut vin 
să picteze în Dobrogea Theodor Aman, Nicolae Grigorescu și 
Sava Henţia. 

Între actorii sosiți la Pontul Euxin în acea epocă, cel 
mai de seamă a fost, desigur, Matei Millo, pe care-l aflăm 
la Tulcea în 1887 („Sintem pozitiv informaţi — scrie într-un 
ziar local — că vom avea în mijlocul nostru pe ilustrul co- 
median d. M. Millo (...). Este o distinsă onoare ce se face 
Dobrogei și în special orașului Tulcea și Sîntem mai mult 
ca siguri că oricine va alerga să vadă pe regele artiștilor noș- 
tri, pe părintele teatrului naţional din România“). În același 
an — consemnează loan Massoff într-o monografie —, în 
decembrie, dădea la Constanţa un spectacol în beneficiul lui 
Eminescu, I. D. Ionescu, celebrul cupletist de la „lunion“, ce- 
lebritate datorată mai ales capodoperei lui I. L. Caragiale „O 
noapte furtunoasă“ („Hai deseară la lunion la Ionescu !%). 
Dar Matei Millo va reveni la Pontul Euxin, de această dată 
la Constanţa, în 1895. Aflat în vîrstă de 81 de ani. cu vocea 
slăbită, maestrul scenei româneşti avea să joace cinci spec- 
tacole de succes, într-o magazie de lîngă hotel „Metropol“. 
La Constanţa vine în 1891 (împreună cu Grigore Manolescu) 
și marea actriță Aristitza Romanescu, apoi în 1893, la Con- 
stanța și Tulcea (însoţită de Constantin Notara) și din neu, în 
1895, pentru a prezenta, la Constanţa, spectacole cu piesa „La 
treizeci de ani“ de M. Polizu-Micşunescu. 

Cu trupa de actori ieşeni a lui C. Ionescu, sosește la Tul- 
cea, în 1899, cunoscutul, în epocă, actor Gh. Cârjă, pentru a 
prezenta în grădina orașului de la porţile deltei spectacole 
mult gustate de public — relatează în memoriile sale apre- 
ciatul artist Petre Sturdza. Aici, artiştii ieșeni au jucat „„Ho- 
ţii“ de Schiller, în care Gh. Cârjă susținea rolul lui Carl Moor. 
lată şi o farsă — una din acele farse atît de frecvente în 

lumea teatrului dintotdeauna. În timp ce juca în rolul amintit 
— serie Petre Sturdza — colegii îl puseră pe pompierul de 
serviciu („biet băietan de la țară — care stătea şi căsca gura 
atent și uluit“) ca în timpul spectacolului să se ducă la Cârjă, 
să-l ia vîrtos de mînă şi să-i spună: „bravo camarade, bine 
ai fost!«. Propunerea fu întărită de un mic bacșiș. Aşa că 
pompierul, naiv, se duse să-i strîngă actorului mîna, imediat 
după ce acesta sfirşi o replică. Petre Sturdza nota: -Pompierul 
sfirşeşte prin a apuca mîna bietului Cârjă și scuturindu-i-o în 
amîndouă mîinile lui spuse tare şi răspicat: — Bravo cama- 
rade, bine ai fost! Şi bietul Cârjă, istovit și de lupta cu pom- 
pierul şi de sufletul ce pusese în paragraful lui Carl, o zbughi 
disperat în culise strigînd: „A înnebunit pompierul !* în hazul 
camarazilor care pricepuseră farsa şi al publicului care la 
căderea cortinei se porni pe rîs homerice». Tot în acei ani, 
Petre Sturdza va juca, la Constanţa, în piesa „Îndrăgostita” 
de Porto-Riche, fără să ştie că impresarul trupei, Al. B. Leo- 
nescu, zis Vampiru — el însuşi actor, apoi director de teatru 
— anunţase publicului piesa „Un duşman al poporului“ de 
Ibsen, pe care Vampiru i-o propusese lui Sturdza, dar acesta 
nu mai avusese timp s-o pună în scenă. Însă piesa lui Porto- 
Riche se bucură de succes, publicul constănţean iertînd, ge- 
neros, grosolana schimbare făcută de Vampiru, un impresar 
deosebit de întreprinzător. 


Pe la 1900, prezenta spectacole la Constanţa cu piesa 
„Ovidiu“ de Alecsandri o echipă de actori de la Naţionatul 
din Iaşi, din care făceau parte Aglaia Pruteanu, Gh. Cârjă, 
State Dragomir şi alții — consemnează în memoriile sale ma- 
rele colecţionar de artă Kricor Zambaccian. Pe atunci veneau 
la Constanţa şi expoziţii ambulante de pictură, domeniul ne- 
gustorilor încadratori. Aflat pentru cură la Techirghiol în 
1904, pictează pe litoral Ştefan Luchian. Tot el, împreună 
cu pictorul C. Artachino ar fi avut un contract, prin 1897, 
pentru pictarea catedralei din Tulcea. 

Presa anilor 1904—1905 cuprinde bogate informaţii des- 
pre activitatea artistică de la Constanţa. La 18 decembrie 
1904, prezenta, în folosul săracilor, spectacole în sala Elpis 
— singura de pe atunci în oraşul de pe malul mării, existentă 
şi azi — trupa de comedii a lui Gh. Radovici; tot această 
trupă evoluează, la 21 decembrie, cu comedia bufă în trei 
acte „Căpitan Lolo“, „în beneficiul domnilor V. Antonescu și 
R. Bulfinski“. La 13 februarie 1905 este anunţată trupa de 
operetă a lui Al. Bărcănescu, „cu concursul primadonei Mar- 

gareta Dan și d-şoarei Aura Mihăilescu“; citeva zile mai tîr- 
ziu (20 februarie), trupa va prezenta spectacolul „M-zelle Ni- 
touche“ în beneficiul lui Niculescu Buzău și Traian Alexan- 
drescu, la 22 februarie, opereta „Vint de primăvară“, în be- 
neficiul artiștilor Leonard şi Cigalia, sub patronajul lui Ion 
Bănescu, primarul orașului, iar la 23 februarie, opereta 
„Pericolat. 

Marius Bunescu — pictorul de mai tirziu — aflat cu ser- 
viciul la Construcţia portului, organizează la Constanţa, în 
1905, societatea „Cultura“ şi, împreună cu o mînă de inte- 
lectuali entuziaşti, face teatru de amatori, jucînd la Elpis și 
pe întregul litoral „Bărbierul din Sevilla, „Lampatius vaga- 
bondul“, „Cimpoiul fermecat“ etc. („Rătăcindu-se pe la noi un 
italian, profesor de muzică — scrie M. Bunescu în memoriile 
sale — am înjghebat o orchestră sub conducerea lui. Impro- 
vizam mai mult pe mandolină, de unul singur, dar de data 
aceasta am părăsit-o, cumpărîndu-mi o vioară; şi nu prea 
tîrziu am putut să ne facem singuri acompaniamentul în pie- 
sele muzicale“.) Pe atunci, se mai aflau la Constanța picto- 
rul D. Hârlescu, profesor de desen la gimnaziul de aici — 
unul dintre reprezentanții expresionismului românesc — şi 
poeții Dimitrie Anghel și Ion Minulescu, care, fie şi numai 
prin prezența lor, au contribuit întrucîtva la înviorarea vieții 
culturale locale. 

Marele actor Petre Liciu, cu un ansamblu alcătuit din 
Constantin Tănase, Cazimir Belcot, Ion Manolescu, Mișu Şte- 
fănescu, Gogu Mihăilescu, Florea Simionescu, Cristian Duţu- 
lescu, Ștefan Decu, Jeny Ricoboni, Iosefina Reitman-Tănase, 
Marioara Simionescu și Hariclia Faliero, avînd în repertoriu 
„Banii“ („Les affaires sont les affaires“) de Octave Mirbeau, 
„Lipitorile satelor“ de Alecsandri şi alte piese (localizări de 
Paul Gusty), a pornit, la începutul anului 1907, într-un tur- 
neu, care cuprindea în lista localităţilor și Tulcea. lon Mano- 
lescu își amintea peste ani: „Începusem de cîtva timp să re- 
petăm O scrisoare pierdută. Liciu voia de mult să interpre- 
teze rolul Cetăţeanului turmentat. L-a jucat o singură dată 
la Tulcea. După aceea nu l-a mai reluat niciodată, probabil 
fiindcă şi-a dat seama că nu izbutise să-l depășească pe Ion 
Brezeanu, care făcuse din Cetăţeanul turmentat una din cele 
mai reuşite creaţii ale lui“. 

La inaugurarea Cazinoului din Constanţa, în anul 1910, 
primăria  prevăzuse în contractul de concesionare a noului 
edificiu ca pe timpul sezonului să fie angajată trupa lui Ale- 

xandru Davila, cunoscutul om de teatru, apreciat mai mult 
însă ca autor al capodoperei dramatice „Vlaicu Vodă“. Da- 
vila, pe lingă faptul că era un pasionat vînător — tatăl său, 
generalul C. Davila, pionierul organizării sanitare moderne a 
României, îl dăduse în grija unui excelent maestru de vînă- 
toare —, practicînd vînatul în bălțile dunărene între specta- 
colele de la Cazino, era şi un navigator la fel de pasionat; 
își construise chiar un iaht, din pricina căruia — își amintea 
Ion Marin Sadoveanu — întîrzia adesea la spectacole. Acto- 
rul N. Niculescu Buzău avea să consemneze în memoriile sale 
amănunte ale stagiunii 1911. „Mie mi-a prins bine stagiunea 
de la Constanţa — notează el — mai ales că nu jucam în 
fiecare seară, ci cam de două ori pe săptămînă adeseori 
Mache somnambulul. Fiecare actor, pe lingă leafă avea și o 
diurnă acolo“. Davila venea la Constanţa însoţit de Caz, 
maestrul său de vînătoare. Împreună, în timpul liber, plecau 
în voiajuri cinegetice prin Dobrogea.  Niculescu-Buzău nota: 
„Luam o căruță cu doi cai, plăteam douăzeci de lei pe zi şi 
plecam măcar vreo şapte-opt kilometri departe de Constanța. 
Spre toamnă, vînam prepelițe şi potirnichi sau rațe sălba- 
tice“. În acel an, cazinoul fusese concesionat fraţilor Marceaux, 
care aveau grijă să fie prezentate, vara, concerte şi specta- 
cole, cu artiști români sau străini. Iată și un amănunt inte- 
resant din biografia lui Davila: Prin 1888, auzind de banditul 
Licinski și bazîndu-se pe talentul său de vinător exersat în 
preajma lui Caz, Davila ar fi cerut să fie numit subprefect 
de Tulcea — în acest ținut opera Licinski —; în luna noiem- 
brie a acelui an a obţinut numirea şi vreme de două luni a 
umblat în zadar pe urmele abilului tilhar. 


Tot la Cazino, prin 1911, Kricor Zambaccian l-a cunoscut 
pe pictorul Iosif Iser, care făcea portrete-caricatură ale jucă- 
torilor de baccara. Concentrat în Dobrogea în anul 1913, Iser 
va descoperi aici un nou orizont de lumină şi culoare, care-i 
va marca puternic opera. („Iser — scria Zambaccian — îşi 
făcuse o specialitate în pictarea turcoaicelor“). Pictorul Nico- 
lae Dărăscu avea o mare pasiune pentru navigaţie, construin- 
du-şi chiar un iaht în Anglia. Tot colecţionarul şi criticul 
de artă K. Zambaccian consemna:  „Navigaţia era marea lui 
pasiune și în acest scop şi-a vîndut în cîteva rînduri atelierul, 
mobilele, cărțile, covoarele, pentru a porni cu un mic iaht cu 
pinze, în Delta Dunării sau pe mişcătoarele unde ale Pontu- 


lui Euxin, spre care se simțea atras, chemat fiind de sirenele 
imaginaţiei sale de grec de origine“. Mult a drumeţit prin 

Dobrogea şi pictorul lon Theodorescu Sion, pe care-l aflăm, 
în 1913, în atelierul lui Bunescu, aflat deseori în vizită pe 
acolo, iar mai tîrziu, în timpul războiului mondial, în 1919, 
la Cernavoda, unde-l va întîlni Zambaccian. După terminarea 
studiilor, Marius Bunescu a părăsit activitatea de animator 
cultural, cutreierind întreaga Dobroge în căutare de culori 
şi forme noi. („Luasem obiceiul — își amintește el — să bat 
litoralul pe jos, cu un săculeț cu merinde şi cu materialul 
de pictură în spate; în drum întîlneam pescari, ce mă invitau 
binevoitori la un borş pescăresc“). Deşi ţinutul euxin nu a 
găsit în fiinţa artistică a lui Theodor Pallady disponibilităţi . 
lirice pentru acest spaţiu, totuși, şi el, ca toţi — sau aproape 
toţi — pictorii români, a străbătut cu șevaletul meleagurile 
litorale. M. Bunescu scria: „Într-o zi, pe faleză, mi-am aşezat 
şevaletul alături de al lui Pallady, pe care nu-l cunoscusem 
pînă atunci. Tocmai certa un copil care îi stricase pînza, a- 
runcînd cu o piatră în ea. Ne-am luat apoi la vorbă. Părea 
afectat aflînd că eram cu zece ani mai tînăr decît el. — Ehei! 
mi-a spus, de ce nu am virsta d-tale, acum cînd ştiu ce tre- 
buie să fac ?*. Nu lipseau de pe litoral, vara, nici criticii de 
artă şi colecţionarii; M. Bunescu s-a întîlnit de multe ori la 
Constanța cu M. Simionescu-Rîmniceanu, Olimp Gr. loan sau 
Anastasie Simu. Aici a locuit o vreme colecţionarul Lazăr 
Munteanu, fost preşedinte al tribunalului din Constanţa; 
apartamentul său se afla în renumita casă cu lei (azi, hotel 
şi restaurant de înaltă clasă). 

În 1931 vine la Constanţa, pentru a picta biserica Sf. 
Gheorghe, Nicolae Tonitza. Aici, pictorul, care crezuse că-și 
poate restabili bugetul, are numai dezamăgiri. Într-o scrisoare, 
el mărturisea:  „Constănţenii s-au purtat cu mine în chip 
foarte laş — după ce-mi dăduseră toate asigurările de reușită, 
ceea ce m-a determinat să apar într-un concurs public, ală- 
turi de sumedenie de naufragiați ai artei“. Pînă la urmă, 
Tonitza va picta biserica, picturile sale putind fi admirate 
şi azi. 

În prima jumătate a veacului nostru, meleagurile euxine 
au cunoscut o viață culturală intensă, impulsionată cel mai 
adesea de iniţiativele particulare ale unor intelectuali inimoşi, 
care au înfiinţat numeroase societăți și asociaţii culturale și 
au editat peste şase sute de publicaţii periodice, unele de e- 
levată ţinută editorială, ca „Dobrogea jună“, „Marea Neagră“, 
„Dacia“, „Marea Noastră“, „Analele Dobrogei“ ș.a. Scriitorul 
Emanoil Bucuţa, care a drumețit mult pe litoral, a evocat 

momentul, cînd, după 1930, Jean Bart, care ieşise la pensie 
şi luase asupră-i secretariatul Ligii Navale, a pus problema 
editării revistei Ligii. Înainte de a fi dusă macheta la tipar, 
cu o copertă de D. Ştiubei — cel mai prolific pictor marin al 
românilor — și cu titlul „Marea“, Em. Bucuţa a propus ca 
noul periodic să se numească „Marea Noastră“. El scria cu 
mîndrie: «Şi a rămas „Marea Noastră“, briul acesta albastru, 
în care încinge ţara, cu pescarii, cu porturile, cu flota ei şi 
cu nădejdile românești de mărire». Emanoil Bucuţa amintește 
în însemnările sale de vciajor la Pontul Euxin şi de Institutul 
hidrobiologic de la Pescărie-Mamaia — azi, Institutul român 
de cercetări marine — care, alături de Staţiunea oceanografică 
de la Agigea, a constituit un far al ştiinţei românești în aceas- 
tă parte a ţării. El notează că sufletul acestei instituţii a fost 
Grigore Antipa „doctor al acestor ape, la suprafaţă şi în 
adînc“. Institutul poseda o bogată colecție de peşti şi alte ani- 
male marine. („Eşti acolo ca într-un clopot fermecat coborit 
în fundul mării“). Aici Bucuţa a putut vedea și școala româ- 
nească de pescari maritimi, pepinieră de cadre pentru indus- 
tria piscicolă. 

Un moment important în trecutul cultural al Constanţei 
a fost şi ridicarea monumentului marelui nostru poet Mihai 
Eminescu, aflat azi lîngă farul genovez şi muzeul mării. Ideea 
a aparținut lui I. N. Roman, un remarcabil animator al vieţii 
spirituale locale, el însuşi poet și talentat publicist, iar sculp- 
torul ales pentru împlinirea artistică a acestui proiect generos 
a fos Oscar Han, personalitate de excepţie a plasticii româ- 
neşti. Memoriile lui Oscar Han cuprind detalii revelatoare 
privind împrejurările ridicării monumentului eminescian. În 
intimitatea unei mese de restaurant la care se afla și Tudor 
Vianu (acesta, „căsătorit de curînd, era într-un fel de mic 
voiaj de nuntă la Constanţa, prieten şi el sau cunoscut cu 
avocatul Roman“), sculptorul şi I. N. Roman hotărăsc amă- 
nuntele acestei frumoase inițiative culturale. Apoi — își amin- 
teşte O. Han — „s-a făcut o petrecere, care a durat aproape 
de ziuă şi i-am promis că nu mai vin la Constanţa decît cu 
proiectul lui Eminescu. Și pentru că ne dădeam seama de 
posibilitățile orașului, am convenit ca să fac un bust monu- 
mental şi cu o figură reprezentativă a poeziei elegiace a lui 
Eminescu. Chiar în acea vară, în plin sezon, vin cu macheta 
lui Eminescu, machetă ce este realizată astăzi, ce reprezintă 


astăzi monumentul lui Eminescu la Constanţa“. I. N. Roman 
a alcătuit un comitet, al cărui președinte a fost ales, dar după 

aproape un an (1931) a decedat, la conducerea comitetului 
Pro-Eminescu fiind ales vice-amiralul Bălănescu („cu totul alt 
temperament, cu totul altă mentalitate, compus și somptuos“). 
După multe  tergiversări — sculptorul s-a împăcat greu cu 
noul conducător al comitetului constănţean — monumentul a 
fost inaugurat la 15 august 1934. („Era al doilea monument 
din cariera mea“ — mărturiseşte artistul). La inaugurare a 
fost şi regele Carol II, primul ministru Gh. Tătărescu, minis- 
trul Instrucțiunii publice, dr. Angelescu, preşedintele Socie- 
tăţii scriitorilor români, Corneliu Moldovanu, preşedintele 
Academiei române, Ioan Bianu („Era așa de bătrin, de slăbit 
la faţă şi la corp, că părea mai mult o vergea cu cioc“), Păs- 
torel Teodoreanu şi alţii. S-au rostit cuvîntări. „Dar cuvîn- 
tarea care a impresionat mai adînc, pînă la emoție impresio- 
nantă — își amintea O. Han — a fost cuvintarea lui Păstorel 
Teodoreanu, care era desemnat să vorbească în numele Fun- 
daţiilor Regale. Păstorel Teodoreanu era îmbrăcat în haine 
închise, de festivitate, cu o cravată plastron la gît, cu man- 
șete la cămaşă serobite. Citea cu o impecabilă dicțiune, so- 
brietate a cuvîntului, cu o solemnitate evlavioasă. La un mo- 
ment dat, Păstorel, fără să ridice vocea, se adresează: — „Sire, 
să îngenunchem laolaltă, în memoria lui Eminescu“. La inau- 
gurare a participat şi poeta engleză E. Sylvia Pankhurst, tra- 
ducătoare din Eminescu, aflată la Constanța împreună cu 
fiul ei. 

Deşi impresiile de voiaj, memoriile unor călători care au 
trecut prin ţinutul pontic sînt insuficiente pentru a creiona 
un profil exact al evoluţiei vieţii culturale în Dobrogea, ele 
cuprind totuşi, cum am văzut, mărturii elocvente că în acest 
colţ de ţară, unde cîndva şi-a strunit lira însuși Orpheu tracul 
şi a scris Ovidiu, s-a făurit cultură, s-a cimentat o tradiţie 
spirituală, continuată apoi, în anii. construcţiei socialiste, prin 
realizări cu totul impresionante, părte din edificiul spiritual 
al României contemporane. 


Indice de călători” 


A. 


Adam, Ioan, scriitor român (1906) — 21, 60—61, 109, 191 

Alberti, Rafael, scriitor spaniol (după 1950) — 7 

Alberti, Tommaso, agent comercial italian (1612) — 29, 146, 308 

Alecsandri, Vasile, scriitor român (1845) — 20, 46, 176, 236 

Alexandrovici, Toma, sol polonez (1766) — 27, 147, 169 

Alexandru cel Mare, rege al Macedoniei (335 î.e.n.) — 13, 32, 130, 
205—206 

Allard, Camille, medic francez (1855) — 25, 50, 87—89, 102, 148—149, 
179—180, 222 

Aman, Theodor, pictor român (după 1880) — 250 

Amante, Bruto, publicist itatian (1884) — 36, 93, 124, 227 

Ammianus Marcellinus, general roman şi istoric (sec. IV) — 20, 74—76, 
131—133, 159, 206 

Andersen, Hans Cristian, scriitor danez (1841) — 20, 44—45, 83, 118, 
173—174, 216 

Anghel, Dimitrie, poet român- 41906) — 21, 59, 252 

Angiollelo, Giovanni Maria, , rob la turci (1476) — 30, 36, 160 

Antipa, Grigore, biolog romát (după 1890) — 232 

Arghezi, Tudor, scriitor român (după 1930) — 21, 202—203 

Arian (Plavius Arrianus), scriitor şi om politic grec (131 sau 132) — 
19, 159 

Aron Vodă, domn al Moldovei (1595) — 18 


Asturias, Miguel Angel, scriitor guatemalez (după 1956) — 7 
Athanaric, rege vizigot (369) — 15 


* în paranteză este indicată data (exactă sau cu aproximaţie) a 
călătoriei. 


17 — C-da 1215 257 


Atheas, căpetenie scită (399 î.e.n.) — 13, 69, 129 
Avrile, Adolphe d’, diplomat și scriitor francez (1868) — 53, 91, 103— 
104, 181, 222—223, 248 


B. 


Baiazid II, sultan otoman (1484) — 17 

Bakšić, Petru Bogdan, arhiepiscop de Sofia (1641) — 22, 39, 81, 99— 
100, 138—139, 146, 161, 208 

Bargrave, Robert, comerciant englez (1652) — 29, 39, 81, 152, 164—165, 
212 

Barkely, Henry C., întreprinzător englez (1857—1860) — 25, 89 

Bart, Jean (Eugeniu P. Botez), scriitor și navigator român (după 1890) 
— 21, 236—237, 255 

Passarabescu, Ștefan, scriitor român (după 1880) — 55—56 

Bălășescu, Nifon, revoluţionar român, profesor și organizator de școală 
(1870—1874) — 26, 91—92, 223, 247—248 

Bărcănescu, AL, artist român (1905) — 251 

Béarn, Hector de, ofițer francez (1828) — 5, 43, 100—101, 118, 139— 
140, 170—172 

Beatiy-Kingston, W, politolog englez (1874) — 28, 181 

Benger, G., diplomat român (1900) — 229—230 

Bentinck, William, voiajor englez (1801) — 117 

Bernatzik, Hugo Adolf, naturalist german (1929) — 198 

Bianu, Ioan, filolog român (1935) — 256 

Biddulph, M. A., ofițer englez (1855) — 50 

Blaga, Lucian, poet şi filozof român (1911) — 62 

Blondeau, Eugen, ofiţer francez (1855) — 28, 50, 89, 121, 140, 222 

Bois-Robert, I. D., turist francez (1857) — 31, 121, 179 

Bolintineanu, Dimitrie, scriitor român (1860) — 21, 51—52 

Boscowich, Giuseppe Ruggero, savant italian (1762) — 24, 42, 82, 153, 
168—169, 213—214, 235 

Roucher de Perthes, om de știință francez (1853) — 49—50, 178—179, 


221 

Betranion, episcop de Tomis (sec, IV) — 15 

Brognard, Wenzel von, agent comercial austriac (1786) — 30, 42, 139, 
147, 170, 214 


Brândză, Dimitrie, medic şi naturalist român (1880) — 56 

Bucuţa, Emanoil, scriitor român (după 1920) — 21, 254—255 

Bunescu, Marius, pictor român (după 1905) — 252, 254 

Burada, Teodor T., folclorist, teatrolog și muzicolog român (1880) — 249 
Burebista, rege geto-dac (după anul 55 î.e.n.) — 13 

Bzicki, Andrei, castelan de Chelm, sol polonez (1557) — 27 


258 


C. 


Calvert, Frederick lord Baltimore, călător englez (1763) — 147, 169 

Cantemir, Dimitrie, domn al Moldovei (în jurul anului 1700) — 18, 41, 
81—82, 117, 152, 166 

Caracalla, împărat roman (211—217) — 14 

Carlisle, George William, om politic englez (1835) — 50 

Carmen Sylva (1904) — 94, 109 

Carol, domnitor al României (1897) — 18 

Carol II, rege al României (1935) — 256 

Gaston, viconte Alfred de, călător francez (1877) — 31, 53—54, 92, 143— 
144, 149, 181—182, 248 

Cârjă, Gh., actor român (1899) — 250, 251 

Chometowski, Stanislaw, voievod al Mazoviei, sol polon (1712) — 27, 
41, 152 

Chrzanowski, W., ataşat comercial polonez (1780) — 27, 82, 139, 214 


Colson, F., călător englez (1639) — 44 
Cotys, rege trac (12) — 13—i4 
Cunningham, Charles, diplomat englez (1855) — 50 


Cuza, Alexandru Ioan, domnitor al României (1860 şi 1864) — 18, 51— 
53, 103 


Czajkowski, Mihai, agent polonez (1841) — 27, 45, 83, 118, 174—175, 216 


D. 


Darius, rege al perşilor (514 î.e.n.) — 12—13, 32, 67, 128—129 

Davila, Alexandru, autor dramatic şi actor român (1910) — 253 

Davila, Carol, general și medic român (1864) — 25, 102—103 

Dănescu, Grigore, om de ştiinţă român (1890—1900) — 104—105 

Dărăscu, Nicolae, pictor român (după 1920) — 252 

Decius, împărat roman (251) — 15 x 

Delavrancea, Barbu, scriitor român (1887) — 21, 57—58, 104, 124—125, 
185—186 

Dejardins, Ernest, arheolog francez (1867) — 26, 90, 121—122, 222 

Dioclețian, împărat roman (293 ?) — 15 

Dion, Chrysostomos, autor grec (87—95) — 19, 74 

Does, van der Joris, călător olandez (1597) — 30, 38—39, 151—152, 308 

Doussault, Charles, desenator francez (1845) — 20, 43 

Dragomir, State, actor român (1900) — 251 

Dzieduszycki, Walerian, comerciant polonez (1785) — 153, 214 


174 259 


E. 


Eminescu, Mihai, poet român (1881) — 21, 183 

Eneman, Michel, pastor suedez (1709) — 100, 117, 167 

Engelhardt, Ed., călător francez (1853) — 28, 102, 148 

Ephoros din Cymene, autor grec (sec. V î.e.n.) — 19, 71—72 

Ernest, dr. Louis, călător francez (1855) — 102 

Eustaţie diacul (1707) — 245 

Evlia Celebi, călător ture (1651) — 23, 81, 100, 116, 139, 161—164, 208— 
212, 245 


F. 


Filip II, rege al Macedoniei (339 î.e.n.) — 13, 129—130 

Flumm, Emil, antreprenor din Galaţi (1855) — 227 

Forester, Thomas, călător englez (1857—1860) — 25 

Fourguevauz, François de Pavie, călător francez (1585) — 27, 99, 160— 
161, 308 


G. 


Gabryel, L., turist francez (1849) — 47 

Galaction, Gala, scriitor român (după 1900) — 21, 63—64, 144, 200—202 
Galán, Diego, rob spaniol (1595) — 30, 38, 136—138 

Giorgi, Paolo, nobil ragusan (1595) — 80 

Gninski, Ioan, palatin de Helm, sol polon (1677) — 27, 40, 100 

Gordianus din Paflagonia, martir (sec. IV) — 22 

Gosciecki, Francisc, iezuit polon (1712) — 167, 213 

Grigorescu, Nicolae, pictor român (după 1880) — 250 

Grillparzer, Franz Serafim, scriitor german (1843) — 20, 175—176, 216 
Grozescu, Vasile, publicist ardelean (1886) — 31, 93, 185 

Gubernatis, Angelo de, om de ştiinţă și scriitor italian (1898) — 21 
Giinther, Herbert, scriitor german (după 1960) — 8 


H. 


Hadrian, împărat roman (118 şi 123—124) — 14 

Hamm, Wilhelm, călător german (1858) — 31, 50—51, 89, 102, 149, 
180, 236 

Han, Oscar, sculptor român (1930—1934) — 255—256 

Harret, Mihail, voiajor român (1851) — 31, 49, 178 

Hârlescu, Dimitrie, pictor român (1906) — 252 

Henţia, Sava, pictor român (după 1895) — 250 


260 


Herodot, istoric grec (sec. V î.e.n.) — 18, 33, 67—71, 158 

Hogguer, baron d, călător francez (1879) — 31, 182—183, 223—226 

Hommaire de Hell, Xavier, inginer francez (1846) — 24, 46—47, 83—84, 
101, 118—119, 141, 217 


I. 


Iamandi, capuchehaia Moldovei (1707) — 245 

Iancu de Hunedoara, voievod al Transilvaniei (1444) — 17 

Ibn Battuta, călător şi geograf arab (1330 sau 1331) — 23, 36, 99, 159— 
160, 206—-207 

Ioan Tzimiskes, împărat bizantin (972) — 15—16, 36, 133—134, 206 

loan Vodă cel Cumplit, domn al Moldovei (1572) — 18 

Ionescu, I. D., actor român (1887) — 250 

Ionescu de la Brad, Ion, agronom român (1850) — 24, 47—49, 84—87, 
101—102, 119—120, 141—142, 148, 153—154, 176—178, 217—220, 236, 


245—247 

Ionescu-Dobrogeanu, M., ofiter şi geograf român (1890—1900) — 107— 
109, 229 

lonescu Johnson, N., memorialist şi navigator român (după 1895) — 29, 


155—156, 231—232, 239—242 

Iorga, Nicolae, savant și scriitor român (după 1900) — 21, 61, 109—110, 
125, 150, 191—194, 233 

Iser, Iosif, pictor român (după 1910) — 253 


s. 
Jerry, James, antreprenor englez (1860—1868) — 222, 247 


K. 


Kahlau, Heinz, poet german (după 1960) — 8 

Kanitz, F., călător german (1860—1880) — 31, 54, 226 

Katsaitis, Markos Antonios, călător grec (1742) — 30, 146, 168, 213 

Kleeman, Nikolaus Ernst, agent comercial austriac (1768) — 29, 100, 
169—170, 214 

Koch, dr. Karl, călător german (1843) — 24, 101, 176 

Kogălniceanu, Mihail, om politic, istoric şi scriitor român (după 1878) 
— 92 

Kohl, J. G, om de ştiinţă german aşezat în Rusia (1838) — 24, 101 

Korolenko, Vladimir, scriitor rus (1900) — 94, 240 


Kraszewski, I. 1., scriitor pclonez (1843) — 101, 175 


261 


L. 


Labbé, Paul, diplomat francez (1912) — 63, 112, 125, 233—234 

La Croix, secretar al marchizului de Nointel la ambasada din Con- 
stantinopol (1672) — 40 

La Motraye, Aubry de, călător și numismat englez (1714) — 24, 82, 
117, 168 

Lannoy, Ghillebert de, cavaler burgund (1421) — 30, 146 

Lechevalier, J. B., voiajor francez (1787) — 31, 43, 139, 147, 170, 215 

Lejean, G., geograf francez (1857) — 25, 89, 222 

Leon Diaconul, autor bizantin (sec. X) — 20, 133, 134 

Leonard, Nicolae, artist român (1905) — 252 

Leszczyński, Rafael, sol polon (1700) — 27, 41, 81 

Licherdopol, Ion P., malacolog român (1900) — 26, 58, 154—155, 189-- 
189, 230—231 

Liciu, Petre, actor român (1907) — 252 

LOnlay, Dick de, călător francez (1877) — 31, 144, 154 

Luchian, Ștefan, pictor român (1904) — 251 

Ludemis, Menelaos, scriitor grec (după 1950) — 8 


M. 


Macarie, patriarh sirian (1653) — 23 

Macedonski, Alexandru, poet român (1879) — 54 

Macrobius din Capadocia, martir (sec. IV) — 22 

Magni, Cornelio, italian în alaiul sultanului Mahomed IV (1678) — 
30, 41 

Magniet, Léopold, economist francez (după 1900) — 232 

Mahomed II, sultan otoman (1476) — 17, 36—37 

Mahomed IV, sultan otoman (1678) — 41 

Mancinelli, Giulio, iezuit italian (între 1583 și 1586) — 22, 37—38, 116, 
160, 308 

Manikas, Iannis, poet grec (după 1970) — 8 

Manolescu, Grigore, actor român (1891) — 25 

Manolescu, Ion, actor român (1907) — 252 

Martonne, Emmanuel de, geograf francez (1917) — 26 

Mehmed II Cuceritorul, sultan otoman (1457) — 17 

Mehmed IV, sultan otoman (1672) — 17, 40 

Michel, Jules, inginer francez (1855) — 25, 89, 120—121 


Mihai Viteazul, domn al Ţării Româneşti (1595) — 18 

Mihăilescu, Vintilă, geograf român (după 1910) — 26, 62—63, 199—290 
Millo, Matei, actor român (1887 şi 1895) — 250 

Mincu, Ion, arhitect român (1884) — 250 


262 


Minulescu, Ion, poet român (1906) — 21, 59—60, 252 

Mircea cel Bătrin, domn al Țării Românești (1389—1417) — 16 
Mirea, G. D., pictor român (1884) — 250 

Modyford, James, negustor englez (1659) — 29 

Moldovanu, Corneliu, seriitor român (1935) — 256 

Moldovanu, Lascarov, scriitor român (după 1920) — 21, 64, 112—113, 4 
Moltke, Helmuth von, mareșal prusac (1837) — 28, 43, 83, 118, 173, 216 
Montandon, A., entomolog belgiar (1884) — 26, 56, 183—184, 227 
More, dr. Désiré, întreprinzător francez (1865—70) — 121 


N, 


Nacian, J. J., economist român (după 1882) — 222 

Nazarettean, J. A., publicist român (după 1870) — 93 

Neale, dr. Adam, medic englez (1805) — 24, 147, 153, 170, 215 

Neruda, Pablo, scriitor chiiian (după 1950) — 7 

Newberie, John, negustor englez (1582) — 29, 37, 207—208 

Niculescu-Buzău, N., actor român (1905 şi 1911) — 252, 254 

Nottara, Constantin, actor român (1893) — 250 

Nyberg, Frederik, ofițer finlandez în armata țaristă (1829) — 28, 14i. 
215—216 


O. 


Orlik, Filip, hatman al cazacilor zaporojeni (1722) — 82 

Osman II, sultan otoman (1620) — 17 

Otwinowski, Erasm, membru al soliei poloneze conduse de Andrei 
Bzicki (1557) — 27, 37, 116, 207 

Oudard, Georges, diplomat francez (1935) — 202, 234 

Ovidius Naso, Publius, scriitor latin (9—17 e.n.) — 19, 33—34, 72—73, 
130—131, 158—159, 206 


P. 


Pallady, Theodor, pictor român — 254 

Pankhurst, E. Sylvia, scriitoare engleză (1935) — 256 

Parthenie, ieromonah rus (prima jumătate a sec. XIX) — 23, 44, 84, 
131, 217 

Paul din Alep, arhidiacon sirian (1635) — 23, 39—40, 212—213 

Pârvan, Vasile, istoric şi scriitor român (după 1900) — 26, 125—126 

Peters, K. F., geolog austriac (1864—1866) — 26, 90 

Peyssonel, Charles de, diplomat francez (1786 ?) — 27, 170, 214—215 


263 


Pillement, Georges, scriitor francez (după 1970) — 7 

Pittard, Eugène, antropolog elveţian (1901) — 26, 58—59, 94, 105, 150, 
156—157, 189—190, 228—229 

Podoski, Iosif, sol polon (1759) — 27, 42, 82, 168, 213 

Priscus Panites, sol bizantin (448) — 76—77 

Procopius din Caesareea, scriitor bizantin (sec. VI) — 77 

Pruteanu, Aglaia, actriță română (1900) — 251 

Puşkin, A. S., scriitor rus (1821) — 20, 117—118 


Q. 


Quesnoy, dr. F., medic francez (1854) — 25, 129. 142, 179 


Radibrat, Aloiso, agent ragusan (1603) — 27, 81, 138, 152 

Radovici, Gh., actor român (1904—5) — 251 

Radu, Șerban, domn al Țării Românești (1603) — 18 

Ramsay, Gustav Adolf, ofițer finlandez în armata țaristă (1829—1830) 
— 28, 83, 140—141, 172—173, 215 

Richard, A. de, mineralog francez (1895) — 227—228 

Romanescu, Aristitza, actriță română (1891, 1893 şi 1894) — 250 

Rosny, Léon de, etnograf francez (1880) — 26, 93 

Rubruquis, Wilhelm de, călugăr minorit (1253) — 22, 96—99 

Rzewuski, Michal Floryan, secretarul soliei lui Ioan Gninski (1677) — 
165, 213 


S. 


Sadoveanu, Ion Marin, scriitor român (după 1895) — 22, 137—138, 242 

Sadoveanu, Mihail, scriitor român (după 1900) — 21, 149, 156, 194, 
233, 237—239 

Saint-Arnaud, mareșal francez (1854) — 142—143 

Saint-Exupéry, Antoine de, scriitor francez (1936) — 22, 64—65 

Sanielevici, Henric, critic literar, estetician, sociolog şi biolog român 
(după 1900) — 61—62, 111—112, 136—137 

Săvulescu, Traian, biolog român (după 1910) — 200 

Schuchhard, Carl, om de știință german (1884 și 1917) — 26, 57, 104, 
123—124, 184—185 

Simionescu, Ion, geolog şi paleontolog român (după 1900) — 26, 110— 
111, 194—196 


Simionescu- Rimniceanu, M., critic de artă (după 1900) — 254 


264 


Simu, Anastasie, colecţionar şi critic de artă (după 1900) — 254 

Smancini, G., voiajor italian (1843) — 31, 45—46, 118, 175, 217 

Soare, copil de casă (1707) — 245 

Soliman Magnificul, sultan otoman (1538) — 17, 37 

Spratt, T., ofiţer englez — (1854) — 50 

Stanislavov, Filip, episcop bulgar (1659) — 81, 100, 116—117, 167 

Sterie căpitanul, capuchehaia Țării Româneşti (1707) — 245 

Stoianovici, Constantin, delegatul României la Tulcea şi Sulina (pînă 
la 1877) — 90—91 

Struve, Christian von, călător rus (1793) — 31, 83 

Siryijkowski, Maciej, membru al soliei conduse de Andrei Taranowski 
(1570) — 207 

Sturdza, Petre, actor român (1899) — 250—251 

Sviatoslav, fiul lui Igor, cneaz al Kievului (968—972) — 15—16, 133— 
134, 206 


Ș. 


Soimaru, Tudor, scriitor român (după 1930) — 21, 203, 242—243 
Știubei, D., pictor român (după 1900) — 255 


T. 


Tagore, Rabindranath, scriitor indian (1926) — 22 
Taranowski, Andrei, paharnic de de Halics, sol polonez (1570) — 37, 207 
Tănase, Constantin, actor român (1907) — 252 

Tătărescu, Gh., om politic român (1935) — 256 

Teodoreanu, Păstorel, scriitor român (1935) — 256 
Theodorescu, Sion Ion, pictor român (1913 și 1916) — 254 
Themistios, autor grec (369; — 19, 131 

Theotimos I, episcop de Tomis (sec. IV—V) — 22 

Tocilescu, Grigore, istoric român (după 1880) — 26, 122—123 
Tonitza, Nicolae, pictor român (1931) — 254 

Tott, baron de (1785) — 147 

Traian, împărat roman (102) — 14 

Trancu, TR., antreprenor român (1874) — 223 


U. 


Ulfila, episcop got (sec. IV) — 22 
Ulieru, George, scriitor român (după 1919) — 202 
Urquhart, David, diplomat englez (1850) — 47 


269 


V. 


Valens, împărat roman (367—369) — 15, 131—133 

Valon, Alexis de, voiajor francez (1843) — 31, 46, 83, 153, 176, 217 
Vâlsan, George, geograf român (după 1910) — 26, 198—199 

Vianu, Tudor, istoric literar, estetician și scriitor român (1930) — 255 
Vincke, Karl von, om de ştiinţă german (1840) — 44 

Vlad Dracul, domn al Țării Românești (1445) — 17, 135—136, 207 
Vladislav, rege al Poloniei și Ungariei (1444) — 17 

Vlahuță, Alexandru, scriitor român (după 1880) — 61 

Vulcan, Iosif, scriitor român — (1897) — 187 


wW. 


Wallace, dr. Sigismond, călător englez (1863) — 52, 181 
Wavrin, Walerand de, cavaler burgund (1445) — 17, 80, 116, 134—136, 
207 


Z. 


Zamfirescu, Duiliu, scriitor român (1880) — 54—55 


Bibliografie selectivă 


Călători străini despre ţările române. Vol. 1—7. București, 
1980. 

Pontes Historiae Dacoromanae. Izvoarele istorici României. 
[Vol.] 1—4. București, 1964—1982. 

BARNEA, I. şi ȘTEFĂNESCU, ŞI. Din istoria Dobrogei. Vol. 
3. Bizantini, români şi bulgari la Dunărea de Jos. Bucu- 
reşti, 1971. 

IONESCU, M. D. Dobrogia în pragul veacului al XX-lea. Bucu- 
reşti, 1904. 

IORGA, N. Istoria românilor prin călători. Ediţie îngrijită, stu- 
diu introductiv şi note de Adrian Anghelescu. Bucu- 
rești, 1981. 

MATEESCU, Tudor. Permanenţa și continuitatea românilor în 
Dobrogea. București, 1979. 

PANAITESCU, P.P. Călători poloni în ţările române. Bucu- 
reşti, 1930. 

PIPPIDI, D.M. şi BEECIU, D. Din istoria Dobrogei. [Vol] 1. 
Geţi și greci la Dunărea de Jos din cele mai vechi tim- 
puri pînă la cucerirea romană. București, 1965. 

RĂDULESCU, Adrian şi BITOLEANU, Ion. Istoria românilor 
dintre Dunăre si Mare. Dobrogea. București, 1979. 

VULPE, Radu și BARNEA, Ion. Din istoria Dobrogei. Vol. 2. 
Romanii la Dunărea de Jos. București, 1968. 


ADAM, Ioan. Constanţa pitorească. Ediţia a II-a. Bucureşti, f.a. 

ALLARD, Camille. La Dobroutcha. Souvenirs d'Orient. Paris, 
1859. 

ALLARD, Camille. Mission medicale dans la Tartarie-Do- 
broutcha, Paris, 1857. 


267 


AMANTE, Bruto. Ovidiu în exil. Bucureşti, 1885. 

APOLLONIOS DIN RHODOS. Argonauticele. (Epopeea argo- 
nauţilor). Traducere, prefaţă şi note de Ion Acsan. Bucu- 
rești, 1976. 

[AVRIL, Adolphe d']. De Paris à Plle des Serpents, ă travers 
la Roumanie, la Hongrie et les Bouches du Danube par 
Cyrille. Paris, 1876. 

BART Jean. În deltă... București, f.a. 

BĂDIC, Constanţa. Angelo de Gubernatis. „Dal paese d'Ovidio“. 
Lucrare în mss. 

BĂLĂŞESCU, Nifon. Românii din Turcia. În: „Cărţile sătea- 
nului român“, 2, 1878, p. 27—32; 127—130; 139—143. 

BOIS-ROBERT, J.D. Nil et Danube. Souvenirs d'un touriste. 
Egypte, Turquie, Crimée, Provinces Danubiennes. Pa- 
ris, f.a. 

BOLINTINEANU, Dimlitrie]. Viaţa lui Cuza Vodă. Iași, 1912. 

BOSCOWICH, R.P. Joseph. Journal d'un voyage de Constan- 
tinople en Pologne, fait à la suite de son excellence Mr. 
Jaq. Porter, Ambassadeur d'Angleterre par le... de la 
Comp. de Jesus, en MDCCLXII. A Laussanne, 
M.DCC.LXXII. 

BOSSY, R. V. Mărturii finlandeze despre România. Bucureşti, 
1937. 

BOUCHER DE PERTHES. Voyage à Constantinople par VIta- 
lie, la Sicile et la Grèce. Tome II. Paris 1855. 

CALVERT, [Frederick] Lord Baltimore. A tour to the East in 
the years 1763 and 1764. With Remarks on the City 
of Constantinople and the Turks. London, 1767. 

CANTEMIR, Dimitrie. Istoria Imperiului otoman. Vol. 1—2. 
Bucureşti, 1876. 

CARMEN SYLVA. Pe Dunăre. 27 aprilie—3 mai 1904. Bucu- 
reşti, fa. 

CASTON, V-te Alfred de. Voyage dans la Dobroudcha. La vé- 
rité sur les hommes et les choses. Bucarest, 1878. 

CERNOVODEANU, Paul. Românii şi canalul Dunăre—Marea 
Neagră. În: „Revista de istorie“, 29, nr. 2, feb. 1976, 
p. 189—206. 

CONEA, Ion. Hector de Béarn, un călător francez prin Dobro- 
gea în 1828. În: „Analele Dobrogei“, 9, vol. 2, 1928, 
p. 188—206. 

DANESCO, Grégoire. Dobrogea (La Dobroudja). Étude de géo- 
graphie physique et etnographique. Bucarest, 1903. 


268 


DELAVRANCEA, Barbu. Șapte zile la Constanța. Note con- 
stănțiane. Memoriu „Pro Nasone“. În: Barbu Delavran- 
cea. „Opere“, vol. 6. București, 1970, p. 113—134. 

DESJARDINS, Ernest. Voyage archéologique et géographique 
dans la region du bas Danube. Paris, 1868. 

Din călătoriile ieromonahului rus Partenie prin Moldova în 
jumătatea întîia a veacului XIX. Traducere din rusește 
de Arhimandritul V. Puiu. Vălenii de Munte, 1910. 

DOUSSAULT, [Charles]. La Dobrudja. În: „L'Illustration“, 23, 
nr. 591, 24 iunie 1854, p. 395—396. 

DVOICENCO, E. şi DIMITRIU, I. G. Puşkin şi Ovidiu. În: „Re- 
vista Fundațiilor“, 8, nr. 1, ian. 1941, p. 189—195. 

ERNEST, Louis. Kustendje et la mosquée Yeni-Tjame. În: 
„L'Illustration“ 35, nr. 1865, p. 74. 

FIROIU, V. ... Aveţi o țară frumoasă ca un cîntec. Bucureşti, 
1973. 

GABRYEL, L. Danube, Nil et Jourdain. Souvenirs et impres- 
sions de voyage par... Paris, 1864. 

GALACTION, GALA. La ţărmul mării. La Mangalia. În: Gala 
Galaction. „Opere alese“, vol. 2. Bucureşti, 1958, p. 
249—254; 381—416. 

GEORGESCU, I. Dr. Carl Schuchhardt: o călătorie de Crăciun 
în Dobrogea la 1884. În „Analele Dobrogei“, 7, 1926, 
p. 74—81. 

GHIAȚĂ, Anca. Toponimie şi geografie istorică în Dobrogea 
medievală şi modernă. În: „Memoriile Secţiei de ştiinţe 
istorice [a] Academiei Republicii Socialiste România“, 

Seria IV, Tomul V, 1980, p. 29—61. 
HARRET, M[ihail). Notiţii din o călătorie de la Galaţi la Atena 


în an. 1851 de... (Descriere simplă) — Ilustrată cu 
două stampe frumoase: Constantinopole şi Atena. Iassi, 
18353. 


HOGGUER, baron d’. Informaţiuni asupra Dobrogei. Starea ei 
de astăzi. Resursele şi viitorul ei. Bucureşti, 1879. 

HOPE, Trevor J. Călători englezi în principatele române [Wil- 
liam Bentinck]. În: „Secolul XX“, nr. 10—11—12, 1978, 
p- 1—IX. 

IONESCU [DE LA BRAD], Ion. Excursion agricole dans la 
plaine de la Dobroudjea, par... Constantinople, 1850. 
(Trad. de F. Mihăilescu. În: „Analele Dobrogei“, 3, nr. 
1, ian.—mar. 1922, p. 97—187). 

IONESCU JOHNSON, N. Însemnările unui marinar. [Vol.] 1-2. 
București, 1958. 


269 


ORGA, N. România cum era pînă la 1918 [Vol. 2]. Moldova şi 
Dobrogea. Ilustrații de Alina Iorga. Bucureşti, 1940. 

ltinerarul fratelui Wilhelm de Rubruquis din ordinul fraţilor 
minoriţi în anul miîntuirii 1253, în părțile răsăritene. 
Trad. de C. Brătescu. În: „Analele Dobrogei“, 2, nr. 4, 
oct.—dec. 1921, p. 507—535. 

KANITZ, F. La Bulgarie danubienne et le Balkan. Etudes de 
voyage (1860—1880). Paris, 1882. 

KARADJA, Constantin I. Călătoria unui francez [Alexis de 
Valon] prin Dobrogea pe la 1842. În: „Revista istorică“, 
14, nr. 10—12, oct.—nov. 1928, p. 364—365. 

KRATSAITIS, Markos Antonios. Călătorie de la Constantinopol 
la Iași și de la Iaşi la Bucureşti în anul 1742. Îngrijirea 
ediției, traducere şi note [de] Elena Moisiuc și Dumitru 
Limona. În: „Saeculum“, Iași, 1977, p. 62—64. 

LABBE, Paul. La vivante Roumanie. Paris, 1913. 

LA MOTRAYE, A[ubry] de. Voyages du Sr. A. de la Motraye, 
en Europe, Asie & Afrique. Tome I—II. A la Haye, 
1727. 

Le voyage de Michel Eneman de Bender à Constantinople en 
1709, publié par Constantin I. Karadja. În: „Revue his- 
torique du Sud-est européen“, 6, nr. 10—12, oct.—dec. 
1929, p. 365—372. 

L.ECHEVALIER, J.B. Voyage de la Propontide et du Pont- 
Euxin. Tome II. Paris, 1800. 

LEJEAN, G. Ethnographie de la Turquie d'Europe. Gotha, 1861. 

LICHERDOPOL, Ion P. Ezcursiune în Drobrogea. București, 
1901. 

LONLAY, Dick de. En Bulgarie. 1877—1878. Paris, 1883. 

MARTONNE, Emmanuel de. La Dobroudja. Paris, 1918 (Re- 
cenzie de C. Brătescu. În: „Arhiva Dobrogei“, vol. 2, 
1919, p. 150—152). 

MICHEL, Jules. Les travaux de defense des romains dans la 
Dobroudcha-Kustendje et le retranchement connu sous 
le nom de fossé de Traian, d'apres les documents réu- 
nis pendant le Mission danubienne. [Paris], f.a. 

[MOLTKE, Helmuth von]. Lettres de Marechal de Moltke sur 
Orient. Traduit de l'allemand. Paris, 1872. 

MONTANDON, A. Excursion en Dobroudja. Angers, 1887. 

NAZARETTEAN, J. A. Notite istorice şi geografice asupra pro- 
vinciei Dobrogea. Tulcea, 1882. 

NEALE, Adam. Voyage en Allemagne, en Pologne, en Molda- 
vie et en Turquie. Tome II, Paris, 1818. 


270 


NETTA, Gheron. Expansiunea economică a Austriei și explo- 
rările ei orientale. Bucureşti, 1931. 

OUDARD, Georges, Portrait de la Roumanie. Paris, 1935. 

OVIDIUS NASO, Publius. Tristele. Ponticele. Traducere şi pre- 
față de Teodor Naum. București, 1972. 

PĂUNEL, Eugen I. Calea dunăreană și dobrogeană a lui Grill- 
parzer în anul 1843. În: „Analele Dobrogei“, 15, 1935, 
p. 107—118. 

PERTICARI DAVILA, Elena. Din viața şi corespondența lui 
Carol Davila. Bucureşti, 1935. 

FETERS, K.F. Grundlinien zur Geographie und Geologie der 
Dobroudscha. Wien, 1867 (Al. P. Arbore. „O încercare 
de reconstituire a trecutului românilor din Dobrogea“. 
În: „Analele Dobrogei“, 3, nr. 2, apr.—iun. 1922, p. 
237—291). 

PEYSSONEL, [Charles de]. Traité sur le commerce de la Mer 
Noire. Tome second. A Paris, 1787. 

PITTARD, Eugène. Dans la Dobrodja. (Roumanie). Notes de 
voyage. Genève, 1902. 

PLATON, Gh. Informaţii noi privind teritoriul și populația Do- 
brogei în prima jumătate a secolului al XIX-lea. [Mihai 
Czajkowski]. În: Anuarul Institutului de istorie şi ar- 
heologie „A. D. Xenopol“-Iaşi, 5, 1968, p. 203—216. 

POP, Angela. Un călător francez în Dobrogea: Eugène Blon- 
deau. În: „Comunicări de istorie a Dobrogei“, Constan- 
ţa, Muzeul de istorie naţională şi arheologie, 1980, 
p. 91—92. 

Privind chipul României. Antologie din lirica universală des- 
pre România, îngrijită de Dem. Popescu. Cluj, 1974. 

QUESNOY, F. La Dobrudja. De Varna à Custendjé. În: „D'I- 
lustration“, 24, 1854, p. 215—216; 235—237. 

RAREŞ, Marin. Xavier Hommaire de Hell. Un călător francez 
în Dobrogea în 1846. În: „Analele Dobrogei“, 15, 1934, 
p. 54—67. 

RICHARD, A. de. La Roumanie (à vol d'oiseau). Bucarest, 1885. 

ROMANESCU, Marcel. Andersen în România. O călătorie pe 
Dunăre acum o sută de ani, În: „Revista Fundațiilor“, 
8, nr. 1, ian. 1941, p. 177—185. 

SADOVEANU, Mihail. Privelişti dobrogene. Bucureşti, 1925. 

SANIELEVICI, Hf[enric]. Icoane fugare. Documente omeneşti. 
București, 1921. 

SIMIONESCU, Ifon]. Pitorescul României. Vol. I. Între Dunăre 
și mare. Ediţia a V-a. Bucureşti, 1943. 


271 


SLĂVESCU, Victor. Corespondenţa între Ion Ionescu de la 
Brad şi Ion Ghica. 1846—1874. Bucureşti, 1943. 
SMANCINI, G. Scorsa piacevole in Grecia, Egitto, Turchia, sul 
Danubio e da Vienna alla Lombardia descritta e corre- 
data di note per servire anche di guido a viaggiatori. 
Milano, 1844. 

ŞOIMARU, Tudor. Constanța. Cu 30 de figuri în text. Bucu- 
rești, 1936. 

VÂLSAN, George. Descrieri geografice. București, 1964. 

VINCKE, [Karl], von. Valea Cara-Su. Trad. de C. Brătescu. În: 
„Analele Dobrogei“, 3, nr. 2, apr.-iun. 1922, p. 303—308. 

Voyage à Constantinople de S.A.S. Alexandre-Jean, Prince- 
Régnant des Principautés-Unies. Extrait du Courier 
d'Orient. F.1., f.a. 

WALLACE, Sigismond. Sur le Danube de Vienne à Constan- 
tinople et aux Dardanelles. Vienne, 1864. 


Biblioteca Judeţeană „|. N. Roman“ Constanţa 


vena era 63 


Tărmul vestpontic după portulanul lui Marino mn aa 
t alle! soa 


Gura Sulinei (Durand-Brager). 
N Poatenpa 


+ i SR 
PS a-i DI ti. 


Peisaj din Valea Carasu (Hector de Béarn). 


Cetatea Constanţei în 1828 (Hector de Béarn). 


Biblioteca Judeţeană „|. N. Roman“ Constanioa E 


i 


Fintină la Babadag (Herrmann). 


Vedere din Constanţa, 1855 (C. Allard). * e + 


Activitate în portul Constanţa (C. Allard). 


Dunărea în dreptul Rasovei şi porțiune din drumul construit 
de francezi (C. Allard). 


dintai AFC 


Y 


Geamia Esmahan din Mangalia (Hector de Bearn). 


Cazarma din Babadag (Hect> de Béarn). 


sad . A A MER 
aa ERAS TA 
AE i ta, 


eca Judèfé 


Bit 


; fiot 


1 
are E 


i 


Geamia din Macaul (Hector de Béarn ). 


Biblioteca Judeţeană „I.N. Roman“ Constanţa 


e 


Constanța, după încheierea păcii de la Adrianopol (Ch. Doussault) 


Pe Dunăre (W. Bartlett). 


ERI d é 


-Proiect co-fin 


-finanta 


Biblioteca Judeţeană „|. N. Roman“ Constanţa 


Șeici în fața Cernavodei (stampă de epocă). 


Harabaua dobrogeană a lui lon lonescu de la Brad. 


Proiect co-finanțat AFCN 


Biblioteca Judeţeană „|. N. Roman“ Constanţa 


N Bara Sulinei (W. Bartlett). 


Biblioteca Judeţeană „|. N. Roman“ Constanţa 


iarta drumului Rasova— Constanţa (construit de Misiunea teh- 
nică franceză în 1855) și a valurilor antice dobrogene (Jules 
Michel; 


Tabăra Misiunii tehnice franceze de la Murfatlar (C. Allard). 


E poni aug 
= | iu 
E 


i 


b 


Proiect co-finanţat AFCN 


D 


Biblioteca Judeţeană „|. N. Roman“ Constanţa 


inar 


„AGE S 


Ei 


A DE LA MOTRAVYE 
EN 
L UKOPE, ASIE « AFRIQUE. 


OÙ LON FADUFE UNE GAANDE VARIETE DE 


RECHERCHES GEOGRAPHIQUES, 
, far ratia a Dancu, 4 Turguis, laTasraarr 


Hiltoriyoes & Politi 
ou va, laCiavassia, mSvane, la baroni, &C 


Casmaa, & 
AVEG 
DES REMARQUES INSTRUCTIYES SUR LES MOLUAS, 
Coumes, Opinions Ac; des Peuples & dss Pasti PAateur a voyagéi M des 
particalariie:z remarquabies touchant les Perfonnes & ks Auteurs di#ingués 
d'Angleterre, de France, d'italic, de Suede, bc. 


COMME AUSSI 


DES RELATIONS FIDELLES 
des fnenemeri confidersbica arimia de arve. ardea que Aunar a éti dans 
fs Vayas] comme ri eaen el A da derrera du dernier rang De 
ia Crorrre zac nt Tars & lt Bufiena, K de în Prie conclue fas le Pr, oè I Acer 
dna pesing : Uer afur Be de i conduite du fa Roi de Sanie i Hender, & pene 
dane fes quior amóes qu'il a itë «n Targuie : De fon toar ca Sotie, de ka 
Tlampagnes cn Norwegue de fn mort, R des change mere arrivées jà Jefus 
Daucvaze mriki fun gand seming de Cartei, Plant, E2 Fiare m Taiile-denze , veprefemtan? dei chofia 
rari (9 surienfai de p ratie der Afeizilies , îujeriptimus, Îlulez, ÈS utres refle 
de awita File , (3 Propin, os des rez de Part 3f de în Datare e 
TOME PREMIEA, 


A LA MAYE, 


Chr T. JOHNSON & 3. VAN DUREN, 
a M DEC O XA VII 


PoF ae duble 
i hor X+ 


P 
4 să 
1 


a 


ON man A” 
Proiect co-finanțat AFCN | 


Biblioteca Judeţeană „|. N. Roman“ Constanţa 


Js nai E 
i 
Di 
b > 
- > a 
` F ASA Er A 
A a." E 3 . d ko 
Că Š A a para p 
$ FIr RIA PR 5 ? 
i | mpi P ci A T i rel 
A 
r, F d 
€ 
va - ) 
`< R 3 
k i 
y 4 
| | 
? ; 
ni + 
d 4 a Yg a [i -i> # h 
1 > Bai - 
( A hi t ; 
Ld 
i YA r PEN > : A f; 
A 3 r KA Inr As At IHES pas rasă 
J ; i - A 
| r i ARS E + 2 ' 
E g DUI pr afet aeaptăfin 
PE. - F l è 
3 3 = 
i a a 
` E § K cpa nnt megn Mad sman 
Da A Sai ui aut PERE REET a „pa Ca meita pala 
A =a 26 tic M ee jn Atita 
sa Jaam "ia KPE „4 sa ds ae ph” ii 


J 
N car ATA a + pes n PEF REE aym 
e py sait ra mah pda afin miki - 
pei 2 3 


Jya e at 8, r, 
Llam Ga 
ta P” 4 A zi p sl ` 
eras ndt Tis: emezas 
A 3 A AP 

Aiigs: wakna 
=- 


ii 


Insemnare de la 1820 făcută pe un exemplar al „Evangheliei“ 
(Rimnic, 1794), existent şi azi la Ostrov (județul Constanţa). 


Proiect co-finanţat AFCN 


Biblioteca Judeţeană „|. N. Roman“ Constanţa 


Ve Feto BOLI JS 
3c f5 


JOURNAL 


PUN VOYAGE DE 
CONSTANTINOPLE 
EN POLOGNE, 
FAIT A LA SUITE 
DE SON EXCELLENCE 
M". JAQ. PORTER, 


ÅMBASSADEUR DÅNGLETERRE, 


PAR LE 
R. P. JOSEPH BOSCOWICH, 


De a Come. DE Jist 


ile e 


EN MDCCLXIE 


Sf 


A LAUSANNE, 
Chez FRANG, GRASSET ET COMP. 
$k 


Ss 


M. DCC. LXXII. 


gn a, 
E siea a 

$ 

A 

DAN i 
tedi LAS ÎL IRI 


Proiect co-finanţat AFCN 


Foaia de titiu e albumului „Queiques sou /enirs dune campagne 
en Turquie“ de Hector de Bearn. 


Biblioteca Judeţeană „|. N. Roman“ Constanţa 


SOUVENIRS DORIT 
DOBROUTCHA 


PAR 


LE D' CAMILLE ALLARD 


EX-MEDECIN SANITAIRE 
CHANGÉ DU SERVICE MEDIAL DE La MISMON DANS LA 


RÉGION pasele EN {855 
MÉDECIN INsrecrerp 


BES EMLYN PIIRAMALES DE SANT-HOVORE NEA 
ETE. 


| VANNA 
| KESTENDIE ET LES RIVES pE LA MER NOINE 
i LES RUINES ANTIQUKS A RUSTEXDSE — TONIS ET CONSTANTIA 
OVEDE ES EXI. =- LES STEPPES 
„ET LES VILLAGES TATARS — LES FOSSES DE TRAJAN 
HASSOTA — LES YALAQUES ET LES TZIGANES 
LES RIVES W PANUBE ET LE LAU NABA=SOD —— LES KỌ:SES | 


ET LES COSAQUES 


PARIS ERE în 


CHARLES DOUNIOL, LIBRAIRE-EDITEUR Sat sA 
BUE BE TOUENON, 29 hakt Y 


1839 


Proiect co-finanţat AFCN 


Biblioteca Judeţeană „|. N. Roman“ Constanţa 


DE PARIS 


LILE DES SERPANTS ` 


A TRAVERS 


LA ROUMANIE, LA HONGRIE 


LES ROUCHES DU DANUBE 


PAR 


CYRILLE 


Nuteur du Voyage sentimental dans les pays Slaves 


i AN 


PARIS 
ERNEST LEROUX, EDITEUR 


28, RUE BONAPARTE, 28 


1876 


că 


Proiect co-finanţat AFCN 


Biblioteca Judeţeană „|. N. Roman“ Constanţa 


= 


Portul Constanţa la 1879. 

Negustori la Mangaria (1916). 

